
INTRODUCERE 


unt un observator al copiilor. Puneţi-mă într-un loc aglomerat 

cum ar fi un restaurant sau un aeroport, și imediat voi găsi 

bebelușul care tocmai descoperă lumea de după brațele 
mamei sale sau prichindelul care se caţără pe scaune aseme- 
nea unui alpinist care escaladează Everestul. Văd cum copiii 
și părinţii lor lucrează împreună, câteodată ușor, câteodată 
cu oarecare dificultate. Sunt foarte curios și, de multe ori, 
găsesc o modalitate de a porni o conversaţie. Să vorbesc cu 
părinţii despre copiii lor este lucrul la care mă pricep cel mai 
bine. 

Ca medicpediatru, încerc să ascult mai mult decât să vor- 
besc. Când unii părinţi vin la mine cu probleme, ei știu câte 
ceva despre ceea ce au nevoie. Prima mea treabă este să îi 
conving că sunt dispus — nerăbdător chiar — să îi ascult. După 
aceea, lucrăm împreună pentru a lămuri situaţia. Nu sunt de 
accord cu a spune părinţilor ce trebuie să facă. Dacă le oferi 
o nouă perspectivă asupra unei vechi probleme, de obicei 
părinții nu au nici o dificultate în a găsi o soluţie care să le 
convină. 

Această atitudine se reflectă în această carte, eu încer- 
când să o scriu asemănător modului în care vorbesc cu pa- 
cienții: direct, într-un limbaj simplu, obișnuit, dar fără a reduce 
din conţinut. Subiectele abordate în această carte sunt simple, 
lucrurile de bază — somnul, alimentaţia, alinarea și igiena, 
dar în mulții mei ani de practică medicală am fost de multe 
ori surprins de faptul că nu problemele medicale majore sunt 
lucrurile care îi îngrijorează pe părinţii tinerilor mei pacienţi, 


xi 

ci lucrurile de bază în îngrijirea copilului. O mamă este îngri- 
jorată că nu oferă lapte de sân suficient și adecvat bebelușului 
ei, un tată cu ochii obosiţi se întreabă de ce bebelușul lui în 
vârstă de 5 săptămâni nu doarme toată noaptea, un cuplu se 
ceartă asupra disputatei probleme „scutece de pânză versus 
scutece de unică folosință”. Această carte este concepută să 
se adreseze unor astfel de probleme frecvent întâlnite, dar și 
foarte importante și să ofere părinţilor informaţiile și încrederea 
de care au atâta nevoie pentru a îngriji și a se bucura de 
nou-născuţii și prichindeii lor. 

Am încercat să ofer cât mai multe sfaturi practice, să explic 
cât mai bine dezvoltarea bebelușilor — capacităţile lor la vârste 
diferite și încercările de care au parte — astfel încât, ca părinte, 
să puteţi lua decizii informate în legătură cu ce este cel mai 
bine pentru dumneavoastră și familia dumneavoastră. Am 
încercat, de asemenea, să evidenţiez cum sarcinile de zi cu 
zi, de exemplu hrănirea, spălarea și adormirea copilului, sunt 
oportunităţi pentru dezvoltarea emoţională și intelectuală. Nu 
zic că fiecare moment trebuie să fie încărcat cu învățături — 
asta ar pune prea multă presiune asupra copilului sau asupra 
dumneavoastră — dar am încercat să vă ofer informaţiile de 
care aveţi nevoie pentru a reflecta, din timp în timp, asupra 
nemaipomenitei călătorii în care vă îmbarcaţi alături de 
copilul dumneavoastră. 

Informaţiile din această carte provin din mai multe surse. 
Am fost instruit în pediatria generală la Boston City Hospital 
în anii '80 și, apoi, am urmat o pregătire suplimentară de trei 
ani, în care am studiat dezvoltarea comportamentală 
pediatrică. Acest domeniu al medicinei a apărut din munca 
unor pediatrii iluștri cum ar fi dr. Benjamin Spock, care a fost 
unul dintre primii doctori din Statele Unite ale Americii care 
a combinat cunoștințele sale despre sănătatea fizică a copiilor 

cu o bună cunoaștere a mentalităţii lor și a dezvoltării lor 
emoţionale. Dr. Spock a înţeles că părinţii ţin la copiii lor în 
întregime, corp și minte, nu doar la mușchii și oasele lor. 
Cuvintele scrise în această carte nu sunt ale doctorului Spock, 
dar întreaga abordare a gândirii despre copii și părinţii lor a 
fost inspirată de către el. 

De fapt, filozofia eternă a lui Benjamin Spock este piatra 
de temelie a Companiei Dr. Spock, care a fost înființată de o 
nouă echipă de medici pediatri, obstetricieni și alți experţi 
pentru a aduce mămicilor și tăticilor din ziua de astăzi cele 
mai moderne informaţii și sfaturi în legătură cu creșterea și 
sănătatea copilului. Sunt vicepreședinte al departamentului 
de dezvoltare comportamentală pediatrică în cadrul companiei 
încă din anul 2000, și acest lucru mi-a oferit un nou tip de 
interacţiune cu părinții. Ca editor pentru website-ul companiei, 
drSpock.com, am avut posibilitatea să contribui cu articole 
ce au abordat o arie largă de subiecte — orice de la cum să 
alegi grădiniţa potrivită până la cum să explici evenimentele 
de la 11 septembrie copiilor. Am avut, de asemenea, 
oportunitatea să răspund la întrebările părinţilor ca parte a 
forumului nostru „Întrebaţi-i pe experţi” și am participat la 
seria de emisiuni televizate „Parent Sense” co-produsă de 
Compania Dr. Spock. Să știu că prin toate acestea ajutăm un 
număr mult mai mare de familii decât în orice practică 
medicală am fost totodată cuprins de modestie cât și de 
energie. 

În timp ce citeam grozavele idei despre dezvoltarea 
copiilor și mă instruiam sub supravegherea unora dintre cei 
mai buni medici pediatri din lume specializaţi în dezvoltarea 
comportamentală, am avut un alt profesor, la fel de influent: 
pe fiica mea Grace. Ea m-a învăţat despre satisfacția simplă 
pe care o simte un părinte care își îmbăiază copilul, despre 

distracţia introducerii în alimentația copilului a unor alimente 
noi şi despre fericirea obținută în urma plimbărilor lungi cu 
bebelușul în „rucsacul de copil”. De asemenea, fiica mea m-a 
învăţat foarte multe despre nopţile nedormite și despre multele 
metode prin care se liniștește un copil care plânge (sau cel 
puţin să încerci). Grace are acum 13 ani și încă am multe de 
învăţat de la ea. 

Totuși, poate cei mai buni profesori pentru mine au fost 
sutele de copii și părinţii lor pe care am avut privilegiul să îi 
tratez de-a lungul anilor. Unii au avut nevoie de tratamente 
intensive pentru probleme medicale, de comportament sau 
dezvoltare. Mulţi au avut nevoie doar de puţină îndrumare 
sau încurajare. Toţi m-au învăţat, însă, despre copii, părinți și 
familie în moduri pe care nici un manual sau profesor nu ar fi 
putut. Aceste experiențe, mai mult decât oricare altele, mi-au 
oferit încrederea să știu că informaţiile din această carte pot 
fi de ajutor. 

Dar această lucrare nu este mai mult decât o carte. „Dr. 
Spock. Esenţial pentru bebelușul tău” nu are ca scop înlocui- 
îngrijoraţi sau supăraţi din cauza unei posibile probleme a 
copilului dumneavoastră, vă rog să vorbiţi cu medicul pediatru 
sau cu un alt cadru medical de încredere și să cereți ajutor. 
Problemele de creștere ale copiilor pot fi teribil de dureroase 
și epuizante. Nici un părinte nu ar trebui să treacă prin aceste 
încercări singur. 


Cum să folosiţi această carte 

Această carte este împărţită în patru capitole principale, 
fiecare ocupându-se de o zonă majoră a subiectelor legate 
de dezvoltarea bebelușului și prichindelului: alimentaţie, 

somn, alinarea și igiena. Cuvântul de încheiere însumează 
teme care au apărut de-a lungul capitolelor acestei cărți, 
legându-le de o altă idee pe care eu o consider esențială în 
creșterea copilului: valorile. 

În fiecare capitol, subiectele sunt ordonate mai mult sau 
mai puțin cronologic, începând cu cele legate de nou-născuţi 
și sugari, și continuând cu problemele legate de copiii mai 
mari. Literele notate în pătrate în partea de sus a fiecărei 
pagini de dreapta („fără soţ”) vă arată cărei grupe de vârstă 
se adresează subiectul din pagina respectivă și din cea din 
stânga („cu soţ”). Abrevierile sunt: „N” pentru nou-născuți, 
„S” pentru sugari (între 2 și 12 luni) și „C” pentru copilul mic 
(între 1 și 3 ani). Veţi observa că nu veți găsi întotdeauna 
aceleași cateporii pe măsură ce treceţi de la un capitol la 
altul. Acest lucru se întâmplă deoarece schimbări semnifi- 
cative de dezvoltare apar la vârste diferite, în funcţie de 
subiect. De exemplu, schimbări previzibile și diferite ale 
somnului apar la nou-născuţi, sugari cu vârsta 2-5 luni, 6-7 
luni, 8-12 luni și 1-3 ani. Fiecare grupă are nevoie de propria 
secțiune. Dar problemele legate de alinarea nou-născutului 
se aplică, în mare măsură, și sugarilor mai mari, în timp ce 
prichindeii de 1 — 3 ani au propriul set de probleme; din acest 
motiv, capitolul care se ocupă de alinare se împarte în două 
grupe de vârstă: „nou-născuţi și sugari” și „copii 1 — 3 ani”. 
Presărate prin capitolele cărţii sunt puse citate din cartea 
clasică: „Îngrijirea sugarului și a copilului” de dr. Benjamin 
Spock și din scrisorile părinţilor de pe forumul site-ului 
companiei noastre dr.Spock.com. Puteţi citi această carte din 
scoarță în scoarță sau să treceţi direct la subiectele referitoare 
la grupa de vârstă sau problemele care vă interesează. 

Această carte nu este menită să fie un ghid „cum să”. 


pa 


Cartea originală „Ingrijirea sugarului și a copilului” încă oferă 

cea mai largă acoperire tuturor aspectelor legate de îngrijirea 
copilului. În schimb, eu am ales să aprofundez câteva subiecte 
care chiar sunt de bază în creșterea copiilor. 

În sfârșit, această carte nu oferă răspunsuri pentru probleme 
grave. În schimb, încerc să ofer o explicaţie de bază pentru 
probleme și soluţii pentru acestea, după care să am încredere 
în a vă lăsa pe dumneavoastră să alegeţi. Ca doctor, pot privi 
un părinte în ochi și să-l întreb: „Aţi înțeles ceea ce v-am 
explicat? Vă va ajuta?”. Ca scriitor, bineînţeles, nu pot bene- 
ficia de acest lux. Pot doar spera că, pe măsură ce veţi citi 
această carte, veți găsi noi moduri de a aborda problemele 
copiilor dumneavoastră, veţi găsi sfaturi practice și cât mai 
multă susținere în această „slujbă” pe care deja o faceţi cu 
succes, 


DR. SPOCK 

CAPITOLUL 1 


Somnul 


„Să îi permiteţi copilului dumneavoastră 
să adoarmă singur va necesita timp, 
răbdare și dopuri pentru urechi” 


—Happymama, pe site-ul DRSPOCK.COM 


e îi face pe adulți să se simtă fericiți când văd un copilaș 

dormind? Copiii, printre multe altele, fac multe lucruri 

minunate în timp ce sunt treji: ne privesc, se cuibăresc în 
braţele noastre și își freacă năsucurile de gâtul nostru. Dar 
somnul este cumva special. Imaginea unui copil care doarme 
liniștit este puternică. Transmite un mesaj pe care toți părinții 
sunt dornici să-l audă: „totul este în regulă; micul meu coll 
de lume este perfect”. 

Pentru proaspeţii părinţi, bineînţeles, obiceiurile de somn ale 
copilului au, de asemenea, și semnificaţie practică. Perioada 
de graviditate este obositoare, nașterea este epuizantă, iar 
îngrijirea unui bebeluș necesită mari resurse de energie. Proaspeţii 
părinţi au nevoie disperată de somn, dar momentele potrivite 
pentru acesta sunt, de obicei, foarte limitate. Un copil care le 
permite părinţilor săi să se odihnească, în special noaptea, este 
o adevărată binecuvântare. Un copil care se înviorează imediat 
după apusul soarelui poate fi ca un adevărat izvor de suferinţă. 


SOMNUL 2 


Dacă sunteţi destul de norocoși să aveţi un așa numit „bun” 
somnoros, s-ar putea să nu fie nevoie să vă faceţi multe griji 
în legătură cu obiceiurile de somn ale bebelușului dumnea- 
voastră. Bineînţeles că va trebui să urmaţi niște reguli de 
siguranță elementare, de exemplu să alegeți pătuțul potrivit 
și să vă puneţi copilul să doarmă pe spate în primele șase luni 
de viață. De asemenea, va fi de folos să aveţi o rutină previ- 
zibilă și relaxantă a perioadelor de somn. Dar, în afară de 
toate acestea, rutina de somn a copilului dumneavoastră poate 
fi stabilită chiar de el însuși. Pe de altă parte, există o șansă 
foarte mare ca lucrurile să nu meargă așa de ușor. Vă vine să 
credeţi sau nu, dar copiii nu se nasc știind cum să doarmă — 
este o abilitate care se dobândește și una pentru care copilul 
va avea nevoie de dumneavoastră. Și chiar și atunci când va 
trece perioada de sugar, copilul dumneavoastră s-ar putea să 
aibă unele anormalităţi în rutina sa de noapte. 

Acest capitol vă va ajuta să înțelegeți mai bine toate 
obiceiurile legate de somn ale copilului dumneavoastră și cum 
să abordaji multe probleme frecvent întâlnite. Poate copilul 
dumneavoastră doarme șapte ore fără întrerupere într-o noapte, 
iar în următoarea se trezește de patru ori. Poate nu sunteți sigur 
dacă trebuie să îl alintaţi, hrăniţi, să îi schimbaţi scutecele 
sau, pur și simplu, să îl ignoraţi când acesta urlă în toiul nopții. 
Poate aveţi nevoie de ajutor ca să decideți dacă să îl puneţi în 
pătuțul lui din cameră sau să îl lăsaţi să mai împartă patul cu 
dumneavoastră. Și, apoi, mai este și problema dificilă legată 
de obișnuinţa cu rutina somnului la diferite vârste. Acest capitol 
conține toate informaţiile esenţiale de care aveți nevoie — totul, 
de la cele mai potrivite poziții pentru somn până la modalitățile 
în care se poate face față fricii unui copil că sub patul lui 
există monștrii, astfel încât copilul dumneavoastră să se poată 
odihni puţin mai bine, un pic mai devreme. 


3 FUNDAMENTELE SOMNULUI NISJE 


Fundamentele somnului 


Cornul este important (deși nu suntem siguri de ce). În ciuda 
zecilor de ani de studiu, oamenii de știință nu au înțeles încă 
adevăratul scop al somnului. Unii consideră că este momentul 
în care transformăm amintirile pe termen scurt în cele pe 
termen lung. Somnul pare, de asemenea, să intensifice activi- 
tatea sistemului imunitar; s-ar putea ca din acest motiv să 
simţim nevoia să dormim mai mult când suntem bolnavi și de 
ce suntem mai vulnerabili la răceli, roșu în gât și alte infecţii 
obișnuite în momentele în care suntem obosiţi. La bebeluși, 
somnul s-ar putea să fie un factor care să contribuie la 
dezvoltarea creierului, ajutând la menţinerea și organizarea 
minunatelor capacități și informaţii pe care le asimilează în 
fiecare zi. Cercetările au scos la iveală și faptul că bebelușii 
(și copiii) cresc în mare parte cel mai mult în somn, acesta 
fiind un alt motiv pentru care trebuie să vă asiguraţi că ei 
dorm cât de mult este nevoie. 


Nevoia de somn a copilului variază 

Deși toate momentele de moţăială și cele în care copilul 
dumneavoastră se trezește noaptea s-ar putea să vă pară că 
acesta nu doarme destul, realitatea poate fi cu totul alta. 
Durata medie de somn a unui nou-născut este de aproximativ 
16 ore. Deși timpul petrecut dormind scade treptat, o dată cu 
trecerea timpului, la 12 luni, majoritatea bebelușilor încă dorm 
între 12 și 16 ore pe zi. În mod normal, un copil de 2 —3 ani are 
nevoie de 12 până la 14 ore de somn pe zi, aici intrând atât 
somnul din timpul nopţii cât și „moţăiala”. 


Cheie: [N] =Nou-născut (0-2 luni) (S) Sugar (2-12 luni (CJ =Copi! mic (1-3 ani] 

Fiecare copil își dezvoltă propria rutină a somnului. Există 
copii care dorm și copii care dorm relativ puţin. În mare parte, 
aceste diferenţe sunt, posibil, înnăscute. Părinţii care se pare 
că se descurcă foarte bine cu perioade de somn mai scurte 
par a avea, de asemenea, copii care dorm mai puţin decât 
normal (genetica este o forță foarte puternică). Dar, în timp, 
modul în care se poartă părinţii cu copiii lor influențează, de 
asemenea, timpul pe care micutii îl petrec dormind. Per total, 
copiii care sunt îngrijiţi într-un mod calm și previzibil petrec 
mai mult timp dormind. De fapt, ei tind să fie mai relaxaţi în 
general, mai dispuși să stea liniștiți și să permită întregii lumi 
să vină la ei, mai puţin intenși în exprimarea supărării sau a 
furiei lor. 


VISĂTORII FRUMOŞI „47 


În comparaţie cu copiii mai mari sau cu adulţii, 
bebeluşii petrec aproape de două ori mai mult din 
timpul lor de somn visând. În timpul somnului, creierul 
este foarte activ din punct de vedere electric și 
consumă mai multe proteine, cărămizile fundamentale 
de bază ale celulelor și țesuturilor. Acest lucru se 
îmbină perfect cu ideea că somnul este o parte cheie a 
procesului de învăţare, o perioadă în care anumite 
experienţe pe care copilul le-a trăit în timpul zilei 
respective sunt stocate în memoria pe termen lung. De 
fapt, s-ar putea ca bebelușii să doarmă atât de mult 
pentru că învaţă atât de multe în timpul celor câteva 
ore când sunt treji. 

SPOCK CLASIC 


„Cât de mult trebuie să doarmă un copil? 
Părinții pun deseori această întrebare. 
Bineînțeles, singurul în măsură să răspundă este 
bebelușul însuși. În general, atâta timp cât 
bebeluşii sunt satisfăcuţi de cât mănâncă, se 
simt bine, sunt plimbaţi suficient în aer liber și 
dorm într-o cameră răcoroasă, puteţi să-i lăsaţi 
să hotărască singuri de cât somn au nevoie. 


—Dr. Benjamin Spock, Îngrijirea sugarului și a copilului 


Modul în care dorm se schimbă 

În timp ce cantitate totală de somn nu se schimbă prea mult 
de-a lungul primilor ani de viaţă, modul în care dorm suferă 
două modificări importante. În primul rând, bebelușii încep 
să doarmă mai mult noaptea și mai puţin ziua. În al doilea 
rând, încep să doarmă mai mult timp o dată, cu din ce în ce 
mai puține perioade de întrerupere. Imediat după naștere, de 
exemplu, copilul doarme o dată cel mult 4 ore, dar la vârsta 
de un an, majoritatea copiilor dorm între 8 și 10 ore o dată. 
Pentru părinţi, bineînţeles că această diferenţă este imensă. 
În ceea ce privește somnul din timpul zilei, la vârsta de un 
an, majoritatea bebelușilor se rezumă cam la de două ori pe 
zi, iar între vârsta de 12 și 18 luni vor renunţa probabil la una. 
La vârsta de 2 — 3 ani, majoritatea nu vor mai dormi deloc în 
timpul zilei, numai câţiva păstrându-și încă obiceiul de a dormi 
după-amiaza. 

Probleme legate de somn la diferite vârste 


(ana vorbim de somn, fie că este vorba de realizarea diferenţei 
intre noapte și zi, fie că este vorba de coșmaruri, copiii 
mici au, în general, nevoie de ajutorul părinţilor. În continuare, 
veţi găsi câteva informaţii despre probleme frecvent întâlnite 
și lucruri legate de dezvoltarea copilului care ar putea să 
afecteze perioadele de odihnă ale copilului dumneavoastră 
la diferite vârste. 


NOU-NĂSCUȚII 


În anii '80 când am început să practic pediatria, medicii reco- 
mandau în mod curent ca părinţii să își culce copiii pe burtă. 
În acest fel, ei spuneau că dacă în timpul nopţii copilul va 
vomita sau va scuipa, el nu se va îneca. Până la urmă, s-a 
dovedit că era complet greșit. Într-adevăr, în timpul nopții se 
poate întâmpla acest lucru dar este, de fapt, mult mai probabil 
să se înece dacă dorm pe burtă. Chiar mai important decât 
atât, bebeluşii care dorm pe spate sunt mai puțin predispuși 
să moară prin sindromul morţii subite a sugarului (SIDS — 
Sudden Infant Death Syndrome) numit și „moartea de pătuţ”. 
Se pune diagnosticul de SIDS atunci când un bebeluș moare 
subit, fără nici o cauză aparentă, de obicei în timpul somnului. 
SIDS este o problemă a sugarilor mici. O dată atinsă vârsta 
de 6 luni, riscul scade substanţial. 

Lucrul foarte uimitor în legătură cu acest sindrom este acela 
că în mare parte poate fi prevenit. Dovezile științifice sunt cople- 
șitoare. În toată lumea, rata cazurilor de SIDS a scăzut substanțial 
o dată ce părinții au învăţat să-și culce sugarii pe spate. 

Din anii '90 de când în SUA a început campania „Back to 
Sleep” („somn pe spate”) numărul deceselor atribuite SIDS s-a 
redus la jumătate. Aceasta reprezintă un număr simțitor de 
ridicat de copii a căror viaţă a fost salvată de acest sfat simplu. 


Câteva idei de luat în seamă: 


+ Unii bebeluși cu probleme medicale speciale trebuie să 
doarmă pe burtă sau pe o parte. Doctorul copilului 
dumneavoastră vă va spune dacă este cazul să fie luată o 
astfel de măsură. Pentru majoritatea bebelușilor, însă, 
regula dormitului pe spate este de bază. 


+ Dormitul pe spate este mai sigur decât dormitul pe o parte. 
Bebelușii care sunt adormiţi pe o parte ajung de obicei pe 
burtă pe măsură ce se mișcă noaptea. 


e O saltea de pătuj tare este esenţială. Saltelele moi, 
umplute cu puf sau cu lână, sau cele cu apă nu sunt sigure, 
ele crescând riscul de sufocare. 


e Nu puneţi jucării de pluș sau perne în pătuţul bebelușului. 
Acestea, de asemenea, cresc riscul de sufocare. 


e Bebelușii nu ar trebui să fie exagerat de încălziţi în timpul 
somnului. O păturică sau un șal confecţionate din fire 
acrilice sunt deopotrivă călduroase și ușor de spălat. Dacă 
folosiți o păturică, asigurați-vă că este suficient de mare 
pentru ca marginile ei să poată fi băgate sub marginile 
saltelei, astfel încât să nu acopere faţa bebelușului. 


+ Dacă nou-născutul doarme în patul dumneavoastră, 
asiguraţi-vă că urmaţi aceleași reguli de mai sus: copilul 
este pus pe spate, saltea tare, nu cu apă sau pufoasă, fără 

perne sau jucării de pluș. (Vezi secţiunea „Patul familial”, 
la pag. 48). 


+ Protejaţi-vă bebelușul de fumatul pasiv. Nu este de ajuns 
să vă abţineți să fumaţi în camera copilului deoarece fumul 
se răspândește în toată casa. Cel mai sigur este să stabiliţi 
o regulă: nimeni nu fumează în casă. Și dacă tot doriţi să 
fumaţi, cel mai bine este să puneţi o jachetă pe dumnea- 
voastră când ieșiți să fumaţi afară, pe care să o daţi jos 
înainte de a vă lua în braţe copilul. Fumul intră în material. 


LEGĂTURA DINTRE SOMN ŞI COLICI „2% 


Majoritatea bebelușilor trec printr-un stadiu de plâns 
nervos. Acesta începe la aproape două-trei săptămâni și 
atinge apogeul la aproximativ șase săptămâni. În cazuri 
extreme, plânsul poate dura chiar și mai mult de trei ore 
pe zi, o afecțiune care vă sfâșie inima și care va crea 
unele probleme, denumită colici (vezi capitolul 3 pentru 
mai multe detalii despre colici). 

Este interesant că plânsul atinge de obicei apogeul 
aproximativ în aceeași perioadă în care bebelușul începe 
să treacă de la somnul de zi la somnul pe timp de noapte 
și încetează, de obicei, pe la trei luni, cam tot atunci 
când majoritatea copiilor își încheie tranziţia noapte-zi. 
Nu cred că este o doar o coincidenţă. Dacă aţi trecut 
vreodată printr-o schimbare dramatică de fus orar, știți că 
o schimbare a programului de somn poate fi foarte 
neplăcută. S-ar putea ca stresul schimbării programului 
de somn să contribuie la starea de agitaţie — și în cazuri 
extreme la apariţia colicilor infantile. 

Există și părți negative ale „somnului pe spate”? Da. Bebe- 
lușii care petrec mult timp pe spate pot dezvolta zone plate 
pe craniu. Acestea nu sunt periculoase în nici un fel, iar zonele 
aplatizate nu se compară de loc cu sindromul de moarte subită 
a sugarului! De asemenea, sunt unele lucruri pe care le puteţi 
face pentru a preveni apariţia zonelor plate: acordaţi cât mai 
mult timp copilului dumneavoastră să se joace pe burtă atunci 
când este treaz și dumneavoastră îl supravegheați. (Acest timp 
petrecut pe burtă îl ajută, de asemenea, să își dezvolte forța, 
în braţe și spate, de care are nevoie pentru a umbla în patru 
labe). De asemeanea, faceţi o obișnuinţă din a schimba orien- 
tarea în pătuț a copilului o dată la câteva zile (cu alte cu- 
vinte, alternaţi unde îi poziţionaţi capul și picioarele). Bebe- 
lușii tind să își schimbe poziţia capului într-o parte pentru a 
privi în cameră. Alternându-i poziţia în acest fel, se menţine 
presiunea în mod egal pentru ambele părţi ale capului 
reducând zonele aplatizate. 


Nou-născuţii încurcă noaptea cu ziua 

Dacă vi se pare că nou-născutul dumneavoastră este somnoros 
toată ziua, iar noaptea devine foarte energic, atunci aveţi 
dreptate. Majoritatea copiilor se nasc cu percepţia de zi și 
noapte inversată. Experții nu știu cu exactitate de ce se 
întâmplă acest lucru. Poate se-datorează și faptului că în timpul 
vieţii intrauterine aceștia tind să fie cei mai activi când 
mamele lor se odihnesc și cei mai cuminţi când acestea sunt 
active. Această inversare zi-noapte începe să se schimbe în 
jurul vârstei de șase săptămâni, iar la vârsta de trei — patru 
luni, bebeluşii își schimbă programul începând să doarmă mult 
mai mult noaptea și mult mai puțin în timpul zilei. 

Nu vă așteptați ca nou-născutul dumneavoastră să 
doarmă toată noaptea 

Deși am auzit părinţi care jurau că bebelușul lor a dormit 
toată noaptea, trebuie să admit că sunt cam sceptic în ceea 
ce privește astfel de afirmaţii. Nou-născuţii, pur și simplu, nu 
sunt „echipaţi” să doarmă întreaga noapte — sistemul lor 
digestiv imatur le cere să mănânce la fiecare câteva ore și să 
își ude scutecele frecvent. Nu este asifel de mirare că se 
trezesc în mod normal de câteva ori pe noapte plângând, 
pentru a-și alerta părinţii că este nevoie să aibă grijă de nevoile 
lor de bază. Dacă, într-adevăr, nou-născutul dumneavoastră 
doarme șase sau mai multe ore deodată, menţionaţi acest 
lucru medicului pediatru sau medicului de familie, în special 
dacă încă alăptaţi; există posibilitatea ca atât de mult somn 
să fie de fapt un semn de boală. 


Obiceiurile bune se capăta devreme 

Modul în care aveţi grijă de rutina pe timp de noapte a copilului 
dumneavoastră are un impact major asupra modelelor de somn 
din viitorul său, și toată lumea va avea de câștigat dacă 
acestea sunt stabilite corect încă de la început. Cel mai bun 
mod de a vă învăţa copilașul despre diferenţa dintre noapte și 
zi este de a fi incitanţi și jucăuși cu acesta în timpul zilei și 
de a fi calmi și relaxaţi — sau chiar, pur și simplu, plictisitori 
- noaptea. 

În timpul zilei asiguraţi-vă că acordaţi nou-născutului 
atenţie iubitoare, afecțiune și stimulare fiind în același timp 
atenţi la toanele și temperamentul lui. Când observați că 
începe să se plictisească, încercați să adăugaţi puţină veselie 
în plusul dumneavoastră sau să adoptați o figură mai animată. 
Vă puteţi da foarte ușor seama când bebelușul dumneavoastră 

devine suprastimulat. El va începe să se foiască, să priveasca 
în altă parte, să caște sau să sughită. S-ar putea chiar să 
observați că pielea din jurul gurii lui devine puţin palidă — un 
semn că este puţin stresat. Cel mai bun mod în care să reacțio- 
naţi într-o astfel de situaţie este să încetiniţi, să vă îndulciţi 
glasul (sau chiar să încetaţi să vorbiți), să vă îndepărtați 
privirea și în general să îi acordati puţin spaţiu. S-ar putea să 
adoarmă, sau s-ar putea să înceapă să se joace din nou după 
o mică pauză. Vă va anunţa. „Ascultându-vă” copilul în acest 
fel și lăsându-l să preia iniţiativa îl ajutaţi să stea treaz și 
activ pentru perioade din ce în ce mai lungi în timpul zilei. 
Și asta îl va ajuta să doarmă mai mult noaptea. 

Noaptea este nevoie de o strategie complet diferită. Când 
vă ocupați de copilul dumneavoastră, este cel mai bine să 
faceţi doar ceea ce este nevoie și nimic mai mult. Dacă este 
ud schimbaţi-l repede, în liniște și ţinând nivelul luminilor cât 

Părinţii cred, în general, că bebeluşii au nevoie de liniște 
absolută când dorm în timpul zilei. De fapt, este chiar 
bine ca ei să se obișnuiască să doarmă cu ceva zgomot 
obișnuit al casei. Așa că nu este o problemă să porniţi 
mașina de spălat vasele, să ascultați muzica preferată la 
un nivel moderat, să purtaţi o discuţie cu o prietenă la 
telefon — mai mult ca sigur că bebelușul nu va fi deranjat 
deloc. De fapt, dacă bebelușul se va obișnui să doarmă 
în linişte absolută, îsi va pierde capacitatea de dormi 
când în casă este acțiune. 

mai scăzut cu putinţă. Dacă îi este foame hrăniţi-l calm fără 
obișnuita conversaţie. Dacă se simte singur sau dacă este 
supărat luaţi-l în braţe pentru câteva minute fără a vă juca 
sau vorbi cu el, iar apoi puneţi-l înapoi la somn. Asta este, 
însă, mai ușor de zis decât de făcut. Este greu să faceți doar 
ceea ce este necesar copilului pe care îl iubiţi — în special 
dacă este foarte simpatic la miezul nopţii. Dar dacă nu vreţi 
să transformați noaptea într-o perioadă de socializare trebuie 
să vă forţaţi să fiţi cât mai mult ca o persoană de afaceri (dar 
nu rea sau aspră, bineînțeles). Faceţi ce aveţi de făcut, și 
puţin mai mult. 

În mod incredibil, chiar și cei mai mici bebeluși învaţă 
din aceste experienţe. Ei învaţă că atunci când este noapte 
afară Mama și Tata nu sunt prea distractivi; când este lumină, 
lucrurile sunt mult mai interesante și incitante. Acest lucru îi 
face mult mai dornici să renunțe la compania dumneavoastră 
în orele de somn o dată ce sunt apți din punct de vedere al 
dezvoltării să doarmă toată noaptea. 


Nu vă grăbiţi să alintaţi 

Chiar dacă doriţi să îndepliniţi toate dorințele copilașului 
dumneavoastră este foarte important să nu săriţi să le îndepliniţi 
imediat ce îl simţiţi dornic. Toţi oamenii, chiar și bebelusii, 
se trezesc parţial sau total de mai multe ori pe noapte pe 
măsură ce intră într-un nou stadiu al ciclului somnului. Este 
natural ca bebelușii să se screamă sau să plângă în aceste 
momente, dar dacă sunt lăsaţi în pace vor adormi la loc „pe 
cont propriu”. Însă dacă Mama sau Tata se grăbesc să-l legene, 
să-l hrănească, să-l ia în braţe sau să îi cânte celui mic pentru 
a adormi nu au șansa să înveţe acest atribut important — și 
asigurându-se că părinţii lui au ochii încețoșaţi vor avea de 

îndurat nenumărate alte nopți fără somn. Nu spun că ar trebui 
să ignoraţi plânsetele unui copil în general — ţineţi minte că 
nou-născuţii au totuși nevoie de câteva momente de atenţie 
în timpul nopții — dar așteptați câteva momente înainte de a 
vă duce la el, pentru că există posibilitatea să adoarmă la loc 
singur. 


Începeţi să lucraţi din timp la ritualurile 

de dinainte de culcare 

Importanţa ritualurilor de dinainte de somn va spori pe măsură 
ce acesta va crește, dar puteţi să începeţi să lucraţi pentru 
dezvoltarea unor rutine confortabile chiar de la început. 
Încheiaţi ziua copilului dumneavoastră cu activităţi liniștite, 
reconfortante. Chiar înainte de culcare nu este momentul în 
care să începeţi să vă jucaţi de-a avionul sau un alt joc 
energic. În schimb făceți-i o baie, ţineţi-l în braţe în timp ce 
îi cântaţi lin sau îi citiţi, legănaţi-l câteva minute apoi puneți-l 
blând jos. Încercaţi să respectaţi cât mai strict această rutină 
seară de seară; în curând va deveni un semnal că trebuie să 
doarmă. 

Mulți părinţi fac greșeala de a-și legăna sau ţine în braţe 
copilul până acesta adoarme complet. Unii chiar își plimbă 
copilul cu mașina în fiecare seară! O dată ce copilul este com- 
plet adormit părintele, ușurat, își duce pe vârful picioarelor 
copilul la pătuț și încearcă să-l pună jos. Dar în 9 din 10 ca- 
zuri, în momentul în care bebelușul simte că nu mai este în 
braţele mamei sau tatălui său se trezește și începe să plângă. 
Astfel, totul se ia de la capăt cu diferența că părintele este 
acum mai obosit ca înainte. 

Există o modalitate foarte simplă de a ocoli această 
capcană. Trebuie să vă așezați copilul în pătuţ când acesla 

este pe cale să adoarmă, dar nu este complet adormit. Deși 
la început s-ar putea să nu le convină, majoritatea bebelușilor 
învaţă repede să se simtă confortabil în pătuţurile lor, atunci 
când sunt adormiţi și, astfel, alunecă în lumea viselor mai 
ușor. O dată ce bebelușul s-a obișnuit astfel — și, credeți-mă, 
unora le va fi mai greu decât altora — somnul va veni mai 
repede. 


Somnul și hrănirea sunt legate 

Copiii își dezvoltă ritmuri pentru somn și pentru hrănire 
iar aceste ritmuri sunt conectate între ele. După primele zile, 
bebelușii își dezvoltă un ciclu al activităţilor previzibile: 
alăptare sau hrănirea dintr-un biberon, socializare și privit în 
jur, adorm și totul se ia de la capăt. Pe măsură ce perioadele 
de somn se mută din ce în ce mai mult pe timp de noapte, 
perioadele de hrănire vor migra în timpul zilei. După cum 
am menţionat și mai devreme, la vârsta de 4 luni, majoritatea 
bebelușilor sunt apți din punct de vedere fizic să petreacă 
noaptea opt sau mai multe ore nemâncând, 

Coordonarea dintre foame și somn este un exemplu al 
modului în care comportamentul unui copil devine mai 
organizat pe măsură ce trece timpul. La început, părinţii joacă 
un rol crucial în ajutarea formării acestei organizări, hrănind 
bebelușii și punându-i la culcare la momente regulate (deși 
nu foarte rigid stabilite). Cu timpul, însă, bebelușii preiau 
inițiativa acestei organizări și, într-un final, ciclurile regulate 
de somn și hrănire devin automate. 

Unii copii sunt în mod natural mai stabili în ceea ce 
privește ritmurile lor. Regularitatea este un aspect al tempe- 
ramentului, stilul înnăscut de comportament al unui copil. 
Dacă bebelușului dumneavoastră i se face foame din patru în 

Întrebare: Am auzit că bebeluşii hrăniţi cu biberonul 
dorm mai bine decât cei alăptaţi la sân. Este adevărat? 


Răspuns: Modul în care sunt hrăniţi bebeluşii nu le 
afectează felul cum dorm. Atât cei hrăniţi cu biberonul, 
cât și cei care sunt alăptaţi la sân învaţă să doarmă 
întreaga noapte, dar cei hrăniţi cu biberonul, priviţi ca 
un grup, învaţă ceva mai devreme acest lucru. Motivul 
precis nu este cunoscut. S-ar putea să se datoreze 
faptului că laptele mamei este mai ușor digerat de către 
bebeluș și, astfel, trece mai repede prin intestine. Dar 
dacă acest lucru pare un inconvenient, ţineţi minte că 
este ușor unei mame al cărui copil doarme aproape să îl 
ia în braţe și să îi ofere un sân și apoi să adoarmă la loc 
o dată ce copilul a mâncat. Nu trebuie să se ridice și să 
se ducă într-o bucătărie rece ca să pregătească un 
biberon în toiul nopții. 


patru ore, ca un ceasornic, atunci va fi mult mai ușor pentru 
dumneavoastră să vă planificaţi ziua în jurul acestor cicluri 
de somn și hrănire. 

Dar dacă bebelușul dumneavoastră are un ritm înnăscut 
care tinde spre iregularitate — câteodată două ore între mese, 
Câteodată cinci ore, atunci va fi mult mai greu ca dumnea- 
voastră și copilul dumneavoastră să vă potriviţi orarele. Ca 
rezultat al acestui fapt se poate întâmpla să îi fie foame când 
încă nu sunteţi pregătită să îl hrăniţi sau în mod invers, lui să 
nu îi fie foame când dumneavoastră sunteţi dornici să îl hrăniți. 
Vă puteți ajuta copilul să respecte orarul dacă stabiliți anumite 
rutine și la menţineţi. Și, totuși, unii copii nu se prea descurcă 

să își încadreze ritmurile lor biologice într-un orar. Acest lucru 
ar putea fi în mod special adevărat la copiii născuţi prematur 
sau la cei care au fost foarte bolnavi când erau nou-născuţi. 
Cu acești copii, părinţii trebuie să aibă un program destul de 
flexibil încât să aibă grijă de toate nevoile. În caz contrar, 
bebeluşii sunt predispuși sa fie supăraţi tot timpul — fie 
înfometați sau prea sătui, prea adormiţi ca să interacţioneze 
cu părinţii sau prea activi când părinţii au nevoie de odihnă. 


Sfaturi practice 

e Petreceţi cât mai mult timp posibil ţinându-vă în brațe 
copilul. Contactul, în special cel piele pe piele, cu 
bebelușul la pieptul dumneavoastră are un efect calmant 
care ar putea să îi îmbunătăţească atenția, hrănirea și 
somnul. În timpul zilei un rucsac pentru copii din material 
textil dă celui mic o senzaţie de căldură și securitate oferită 
când îl ţineţi în brațe, permițându-vă în același timp să 
aveţi mâinile libere. 

e Când copilului îi este foame alăptaţi-l sau oferiţi-i un 
biberon. Chiar dacă scopul dumneavoastră este să stabiliţi 
un orar fix pentru bebeluș, la început este chiar mai 
important ca el să se simtă confortabil și să își dezvolte 
abilități bune de hrănire. Țineţi minte că bebelușii care se 
simt confortabil dorm mai bine. Bebelușii care se agită 
mult înainte de a primi mâncare pot intra într-un cerc vicios 
de iritabililitate, hrănire slabă și somn prost. 

e Învăţaţi să deosebiți semnele de stres ale bebelușului 
dumneavoastră. Fiecare copil face lucruri care le spun 
(sau ar trebui să le spună) părinților săi când a avut parte 
de prea multă agitaţie și are nevoie de odihnă. Aceste 
semne includ căscatul, tremurări ale mandibulei, 

învineţirea în jurul gurii, scuipat sau închiderea ochilor. 
Dacă până în acel moment v-aţi jucat cu copilul și vedeţi 
unul sau mai multe dintre aceste semne, probabil că are 
nevoie de somn sau măcar de puţin timp de repaus. Copiii 
prematuri și mici, sau aceia care au fost bolnavi, de obicei 
nu pot fi stimulaţi decât foarte puțin înainte de a avea 
nevoie de puţină liniște și pace. 

Treziţi-vă nou-născutul după aproximativ patru ore. Chiar 
dacă aţi considera că mai mult somn este mai bine, scopul 
este să îi stabiliţi un orar fix somn-alimentaţie. Nou-născuţii 
au nevoie să mănânce în mod regulat la aproape patru 
ore, dacă nu chiar mai des. Un nou-născut în vârstă de 
una-două săptămâni care doarme șase sau opt ore dintr-o 
dată este prea somnoros. După aproape patru ore încercaţi 
să îl treziți și să îl hrăniţi. 

Fiți mai activi și mai jucăuși în timpul zilei și mai relaxaţi 
și liniștiți noaptea (chiar plictisitori). Așa cum am explicat 
și mai sus, acesta este cel mai bun mod de a ajuta bebelușii 
să facă deosebirea dintre noapte și zi. 

Acordaţi bebelușului timp să se potolească singur. Dacă 
veniţi în grabă în momentul în care bebelușul începe să 
se agite, atunci nu va învăţa acest lucru important. Dacă 
nou-născutul dumneavoastră doarme în altă cameră și ați 
instalat un sistem de monitorizare a lui, faceţi bine și setaţi 
volumul cât mai redus astfel încât să nu auziţit fiecare 
scâncet al bebelușului; este foarte probabil ca în cazul în 
care chiar are nevoie de dumneavoastră să fie în stare să 
plângă destul de tare încât să nu fie nevoie de sistemul de 
monitorizare pentru a-l putea auzi (astfel de sisteme sunt 
vândute ca echipamente pentru siguranţa copilului, dar 
studii amănunțite nu'au putut dovedi dacă aceste sisteme 
chiar îmbunătăţesc siguranța). 

+ Ajutaţi-vă nou-născutul să-și găsească degetul mare. Suptul 
degetului sau pumnului este modalitatea nou-născuților de a 
se calma pe ei înșiși. Când mai cresc, astfel de compor- 
tamente îi ajută să doarmă întreaga noapte. Și, spre deosebire 
de suzete, pe acestea nu le pot pierde. De obicei, părinții 
privesc suptul degetului mare sau al pumnului ca un obicei 
negativ, dar acesta este un obicei natural și puternic, folosit 
de bebeluși pentru a se calma, iar majoritatea renunţă singuri 
la el când învaţă alte tehnici de auto-calmare. 

e Odihniţi-vă cât de mult puteţi, dormind când bebelușul 
dumneavoastră doarme. Deși obiectivul final este ca 
bebelușul să fie treaz de-a lungul zilei și să doarmă întreaga 
noapte, la început este mai mult ca sigur că veţi avea mult 
timp de stat trează de-a lungul nopților. Dacă sunteţi epuizată, 
vă veţi simţi mizerabil și nu veţi fi în stare să aveți grijă de 
bebelușul dumneavoastră pe cât de bine aţi dori. 

e Nu vă fie rușine să cereţi ajutor altor membri ai familiei 
dumneavoastră, în special de la partenerul de viață. A 
avea grija de un nou-născut poate fi o treabă foarte dificilă. 
Lăsați alți membri ai familiei dumneavoastră să își asume 
unele dintre sarcinile dumneavoastră, cum ar fi gătitul și 
curăţenia, astfel încât dumenavoastră să vă puteţi 
concentra asupra bebelușului și să vă menţineţi energia. 

e Șilineți minte: întotdeauna puneţi-vă bebelușul să doarmă 
pe spate pentru a reduce riscurile de apariţie a sindromului 
de moarte subită a sugarului. 


DE LA VÂRSTA DE DOUĂ LA CINCI LUNI 


În jurul vârstei de patru luni, majoritatea bebelușilor sunt pregă- 
tiți să înveţe să adoarmă pe cont propriu la ore fixe, previzibile. 
Adormitul pe cont propriu, fără a avea nevoie să fie ținut în 

braţe și legănat, este un lucru esenţial deoarece va permite 
bebelușului să doarmă șase-opt ore o dată noaptea, fără a 
avea nevoie să se trezească pentru a plânge după ajutor. 

Este, de asemenea, foarte important pentru că bebelușii 
care în jurul vârstei de patru luni învaţă să doarmă pe cont 
porpriu sunt mult mai puţin predispuși ca mai târziu să aibă 
probleme de somn. 

Majoritatea părinţilor cred că bebelușii încep să doarmă 
toată noaptea la această vârstă pentru că tot acum este peri- 
oada când trec la alimente solide. Deși faptul că au stomacul 
plin când adorm s-ar putea să aibă și contribuţia sa, este mult 
mai probabil ca faptul că aceștia dorm toată noaptea să se 
datoreze schimbărilor prin care trec creierele lor și capacităţii 
tot mai crescânde de a adormi la loc singuri. 


Dezvoltarea creierului afectează modelele de somn 
Așa cum am menţionat și în secțiunea pentru nou-născuți, 
părinţii își ajută copiii să facă diferența între zi și noapte 
comportându-se energici și jucăuși ziua, iar noaptea vorbind 
încet și calm. Dar sunt și alţi factori care acţionează aici. 
Creierul bebelușilor se dezvoltă foarte rapid, fapt ce cauzează 
multe schimbări în comportamentul bebelușilor. În jurul vârstei 
de patru luni, undele cerebrale care sunt tipice pentru 
nou-născuţi fac loc unora mai mature cum sunt acelea ale 
copiilor mai mari. Ca efect, mintea unui bebeluș în vârstă de 
patru luni nu se aseamănă cu cea a unui bebeluș în vârstă de 
două luni. În același timp în care undele cerebrale urmează 
modele mai mature, bebelușii combină mai multe reprize 
scurte de somn în una sau două mai lungi. 

O altă schimbare importantă care are loc în jurul vârstei 
de patru luni se referă la sistemul vizual al bebelusului, care 

îi afectează somnul. La naștere și pentru următoarele câteva 
săptămâni, bebelușii nu pot vedea bine la distanţă, distingând 
lucruri ce sunt doar la maxim 22,5 — 30 centimetri distanţă. 
(Din fericire, aceasta este distanţa potrivită pentru a privi în 
ochii mamelor lor când sunt hrăniţi la sân.) Totuși, în jurul 
vârstei de patru luni, bebeluşii devin capabili să focalizeze 
pe oameni și obiecte aflate la distanţe de câţiva metri. De 
asemenea, își pot ţine capul drept mai mult timp, mai ales 
dacă sunt ţinuţi în poală sau într-un scaun cu spătar. Ca rezultat 
al acestor schimbări, bebelusii devin fascinaţi de lumea din 
jurul lor. Acum au un motiv puternic pentru a rămâne treji 
perioade din ce în ce mai lungi în timpul zilei doar pentru a 
privi în jurul lui! Pe măsură ce perioadele de alertă se 
prelungesc, așa se întâmplă și cu cele de somn. 


Rutina oferă confort 
Pentru a putea înțelege mai bine cât de importantă este rutina 
pentru bebelușul dumneavoastră, gândiţi-vă doar la ceea ce 
faceţi dumneavoastră în fiecare seară, când vă culcaţi. Foarte 
probabil că vă aranjaţi pernele și așternuturile într-un anumit 
fel și vă așezați într-o anumită poziţie. Dacă împărţiţi patul 
cu un partener, atunci este foarte probabil că ați stabilit pe ce 
parte doarme fiecare — dumneavoastră întotdeauna pe stânga, 
iar partenerul pe partea dreaptă, de exemplu — și probabil că 
aveţi anumite moduri de a vă spune „noapte bună”. Dacă 
oricare dintre dumneavoastră schimbă rutina, vă este mai greu 
să adormiţi. De fapt, această rutină se întipărește în creierul 
dumneavoastră și vă este apoi foarte greu să o schimbaţi. 
Acum, imaginaţi-vă un bebeluș în vârstă de cinci luni care 
întotdeauna adoarme în timp ce este legănat în brate de mama 
lui. Când se va trezi în toiul noptii — lucru pe care toți bebelușii 

îl fac — va avea nevoie de braţele mamei sale în jurul lui 
pentru a adormi din nou. Și până nu le va simți în jurul lui, nu 
va face altceva decât să țipe. Din acest motiv este important 
ca bebelușii să înveţe să adoarmă fără ajutorul părinţilor lui. 
În schimb, ei își vor stabili propriile rutine, cum ar fi suptul 
degetului mare sau îmbrăţișarea unei anumite păturici, 
permițându-și să se adoarmă singuri la loc. 


Modificările somnului pot fi semnul unei suferințe 
Câteodată, pur și simplu, un bebeluș nu poate dormi. Pare că 
se simte confortabil în braţele dumneavoastră, dar imediat ce 
îl puneţi jos începe să se agite și să plângă pe un ton ascuțit, 
ca și cum l-ar chinui cineva. Se poate să adoarmă o oră sau 
două atunci când este extenuat, dar se trezește și pare deranjat 
și încă obosit. 

Majoritatea părinţilor se alarmează când acest compor- 
tament apare la bebelușul lor. Și pe bună dreptate! La un 
bebeluș mic aceste semne pot indica o afecţiune. O posibilitate 
poate fi o infecţie a urechii (otită). Aceste infecţii sunt foarte 
supărătoare, iar durerea este mai accentuată când copilul este 
întins, deoarece în această poziţie presiunea din urechea 
medie crește. O altă afecţiune, numită boala de reflux 
gastro-esofagian, în care acizii din stomac ajung în esofag, 
este, de asemenea, agravată de așezatul în poziţia întins. 
Acizii provoacă senzaţia de arsură și chiar dacă afecțiunea 
este tratată medicamentos, bebelușul și-ar putea aminti 
durerea, devenind agitat și iritabil când este pus jos. 

Afecţiuni mai serioase determină copiii să doarmă mai 
mult decât este normal. Ei se pot trezi, dar rămân somnolenți, 
fără a fi activi cum erau în mod obișnuit. Ca o regulă bună de 

reținut: orice modificare bruscă apărută în somnul copilului 
dumneavoastră, fie în plus, fie în minus, ar trebui să constituie 
un semnal de alarmă pentru a consulta medicul copilului, 
care va dori probabil să-l examineze. 


Sfaturi practice 


e Până în jurul vârstei de șase luni, întotdeauna culcaţi 
bebelușul pe spate. Această precauţie ajută la reducerea 
riscului de apariție a sindromului de moarte subită a 
sugarului, așa cum am menţionat și în secţiunea pentru 
nou-născuți. (De fapt, veţi observa că multe dintre sfaturile 
pentru nou-născuţi se aplică și acestei grupe de vârstă.) 
Când bebelușul este treaz și dumneavoastră sunteți acolo 
să-l urmăriţi, asiguraţi-vă că îi oferiţi destul timp de joacă 
pe burtă pentru a fi siguri că partea posterioară a craniului 
lui nu se aplatizează din cauza timpului îndelungat 
petrecut pe spate. 


e Puneţi-l în pat când este somnoros, înainte însă de a 
adormi complet. Acesta este cel mai bun lucru pe care îl 
puteţi face pentru a vă ajuta copilul să își dezvolte 
aptitudinile de care are nevoie pentru a dormi întreaga 
noapte, atât acum, cât și mai târziu. Faceţi acest lucru 
atât noaptea cât și înainte de fiecare somn de după-amiaza. 


e Atunci când copilul face gălăgie în mijlocul nopții sau se 
trezește complet, nu vă grăbiţi să interveniţi. În schimb, 
așteptați puţin pentru a-i acorda timpul necesar pentru a 
adormi singur. 

dacă nu a făcut-o încă singur. Suptul degetului este o 
metodă puternică prin care bebelușii de această vârstă se 
liniștesc singuri când sunt supăraţi sau plictisiţi. Când se 
trezesc în toiul nopţii, suptul degetului îi poate ajuta să 
adoarmă la loc. Suptul stimulează reflexe care încetinesc 
ritmul cardiac, îmbunătăţesc digestia, și, în general, linis- 
tește bebelușul. Spre deosebire de suzete, degetul nu poate 
fi pierdut. Unii părinţi nu încurajează suptul degetului 
deoarece consideră că va deveni un obicei prost. Dar majo- 
ritatea copiilor renunţă singuri o dată ce cresc și învaţă 
alte metode de a se liniști. 


Ajutaţi-vă copilul să își descopere degetul mare de la mână 


Începeţi o rutină pentru perioada de dinainte de somn, 
simplă și liniştitoare. Legănaţi-vă bebelușul, cântați-i un 
cântecel de leagăn, spuneţi o rugăciune sau recitați-i niște 
versuri pentru bebeluși. Cu timpul, această rutină va deveni 
un semnal puternic care va ajuta un copil activ să facă 
tranziția spre somn. Aceste momente reprezintă și o bună 
oportunitate pentru a petrece timp de calitate cu copilul 
dumneavoastră, el bucurându-se mai mult ca sigur de 
aceste interludii liniștitoare și plăcute cu părinţii lui. 


Începeţi să vă îndreptaţi către momente de somn și de 
trezire regulate, previzibile. Lăsaţi bebelușul să petreacă 
un timp singur treaz în pătuţul lui pentru a învăţa să se 
distreze singur. Dacă începe să plângă, însă, va trebui să 
interveniți prompt, astfel încât să înțeleagă că sunteți acolo 
să vă asiguraţi că este în regulă și că nu devine prea supărat. 

SFORĂNUL ŞI APNEEA ÎN SOMN £7 


Dacă bebelușul începe să scoată sunete ciudate în timp 
ce doarme — sforăie, fornăie sau înghite în gol — cel mai 
bine este să îl consulte un medic pediatru. Câteodată, 
problema nu este cauzată decât de o obstrucţie nazală, 
dar în alte cazuri zgomotele ciudate ale respirației pot fi 
semnul unei afecțiuni serioase. 

Sforăitul poate fi semnul unei afecţiuni numite apnee 
obstructivă în somn, boală care de obicei este ereditară 


a 


sau afectează copiii supraponderali. „Apnee”“ înseamnă 
„nu respiră“; „obstructivă” este explicaţia de ce nu 
respiră copilul. Când bebelușul este într-o fază adâncă a 
somnului, mușchii care ţin deschise căile aeriene se 
relaxează prea mult, iar o parte se prăbușește, cauzând 
obstrucţia. Sforăitul este sunetul produs de trecerea 
aerului prin aceste zone blocate. 

Dacă blocajul este complet, aerul nu poate trece. 
Neputând să respire, copilul se trezește înghițind în gol. 
Apoi, pentru că este foarte obosit, de multe ori adoarme 
din nou. Datorită faptului că de fiecare dată când 
adoarme adânc, căile aeriene i se blochează, el nu 
reușește să doarmă cu adevărat și se trezește obosit. 
Dacă bebelușul dumneavoastră sforăie persistent, 
adresaţi-vă medicului pentru un control. Dacă nu este 
tratată, apneea obstructivă de somn poate duce la lipsă 
de atenție, stare de dispoziţie negativă, probleme la 
școală și chiar probleme cardiace grave mai târziu în 
Viaţă. 

DE LA VÂRSTA DE ȘASE LA ȘAPTE LUNI 


Areastă perioadă este una foarte plăcută și grozavă în viaţa 
bebelușului dumneavoastră. Acum, majoritatea copiilor dorm 
șase până la opt ore o dată. Dacă bebelușul dumneavoastră 
nu doarme, atunci este bine să discutaţi cu doctorul pediatru 
sau medicul de familie sau cu un specialist în comportamentul 
copiilor. Problema poate fi că, pur și simplu, bebelușul dumnea- 
voastră are nevoie de mai mult timp pentru a se maturiza și 
crește — așa cum este cazul multora dintre copiii născuţi pre- 
matur — sau poate fi vorba de o altă cauză care trebuie desco- 
perită și rezolvată. De exemplu, boala de reflux gastro-eso- 
fagian (pirozisul sau arsurile retrosternale) poate fi câteodată 
cauza problemelor legate de somn. Poate fi de obicei tratată 
cu metode speciale de alimentaţie și cu medicamente. Așa 
cum am discutat și mai devreme, trezirea frecventă poate fi 
și un obicei pe care copilul și l-a dezvoltat și pe care puteți 
să-l schimbaţi. 


Trataţi plânsul de la ora culcării într-un mod iubitor, 
dar ferm 

Este foarte ușor ca un bebeluș de această vârstă să capete o 
anumită obișnuinţă: îl sărutaţi de noapte-bună și plecaţi din 
cameră. El începe să plângă. Dumneavoastră vă întoarceți, îl 
luaţi în braţe, îi spuneţi din nou noapte-bună și ieșiți din cameră. 
El plânge din nou. Și tot așa. Atât dumneavoastră cât și bebelușul 
sunteţi prinși într-un cerc vicios, care le produce tuturor senti- 
mente de frustrare și, desigur, o mare oboseală. 

Sfatul clasic este „să lăsaţi bebelușul să plângă până îi 
trece”. O dată ce copilul învaţă că plânsul nu face ca părinții 
lui să apară, vor înceta să mai plângă. O cale mai pozitivă de 
a privi această problemă este să vă gândiţi că acest proces îi 

învaţă pe bebelușii dumneavoastră aptitudinile necesare pentru 
a putea adormi „pe cont propriu”. Majoritatea bebelușilor care 
sunt sănătoși cu siguranţă se pot calma singuri și pot adormi. 

Dar dacă părinţii mereu fac ceva pentru ei, niciodată 
bebelușii nu vor avea șansa de a-și dezvolta aceste importante 
abilităţi. 

Să vă lăsaţi bebelușul să plângă la ora de somn funcţio- 
nează de obicei și este oricum cea mai rapidă soluţie. Dar nu 
se potrivește tuturor. Mulţi părinţi nu pot suporta nici măcar 
gândul de a ieși din cameră când copilul lor plânge. Uneori se 
îngrijorează că nu ar fi sănătos din punct de vedere fizic sau 
psihic să lași un bebeluș să plângă, în special dacă perioadele 
de plâns durează 30 de minute sau mai mult. Eu chiar cred că 
acest lucru nu este adevărat. Nu există nici un motiv notabil 
că plânsul unui copil poate fi periculos sau dăunător dacă acesta 
este sătul, uscat, iubit și îngrijit când nevoia o cere. Însă, dacă 
vă simţiţi îngrozitor să vă lăsaţi copilul să plângă, atunci ar 
trebui să vă ascultați inima. Există o altă metodă, mai blândă, 
de a vă învăţa bebelușul să se autocalmeze la ora somnului, 
pe care o vom descrie în continuare. 


„Ferberizing” este o abordare populară 

Metoda plânsului până le trece este câteodată numită 
„ferberizing”, după Richard Ferber, autorul lucrării clasice 
„Solve Your Child's Sleep Problems” (Rezolvaţi problemele de 
somn ale copilului dumneavoastră). Ferberizing-ul se bazează 
pe principii sonor-comportamentale: prin reapariţia în cameră, 
părinții își recompensează (desigur, fără să aibă această intenţie) 
copilul pentru că au plâns. O dată ce încetaţi să mai 
recompensaţi un anumit comportament, acesta va dispărea. 

În cele mai bune cazuri, în prima seară bebelușii plâng 20 
sau 30 de minute, în a doua seară 10-15 minute, iar începând 
cu a treia noapte, plânsul durează foarte puţin sau chiar 
încetează înainte de culcare. Dar principiile comportamentale 
prevăd un alt rezultat al acestei abordări: când încetaţi să 
recompensaţi un comportament (cum ar fi plânsul), de obicei 
se înrăutățește pentru o zi sau două, până dispare de tot. 

Părinţii care nu știu acest lucru înainte, se îngrijorează 
când nou-născutul lor plânge mai mult în a doua noapte decât 
în prima. Nu este anormal ca un nou-născut să plângă timp 
de 30 sau chiar 45 de minute preț de câteva nopţi înainte de 
a învăţa să adoarmă „pe cont propriu”. 

Câteodată, însă, plânsul durează chiar mai mult. Deseori, 
fără să aibă această intenție părinții își învaţă copiii să plângă 
din ce în ce mai mult. Ei fac acest lucru deoarece așteaptă 
până nu mai pot suporta — să zicem, după 15-20 de minute — 
după care se duc în cameră și își leagănă copilul până ce 
acesta adoarme. A doua noapte, acesta îndură mai mult, 
aproximativ 20 — 30 de minute, înainte de a-și legăna copilul 
ca să adoarmă. A treia noapte copilul a învăţat deja că dacă 
plânge destul de mult, va fi luat în braţe. 

Morala acestei povești este că dacă decideți să aplicaţi 
această metodă, ar trebui să fiți pregătiţi să înduraţi plânsul 
copilului dumneavoastră atât cât este nevoie. Trebuie să vă 
pregătiţi pentru câteva nopți grele, deși este mult mai probabil 
ca totul să nu fie chiar așa de greu până la urmă. De asemenea, 
poate fi de ajutor să vă anunțați intențiile vecinilor dumnea- 
voastră care ar putea auzi gălăgie și și-ar putea imagina că 
vă maltratați bebelușul. De obicei, vecinii sunt înțelegători 
și vă susțin dacă știu ce încercați să faceţi. 

A vă lăsa copilul să plângă nu înseamnă, cu toate acestea, 
că nu puteţi să vă duceți să îl verificaţi din când în când. 

Trebuie să faceţi acest lucru atât pentru a vă asigura pe 
dumneavoastră, cât și pe copilul dumneavoastră. S-ar putea 
să fie nevoie să îi schimbaţi scutecul sau să rearanjaţi 
așternutul: Dar trebuie să rezistaţi tentației de a lua bebelușul 
în braţe pentru a se calma (moment în care este probabil să 
adoarmă). Dacă nu vă puteţi abține, riscaţi să îl învăţaţi să 
plângă din ce în ce mai mult, el așteptându-se „să câștige” 
de fiecare dată. 


De asemenea, o abordare mai treptată funcţionează 
Dacă toate acestea seamănă pentru dumneavoastră mai mult 
a bătălie decât a relație iubitoare copil — părinte, aţi putea 
lua în considerare o altă abordare mai blândă, dar de mai 
lungă durată: la început, puteţi sta lângă pătuț, poate chiar să 
vă atingeţi bebelușul cu o mână, dar fără a vorbi sau a avea 
contact ochi în ochi și fără a legăna pătuţul. O dată ce 
bebelușul se obișnuiește cu această rutină și se calmează 
mai ușor, vă puteţi muta la o mică distanţă de pătuţ, dar tot 
fără a vorbi și a-l privi în ochi. Când se obișnuiește și cu acest 
aranjament, vă puteți muta dincolo de ușă și apoi chiar să 
plecaţi. Orice rutină abordată în momentul somnului trebuie 
repetată și când vă culcați bebelușul în timpul zilei și când 
acesta se trezește în toiul nopții. 

Această abordare mai treptată înseamnă că nu veţi fi nevoiţi 
să staţi în altă cameră când bebelușul plânge după dumnea- 
voastră și să nu îi răspundeţi. Pe de altă parte, poate însemna 
multe nopți obositoare, în care staţi în camera copilului, nici 
dumneavoastră neclormind prea mult. Aceasta este o problemă 
dificilă, indiferent cum aţi privi-o. Indiferent de metoda pe care 
o preferaţi — mai rapiclă sau mai lentă — trebuie ca în mod 
constant să vă reamintiţi scopul dumneavoastră final: minunata 

noapte în care vă veți așeza copilul în pătuț, îl veți săruta de 
noapte-bună și, pur și simplu, veți ieși din cameră în timp ce el 
alunecă singur în lumea viselor. 


Îngrijorările părinţilor pot afecta somnul copilului 
Câteodată, problemele copilului legate de somn sunt o oglindă 
a problemelor cu care se confruntă părinţii acestora. Dacă, 
de exemplu, un copil a fost bolnav sau sarcina a decurs cu 
dificultăţi, părinţii ajung să creadă că bebelușul lor este mai 
fragil şi ar putea avea de suferit după atâta plâns. În alte 
cazuri, plânsul a devenit motiv de tensiuni sau supărări între 
soți sau parteneri. De exemplu, unul dintre părinţi ar putea să 
simtă că celălalt nu îngrijește suficient de bine copilul, în 
timp ce celălalt părinte s-ar putea simți criticat. Dacă realizați 
că vă aflaţi într-o situaţie prea dificilă este foarte important 
să cereţi ajutor. Medicul pediatru ar putea confirma sau 
infirma îngrijorările dumneavoastră legate de sănătatea copi- 
lului dumneavoastră. Un consilier marital, un membru al cle- 
rului sau un alt profesionist ar putea îmbunătăţi comunicarea 
dintre dumneavoastră și partener, și ar putea oferi amândurora 
sprijinul de care fiecare are nevoie. 


Sfaturi practice 

e introduceți cărți cu imagini în rutina de culcare. Cărţile 
cu rime simple pentru copii reprezintă o alegere excelentă. 
Bebelușii iubesc sunetul vocii părinţilor lui și găsesc ritmul 
și rimele ca fiind foarte relaxante. Nu trebuie să citiți ore 
întregi. Cinci minute reprezintă un timp destul de lung 
pentru ca un bebeluș să rămână atent la o carte, și chiar 
reprize mai scurte, dacă sunt repetate în mod constant 

a 
DE LA PĂRINTE LA PĂRINTE 
„În prima noapte m-a durut inima să îmi ascult 
copilașul plângând, dar soţul meu continua să 
îmi spună să așteptăm 20 de minute. Așa că am 
așteptat, și nici măcar nu a avut nevoie de 
atâta timp pentru a se calma și a adormi la loc. 
Acum mai plânge doar câteodată, dar se 


linişteşte rapid și adoarme la loc. Este 
grozav!” 


— Kndcapple, pe site-ul DRSPOCK.COM 


sunt suficiente pentru a porni o obișnuință ce îl va ţine 
toată viața. De asemenea, puteti inventa propriile povești 
sau rime fără sens, sau alegeți o carte fără prea multe 
cuvinte și adăugaţi-le pe ale dumneavoastră care să se 
potrivească cu pozele sau ilustrațiile. Dacă bebelușului 
dumneavoastră încep să îi placă cititul cu voce tare și 
cărțile de pe acum, va fi mult mai receptiv să asculte o 
poveste întreagă atunci când va fi un prichindel activ. 


e Menţineţi o rutină cât mai strictă înainte de culcare. 
Începeţi aproximativ la aceeași oră, poate după o baie și 
„spălatul pe dinţi” (mulţi părinţi folosesc o cârpă moale 
pe gingiile bebelușului pentru a-l obișnui cu spălatul pe 
dinţi înainte de culcare). Păstraţi aceeași ordine a 
evenimentelor — de exemplu, poveste, cântec de leagăn, 
sărutul de noapte-bună. 

e Aşezaţi bebeluşul în pătuţ pentru somn cât acesta este 
încă treaz, dar somnoros. Lăsaţi-l să adoarmă singur. În 
acest fel, când se va trezi în toiul nopţii va fi capabil să 
adoarmă fără a vă deranja. 


e Evitaţi să îi dați biberonul sau să îl alăptaţi când este 
momentul să se culce. În schimb, daţi-i biberonul sau 
alăptaţi-l ultima dată înainte de a începe rutina de dinainte 
de somn. Alimentatul înainte de somn chiar nu îi face pe 
bebeluși să doarmă mai bine. 


+ Nu vă adormiţi bebelușul cu biberonul cu lapte de sân 
sau lapte praf. O dată ce îi apar dințișorii, această metodă 
este o metodă sigură de apariţie a cariilor. Atât la copii, 
cât și la adulţi, secreția de salivă se reduce în timpul 
somnului, așa că laptele sau alt lichid dulce rămâne pe 
dinţi și nu este spălat de salivă. Bacteriile care se hrănesc 
cu carbohidraţii din aceste lichide produc acizi care atacă 
smalțul dinţilor, provocând carii. 


DE LA VÂRSTA DE OPT LA DOUĂSPREZECE LUNI 


În jurul vârstei de opt luni, mulţi dintre bebelușii care dormeau 
toată noaptea încep să se trezească din nou. Această schim- 
bare nedorită este atât de previzibilă încât eu o mentionez 
tuturor părinţilor când vin cu bebelușul lor la controlul de la 
vârsta de șase luni. Asfel, atunci când după o lună sau două, 
sugarul se trezeşte noaptea, părinții nu sunt surprinși (și se 
gândesc că au un pediatru foarte inteligent!) 


A nu vedea nu înseamnă a uita 
Cea mai bună explicaţie pe care am găsit-o este că acest 
fenomen este rezultatul dezvoltării capacităţilor de memorare 

și de gândire ale copilului. Cam în aceeași perioadă în care 
începe să strige după mami și tati, un copil arată că știe de 
existenţa lucrurilor care se află în afara razei lui vizuale. 
Dacă îi arătaţi bebelusului o mașinuţă de jucărie, de exemplu, 
după care o ascundeţi sub o cană, el se va duce direct la 
cană și o va ridica așteptându-se ca jucăria să fie acolo. Încer- 
caţi același lucru cu un bebeluș mai mic, în vârstă de șase 
luni să zicem. Acesta își va pierde interesul pentru jucărie 
imediat ce nu o va mai vedea. Dacă, totuși, se întinde după 
cană, acest lucru nu se datorează decât faptului că ceașca 
însăși i-a atras atenţia și va fi surprins când va găsi jucăria 
dedesupt. 

Ce legătură are această etapă de dezvoltare cu somnul 
(sau mai corect spus cu lipsa acestuia). O dată ce un copil își 
aduce aminte că mama și tata sunt în camera alăturată, chiar 
dacă temporar sunt în afara razei vizuale, este mult mai pro- 
babil să strige după părinții lui, cerându-le să se întoarcă. 
Dacă sunteţi un părinte obosit care bâjbâie să ajungă în camera 
copilului de nouă luni în mijlocul nopții, atunci poate vă veţi 
simţi mai bine știind că un astfel de comportament este un 
semn că bebelușul dumneavoastră devine mai inteligent. De 
asemenea, s-ar putea să observați că bebelușul dumneavoastră 
va prezenta o schimbare temporară în modul în care doarme, 
când are loc o schimbare de dezvoltare majoră — de exemplu, 
învaţă să meargă sau leagă cuvinte. Este ca și cum costurile 
pentru astfel de schimbări sunt prea mari pentru a putea dormi. 


Nu încurajați hrănirea în timpul nopții 

Înainte de a vă sugera câteva lucruri pe care să le faceți 
pentru a ameliora orice probleme cu somnul pe care le-ar 
putea avea un bebeluș la această vârstă, vreau să menţionez 

o greșeală pe care părinţii o fac în mod frecvent: hrănitul 
copilului când acesta se trezește în mijlocul nopții. 

Deși s-ar putea să fie tentant să oferiţi biberonul sau sânul 
pentru a calma un bebeluș agitat, în jurul vârstei de șase sau 
opt luni, majoritatea bebelușilor sănătoși nu au nevoie să 
mănânce în timpul nopții. Cu toate acestea, sunt chiar foarte 
fericiți să capete o mică gustare dacă îi oferiţi și acest lucru 
poate deveni un obicei greu de dezvăţat. De asemenea, hrănitul 
în timpul nopții este o idee proastă pentru că bebelușul poate 
adormi cu lapte sau suc pe dinţi, fiind astfel predispuși la 
formarea de carii. Pentru a preveni acest lucru, puneţi în biberon 
sau în cană doar apă — care nu reprezintă nici un pericol pentru 
dinţi și este mult mai puţin interesantă decât sucul sau laptele, 
astfel încât nu îl va deranja așa de mult să renunţe la ea. Dacă 
îi oferiţi bebelușului o sticlă plină cu apă, nu o lăsaţi peste 
noapte în pătuț. Când bebelușii beau stând întinși pe spate, 
lichidul le poate curge în urechi, predispunându-i la apariţia 
de infecţii ale urechii medii (otite medii). 


Sfaturi practice 


e Continuaţi să puneţi bebelușul în pat cât este încă treaz. 
Copilașii care adorm singuri, vor fi capabili să facă acest 
lucru și când se trezesc în toiul nopții. 


+ În cazul în care bebelușul se trezește noaptea, lăsaţi-l un 
minut sau două, dându-i șansa să adoarmă singur. Nu vă 
gândiji că sunteți niște părinţi răi, ci gândiţi-vă că îl ajutați 
să capete o abilitate importantă. 


e Dacă este neapărată nevoie să vă duceţi în camera copilului 
dumneavoastră, încercați să fiţi calmi și chiar indiferenți. 

in cazul în care copilul este complet treaz, s-ar putea să 
fie nevoie să reluaţi un pic din ritualul de dinainte de 
somn înainte de a părăsi camera. 


+ Menţineţi ritualurile de dinainte de somn. Rutina este 
importantă în special acum, când bebelușul este capabil 
să-și exprime propriile dorințe și preferinţe. Copilul capătă 
un sentiment de siguranţă și de conlrol, care este foarte 
relaxant când știe că lucrurile se întâmplă în aceeași ordine 
în fiecare seară. Așa că faceţi bebelușului o baie, puneţi-l 
în pătuţ, uitaţi-vă împreună la o carte cu poze, spuneţi-i o 
poveste sau cântaţi-i un cântecel și sărutaţi-l de 
noapte-bună, în același mod în fiecare seară — orice rutină 
liniștitoare la care aţi ajuns și care îl ajută să facă tranziția 
de la zi la noapte. 


DE LA VÂRSTA DE UNU LA TREI ANI 


Pe măsură ce copilul intră în aceşti ani ai copilăriei mici, 
apar noi încercări. Adormitul înseamnă să își ia la revedere 
de la activităţile din timpul zilei și, în special, de la părinţi. 
Înseamnă să înveţe să fie singuri. Copiii care de-abia au învăţat 
să meargă s-ar putea să fie atât de uimiţi de această nouă 
abilitate încât se chinuie să o stăpânească din ce în ce mai 
bine, aproape fără întrerupere, și adorm doar când sunt 
extenuaţi. Probabil că și visează tot la mers! Copilașii mai 
mari pot deveni neliniștiți noaptea sau se pot trezi frecvent 
din cauza coșmarelor. 


Așteptaţi-vă la obstacole în drumul către independență 
Unul dintre motivele pentru care somnul este atât de dificil 
pentru multe familii este faptul că atât copiii, cât și părinții 

tin foarte mult la independență și la legături. Copiii au o nevoie 
naturală, înnăscută de a se simţi legați de părinţii lor și protejaţi 
de aceștia. Dar, o dată cu împlinirea vârstei de nouă luni, își 
dezvoltă și un puternic simţ al explorării și al independenţei. 
A se mișca între aceste două necesităţi — cea de independenţă 
și cea de dependenţă — este rezultatul multor toane. Nu este 
numai vorba că și-ar dori să fie mereu cum vor ei. Ei vor să fie 
liberi și să deţină controlul, și vor și să se simtă complet conec- 
taţi cu ceilalţi în același timp. 

Părinţii au, de asemenea, sentimente confuze în ceea ce 
privește independenţa. Dorim ca bebelușii noștri să ne aparțină 
întotdeauna, dar, în același timp, dorim ca ei să se descurce 
pe propriile picioare, să se ducă la grădiniţă și apoi la școală 
fără noi — și să adoarmă singuri. Ne așteptăm de la copiii 
noștri să suporte aceste separări, dar, foarte des, avem îndo- 
ielile noastre secrete. Ne întrebăm: „Se vor putea oare 
descurca?” Copiii au tendinţa să fie incredibil de sensibili în 
ceea ce privește emoțiile părinţilor lor. Dacă simt că suntem 
neliniștiţi, chiar dacă încercăm să îi asigurăm că totul este în 
regulă și ne comportăm încrezător și ferm, ei devin și mai 
neîncrezători în ceea ce privește separarea. Și pe măsură ce 
ei devin din ce în ce mai supăraţi, noi devenim convinși că 
nu pot face faţă situaţiei singuri. 

De exemplu, un părinte s-ar putea teme că bebelușului său 
îi este frică să fie lăsat singur în momentul în care trebuie să 
adoarmă. Apoi, la primul semn de neliniște al copilului, 
părintele devine sigur că acestuia chiar îi este frică. Copilașul 
observă fața îngrijorată a părintelui său și acum chiar devine 
înspăimântat. Bineînţeles că nu susţin să ignoraţi un copil căruia 
chiar îi este frică. Dar părinţii trebuie să permită copiilor lor să 
aibă parte de puţin mai multă neliniște, astfel încât să înveţe 
să o depășească singuri — o abilitate foarte importantă în viaţă. 

Despărțirea în momentul culcării pote fi extrem de dificilă, 
în special în cazul părinţilor al căror program îi ține departe 
de copilul lor toată ziua. Dacă aceștia jung acasă la ora 18, 
iar ora de culcare este 19%, atunci chiar nu este timp pentru 
a sta împreună. În aceste circumstante, este de înțeles ca un 
părinte să nu spună noapte- bună copilului pe tonul pe care ar 
trebui să-i transmită acestuia: „Acum este timpul să dormi și 
știu că poți să o faci, și totul va fi în regulă!”. 

Motivul pentru care mă concentrez asupra modului în care 
unii părinţi ajung să se confrunte cu probleme lepate de somnul 
copilului nu este ca să arunc vina asupra lor, ci pentru a vă 
permite să aveţi o altă perspectivă a propriilor rutine și poate 
să vă ajut să alegeți să faceţi lucrurile diferit. De exemplu, 
dacă știți că vă simţiţi vinovaţi că vă lăsaţi copilul în pat 
singur, s-ar putea să vă întrebaţi dacă această îngrijorare chiar 
este realistă: „Îi permit eu oare copilului meu oportunitatea 
de a-și dezvolta capacitatea de a se liniști sinpur?”. Dacă 
dumneavoastră consideraţi că ora de culcare este puţin prea 
devreme, puteţi să vă culcaţi copilul mai târziu, cu condiția 
ca acesta să aibă posibilitatea să doarmă mai mult dimineaţa. 
Bebelușii și copiii mici au nevoie de mult somn, dar nu este 
nevoie ca acesta să înceapă la o anumită oră. 


Fiţi inteligenţi cu trucurile și toanele lor 

Mulți prichindei încearcă să amâne inevitabila despărţire din 
momentul culcării, solicitând mai multe povești, căni cu apă, 
drumuri la baie, și lista poate continua. Aceste dorințe, deși 
uneori drăguţe, pot ajunge să ia o întorsătură disperată pe 
măsură ce copilul inventează noi cereri de la părinţii săi deja 
extenuaţi. Pentru a preveni nesfârșitele amânări și pentru a 
evita toanele declanșate de refuzul dumneavoastră, stabiliți 

limite din timp. „Vom citi două povești, vom bea un pahar cu 
apă, vom merge la baie o singură dată și vom avea două 
îmbrăţișări și trei pupicuri, după care ne vom culca”. Pentru 
ca această strategie preventivă să funcţioneze, secretul este 
consecvenţa — să alegeți o rutină și să o respectaţi zi de zi. În 
cazul în care copilul dumneavoastră cere mai mult, explicaţi-i 
că nu poate avea decât „două povești, un pahar cu apă, un 
singur drum la baie etc.”, cu alte cuvinte repetați-vă. Dacă 
acesta insistă să îi explicaţi motivul, răspunsul dumneavoastră 
ar trebui să fie: „Deoarece asta facem noi când ne culcăm”. 
Credeţi-mă sau nu, majoritatea copilașilor (și chiar și 
preșcolarii) sunt satisfăcuți de această explicație. 

O altă tactică eficientă este abordarea în trei pași. Luaţi 
aminte la ceea ce își dorește copilul dumneavoastră, stabiliți 
limitele și încheiaţi pe un ton care să ofere speranţă. De 
exemplu, aţi putea spune: „Știu că ai vrea mai multe povești 
și că nu vrei să te culci. Dar acum trebuie să dormi și trebuie 
să ne oprim din povestit. Vom citi mai multe povești mâine 
dimineaţă”. 


Păstraţi-vă calmul 

Poate că vă simțiți frustraţi de dorinţele neîncetate ale 
copilașului dumneavoastră, dar, dacă vă enervaţi, nu veţi 
rezolva absolut nimic. Nu faceți decât să îl încurajați să se 
supere, astfel amânând ora somnului (exact ce își dorește el). 
Dacă simțiţi că vă enervaţi, cel mai bun lucru pe care îl 
puteți face este să spuneţi repede noapte bună, după care să 
vă duceţi într-o parte a casei dumneavoastră cât mai departe 
de camera copilului. Preparaţi-vă o cană cu ceai, răsfoiți o 
revistă. Ignoraţi plânsetele copilului — atâta timp cât știți că 
nu este nici un pericol sau nu îl doare ceva -— și liniștiţi-vă. 

Este foarte probabil că până vă liniștiți dumneavoastră, și 
copilul să se liniștească și să adoarmă. 

În cazul în care copilașul iese din cameră după dumnea- 
voastră, duceţi-l înapoi cu blândeţe în pat și reamintiţi-i cu 
dragoste, dar ferm, că este timpul să doarmă, după care ieşiţi 
din cameră. S-ar putea să fie nevoie să repetaţi acest lucru 
câteva nopţi la rând până când copilașul va învăţa că nu este 
bine ce face și nu va mai cobori din pat. Dar dacă sunteţi 
ferm și la obiect se va plictisi foarte curând de acest joc 
neinteresant. 


Copiii care se trezec devreme pot produce 
probleme părinţilor somnoroși 
Unele persoane sunt în mod normal matinale, în timp ce altele 
sunt mai vioaie seara. În cazul în care copilașul dumneavoastră 
este o fire matinală, iar dumneavoastră nu, atunci s-ar pulea 
să vă confruntaţi cu o problemă. Câteodată, această problemă 
se datorează unui lucru simplu, cum ar fi prea multă lumină 
sau zgomot în camera prichindelului dumneavoastră, problemă 
pe care puteţi să o rezolvaţi relativ simplu. În alte cazuri, 
problema se datorează faptului că bebelușul se trezește parțial 
și nu se poate liniști îndeajuns încât să adoarmă la loc, deși 
este încă obosit. Trezitul dis-de-dimineaţă este asemănător 
cu trezitul în toiul nopţii despre care am vorbit mai devreme. 
Câteodată, totuși, un prichindel este cu adevărat treaz și 
gata de activitate la ora 5. Cu toate că se culcase la ora 19, 
aceste 10 ore de somn au fost tot ce avea el nevoie. În cazul 
în care copilașul nu este obosit, atunci nu puteţi face nimic 
să îl convingeţi să adoarmă la loc sau să se conformeze 
programului dumneavoastră de somn. În schimb, trebuie să 
vă ajutaţi copilul să înveţe să se distreze singur până în 

momentul în care sunteți pregătiţi să vă daţi jos din pat. lată 
Câteva sugestii: 


Aşezaţi câteva jucării sau cărți pentru copii în pătuţul lui 
după ce a adormit. Atunci când se va trezi, el le poate 
descoperi și, astfel, va fi puţin mai mult timp ocupat. Aveţi 
grijă ca toate jucăriile să fie sigure — fără părți mici 
detașabile pe care copilașul le-ar putea înghiți, fără curelușe 
cu care s-ar putea sugruma și fără păpuși mari care l-ar 
putea ajuta să iasă din pătuţ. 


Obișnuiţi-l să fie puţin timp singur. Lăsaţi-l câte puțin în 
fiecare zi să se joace singur în pătuț sau într-un țarc, astfel 
încât să înveţe să se amuze singur. 


Setaţi un ceas să cânte muzică în camera copilașului la 
ora la care trebuie să vă treziți dumneavoastră. Explicaţi-i 
că trebuie să se joace singur până în momentul în care 
pornește muzica. 


Luaţi în considerare să îi mutaţi ora de culcare mai târziu. 
În mod normal, acest lucru înseamnă doar să începeţi rutina 
de dinainte de culcare cu câteva minute mai târziu în 
fiecare seară, până când ajungeţi la ora dorită. 


Frica de întuneric este normală 

Este normal ca celor mici să le fie frică de întuneric. Imaginaţia 
lor este foarte puternică și ei încă învaţă să facă diferenţa 
între ceea ce este real și ceea ce este închipuit. Fricile din 
timpul nopții le par foarte reale. 


Câteodată puteți „stinge focul cu foc”, folosind lucruri pro- 


duse de imaginaţia dumneavoastră pentru a le contracara pe 
cele produse de imaginația lor. De exemplu, copiii mici își 

consideră părinţii ca fiind atât de puternici. Puteţi folosi acest 
ajutor pentru a calma frica din timpul nopții a copilașului 
spunându-i că aveţi puterea de a ţine toți monștrii afară din 
casă. Puteţi să faceți ca această putere să pară chiar mai 
reală folosind ceea ce eu numesc „spray-ul pentru monștri”. 
Țineti mâna ca și cum aţi avea un spray magic pentru monștri, 
care este garantat să țină toți monștrii la distanță. Daţi cu 
spray-ul în toată camera, asigurându-vă că daţi și pe sub pat, 
și în dulap (poate cele mai frecvente locuri unde se ascund 
monștrii). Fiţi foarte serioși când faceţi acest lucru. Copilul 
va ști că vă prefaceţi, bineinţeles, dar nu-i va păsa. 

Monștrii care nu sunt alungaţi cu astfel de măsuri magice, 
câteodată sunt semne ale îngrijorării copilului dumneavoastră 
de către un lucru real, nu doar un rezultat al imaginaţiei sale. 
Deoarece copiii nu pot așeza prea ușor conceptele în cuvinte, 
îngrijorările lor pot lua forma unor monștri. De exemplu, un 
băiețel este foarte supărat pe frățiorul său mai mic, dar știe 
că este greșit să fie supărat — el ar trebui să-și iubească fratele. 
Un monstru este supărător, dar măcar este o ţintă mai 
acceptabilă a sentimentelor negative, iar câteodată poate 
chiar cere ajutorul părinților săi. Asigurarea că este în regulă 
să fie supărat pe fratele său (deși nu este în regulă să îl 
pocnească) ar putea fi tot ceea ce are nevoie băieţelul pentru 
a se simţi mai bine și a alunga monștrii, cel puţin pentru 
moment. 

Dacă unui copil îi este, într-adevăr, frică noaptea, atunci 
adoptarea unei fețe serioase și cererea să rămână în camera 
sa nu îi va face deloc bine. Aceste lucruri îl vor face să se 
simtă și mai singur și mai speriat, așa că va trebui să învăţaţi 
să vă daţi seama dacă îi este cu adevărat frică sau doar 
folosește această replică: "Îmi este frică!” pentru a vă readuce 
în camera sa. 

Pentru frica adevărată, s-ar putea să fie nevoie să rămâneți 
o vreme în camera copilului pentru a-l asigura că totul este în 
regulă. Dacă frica persistă în ciuda eforturilor dumneavoastră, 
ar trebui să vorbiţi cu medicul pediatru sau cu un psiholog 
pentru copii, cu scopul de a vă ajuta copilul să treacă peste 
fricile sale. 


Coșmarurile încep să apară în jurul vârstei de trei ani 
În jurul acestei vârste, dacă nu chiar mai devreme, fiecare 
copil începe să aibă visuri urâte din când în când. Înclinaţia 
naturală a dumneavoastră este să vă reasiguraţi copilul că totul 
este în regulă și că este în siguranţă. Și acesta este și lucrul 
corect pe care trebuie să îl faceți. De obicei, nu este de prea 
mare ajutor să spuneți sau să sugerați că se comportă „ca un 
bebeluș” pentru că îi este frică de coșmaruri. Acest lucru nu-l 
face pe copil decât să se simtă rușinat și chiar mai speriat. De 
asemenea, să spuneţi „este doar un coșmar” ar putea face să 
pară că nu prea sunteţi interesat dacă celui mic îi este frică. O mai 
bună abordare ar fi să îl faceţi să înțeleagă că știți că într-adevăr 
coșmarurile sunt înspăimântătoare și neplăcute. Ar trebui, de 
asemenea, să îi explicaţi că visele nu sunt reale și că dumnea- 
voastră sunteţi acolo să fiți siguri că totul este în regulă. 

S-ar putea să fie nevoie să staţi cu copilașul dumneavoastră 
până în momentul în care este pe cale să adoarmă. Ar putea 
fi de folos să vă aduceţi o carte sau ceva de croșetat pentru a 
trece timpul mai ușor. Unii părinţi își iau copilașul la ei în 
pat, fapt care este foarte liniștitor. Dar acest lucru se poate 
întoarce asupra părinților în cazul în care copilul se obișnuiește 
să doarmă în patul lor. Eu cred că este la fel de folositor ca un 
părinte să se întindă lângă copil în pătuţul acestuia, oferindu-i 
asigurare în propria cameră. 

„Când copilul se trezește dintr-un coșmar, 
plângând sau fipând, trebuie să-l liniștiți 
asigurându-l că totul este în regulă, că a 
avut un vis urât și că visele nu sunt reale. 
Apoi, puteţi să încercaţi să-l determinaţi 
să vă povestească câte ceva despre visul 

lui. Asiguraţi-l din nou că totul a fost un 
vis și că n-o să permiteţi să i se întâmple 
nimic rău.” 


—Dr. Benjamin Spock, Îngrijirea sugarului și a copilului 


În cazul în care coșmarurile apar mai frecvent de o dată 
sau de două ori pe lună, cu toate reasigurările din partea 
dumneavoastră, va trebui să reduceţi orice expunere la 
imagini violente sau înspăimântătoare sau idei care ar putea 
reprezenta cauza coșmarurilor. Câteodată, prescriu o „rețetă 
de nonviolenţă” care înseamnă, pe lângă altele, protejarea 
copilului dumneavoastră de știrile de la televizor, de 
majoritatea desenelor animate și poveștilor de groază. O parte 
foarte importantă a acestei „rețete” constă în revizuirea de 
către părinţi a modului în care își rezolvă conflictele sau 
diferențele de opinie acasă. Dacă aceștia folosesc cuvinte 
urâte, țipete, ameninţări sau forţă fizică, este foarte probabil 
că aceste lucruri să ridice nivelul de stres al copilului și să 
contribuie la apariţia coșmarurilor. 

Coșmarurile care apar mai frecvent de două pe săptămână 
și de care nu se scăpă cu reasigurări și „rețeta de nonviolenţă” 
ar putea fi un semn că există destul de mult stres în viața 
copilului. Deseori, o vizită la un medic pediatru vă poate 
ajuta să găsiți cauza accestor coşmaruri și să o rezolvați. 


Pavorul nocturn este o afecţiune înspăimântătoare și 
pentru părinţi 

Este ora 23%, iar copilul dumneavoastră în vârstă de trei ani 
stă în șezut în pat, cu o privire terifiată și cu ochi sticloși. 
Când încercaţi să îl alinaţi, se zbate și vă împinge. În aproxi- 
mativ 10 minute (care, probabil, vă par mult mai multe) 
adoarme. Se trezește de dimineaţă și nu își amintește nimic. 

Aceasta este o scenă de pavor nocturn clasic. Spre deose- 
bire de coșmaruri, pavorul nocturn apare atunci când copilul 
se află într-un stadiu mai adânc de somn. Ceea ce pare a fi 
frică sau agitaţie în timpul unei crize de pavor nocturn nu 
vine de la imagini din mintea copilului — în somnul adânc, 
mintea nu focalizează pe imagini clare, înspăimântătoare 
sau nu -— ci de la activitatea altor părți ale creierului care au 
legătură cu frica. Acestea sunt părţile creierului care determină 
creșterea frecvenței cardiace, transpiraţia mâinilor și „ieșirea 
ochilor din orbite”. Copilul nu-și amintește nimic de aceste 
episoade, deși câteodată se trezește și își găsește părinții 
părând confuzi și supăraţi. 

Mulţi copii mici care sunt perfect sănătoși au astfel de 
crize din când în când. Un copil poate avea de la un astfel de 
episod pe lună până la unul sau două pe săptămână. Majori- 
tatea copiilor încetează să le mai aibă pe la vârsta de 
șase-șapte ani. Copiii care au fost supuși unui stres major — de 

exemplu, au au avut experienţa unui cutremur — câteodată 
reacționează la acesta prin apariţia episoadelor de pavor 
nocturn mult mai des ca înainte. Dar majoritatea copiilor care 
au astfel de episoade au fost supuși unei cantități de stres 
normală și sunt sănătoși atât din punct de vedere fizic, cât și 
psihic. 

Pavorul nocturn nu este periculos. A încerca să îi calmaţi 
luându-i în braţe nu face altceva decât să le crească agitația. 
A încerca să îi treziți este dificil pentru că se află într-o fază 
foarte adâncă a somnului. Dacă rămâne în pat și nu se mișcă 
suficient de mult încât să se rănească, probabil cel mai bine 
este să îl lăsaţi în voia lui. Dacă observați că aceste episoade 
se întâmplă de fiecare dată aproape la aceeași oră — de obicei, 
în primele ore de somn — încercaţi să îl treziţi pentru un scurt 
timp înainte de această oră. Deseori, întreruperea ciclului 
somnului în acest fel este suficientă pentru a preveni criza. În 
cazuri mai grave se administrează medicamente, dar majori- 
tatea specialiștilor încearcă alte metode mai întâi. În mod 
cert, trebuie să vă gândiţi la sursele de stres din viața copilului 
dumneavoastră și să faceţi astfel încât să îl mai eliberaţi pe 
cât posibil cel puţin de o parte din presiune. Acest lucru poate 
fi de folos uneori în prevenirea apariţiei pavorului nocturn. 


Păziţi copiii somnambuli 
Somnambulismul se aseamănă cu pavorul nocturn prin faptul 
că amândouă afecțiunile se produc într-o fază adâncă a 
somnului, lipsită de vise. 

De asemenea, în amândouă, copilul este doar vag conștient 
despre ceea ce se petrece în jurul lui, și după ce adoarme la loc, 
nu își mai amintește nimic. Principala problemă a somnam- 

bulismului este că în somn, copilul poate face lucruri potenţiai 
periculoase, cum ar fi să iasă din casă și să se plimbe pe 
stradă. Dacă descoperiţi că prichindelul dumneavoastră suferă 
de somnambulism, puteți încerca aceleași metode ca în cazul 
pavorului nocturn. De asemenea, s-ar putea să fie necesar să 
asiguraţi camera copilului (un zăvor sau o portiţă) pentru a-l 
împiedica să se rănească. 


Reluaţi rutina de dinainte de somn imediat după o 
boală 
Când un copil este bolnav, el își pierde o parte din abilitatea 
de a face față excesului de stres cauzat de adormit. Așa că 
este normal ca unui prichindel care până în acel moment se 
descurcase de minune la momentul culcării să îi fie mai frică 
de întuneric și să aibă nevoie de mai multă atenţie când este 
bolnav. De asemenea, în cazul unor boli, cum ar fi infecțiile 
urechii (otite), durerea se poate accentua în poziţia culcat. 
În cazul în care copilul este bolnav, este normal ca și 
dumneavoastră să mai relaxaţi regulile. Puteţi decide să 
rămâneţi cu bebelușul dumneavoastră până când acesta 
adoarme sau să îl luaţi să doarmă cu dumneavoastră. Pe termen 
scurt, aceste schimbări par logice. Luaţi aminte însă ca 
problemele pe termen lung legate de somn încep de obicei 
după ce copilul primește „tratament preferenţial” după o boală 
minoră. Copilul se obișnuiește să fie alintat și se așteaptă ca 
aceste încălcări ale regulilor să fie pe termen nelimitat. De 
aceea, cea mai bună idee este să reveniţi la vechile rutine 
cât de repede posibil după o boală pe termen scurt. 

Sfaturi practice 


e Antrenaţi-vă copilul în timpul zilei și seara în activități 
multiple, dar nu chiar înainte de culcare. În schimb, 
plănuiţi în acest moment activităţi liniștite, cum ar fi să-i 
citiţi, să-i recitaţi niște versuri sau să-i cântați. 


LĂUDÂND PĂTURICILE £7 


Părinţii se îngrijorează câteodată de atașamentul pe care 
îl poate dezvolta un bebeluș faţă de o păturică sau de un 
alt obiect, considerându-l și copilăresc, și încearcă să 
împiedice un astfel de obicei prin înlăturarea obiectului 
la o vârstă cât mai fragedă. Dar acest obicei frecvent 
întâlnit nu este cu nimic copilăros. Majoritatea bebelu- 
șilor nu creează obiecte speciale pentru propriul confort. 
Doar când ajung la vârsta de un an și jumătate sau chiar 
doi, copiii sunt capabili de un astfel de comportament. 
De asemenea, s-ar putea să vă îngrijoraţi și că bebelușul 
o dată ce se va atașa de o păturică sau de o păpușă de 
care nu se va mai despărţi, o va lua pretutindeni cu el, 
așa cum face Linus din desenele animate „Peanuts”. De 
fapt, mulți copii folosesc obiectul preferat doar noaptea 
și uneori înainte de somnul de după-amiază. Altii 
păstrează păturica tot timpul. Dar în jurul vârstei de 
cinci sau șase ani, dacă nu chiar mai devreme, ei își dau 
seama că mulți dintre prietenii lor nu își poartă cu ei 
păturicile, de obicei lăsându-le în pătuţ. De fapt, am 
cunoscut adolescenţi foarte inteligenţi și cu succes care 
îşi iau după ei un ursulej de pluș când merg la colegiu. 
Nu le face nici un rău! 

+ Nu-l lăsați să doarmă prea mult în timpul zilei. Asiguraţi-vă 
că somnul de după-amiază nu durează mai mult de o oră 
și copilul se trezește cu cel puţin trei — patru ore înainte 
de ora de culcare. 


e Nu vă abateţi de la rutina de dinainte de culcare pe care 
aţi stabilit-o astfel încât copilașul dumneavoastră să 
cunoască ce urmează să se întâmple. De exemplu, cititul 
cu voce tare ar putea fi primul, urmat de un ritual special 
de învelire, iar în final un sărut de noapte-bună înainte de 
a pleca din cameră. 


* În cazul în care copilașul dumneavoastră se trezește în 
toiul nopții, acordaţi-i câteva minute să se liniștească 
singur. Dacă nu se întâmplă acest lucru, va trebui să 
verificați dacă totul este în regulă — dacă nu cumva trebuie 
să îi schimbaţi scutecul, de exemplu. Apoi, folosiţi o 
versiune mai scurtă a rutinei de dinainte de somn, poate 
doar ultimele două lucruri, înainte de a părăsi camera. 


e Ajutaţi-vă copilașul să-și găsească un animăluţ de pluș, o 
păturică sau o pernuţă pentru a-i fi companion de somn. 
Copiii mici, cu imaginaţia lor bogată, sunt capabili să 
confere puteri magice liniștitoare unui astfel de obiect, 
care devine aproape un substituent al dumneavoastră, 
părintele. Dar spre deosebire de dumneavoastră, acest 
obiect drag petrece toată noaptea cu copilașul și îi rămâne 
alături atâta timp cât el dorește și cât are nevoie de el. 


e Jucăriile din pătuţ ar trebui să fie mici. Dacă prichindelul 
dumneavoastră încă doarme într-un pătuţ, asiguraţi-vă că 
jucăria nu este destul de mare pentru ca acesta să o 
folosească pentru a coborî din pătuţ. Cărţile cu poze ale 

căror pagini sunt din carton sau material textil reprezintă 
o bună alegere pentru a însoţi copilul în pătuţ. 


* În cazul în care copilașul dumneavoastră este deranjat 
de gândul că sub patul lui ar putea fi monștri sau alți 
vizitatori nocturni care să-l sperie, încercaţi să-i oferiţi 
asigurarea magică. De exemplu, aţi putea folosi „spray-ul 
pentru monștri” sau „bagheta de vrăjitor” pentru a elimina 
aceste creaturi nesuferite. În cazul în care bebelușul are 
coșmaruri dese încercaţi să îl puneţi la o „dietă de 
nonviolență” care elimină expunerea lui la imagini 
violente sau înfricoșătoare de la televizor sau din cărţi și 
filme. 


Opţiuni pentru somn 


> oamenii au frecvent opinii puternice în această problemă, 
nu există o singură cale „bună” privind modul în care ar 
trebui să doarmă. Oamenii din diferite culturi dorm în moduri 
diferite, tot așa cum trăiesc în moduri diferite când sunt treji. 
Diferite persoane fac, de asemenea, alegeri diferite în ceea 
ce privește modul în care să își adoarmă copiii. Ceea ce veţi 
alege dumneavoastră va depinde de propriile valori și obiceiuri, 
cât și de temperamentul copilului dumneavoastră. 


Patul familial este etalonul în multe culturi 

Mulţi părinţi aleg să își împartă patul cu bebelușul lor, în 
special cu nou-născuţii. În cea mai mare parte a lumii, acesta 
este singurul mod în care s-ar gândi vreodată părinţii să-și 
culce copiii. 

Și mulţi părinți din Statele Unite ale Americii au sentimente 
puternice în ceea ce privește această idee, într-un fel sau 
altul. Dar în afară de câteva probleme importante legate de 
siguranţă, nu există argumente clare care să justifice dacă 
este bine sau nu să culcăm bebelușul cu noi în pat. lată câteva 
argumente pro și contra: 


Pro: 


e Copiilor mici pare să le placă să doarmă cu părinţii lor 
dacă au ocazia. Chiar și nou-născuţii prematuri aflaţi în 
incubator s-a observat că treptat se mută lângă un obiect 
cald, moale, care se mișcă ritmic, urmând parcă o dorinţă 
înnăscută de a dormi lângă un alt corp. 


e Pentru mămicile care alăptează, a avea bebelușii lângă 
ele face momentul hrănirii din timpul nopții să fie mai ușor. 


e Metoda ca bebeluşii să doarmă separat de părinţii sau de 
fraţii lor este relativ nouă în ceea ce privește istoria umană. 
În multe părți ale lumii, dormitul împreună cu bebelușul 
este un lucru obișnuit. 


* Este posibil ca dormitul împreună să promoveze 
apropierea familială, dar cu siguranță mai există multe 
alte moduri de a realiza același lucru. 


Contra: 


e A avea un copil în pat înseamnă că părinţii trebuie să 
găsească un alt loc și moment pentru relaţiile lor sexuale. 


e Dormitul împreună trebuie să fie o alegere voită. Dacă 
un soţ, de exemplu, este de acord numai pentru că soția 
sa insistă, patul familial va fi dominat de resentimente și 
nu de armonie familială. 

ŞASE REGULI DE SIGURANȚĂ PENTRU PATUL FAMILIAL PA 


Dacă decideți ca bebelușul să doarmă cu dumneavoastră 
în pat este foarte important să urmaţi aceste reguli de 
bază pentru siguranțacopilului: 


1. Bebelusul ar trebui să doarmă pe spate cu excepția 
cazului în care există un motiv medical să nu o facă. 


2.  Bebelușul ar trebui să doarmă pe o suprafaţă fermă: 
fără saltele cu fulgi sau cu apă. 


3.  Bebelușul ar trebui să fie îmbrăcat subţire și 
confortabil, nu încotoșmănat. 


4. Nu trebuie să se fumeze în preajma lui fie că este 
treaz sau adormit. 


5. Academia Americană de Pediatrie recomandă ca 
bebelușii să nu doarmă în pat cu adulţii care nu le sunt 
părinţi sau cu alți copii, deoarece aceștia s-ar putea să 
nu fie la fel de atenți în respectarea condiţiilor de 
siguranţă. 


6. De asemenea, Academia Americană de Pediatrie 
recomandă evitarea dormitului cu un copil pe canapea, 
deoarece există riscul ca acesta să fie prins între părinte 
și spătarul canapelei. 

e Dacă un copil se mișcă mult în timpul somnului, s-ar putea 
să-i deranjeze pe părinți care se vor trezi din cauza 
mânuțelor sau piciorușelor care îi lovesc în timpul nopții. 
De asemenea, copiii nu sunt cei mai tăcuți somnoroși din 
lume, iar gemetele, respiraţia sau gânguritul lor i-ar putea 
face niște parteneri de pat nu prea doriți. 


e O dată început, somnul împreună ar putea fi greu de 
întrerupt, cel puţin pentru câţiva ani. De aceea, este o 
decizie care trebuie luată cu implicaţiile pe termen lung 
clare în minte. 


Rostogolirea peste copil este o problemă de 
siguranţă în unele cazuri 


Unii doctori se împotrivesc hotărât dormitului împreună cu 
părinţii. Principala grijă este că părintele se poate întoarce 
peste copil, sufocându-l. Majoritatea părinţilor dorm foarte 
ușor când au un copil lângă ei, se trezesc chiar și la cel mai 
mic semn de pericol. Dar există un pericol foarte real ca 
acest lucru să se întâmple dacă: 


e dormiţi de obicei adânc sau sunteţi câteodată atât de 
obosiţi încât cădeţi într-un somn profund; 


e luaţi medicamente sau droguri care vă fac să dormiti 
zgomotos; 


e consumați suficient alcool încât să vă facă să dormiţi 
zgomotos și sunteţi foarte greu de trezit. 


Dacă oricare dintre cele de mai sus sunt adevărate în cazul 
dumneavoastră, atunci dormitul împreună cu copilul dumnea- 
voastră este prea periculos pentru a-l experimenta. 

Împărțind dormitorul, dar nu patul cu bebelușul 
dumneavoastră 


Puteţi să aveţi copilul în camera dumneavoastră fără a-l avea 
neapărat în patul dumneavoastră, punându-l într-un leagăn, 
un coș pentru copii, cărucior sau co-sleeper (vezi pagina 57). 
De fapt, majoritatea americanilor aleg probabil această 
variantă pentru nou-născuţii și copiii lor mici datorită mai 
multor argumente pozitive: 


e Nou-născuţii se trezesc frecvent noaptea, pentru a fi 
alăptaţi, schimbaţi sau doar pentru a fi luaţi în braţe. Dacă 
trebuie să vă ridicaţi și să traversaţi holul de fiecare dată 
atunci această variantă vă va scuti de mult efort nedorit. 


e Este de înţeles dacă vreţi să verificaţi nou-născutul de 
mai multe ori pe noapte, doar pentru a vă asigura că totul 
este în regulă. Nou-născuţii nu sunt chiar atât de delicaţi 
pe cât cred părinţii lor că sunt, dar instinctul de a ne proteja 
copilul este foarte puternic. Nu are rost să ne împotrivim 
nalurii noastre. 


e Nou-născuţii nu ocupă mult spaţiu. De obicei, este loc 
pentru un leagăn sau un coș, chiar și într-un dormitor mic. 


e Copiii mici nu sunt deranjaţi în nici un fel dacă observă 
comportamentul intim al părinţilor lor. Îngrijorările privind 
acest lucru devin realiste probabil în jurul vârstei de nouă 
luni sau mai mult (deși nici atunci nu este clar dacă astfel 
de scene sunt dăunătoare). 


Intr-un final, bineînţeles, veţi dori să vă mutaţi copilul în 
propria lui cameră. Momentul în care faceţi acest lucru va 
depinde și de spaţiul de care dispuneţi, cât de bine puteți 

dormi în aceeași cameră cu copilul dumneavoastră (este 
uimitor cât de mult zgomot pot face aceste mici ființe în 
somn), și de când sunteţi dumneavoastră convinși că bebelușul 
este pregătit pentru schimbare. 

Mulţi părinţi decid să facă această schimbare în jurul 
vârstei de trei sau patru luni. La această vârstă, bebelușii dorm 
noaptea perioade destul de lungi, astfel încât părinţilor nu le 
pare că se tot plimbă pentru a-i îngriji. Schimbarea are sens și 
din punctul de vedere al copilului. Un copil care se trezește 
noaptea și îi vede pe mami și pe tati chiar acolo este mai 
probabil să îi cheme sau să plângă până părintele se trezește 
și face ca totul să fie în regulă. Un copil care se trezește 
singur într-o cameră este mult mai predispus să se liniștească 
singur. Autoalinarea este una dintre calitățile pe care un 
bebeluș le stăpânește pe la vârsta de patru luni. 


Făcând trecerea la patul de copil mare 

Când este momentul să faceţi trecerea de la leagăn la „patul 
de copil mare”? În mod cert este momentul potrivit când 
copilașul este capabil să iasă din el chiar dacă arcurile sunt 
în poziţia cea mai joasă, iar grilajul în poziția cea mai ridicată. 
De obicei, acest lucru se întâmplă când bebelușul are o 
înălțime de 87-90 cm. Trecerea la pat reduce riscurile de 
lovire gravă a copilului în cazul în care ar cădea. 

Un alt motiv pentru care mulți părinţi fac acest schimb 
este acela că un alt copil este pe drum și acesta va avea 
nevoie de leagăn sau coșuleț. Este cel mai bine să faceti 
schimbarea înainte de nașterea noului bebeluș. Pentru copilul 
mai mare, a avea un nou frăţior sau surioară înseamnă să 
renunţe la multe lucruri, în special la atenţia pe care o primea 
în calitatea de „cel mai mic” sau de singurul copil. A trebui 

să renunţe și la leagăn ar fi prea mult pentru el. Așa că dacă 
reușiți să faceţi această schimbare înainte de apariţia noului 
membru al familiei, sentimentele copilului mai mare vor îi 
menajate. 

Ca și cu toate celelalte, și trecerea aceasta diferă de la 
copil la copil, în funcţie de temperamentul fiecăruia. Un copil 
care acceptă rapid schimbările va face și această tranziţie 
repede; un copil care se obișnuiește greu cu schimbările s-ar 
putea plânge și ar putea avea dificultăţi să doarmă. Un copilaș 
foarte activ ar putea să profite de această oportunitate pentru 
a se ridica deseori din pat și va fi nevoie să fiţi fermi și convin- 
gători în a stabili limitele. lată câteva sfaturi pentru a face 
tranziţia cât mai ușoară: 


e Începeţi să vorbiţi despre noul pat cu câteva zile înainte 
de a-l achiziţiona. Acest lucru oferă posibilitatea copilului 
dumneavoastră să devină entuziasmat de idee. Dacă este 
posibil, lăsaţi-l și pe el să ajute în alegerea patului. 


e Poziţionați patul astfel încât copilul să se simtă în siguranţă. 
Puneţi patul într-un colţ și folosiţi o bară de siguranță pentru 
partea liberă, astiel încât copilul să se simtă în siguranţă. 


e Transferaţi cât mai mult din leagăn. Mutaţi păturica 
specială, perna și jucăriile în noul pat, astfel încât să aibă 
un aer familiar. 


e Lăsaţi copilul să aleagă un set special de așternuturi, care 
să facă patul să pară în mod special deosebit. Nu contează 
dacă setul este nou sau mai vechi atâta timp cât este nou 
și frumos pentru el. 

Atunci când încearcă patul, lăsaţi-l să știe că sunteți mândri 
de faptul că a crescut. Dar nu îi oferiţi recompense mari 
sau să faceţi chiar mare caz. Lăsaţi propria mândrie și 
plăcere să fie recompensa lui. 


Dacă nu se simte confortabil în primele nopți, ascultaţi-i 
sentimentele și înţelegeţi-le. Dar, totuși, insistați în mod 
blând că noul pat este locul unde trebuie să doarmă acum. 


Nu vă abateţi de la rutina normală dinainte de culcare. În 
cazul în care copilul se ridică din pat și vine în camera 
dumneavoastră, fiți blânzi, dar fermi. Mergeţi cu el înapoi 
la pat, spuneţi-i că acela este locul unde trebuie să fie și 
că în curând se va obișnui. Încrederea dumneavoastră în 
această privinţă este foarte importantă. Dacă dumnea- 
voastră sunteţi încrezători că va fi capabil să se descurce 
să doarmă într-un pat nou, atunci probabil că așa va fi. 


Chiar dacă sunteţi obosiţi la un moment dat, nu cedaţi 
impulsului de a vă lăsa copilul să doarmă în patul dumnea- 
voastră „doar de data aceasta”. În schimb, fiți fermi dacă 
aceasta înseamnă ca uneori să îl duceţi de mână de 
douăsprezece ori pe noapte la pat. După scurt timp, vizitele 
nocturne la dumneavoastră în dormitor vor înceta, iar 
dumneavoastră veţi putea să dormiţi mai bine. 


Acordaţi-i totuși puţin credit. În timp ce se obișnuiește cu 
noul pat, nu fiți surprinși dacă rămâne puţin în urmă în 
alte lucruri cum ar fi manierele la masă etc. 


SOMNUL 56 


Accesorii pentru dormit 


e ce are nevoie copilul dumneavoastră pentru a dormi în 

liniște și siguranţă? Posibilităţile par nelimitate: leagăne, 
pătuţuri, coșuri și noua invenţie, denumită co-sleeper, ţarcuri 
de joacă, monitoare și multe altele. Toate acestea sunt atră- 
gătoare, multe sunt costisitoare și doar câteva sunt cu adevărat 
necesare. Câteva principii de bun-simj vă pot ajuta să alegeţi 
dintre toate acestea. În primul rând siguranța este în fruntea 
listei de priorități. Știm multe despre cum să menţinem sigu- 
ranţa copilului când se joacă și când doarme. În al doilea 
rând, nici un echipament, indiferent cât de grozav este, nu 
poate lua locul unui părinte iubitor și responsabil. 


PATURI ȘI AȘTERNUTURI PENTRU COPII 


Dormitul împreună dă un sentiment foarte reconfortant, atât 
pentru părinți, cât și pentru bebeluși. Aţi putea să aduceţi 
copilul în patul dumneavoastră dar nu toţi părinţii sunt de 
acord cu un astfel de aranjament. De asemenea, aţi putea să 
aduceţi pătuţul copilului în camera dumneavoastră, dar acesta 
s-ar putea dovedi prea mare, sau s-ar pulea să nu doriți să fiți 
separați de nou-născutul dumneavoastră de către bare. Soluţia 
tradițională la această problemă este reprezentată fie de un 
leagăn, fie de un coș sau de un mic păluj ce stă lângă al 
dumneavoastră. Co-sleepers sunt o nouă soluție care oferă un 
spaţiu de dormit copilașului dumneavoastră; acesta este atașat 
de pat, dar separat. Oricare ar fi alegerea dumneavoastră, se 
aplică toate regulile de siguranţă legate de spaţiile de dormit 
(vezi pagina 59) și chiar unele în plus. 

Leagănele și coșurile 

Leagănele se balansează, coșurile tind să se rostogolească 
(făcând adormitul copilului mai ușor indiferent de camera 
unde se află). În toate celelalte privinţe sunt în mare la fel: 
compartimente de adormit confortabile, compacte, cu margi- 
nile suficient de înalte pentru a preveni căderea copilului. (În 
această idee, o cutie de carton tare sau un sertar mare echipat 
cu o salteluță tare și bine fixată ar servi aceluiași scop, evitând 
însă cheltuielile.) Cu excepţia cazului în care copilașul dum- 
neavoastră este foarte activ, un leagăn sau un coș ar putea fi 
tot ce aveţi nevoie în primele două - trei luni. Asiguraţi-vă 
că au o bază destul de lată încât să nu se răstoarne. Unele 
sunt prevăzute și cu piciorușe astfel încât să nu se legene 
când nu doriţi. Verificaţi eticheta produsului pentru a vă asigura 
care este limita de greutate. Și dacă folosiţi un leagăn sau un 
coș „moștenit” fiţi în mod special atenţi la margini ascuţite, 
așchii sau alte pericole. 


Co-sleeper 

Aceste dispozitive inteligente și relativ noi funcţionează 
asemănător unui leagăn care se atașează de patul dumnea- 
voastră. Au o parte care se poate scoate, permițându-vă accesul 
ușor la copilul dumneavoastră în mijlocul nopții. Asiguraţi-vă 
că nu există spaţiu între co-sleeper și patul dumneavoastră, 
în care copilul ar putea cădea, și că patul și co-sleeper-ul 
sunt la aceeași înălțime. Aceste dispozitive sunt simpatice, 
dar în nici un caz nu sunt necesare și tind să fie un pic mai 
costisitoare. Unele, care se pot transforma în alte piese de 
mobilier, cum ar fi o masă pentru înfășat, s-ar putea dovedi 
investiții mai avantajoase. 

Pătuţuri 

Când vine vorba de alegerea unui pătuț, singurul lucru cu 
adevărat important care trebuie luat în calcul este să fie sigur 
pentru copilul dumneavoastră (vezi pagina 59). Bineînţeles, 
veţi dori să găsiţi unul care să fie și drăguţ pentru că veţi 
petrece multe ore privind cum copilul doarme liniștit — și 
multe altele când nu va fi așa de liniștit! Dar copiii nu au 
simţ estetic. Copilașul dumneavoastră se va simţi ca acasă în 
orice pătuţ sigur. lată însă câteva lucruri practice de care ar 
trebui să dispună: 


e Bara laterală ar trebui să se miște în sus și în jos cu ușurință 
și fără zgomot. Nimic nu se compară cu momentul în care 
așezați copilul aproape adormit doar ca el să fie trezit de 
o bară care scârţâie. 


e O bară care poate fi manevrată doar cu o singură mână 
este foarte convenabilă, în special în momentele în care 
ţineţi în braţe un copil, scutece sau o cârpă umedă. 


* Un pătuj robust, care nu scârţâie sau zornăie este o 
binecuvântare în momentul în care copilul dumneavoastră 
se hotărăște să exerseze mișcări de gimnastică în toiul 
nopții. 


e Pătuţurile din metal sunt câteodată șubrede sau au porțiuni 
ascuţite sau aspre la suduri, așa că inspectaţi-le cu atenţie 
înainte să le cumpăraţi. 


e in final, căutaţi un pătuţ care se asamblează ușor și pentru 
care nu este nevoie de prea multe unelte. 


Un cuvânt despre pătuţurile convertibile: un pătuț care 
poate fi transformat într-un pat pentru copilul mic (vezi 

secțiunea despre copilul mic de la pagina 66) costă, de obicei, 
mai mult. Dacă știți că veți dori un astfel de pat mai târziu, 
acest model se poate dovedi o investiţie bună, dar dacă 
plănuiţi să aveţi mai mult de un copil, s-ar putea să doriţi atât 
un pătuț pentru nou-născuţi, cât și unul pentru copilul mai 
mare în același timp, sau aţi putea decide să vă descurcaţi 
chiar fără un pat pentru prichindei. Majoritatea bebelușilor se 
descurcă grozav la trecerea directă la un pat dublu. 


Principii de siguranţă la pătuţuri 

American Academy of Pediatrics (AAP), Consumer Products 
Safety Commission (CPSC) și alte organizaţii din Statele Unite 
au o lungă listă de standarde și recomandări pentru siguranța 
pătuţurilor, leagănelor, coșurilor și ţarcurilor, cât și în ceea 
ce privește alte echipamente pentru copii. 

Chiar dacă numărul și varietatea recomandărilor pot fi puţin 
intimidante, utilizarea unei astfel de liste vă poate fi de folos 
(vezi pagina 62). O altă modalitate de a ţine minte recoman- 
dările cele mai importante de siguranţă este să aveţi în gând 
pericolele pentru care sunt făcute să le prevină. Există multe 
recomandări, dar doar patru categorii mari de pericole — sufo- 
carea, strangularea, asfixierea și căzăturile. Și cu toate că 
probabil nici nu doriţi să vă gândiţi la astfel de lucruri, a 
înțelege riscurile este primul pas pentru păstrarea siguranței 
copilului dumneavoastră. 


Sufocarea 

Unii bebeluși nu au bine dezvoltat reflexul care vă face să vă 
pară că aveţi nevoie de aer după v-aţi ţinut respiraţia un timp 
mai îndelungat. Un copil fără un bun astfel de reflex s-ar 
pulea să nu se străduiască să respire dacă o păturică sau un 

alt obiect îi blochează căile respiratorii. Pentru copiii cu vârsta 
de până la un an, folosiţi aceste sfaturi pentru a preveni 
sufocarea: 


e Întotdeauna adormiţi copilul cu faţa în sus, pe spate (vezi 
pagina 6). 


e Nu puneţi în pătuț cuverturi, perne, plăpumi pufoase, 
animale de pluș etc. Acele apărători moi care împiedică 
bebelușul să se lovească de marginile de lemn ale patului 
ar putea reprezenta de asemenea și un pericol de sufocare, 
deși recomandările experţilor nu sunt niciodată clare în 
ceea ce privește acest subiect. Este îndoielnic că sunt 
folositoare, deși părinţilor le place cum arată. 


e Folosiţi o saltea tare. Suprafeţele moi, pufoase, cum sunt 
cele de lână, saltelele umplute cu fulgi sau cu apă pot 
bloca respirația unui copil mult mai ușor decât o saltea 
fermă, confortabilă. 


e Asiguraţi-vă că salteaua se potrivește perfect patului. Dacă 
între saltea și marginea patului este un spaţiu mai mare 
de 2,5 centimetri, faţa copilului ar putea rămâne blocată 
și copilul s-ar putea sufoca. Această problemă reprezintă 
o îngrijorare în special în cazul paturilor cu apă unde există 
un spaţiu mare între saltea și marginea patului. 


Strangularea 


Bebelușii nu au forţa și îndemânarea să se elibereze dacă 
ceva se prinde în jurul gâtului lor. lată câteva sfaturi pentru a 
preveni strangularea: 


ól 

Asiguraţi-vă că spațiile dintre barele pătuțului nu sunt mai 
mari de 6 centimetri. Acest lucru nu constituie nici o 
problemă pentru un pătuţ nou cumpărat de la un producător 
american. Dar aveţi grijă cu pătuţurile mai vechi. Verificaţi, 
de asemenea, ca nici una dintre bare să nu fie slab fixată, 
ruptă sau cu așchii. 


Verificaţi dimensiunile oricărei decorațiuni decupate de 
la capetele pătuţului. Asiguraţi-vă că diametrul nici uneia 
nu depășește 6 centimetri astfel încât să nu existe vreo 
șansă ca bebelușul să-și bage capul pe acolo. 


Asiguraţi-vă că stâlpii de la colțuri nu sunt mai înalţi cu 
mai mult de 1,5 mm decâte restul pătuțului. Păturile și 
alte obiecte din pânză ar putea să rămână agățate de acești 
stâlpi și apoi să se înfășoare în jurul gâtului copilului. Dacă 
pătuțul are acești stâlpi sculptați, s-ar putea să puteţi pur 
și simplu să îi deșurubați. 


Țineţi jucăriile mobile care se agaţă deasupra patului la 
distanţă. Asiguraţi-vă că bebelușul nu poate ajunge la ele 
și înlăturaţi-le o dată ce bebelușul poate sta în fund. 


Verificaţi lungimea corzilor. Dacă folosiţi apărători moi 
sau jucării atașabile la pătuţ, asiguraţi-vă că legăturile 
sunt făcute astfel încât să nu permită formarea unor bucle 
cu diametrul de 35 centimetri sau mai mult. 


Nu așezați pătuțul lângă ferestre cu perdele sau jaluzele 
de la care atârnă sfori. Un copil curios se poate întinde și 
apuca o astfel de sfoară, încurcându-se în ea. 

O Pătuţul nu se clatină (toate șuruburile și cuiele sunt bine 
prinse). 

D Nu există margini ascuţite, crăpături sau piese care se 
pot rupe 

O Nu există stinghii sau bare lipsă, sparte sau care se 
mișcă. Nu trebuie să fie la mai mult de 6 centimetri 
distanţă una de alta. 

D Când sunt ridicate, barele trebuie să fie la cel puţin 
60 — 65 centimetri deasupra suprafeţei pe care se află 
salteaua (în poziția ei cea mai joasă). Când sunt lăsate 
jos, ele trebuie să fie la cel puțin 22 centimetri deasupra 
suportului saltelei. 

O Salteaua este bine prinsă în suport, între marginea ei și 
marginea suportului nu trebuie să încapă două degete. 

O Suportul saltelei este bine prins de partea din faţă și de 
cea din spate a patului. 

D Stâlpii din colţuri nu sunt cu mai mult de 1,5 mm mai 
înalţi decât restul. 

D Decoraţiunile decupate din partea din faţă și din partea 
din spate ale patului nu sunt destul de mari pentru a 
permite capului copilului să rămână blocat. 

D Zăvoarele părţilor laterale sunt bine asigurate. 

D Pătuţul nu a fost fabricat înainte de anul 1975, iar în 
cazul în care a fost fabricat anterior acestui an, toată 
vopseaua originală a fost înlăturată și înlocuită pentru 
a evita intoxicația cu plumb. 

Asfixierea 

Bebelușul care încă nu poate ţine în mână o zornăitoare 
câteodată reușește să se înece cu o varietate de obiecte inclu- 
zând nasturi, bucăți de plastic, pietricele etc. Cel mai bun 
lucru pe care îl puteţi face este să presupuneți că orice obiect 
aflat în raza de apucat a copilului ar putea ajunge în gura sau 
gâtul copilului. lată câteva sfaturi pentru a preveni asfixierea 
bebelușului: 


e Nu dați copilului jucării cu bucăţi mici care s-ar putea 
desprinde sau rupe, cum ar fi ursuleţi de pluș cu ochi de 
plastic sau mașinuţe cu roţi detașabile. Țineţi astfel de 
jucării în afara pătuţului. Orice obiect cu diametrul mai 
mic de 4,5 cm este suficient de mic să blocheze căile 
respiratorii ale copilului. 


e Verificaţi ca părţile de plastic ale pătuţului să nu aibă așchii 
sau asperităţi (în special bucățele de plastic de pe barele de 
suis, puse pentru a împiedica bebelușul să roadă direct lemnul). 


Căderile 

Bebelușii se pot răni în cazul unei căzături sau în cazul în 
care cad obiecte pe ei. lată câteva sfaturi pentru a preveni 
loviturile cauzate de căzături: 


+ Aveţi grijă unde așezați pătuţul. Nu îl plasați lângă o 
bibliotecă, sub un tablou sau sub orice alt ornament care 
atârnă pe perete și care ar putea cădea. 


e Asiguraţi-vă că suportul pentru saltea este bine prins, altfel 
acesta ar putea aluneca și cădea. Verificaţi și asipuraţi-vă 
că pătuţul este bine prins, că toate cuiele sunt bine bătute 
și suruburile bine prinse. 

e Țineţi salteaua în poziţie corectă. O dată ce bebelușul a 
crescut destul de mult încât stă în fund, coborâţi salteaua 
în poziţia cea mai joasă și toate lucrurile de care s-ar 
putea agăța. Mai devreme sau mai târziu, va cădea 
încercând să se caţere afară. 


e Fiţi pregătiţi să realizaţi trecerea la un pat adevărat. O 
dată ce copilul depășește înălțimea de 85-90 centimetri 
sau poate ridica un picior peste barele laterale, atunci 
este timpul să îl treceţi la un pat normal. 


Opţiuni pentru așternuturi 

Deși așternuturile frumoase, la modă, s-ar putea să vă ofere 
un sentiment plăcut, potrivirea culorilor, numele de firmă al 
așternuturilor, pernelor, păturicilor nu vor însemna nimic pentru 
bebelușul dumneavoastră. Ceea ce este cu adevărat important 
este ca materialele să fie bune și sigure. lată câteva consi- 
derente practice pe care să le luaţi în calcul când hotărâți ce 
să luaţi — și ce să nu luaţi: 


PATURILE MAI VECHI AR PUTEA FI VOPSITE PA 
CU VOPSEA PE BAZĂ DE PLUMB 


Înainte de anul 1975, majoritatea vopselelor conţineau 


plumb, care, ingerat, produce anemie și probleme legate 
de învăţat și de comportament. Dacă aveţi un păluț mai 
vechi, asigurați-vă că vopseaua a fost complet înlăturată 
și înlocuită. Altfel nu folosiţi pătuțul. 

Nu sunt adeptul volănașelor sau pernutelor de protecție, 
deoarece o dată cu creșterea cantității de pânză din jurul 
copilului cresc și oportunitățile de sufocare și expunere 
la acarienii de praf. (Acarienii de praf sunt creaturi 
microscopice care își fac casă în pânză și covoare. Nu 
mușcă dar pot cauza alergii la unele persoane.) În cazul 
în care folosiţi pernuțe de protecţie, în momentul în care 
copilul dumneavoastră începe să stea în picioare, 
înlăturaţi-le deoarece ar putea „evada” cu ajutorul lor. 


Alegeţi materiale pe care să le puteţi spăla în mod repetat 
la temperaturi ridicate. Nylon-ul sau alte materiale 
sintetice se pot topi, putând deveni, astfel, un pericol de 
asfixiere. 


Culoarea albă arată grozav, dar scoate în evidenţă petele. 
Dacă puteţi evita înălbitorul cu clor, vă puleţi scăpa copilul 
de iritaţii nedorite. 


Bebelușii activi se freacă mult de așternuturi, așa că 
alegeţi materiale moi și delicate. 


Majoritatea saltelelor au huse din material plastic, așa că 
s-ar putea să doriţi una sau două din pânză. O husă din 
material mai fin este suficientă; unele groase și moi s-ar 
putea să nu fie prea sigure. 


Veţi avea nevoie, de asemenea, de mai multe rânduri de 
cearșafuri, în funcţie de cât de des plănuiţi să spălaţi. 


Vă poate fi de folos să aveţi la îndemână câteva păturici 
mai mici. Acestea tind să se murdărească foarte ușor și vă 
sunt de folos nu numai pentru somn, dar și pentru când 
schimbaţi scutece sau ieșiţi din casă. 

+ Pentru copiii cu vârsta peste 12 luni, o cuvertură sau o 
plăpumioară poate fi suficient de confortabilă. Dar trebuie 
să aveţi grijă ca bebelușul să nu se supraîncălzească, 
deoarece acest lucru mărește riscul de moarte subită a 
sugarului (SIDS). Un sac de dormit sau o pătură subțire 
este de obicei de ajuns, în afara cazului în care la dumnea- 
voastră în casă este mai răcoare. 


+ Pernele nu sunt considerate sigure în pătuţul bebelușului 
până după vârsta de un an, când orice risc apariţie a 
sindromului de moarte subită a sugarului a trecut. 


PATURI DUBLE ȘI PATURI SUPRAPUSE 


Când copilul este gata să se mute din pătuţul pentru bebeluși 
- de obicei acest lucru se întâmplă în jurul vârstei de 18-36 
de luni — aveţi o mulțime de opțiuni. Unele pătuţuri sunt astfel 
fabricate încât pot fi transformate în paturi pentru copii ceva 
mai mari; sau puteți cumpăra unul nou. Aţi putea fi tentat să 
treceţi direct la un pat suprapus (vă rog să vă uitaţi la secțiunea 
despre aceste paturi de la pagina 68, pentru a afla de ce 
aceasta nu este cea mai bună idee) sau, ca majoritatea oame- 
nilor, ați putea trece direct la un pat dublu. 


Paturi pentru copilași versus paturi duble 

Paturile pentru prichindei nu sunt absolut necesare dar au 
farmecul lor. Până în momentul în care va fi destul de mare 
încât să treacă la un pat normal, copilul ar putea fi încântat 
de un pat care să arate ca Arca lui Noc sau ca o mașină de 
curse — doar două din modelele existente în momentul de 
față pe piaţă. Deși astfel de design-uri pot fi distractive, un 
pat care nu are o anumită temă este mai Ilexibil. Un pat 

simplu poate permite imaginaţiei copilului, ajutată de o 
recuzită adecvată, cum ar fi cearșafuri și perne, să îl transforme 
în orice își dorește, de la un fort în Vestul Sălbatic până la o 
rachetă cosmică sau un vapor cu pânze. 

Paturile pentru copilași au și câteva atuuri în favoarea lor. 
Ocupă mai puţin spaţiu decât un pat dublu, lucru folositor 
dacă spaţiul este o problemă în camera copilului. De ase- 
menea, puteţi folosi un timp vechile așternuturi și vechea 
saltea, ceea ce este convenabil, iar faptul că este în continuare 
înconjurat de așternuturile familiare i-ar putea ușura tranziţia. 
Multe astfel de paturi sunt livrate cu bare laterale, reducând 
riscul ca bebelușul să cadă. Chiar dacă nu au astfel de laterale, 
paturile sunt joase, astfel încât vă faceți mai puține griji în 
ceea ce privește căzăturile. 


— O~ 


DE LA PĂRINTE LA PĂRINTE 


„Prichindelul nostru se lupta cu noi 
când venea ora culcării. Singurul lucru 
la care mă puteam gândi era că el îşi 
spunea în gând “oh, nu mai sunt un 
bebeluș, și poate că nu îmi place toată 
treaba asta cu crescutul'. Menţineţi-vă 
pe poziții — merită efortul. 
Independenţa este unul dintre lucrurile 
care oferă cele mai mari recompense 
dintre cele pe care îi putem învăţa pe 
copiii noștri” 


—chelsea, pe site-ul DRSPOCK.COM 

Pe de altă parte, deoarece copilul dumneavoastră cește 
mai mare decât patul, va trebui oricum să îl mutaţi într-un 
pat dublu în viitorul nu prea îndepărtat. Acest lucru ar putea 
face ca patul pentru copii mici să nu își justifice costul. Dacă 
vă îngrijorează pericolul unor căzăturilor puteţi cumpăra bare 
laterale care să se potrivească pe paturi duble — asiguraţi-vă 
doar că sunt bine prinse și că nu există un spaţiu prea mare 
între ele și marginea patului în care copilul dumneavoastră 
ar putea rămâne prins. Puteţi pune, ca măsură de siguranţă, 
salteaua dublă direct pe podea. 

Indiferent de tipul de pat ales, încercaţi să limitați numărul 
animalelor de pluș cu care copilașul împarte patul. La această 
vârstă, riscul de sufocare este foarte redus, dar dacă alergiile 
sau astmul bronșic sunt frecvente în familia dumneavoastră, 
animalele de pluș sunt grozave ca adăpost pentru acarienii 
de praf, una dintre cele mai comune surse alergenice. 


Paturile suprapuse 
Acest tip de paturi sunt de obicei pentru copiii mai mari, dar 
s-ar putea să vă gândiţi să luaţi unul pentru copilașul 
dumneavoastră. Vă rog, mai gândiţi-vă o dată. Paturile sunt 
grozave pentru copii și pot ocupa mai puţin spaţiu, dar sunt și 
foarte periculoase. În fiecare an sunt raportate mii de astfel 
de accidentări datorate paturilor suprapuse. Copiii se rosto- 
golesc de pe ele și își rup mâinile. Cad de pe scară. Rămân 
blocaţi între patul superior și perete. Au existat chiar cazuri 
în care patul de sus s-a prăbușit, cu rezultate fatale. Probabil, 
cel mai bun sfat în ceea ce le privește este să le evitaţi pe cât 
posibil. 

Dacă vă place ideea existenței unui alt pat în cameră 
pentru nopţile dormite acolo de alti copii, poate un pat 

extensibil (în care un al doilea cadru și saltea se potrivesc 
sub primul și se pot trage afară la nevoie) este o opţiune mai 
sigură. 


ALTE ACCESORII PENTRU DORMIT 


Țarcurile de joacă fixe sau portabile 

Aceste invenţii grozave oferă o suprafaţă sigură în care 
bebelușii (și copiii mici) se pot juca și dormi. Toate regulile 
de siguranţă pentru pătuţuri trebuie aplicate și țarcurilor. De 
exemplu, trebuie să vă asiguraţi că salteaua se potrivește și 
că nu este prea moale, să evitaţi pernele moi și alte posibile 
pericole de sufocare (până în jurul vârstei de 12 luni, când 
dispare riscul de apariţie a sindromului de moarte subită a 
sugarului), să vă asiguraţi că nu există corzi sau bucle în care 
s-ar putea prinde etc. Pentru ţarcurile mai mari, cu plase late- 
rale, acestea nu ar trebui să aibă ochiurile mai mari de 
0,8 centimetri în diametru (astfel încât bebelușul să nu poată 
prindă un nasture sau un alt obiect mic în ele), și materialul 
din care sunt confecţionate să nu aibă nici o ruptură. Nu toate 
arcurile sunt la fel de sigure. Înainte de a cumpăra unul, 
verificaţi dacă vreun model a fost retras de pe piaţă. Puteţi 
face această verificare pe site-ul internet www.cpsc.gov. 


Jucăriile pentru pătuf 

Bebelușii petrec un timp destul de îndelungat în pat treji, așa 
că este bine să aibă cu ce să se distreze. O jucărie colorată 
poate menține treaz interesul unui copil pentru câteva ore. În 
mod evident, din punctul său de vedere, o jucărie agăţată 
chiar deasupra lui pare mai interesantă privită de dedesupt 

decât din lateral, așa că apreciaţi-o corespunzător. Pentru 
bebeluşii mai mari, jucăriile pentru pătuţ, care pot avea o 
serie de imagini interesante sau cu texturi diferite, cu butoane 
și manele, scot sunete când sunt apăsate etc., sunt foarte 
apreciate. 

Când alegeţi o jucărie de agăţat (sau alte jucării atașabile 
de pătuj) aveţi grijă ca sforile să nu fie mai lungi de câţiva 
centimetri (dacă pot forma o buclă de cel puţin 35 de 
centimetri, reprezintă un pericol de strangulare). Asiguraţi-vă 
că jucăria se atașează ferm cu cleme, sfori sau chingi astfel 
încât să nu poată cădea pe bebelușul dumneavoastră. lar când 
bebelușul a împlinit vârsta de cinci luni sau se poate ridica, 
cel mai bine este să înlăturați orice astfel de jucărie. 

Bebelușilor le place să privească. Dacă nu folosiţi pernuţe 
de protecție pentru pătuț, bebelușul va putea privi prin cameră 
atunci când stă întins pe spate — o altă sursă de divertisment. 
Unora le place să se privească în oglindă (cumpăraţi una 
care nu se poate sparge, găsiți în magazinele pentru bebeluși). 
Nu vor ști cine este „celălalt“ copil până în jurul vârstei de 
18 luni. Dacă bebelușului îi plac fotografiile alb-negru cu 
contrast ridicat este foarte bine, dar nu există nici un motiv să 
credeţi că îl face mai inteligent. Și am văzut unii bebeluși 
înconjurați de poze, oglinzi, jucării și zornăitori încât păreau 
copleșiți. Unul sau două obiecte interesante reprezintă tot ce 
au nevoie sau de cât se poate bucura la un singur moment un 
bebeluș. 

Până la vârsta de trei-patru luni, majoritatea bebelușilor 
și-au descoperit mânulele și picioarele, precum și alte părţi 
ale corpului. Pentru un timp, „jucăria” preferată va fi el însuși. 

Pe la cinci sau șase luni, o dată ce reușesc să se întindă, 
pot apuca și da drumul, vor fi captivați de zdrăngănitoare, 
mici animale din pluș, cărţi cu paginile din material textil 

sau carton. Este cel mai bine să nu puneţi în pătuț perne sau 
animale de jucărie mari și moi. De ce să riscaţi? Până în jurul 
vârstei de 12 luni aceste obiecte măresc riscul de apariţie a 
sindromului de moarte subită a sugarului, iar după aceea, 
jucăriile mari pot deveni baza pentru „evadările” unui copil 
mai aventuros. (În cazul în care folosiţi pernuţe de protecţie 
la pătuţ, îndepărtaţi-le în momentul în care copilul se poate 
ridica tocmai din aceleași motive.) 


Lumina de veghe 

Veiozele de veghe ce se introduc direct în priză par utile și 
simplu de utilizat, dar ele pot deveni periculoase. O dată ce 
bebelușul poate merge de-a bușilea, el și-ar putea face drum 
până la priză și să tragă de o astfel cle veioză, putându-se 
electrocuta sau arde. Dacă optaţi pentru alte tipuri de lumini, 
de exemplu o lampă mică ce luminează cu intensitate redusă 
pusă pe o noptieră sau pe o masă — aveţi grijă deoarece 
copilașul poate trage de cablu, dărâmând-o. Ambele tipuri 
sunt cunoscute a produce incendii, de obicei după ce becul a 
venit în contact cu un material textil sau o hârtie. 

Instalarea unui comutator de faze pentru lustra din tavan 
sau să lăsaţi lumina de pe hol aprinsă și ușa deschisă reprezintă 
opţiuni mai sigure. Cu toate acestea, dacă vă hotărâți să 
folosiţi o lampă de veghe, există câteva lucruri de care trebuie 
să |ineţi seama pentru a o face mai puţin periculoasă. Dacă 
folosiţi una dintre cele care se bagă direct în priză, instalaţi-o 
într-o priză de perete care este situată mai sus și la care copilul 
nu poate ajunge. Dacă folosiţi o lampă cu cordon, treceți-l 
prin spatele unei piese de mobilier mai prea astfel încât copilul 
să nu îl poată trage. Oricare dintre tipuri folosiţi, ţineţi-le 
departe de draperii, așternuturi și alte materiale inflamabile 

Căutați modelele care să poarte inițialele unui centru de 
testare (de exemplu, „UL” de la Underwriters Laboratories în 
SUA.) Aţi putea, de asemenea, să folosiţi noile minibecuri cu 
neon în locul clasicelor becuri. 


Muzică, vibrații și „zgomot alb” 

Unii bebeluși par a adormi mai ușor dacă există un zgomot 
de fond sau „zgomot alb”. Pentru nu foarte mulţi bani puteți 
cumpăra un generator de „zgomot alb”. Sau puteţi porni radioul 
sau televizorul pe un canal unde nu este nici un program și să 
lăsaţi volumul scăzut. Se face reclamă la vibratoare atașabile 
de pat care i-ar ajuta pe copiii cu colici să doarmă mai bine, 
creând o senzaţie asemănătoare cu mersul în mașină, dar să 
nu credeţi afirmaţiile de genul că ar fi fost dovedite științific. 
Pe de altă parte, este destul de inofensiv. Muzica în surdină 
ar putea avea același efect. Dar aveți grijă dacă bebelușul se 
obișnuiește să adoarmă cu aceste sunete sau senzații, căci 
va avea nevoie de ele de fiecare dată când trebuie să adoarmă 
atât la ora de culcare, cât și în momentul când se trezește în 
timpul nopții. 

Alimentatia 


„În primul an de viaţă, suptul reprezintă 
pentru bebeluș cea mai mare fericire. Sugarul 
își formează primele impresii proprii despre 
viață după modul în care decurge alăptarea și 
primele idei despre lumea înconjurătoare după 
persoana care îi dă să mănâce.” 


—Dr. Benjamin Spock, Îngrijirea sugarului și a copilului 


ând vorbim despre alimentaţia unui copil, se știe că nu 
există o singură cale spre succes. În urmă cu 100 de ani, 
femeile erau învăţate să își hrănească bebelușii conform 
unui program fix. În urmă cu 50 de ani, specialiștii au început să 
promoveze ideea hrănirii la cerere. Astăzi, noi înțelegem că 
diferiţi copii au nevoi diferite. Cheia către succes nu este o regulă 
generală pentru toţi ci o abordare flexibilă care se poate modifica 

astfel încât să se potrivească fiecărui copil și fiecărei familii. 
Alimentaţia cu succes este un parteneriat. Cu un nou-născut, 
partea dumneavoastră din „înţelegere” constă în a oferi copi- 
lului un sân sau un biberon, în a-l ajuta să stea confortabil când 
mănâncă, a-l ajuta să eructeze când este nevoie, a se opri 
73 

când este sătul. Partea copilului constă în a transmite semnale 
clare pentru atunci când îi este foame sau este sătul, și să vă 
lase să înţelepeţi ce merge și ce nu. Chiar și bebelușii foarte 
mici sunt pricepuţi în a comunica această informaţie crucială 
prin limbajul corpului și prin comportament. Fiind atenţi la 
acest feed-back, veţi învăţa încetul cu încetul să faceţi micile 
ajustări de moment ce vor face ca momentul hrănirii să pară 
un dans bine repetat. Bineînţeles că nu întotdeauna merge așa 
de ușor. Câteodată feed-backul este că „primiţi” hrana înapoi. 
Acest lucru înseamnă că bebelușul a mâncat prea mult o dată. 

Ca și în cazul somnului, un „mâncăcios” își poate face 
părinţii să se simtă foarte competenţi. Un copil care are cicluri 
de foame mai puțin regulate, care reacţionează intens la 
disconforturi fizice (cum ar fi gazele intestinale) sau care are 
sensibilităţi alimentare sau alte afecţiuni cronice ar face siu 
pe cel mai încrezător părinte să se simtă ca un ratat, pentru 
că, înainte de toate, fiind cea mai elementară dintre nevoi, 
alimentaţia stă la baza relaţiei dintre părinte și copil. Dar 
atunci când devine scopul principal - modul principal prin 
care un părinte își exprimă dragostea sau oferă confort — 
rezultatul poate fi un copil supraponderal sau chiar obez. Dar 
dumneavoastră doriţi ca bebelușul să se bucure de hrană, dar, 
la fel de bine, doriţi să aibă și alte interese. 

Scopul acestui capitol este să vă prezinte toată gândirea 
actuală în ceea ce privește acest subiect de importanţă vitală, 
de a vă ajuta să faceți alegerile potrivite pentru familia dum- 
neavoastră, de la prima mare decizie pe care trebuie să o 
luaţi — alegerea dintre alăptatul la sân și biberon — și până la 
alcătuirea unei strategii de alimentație pentru un copil în vârstă 
de trei ani. Pe măsură ce vă hrăniţi copilul din stadiul de 
nou-născut până când se face mare, ţineţi minte că unul dintre 
cele mai importante lucruri despre alimentaţia sănătoasă este 
că aceasta vă face să vă simțţiţi bine. Distraţi-vă! 

Bazele nutriționale 


A 
nainte de a începe să vorbim despre cum să vă hrăniți 


bebeluşul, aş vrea să petrec câteva momente explicându-vă 
cu ce o să-l hrăniți. Atunci când veţi înțelege câteva lucruri 
despre fundamentele nutriţiei sănătoase, veți fi mai capabili 
să alcătuiți o dietă sănătoasă pentru copilul dumneavoastră 
și să o ajustaţi după nevoile lui schimbătoare pe măsură ce 
crește. 


O dietă sănătoasă conţine mulți nutrienți 

Cărămizile de bază ale nutriţiei sunt proteinele, carbohidraţii 
(glucidele), grăsimile (lipidele), vitaminele, mineralele și apa. 
Proteinele se găsesc în carne, ouă și pește, și, de asemenea, 
în multe vegetale (în special legume) și în produsele din 
cereale integrale. Carbohidraţii — zaharurile și amidonul — 
provin, în general, din fructe, legume, cereale și din alte surse 
vegetale. Grăsimile provin atât din surse animale, cât și din 
plante. Grăsimile animale sunt mult mai probabile să 
contribuie la apariţia afecţiunilor cardiace, accidentului 
vascular cerebral și altor boli înrudite, și doar produsele de 
origine animală conţin colesterol. 

Proteinele, carbohidraţii și grăsimile furnizează energie 
sub formă de calorii, dar gram pe gram, grăsimile furnizează 
cam dublul energiei eliberate fie de proteine, fie de carbo- 
hidrați. (Desigur, dietele sărace în grăsimi nu sunt neapărat 
sărace în calorii; 60 de grame de carbohidrați îngrașă la fel 
de mult ca 30 de grame de grăsimi.) Vitaminele și majoritatea 


Cheie: (N] =Nou-născut (0-2 luni) (SJ =Sugar (2-12 luni (E]=Cepil mic (1-3 ani) 

mineralelor sunt substanţe necesare coar în cantităţi mici pentru 
O viață sănătoasă. 

Cu toate acestea, copiii în creștere au nevoie de o cantitate 
relativ mare din două minerale: calciu și fier, deoarece 
acestea sunt ingrediente fundamentale pentru oase, mușchi, 
sânge și creier. 

În primele șase luni de viaţă, dietele bazate pe lapte de sân 
sau lapte praf asigură un echilibru sănătos al acestor nutriente. 
După această perioadă, bebeluşii învală să consume o varietate 
crescândă de alimente și încep să aibă preferinţe. Până în jurul 
vârstei de doi ani, dieta sănătoasă a unui copil se aseamănă cu 
dieta sănătoasă a unui adult, cu componente din toate grupele, 
multe legume și cereale integrale, cantităţi relativ moderate 
de proteine și carbohidrați, și relativ puţine grăsimi. 

Cu aceste linii largi de ghidare, există mult spaţiu pentru 
varietate. Copiii se pot dezvolta având diete vegetariene, și 
chiar diete din care lipsesc complet produsele lactate, dacă 
sunt atent planificate să compenseze necesarul de nutrimente 
din alte surse. (De fapt, există chiar unele dovezi cum că 
astfel de diete ar oferi beneficii nutritionale pe termen lung.) 
Pe de altă parte, există îngrijorări în legălură cu faptul că 
prea mulţi copii americani consumă așa-numita „junk food”, 
bogată în zahăr, sare și grăsimi procesate, și fac prea puţine 
exerciții fizice. Rezultatul acesteia este creșterea numărului 
de persoane supraponderale și alectate de diabet zaharat, 
fiinde o preocupare și îngrijorare națională în Statele Unite. 


Controalele medicale regulate vă asigură că 
bebelușul dumneavoastră este bine hrănit 

Scopul principal al hrănirii este, bineînţeles, să aveţi un copil 
sănătos din punct de vedere fizic. În general, doriți un copil 

care crește normal, are multă energie, se bucură de viață și 
are scaune normale. S-ar putea să vă pară ușor să vă dați 
seama dacă bebelușul dumneavoastră se încadrează în această 
imagine, dar, de fapt, acest lucru poate fi surprinzător de dificil. 

Aceasta se întâmplă datorită faptului că vă vedeţi copilul 
zi de zi și, astfel, vă este greu să observați schimbări minime, 
care se acumulează în timp. Ca un rezultat al acestui lucru, 
bebelușii ar putea fi destul de mult peste sau sub greutatea 
normală fără ca părinţii lor grijulii și implicaţi în creșterea lor 
să observe. 

Aceasta nu înseamnă că nu ar trebui să vă supravegheați 
atent copilul. Dar pe lângă acest lucru, este bine să aveți și o 
părere obiectivă din exterior din când în când. Cea mai bună 
cale de a ști dacă primește o alimentaţie corespunzătoare 
este vizita la medic pentru controale regulate. Medicul 
copilului dumneavoastră are trei instrumente de măsurat, care 
sunt vitale pentru a observa creșterea, instrumente de care 
dumneavoastră, probabil, nu dispuneţi acasă: un cântar precis, 
o placă pentru măsurarea copilului cât stă întins și un stadio- 
metru, pentru măsurarea înălțimii la verticală. (Stadiometrul 
este unul dintre acele bețe verticale de măsurat, prevăzut cu 
o bară orizontală ce se poziţionează pe creștetul copilului). 
Cealaltă unealtă necesară este un set de tabele cu indici de 
creștere. Cu ajutorul acestora, doctorul vă poate spune dacă 
bebelușul sau copilul dumneavoastră se află în rata normală 
de creștere pentru greutate și înălțime (de multe ori numită și 
curba de creștere) și, chiar mai important, vă poate arăta dacă 
evoluția creșterii copilului este normală. 

Semnul unei creșteri normale, sănătoase este în funcţie 
de staționarea mai mult sau mai puţin timp la același nivel, 
raportat la alţi copii de aceeași vârstă și sex. De exemplu, un 
băiat în vârsta de 9 luni, care cântărește 8 kilograme este în 


ALIMENTAŢIA 78 


percentila 10 pentru vârsta sa; aceasta înseamnă că 10% dintre 
băieţii de vârsta sa cântăresc mai puţin decât el, iar 90% 
cântăresc mai mult. Dacă același băiat la vârsta de 1 an 
cântărește 9 kilograme, el se află tot în percentila 10. Aceasta 
înseamnă o creștere sănătoasă. El este mai slăbuţ, dar se 
menţine pe propria curbă de creștere corespunzătoare și este 
foarte probabil, de asemenea, că mănâncă bine. 

Doctorii se bazează și pe examinările fizice pentru a 
determina starea nutriţională a copilului. Ei examinează tegu- 
mentele, părul și unghiile, dezvoltarea musculaturii și aspectul 
și comportamentul general. Pentru a detecta deficiența de 
fier, între 6 și 12 luni se face un test de sânge. Aceste teste se 
indică doar dacă există vreun motiv specific de îngrijorare. 


Alimentația și creşterea la diferite vârste 


pe măsură ce copilul crește, problemele apărute se schimbă. 
La început, dumneavoastră și copilul dumneavoastră trebuie 
să dezvoltați un parteneriat în ceea ce privește alăptatul la 
sân sau, dacă vă decideţi să folosiți biberonul, s-ar putea să 
fie nevoie să experimentați până veți găsi formula potrivită. 
Și tocmai când aţi reușit să stabiliţi aceste baze va fi timpul 
să vă treceţi bebelușul pe alimente solide, fapt ce aduce o 
rutină cu totul nouă. Și mai există și probleme legate de 
dezobișnuitul de biberon și ceea ce vor părea mereu schim- 
bătoare preferinţe și refuzuri faţă de alimente. Înţelegând în 
ce fel creșterea și dezvoltarea copilului dumneavoastră 
afectează obiceiurile legate de hrană, ar putea să facă întregul 
proces mai puţin misterios și vă va ajuta să vă descurcaţi cu 
problemele ce vor apărea, mai mult ca sigur, pe parcurs. 

NOU-NĂSCUTUL 


Majoritatea bebelușilor nu se hrănesc bine în primele zile. 
Unui copil alăptat la sân s-ar putea să îi ia câteva zile pentru 
a-și da seama cum să prindă de mamelon și să sugă, iar un 
nou-născut căruia i se dă un biberon, s-ar putea să ia câteva 
înghiţituri, după care să își piardă interesul și să adoarmă la 
loc. 

În primele șapte până la zece zile de viață, nu este 
neobișnuit ca un bebeluș să piardă puţin în greutate — până la 
5-10% din greutatea pe care a avut-o la naștere — înainte de 
a începe să ia în greutate. Copiii născuţi la lermen se nasc cu 
destule rezerve de grăsime și lichicle astfel încât să treacă cu 
bine prin această perioadă inițială. Un nou-născut prematur 
s-ar putea să nu aibă toate aceste rezerve, și astfel ar avea 
nevoie de o supraveghere mai atentă pentru a nu se deshidrata. 

În jurul vârstei de 5-10 zile, un bebeluș ar trebui să înceapă 
să crească cu aproximativ 30 g pe zi. Acesta este cel mai 
accelerat ritm de creștere al unui copil sănătos din momentul 
în care a părăsit uterul. Un bebeluș care cântărește mai mult 
la naștere, s-ar putea să crească la început mai puţin, în timp 
ce unul care se naște cu o greutate mai mică s-ar putea să 
crească ceva mai repede în timp, până când își atinge 
potenţialul genetic. Cu un spor de 30 g pe zi, un copil crește 
cam 300-400 g pe săplămână. 

Cam pe la 3 luni, ritmul încetinește, ajungând la 60 g la 
fiecare 3 zile. Chiar și așa, la 4 luni, majoritatea copiilor 
și-au dublat greutatea de la nastere. 

De la naștere până la vârsta de 6 luni, bebeluşii nu au 
nevoie de alimente solide. Ei pol creşte foarte bine cu laptele 
de mamă sau cu formule de lapte bogate în fier (vezi paginile 
83-119, pentru informaţii despre avantajele si dezavantajele 

fiecărei metode). Unii părinţi consideră că dacă încep mai 
devreme cu alimente solide, aceasta îl va ajuta pe copil să 
doarmă mai bine noaptea, dar cercetările efectuate în acest 
sens nu au susținut această idee. Mulţi bebeluşi sunt capabili 
să consume alimente solide încă de la vârsta de 3 luni sau 
chiar mai clevreme. Dar un start timpuriu nu pare să prezinte 
nici un avantaj real, crescând însă șansele ca bebelușul să 
devină supraponderal. Copiii supraponderali, după cum știm 
acum, cresc și vor deveni adulți supraponderali, cu toate 
problemele de sănătate pe care le implică acest lucru. De 
asemenea, bebelușii care consumă alimente solide, au scaune 
abundente și urât mirositoare. 


DE LA VÂRSTA DE PATRU LA DOUĂSPREZECE LUNI 


Vârsta de patru luni este o vârstă de cumpănă din multe 
motive. Este momentul în care bebelușii încep să doarmă 
întreaga noapte, iar perioada plânsului nou-născutului și a 
colicilor este, în mare parte, depășită. Un bebeluș în vârstă 
de 4 luni își poate ţine capul drept, atâta timp cât și corpul îi 
este susținut. Vederea i se îmbunătățește astfel încât devine 
mai interesat de oamenii și obiectele din cameră, și nu doar 
de cele din imediata lui apropiere. Din punct de vedere 
nutriţional, este perioada când majoritatea părinţilor încep să 
introducă alimentele solide în alimentaţia copilului lor. 
Bebelușii mici au un răspuns reflex la introducerea lucrurilor 
solide în gura lor: au tendinţa să le elimine împingându-le cu 
limba. Pentru majoritatea, acest reflex începe să dispară în 
jurul vârstei de trei sau patru luni. Înainte de această vârstă, 
dacă încercaţi să îi daţi alimente solide, nu faceţi decât un 
lucru inutil. Chiar dacă mulți părinți încep devreme introdu- 
cerea alimentelor solide, bebelușii nu au nevoie de ele decât 

după vârsta de 6 luni. Academia Americană de Pediatrie 
recomandă laptele de sân ca singurul aliment în primele șase 
luni de viaţă. Formulele comerciale pot oferi de asemenea 
nutriția necesară. 

Dacă începeţi să hrăniţi bebelușul cu alimente solide la 
patru, cinci sau șase luni, nu va conta probabil în final. 

Hrana solidă are avantajele sale. Cerealele pentru bebeluși 
reprezintă o sursă bună de fier, care este un element esenţial 
nu doar pentru sinteza sângelui, dar și pentru creier și alte 
țesuturi. Alimentele solide conţin mai multe calorii într-un 
volum mai mic, lucru care este un adevărat avantaj pentru 
un copil a cărui nevoie energetică crește mai repede decât 
stomacul său. Bebelușilor care încep mai târziu de șase luni, 
câteodată le este mai preu să se aclapteze la diferitele gusturi 
și consistente, astfel că să înveţe mai târziu să mănânce poate 
fi ceva mai dificil. 

În această perioadă, bebelușii cresc încă într-un ritm foarte 
rapid, deși nu la fel de rapid ca în primele trei luni. Un copil 
normal își dublează greutatea de la naștere până la 4 luni și 
și-o triplează până la 12 luni. 


DE LA VÂRSTA DE UN AN LA TREI ANI 


Până la vârsta de un an, copilul dumneavoastră își poate 
satisface nevoile nutriționale cu laptele mamei sale sau cu o 
formulă de lapte. Dar pe măsură ce hrana solidă devine o 
parte din ce în ce mai importantă a dielei, îngrijorările legate 
de nutriţie tind să se înmulțească. Dietele multor copii mici sunt 
sărace în fier, calciu și fibre. Îngrijorările în ceea ce privește 
sursele de hrană — și câtă mâncare este consumată — sunt 
foarte des întâlnite în această perioadă. Dar al doilea an de 
viaţă al copilului poate fi și o perioadă în care descoperă o 

gamă largă de lucruri care îi plac și începe să își formeze 
obiceiuri de hrănire sănătoase, care îi vor servi de-a lungul 
vieţii. 

Copiii mici pot mânca aproape orice — și dacă le veţi 
oferi șansa, probabil că așa vor face. Aveţi grijă la mâncărurile 
cu care se pot îneca. Acestea includ orice conţine alimente 
mici, tari sau rotunde, și orice ce se sfărâmă în bucăţi ce ar 
putea rămâne blocate în căile aeriene ale copilului. De 
exemplu, bananele nu prezintă pericol, în schimb strugurii 
sunt riscanţi, dacă nu îi tăiați în două. (Pentru o listă corespun- 
zătoare, vezi pagina 125). Riscurile sufocării cu alimente nu 
dispare niciodată, dar copiii în vârstă de 5-6 ani sunt mai 
atenţi să mestece alimentele, fiind astfel capabili să consume 
în siguranță mâncărurile obișnuite. 

Undeva între 9 și 14 luni, creșterea încelinește pentru 
majoritatea bebelușilor, astfel încât cresc cu 30 g la aproxima- 
tiv 4 zile — o pătrime faţă de perioada de nou-născut. În același 
timp, multora le scade și pofta de mâncare, motiv pentru care 
mulți părinţi se îngrijorează. Dacă observați acest lucru la 
copilasul dumneavoastră, este foarte ușor să cădeți în plasa de 
a vă forţa copilul să mănânce mai mult pentru că nu mai crește. 
Din nefericire, copilașii, fiind ceea ce sunt, există foarte multe 
șanse ca să se opună încercării dumneavoastră de a controla 
ce mănâncă și vor mânca de fapt mai puţin. ` 

O idee mai bună ar fi mai degrabă să întrebaţi medicul 
copilului dumneavoastră. Dacă prichindelu! crește bine, s-ar 
putea să vă mai relaxaţi în privinţa alimentaţie lui. Cel mai 
bine este să evitaţi „luptele pentru putere” pe care, oricum, 
nu le puteţi câștiga. Există mai multe moduri în care puteți să 
vă descurcaţi cu un copil dificil, pe care le voi discuta în 
continuare, dar nici una nu include să vă forţaţi sau să vă 
păcăliți copilul să mănânce când nu îi este foame. 

Alăptatul la sân 


| femei care nici nu se pândesc de două ori când vine 
vorba de alăptat — sunt absolut sigure că doresc să își alăpteze 
la sân bebelușul. Altele sunt sigure că cel mai bun lucru pentru 
ele este hrănitul cu biberonul și nici nu iau în considerare 
alăptatul. Dar majoritatea se gândesc mult înainte de a lua o 
decizie. Dacă vă aflaţi în această situație, veţi avea nevoie 
ce mai multe informaţii despre acest subiect. Scopul acestei 
secțiuni nu este de a vă impune alăptatul la sân sau hrănirea 
cu biberonul, ci de a vă ajuta să alegeţi soluţia cea mai potri- 
vită pentru dumneavoastră. 


Avantajele alăptatului la sân pentru copii şi pentru 
mame 

Nu există nici o îndoială că din punct de vedere nutrițional, 
laptele de mamă este superior formulei comerciale. Toate 
femelele de mamifere secretă lapte, dar rețeta, ca să zic așa, 
diferă de la specie la specie. Laptele femeilor este bun pentru 
copiii umani, iar laptele de vacă este hrana perfectă pentru 
vițeluși. 

De fapt, copiii hrăniţi direct cu lapte de vacă tind să se 
îmbolnăvească grav. Proporţiile nutrienților sunt total greșite. 
Pentru a face laptele de vacă acceptabil pentru bebeluși, 
acesta trebuie să fie procesat pentru a i se schimba conținutul 
în grăsimi, proteine, fier și sare. Rezultatul este laptele praf. 
Bebelușii sunt capabili să digere laptele praf destul de bine, 
dar acesta tot nu se poate compara cu cel al mamei. 

Laptele uman conţine exact cantitatea de proteine, gră- 
simi, carbohidrați și sare de care are nevoie un bebeluș. Există 
și multe alte beneficii. 

— Q0 
DE LA PĂRINTE LA PĂRINTE 
„Când am alăptat prima oară, prima 
săptămână am plâns continuu deoarece 
nu reușeam să-mi dau seama dacă 
bebelușul meu mănâncă destul. Fiul meu, 
și sânii mei, nu făceau absolut nimic din 
ceea ce îmi spuseseră prietenii și familia 
că ar trebui să facă. A durat ceva timp, 
dar cu fiecare zi care trecea, lucrurile 
s-au îmbunătăţit. Le doresc noilor mămici 
mult noroc și ţineţi minte că peste o lună 
vefi avea un nou motiv de îngrijorare și îl 
vefi uita pe cel de astăzi. Nu este 
niciodată plictisitor!” 


— evesmom, pe site-ul DR.SPOCK.COM 


e Protecţie împotriva infecțiilor. Laptele de sân ar putea 
ajuta bebelușul să lupte împotriva unor infecţii obișnuite 
care provoacă diaree și vomă, cât și împotriva infecțiilor 
urechii, nasului, sinusurilor și plămânilor. Cercetările nu 
au arătat de cât timp este nevoie ca mama să-și alăpteze 
copilul pentru a-i oferi aceste beneficii, dar, mai mult ca 
sigur, chiar și perioade scurte oferă o parte din aceste 
avantaje. De fapt, deși mai mult este mai bine, primele 
săptămâni și luni sunt cele mai importante. 

Protecție împotriva alergiilor alimentare. Expunerea la 
factori alergeni de timpuriu în viață reprezintă una dintre 
cauzele principale ale alergiilor. Mulți bebeluşi devin 
alergici la proteinele din laptele praf de vacă sau soia. 
Dar alergiile la laptele de mamă nu există. Unii cercetători 
consideră că bebelușii hrăniţi timp de 6 luni sau mai mult 
doar cu laptele mamei au o rată a alergiilor mai mică și la 
alte alimente. 


Risc mai scăzut de obezitate. Bebelușii hrăniţi la sân tind 
să fie mai supli decât cei hrăniţi cu biberonul, în special 
în a doua jumătate a primului an cle viaţă. Unii experți 
consideră că aceștia au șanse mult mai scăzute de a deveni 
obezi mai târziu. 


Risc mai scăzut de diabet zaharat. Conform unor studii, 
copiii alăptaţi la sân ar putea avea mai puţine șanse să 
sufere de boli autoimune, care apar atunci când sistemul 
imunitar atacă propriul corp. Printre acestea se numără 
diabetul juvenil, scleroza multiplă și două afecţiuni grave 
care afectează intestinele: boala Crohn și colita ulcerativă. 


v a. 


Îmbunătăţirea dezvoltării intelectuale (IQ mai ridicat). 
Mai multe studii au arătat că bebelușii hrăniţi la sân au 
dezvoltat un IQ mai ridicat. Dar votul științific nu a fost 
încă dat pentru că nu se știe cu siguranţă dacă chiar laptele 
este responsabil de această diferenţă. Laptele de mamă 
conține, într-adevăr, substanţe care ajută la dezvoltarea 
creierului, pe care formulele de lapte nu le conțin. 
Capacitatea laptelui de mamă de a ajuta la dezvoltarea 
creierului ar putea fi cea mai importantă pentru bebelușii 
născuți prematur care au riscul de a avea probleme legate 
de învăţare mai târziu. 

De asemenea, și mamele au beneficii 

Bebelușii nu sunt singurii care beneficiază de pe urma 
alăptării. Există și multe avanlaje sănătoase pentru mamele 
care alăptează. Acestea includ: 


e Pierderea în greutate. Alăptatul consumă multe calorii, 
ajutând mămicile să revină mult mai repede la greutatea 
pe care o aveau înainte de sarcină. 


e O mai rapidă micșorare a uterului, cu sângerare mai 
scăzută. În timpul alăptării, creierul secretă un hormon 
numit oxitocină, care are multe efecte pozitive: determină 
uterul să se contracte și, astfel, să sângereze mai puţin, în 
timp ce organismul dumneavoastră, îşi revine după naștere. 


Intrebare: Laptele de mamă conţine toți nutrienţii 
necesari copilului meu la începutul vieții? 


Răspuns: Laptele de mamă este singurul care conține tot 
ce are nevoie copilul dumneavoastră în primele 6 luni de 
viață, cu o excepție: bebelusii cu pielea închisă la 


culoare sau cei care sunt puţin expuși la soare ar trebui 
să primească suplimente de vitamina D, prescrise de 
medic. După vârsta de 6 luni s-ar putea să aibă nevoie 
de fluor picături (vezi pagina 120). De asemenea, ar 
putea avea nevoie de suplimente cu fier; adăugarea de 
alimente bogate în fier, de exemplu cereale pentru 
bebelusi, ar putea rezolva acest lucru important. 

e Beneficii psihologice. Oxitocina produce, de asemenea, 
stări de fericire și împăcare, sentimente pe care multe 
mame le trăiesc în timpul alăptatului. (Probabil că nu este 
o coincidenţă că oxitocina este eliberată și în timpul 
orgasmului). 


e Rolul anticoncepţional. În timp ce mamele alăptează, 
hormonii eliberaţi au efect anticoncepţional pentru cel 
puțin 6 luni. Efectul nu este însă garantat 100% astfel încât 
este recomandată folosirea și a altor metode 
anticoncepționale. 


e Risc mai scăzut de apariție a cancerului. Femeile care 
alăptează ar putea, de asemenea, avea o șansă mai mică 
de a se îmbolnăvi de cancer de sân sau de ovare. 


Argumente practice pro și contra 

Un avantaj al laptelui de mamă pe care nu mulți îl iau în 
considerare este reprezentat de costuri. Cheltuielile cu laptele 
praf în primele 12 luni se ridică până la aproximativ 800 de 
dolari (în SUA). Mamele care alăptează trebuie doar să 
mănânce mai mult decât normal, dar costurile estimate sunt 
de doar 400 de dolari pe an. Așa că aceasta înseamnă 
economii serioase. 

Un alt avantaj de la sine înțeles este acela că laptele de 
mamă este tot timpul disponibil. Nu va trebui ca în toiul nopții 
să staţi în mijlocul bucătăriei preparând biberonul. Dacă vă 
mulgeţi pentru a utiliza mai târziu laptele, tot va trebui să 
curăţaţi biberoane și tetine, dar cu mult mai puține decât în 
cazul în care ați folosi exclusiv biberonul. Când plecaţi de 
acasă nu trebuie să luați provizii de biberoane, tetine și lapte 
praf. Și nici nu trebuie să vă faceți priji că bebelușul se va 
îmbolnăvi de la apa folosită la dizolvarea laptelui praf. 

Există, bineînțeles, și dezavantaje ale alăptatului. Cu 
excepția cazului în care puteţi fi cu bebelușul ctumneavoastră 
24 de ore din 24, un lux pe care din ce în ce mai puţine 
mămici și-l permit, trebuie să vă mulgeți pentru a menţine 
secreția de lapte. Acest lucru nu este clificil, dar necesită 
echipament special (vezi pagina 136). Dacă sunteți la serviciu, 
va trebui să găsiţi un loc în care să fiţi singură și în care să vă 
simţiţi confortabil. Mamele care alăptează au nevoie de 
echipamente speciale cum ar fi sutienele de alăptat și 
tampoanele pentru sâni, pe care le vom descrie mai detaliat 
mai târziu în acest capitol. În final, este nevoie de energie 
fizică pentru a produce lapte; o mamă care alăptează s-ar 
putea să aibă mai puţină energie pentru a mai face și alte 
lucruri cum ar fi treburile pospodărești sau munca la serviciu. 


Alăptatul și reluarea serviciului 

Necesităţile slujbei în afara casei exercită multă presiune asupra 
mamelor pentru a renunţa la alăptatul de timpuriu sau nici să nu 
înceapă. Deși în Statele Unite, Family Medical Leave Act 
garantează că femeile își pot lua până la 12 săptămâni de 
concediu neplătit — mult mai puține decât în alte ţări dezvoltate 
— o mulţime de femei consideră că, pur și simplu, nu își pot 
permite să lipsească atât de mult de la muncă. Mamele care 
știu că trebuie să se întoarcă la serviciu la scurt timp după naștere 
ar putea să nu se gândească să înceapă să alăpteze deoarece 
perspectiva de a înceta în curând este descurajatoare. 

Femeile întâlnesc adesea la slujbă obstacole mari dacă 
decid să continue să alăpteze. Printre acestea se numără lipsa 
intimităţii și a timpului pentru a se mulge, frică de scurgeri 
care pot fi stânjenitoare, angorjarea dureroasă a sânilor, și 
presiunea din partea colegilor de a-și dedica întreaga energie 
muncii. 

CUM LUPTĂ CU INFECŢIILE LAPTELE DE MAMĂ £7 


Sistemul imunitar al bebelusilor este imatur luni de zile 
după naștere. Infecţiile apărute în această perioadă sunt 
îngrijorătoare, de vreme ce bebeluşii mici se 
îmbolnăvesc mult mai repede decât copiii mai mari. 
Laptele de mamă conţine multe substanţe care 
acționează asupra diferiților germeni, fie atacându-i 
direct, fie împiedicându-i să se atașeze de celulele 
bebelușilor. De asemenea, substanțele din laptele de 
sân stimulează dezvoltarea populației bacteriene 
benefice din intestinul bebelusului, prevenind 
dezvoltarea bacteriilor dăunătoare. Mai sunt și alte 
componente care au o funcţie de control, asigurându-se 
că diferite părți ale sistemului de luptă împotriva bolilor 
acționează împreună cu succes. Cu totul, există mai 
mult de 1000 de componente diferite în laptele uman, 
multe dintre ele putând avea un rol în lupta cu 
infecțiile. 


În ciuda tuturor acestor dificultăţi, multe femei găsesc 
soluţii. În unele companii există locuri unde mămicile pot 
lua o pauză și alăpta periodic. Alte mame reușesc să se 
mulgă în timpul zilei și continuă să alăpteze la sân în restul 
timpului. Având eficienţă ridicată, pompele duble pot fi de 
mare ajutor. 

O altă soluţie ar fi aceea în care opriți alăptarea la sân 
în timpul zilei, folosind laptele praf pentru mesele din această 
perioadă, și poate să alăptaţi la sân mai frecvent în timpul 
nopții. Această soluţie se poate dovedi funcțională pentru 

unele mame, altele însă consideră că sânii se măresc și devin 
sensibili (angorjarea sânilor), și nu se simt confortabil ziua, 
sau că producția lor de lapte scade atât de mult încât nu au 
îndeajuns pentru a-și sătura copilul. Deseori, aceste femei 
opresc definitiv alăptatul. Soluţiile diferă de la femeie la 
femeie. Ceea ce este cel mai important este să luaţi în 
considerare toate variantele posibile, și să fiti sinceră cu 
dumneavoastră înșivă în legătură cu ceea ce contează cu 
adevărat pentru dumneavoastră. 


© 


DE LA PĂRINTE LA PĂRINTE 


„Unul din lucrurile care l-au făcut 
pe soțul meu să fie total de acord cu 
hotărârea mea de a alăpta a fost 
momentul în care l-am luat cu mine 
la una din lecţiile despre alăptat 
oferite de spitalul nostru. Acolo erau 
la fel de multe femei câţi bărbaţi, 
așa că nu s-a simţit singur. A fost 
atât de atent la toate poziţiile și la 
toate celelalte încât a devenit cel 
mai mare ajutor al meu. lar când 
mama lui și-a exprimat dezacordul 
cu faptul că eu alăptez, a informat-o 
că mă susține în totalitate”. 


—evesmom, pe site-ul DR.SPOCK.COM 

Alăptatul și sexualitatea 


Uitaţi-vă la orice emisiune de televiziune sau citiţi în orice 
revistă: sânii sunt pretutindeni, vânzând orice, de la automobile 
la produse de curăţat. O imensă industrie din SUA se bazează 
pe sânii văzuţi într-o lumină sexuală, în loc de o parte a siste- 
mului reproducător feminin și echipamentului de alăptare. 
Bineînţeles că sânii sunt și una și alta. Dar atenţia acordată 
de media asupra părţii sexuale face ca multor femei să le fie 
greu să gândească altfel. Ca rezultat, întrebări legate de 
alăptatul la sân se încurcă cu problemele legate de sexualitate. 

De exemplu, alăptatul face ca sânii să nu mai fie atrăgă- 
tori? Multe femei sunt îngrijorate de faptul că alăptatul le va 
face sânii să se lase și să devină urâţi. Dar schimbările de 
formă ale sânilor sunt legate mai mult de sarcină decât de 
alăptat. Sânii cresc în timpul sarcinii pe măsură ce țesutul 
care va produce lapte se dezvoltă. Această dezvoltare întinde 
țesutul de susţinere al sânilor. Dacă acest țesut își va reveni 
ulterior la forma de dinainte de sarcină este în mare parte o 
chestiune de noroc — sânii unora dintre femei sunt mai elastici 
ca ai altora. Femeile cu sâni foarte elastici pot alăpta, iar 
câteva luni mai târziu să aibă sânii exact ca înainte de sarcină. 
Sânii altor mame, care nu alăptează, pot suferi schimbări de 
lungă durată cauzate exclusiv de sarcină. 

Alăptatul face ca femeile să fie mai atractive sau mai 
puţin atractive pentru soții sau partenerii lor? Acest lucru 
variază de la persoană la persoană. Unor bărbaţi nu le plac 
sânii femeilor care alăptează, în vreme ce alţii sunt atrași, 
considerându-i interesanti și atractivi. Faptul că partenera lor 
de viaţă hrănește copilașul din propriul corp îi uimește pe 
unii bărbaţi, iar pe alții îi face să simtă dorință. Multe mame 

care alăptează simt că sânii lor sunt mai puţin sensibili la 
stimulările erotice; altele simt că a avea sânii mai mari le 
face mai senzuale. 

Este alăptatul excitant din punct de vedere sexual? Multe 
mame recunosc că alăptatul le dă o senzaţie de bine, dar nu 
consideră că aceasta are o tentă sexuală. Le este clar că 
sânii și-au dezvoltat o funcţie specializată ca sursă de nutriţie 
pentru bebelușul lor. 

Alăptatul va face ca partenerul dumneavoastră să se simtă 
exclus sau să fie gelos? Acest lucru se întâmplă câteodată, 
deși nu ar trebui. Bărbaţii pot să își facă partenerele să se 
simtă confortabil în timp ce alăptează, și pot prelua mulle 
ale responsabilităţi părintești cum ar fi schimbatul scutecelor, 
ținutul în braţe, cântatul și jucatul cu copilul. Multe mame 
care alăptează se pot mulge în mod regulat, iar taţii pot să își 
hrănească bebeluşii cu laptele mamei folosind biberonul, o 
linguriţă sau o cană. 


Găsiţi sprijin încă de la început 

Cât încă sunteţi însărcinată, este o idee bună să discutaţi 
planurile dumneavoastră în ceea ce privește alăptatul la sân 
cu obstetricianul dumneavoastră. Acest lucru este în mod 
special important dacă aveţi motive să credeţi că alăptatul 
va fi dificil datorită unor motive cum ar fi: 


e O intervenţie chirurgicală la sân în antecedente. Dacă 
aţi suferit o intervenţie chirurgicală de mărire sau micșorare 
a sânilor, există o șansă ca aceasta să fi afectat capacitatea 
acestora de a produce lapte. Aceasta se întâmplă în special 
dacă incizia chirurgicală s-a făcut în jurul mamelonului, 
unde se află canalele galactofore. Biopsiile și operaţiile 

de înlăturare a nodulilor în general nu cauzează o astfel 
de problemă. Dar dacă sunteți îngrijorată, este întotdeauna 
mai bine să întrebaţi. 


Mameloane retractate sau plate. Sugarii trebuie să fie 
capabili să poată prinde mameloanele pentru a se hrăni. 
Dacă mameloanele sunt plate sau retractate, există de 
multe ori lucruri ce pot fi făcute pentru a le face apte 
pentru alăptare. 


Sâni foarte mari sau foarte mici. În general, aceasta nu 
reprezintă o problemă, dar femeile cu sâni tubulari ar putea 
avea probleme la alăptat. Dacă sânii dumneavoastră nu 
s-au mărit vizibil în timpul sarcinii, ar putea fi un semn că 
glandele care produc lapte nu s-au dezvoltat. Întrebaţi 
obstetricianul dacă sunteți îngrijorată în legătură cu 
mărimea sânilor dumneavoastră. 


Verificaţi regulile din spitalul dumneavoastră 
Dacă decideţi să alăptaţi, asiguraţi-vă că spitalul în care veți 
naște: 


Vă aduce nou-născutul imediat după ce ați născut. Cu 
excepția cazurilor în care sunt bolnavi sau sunt adormiţi 
din cauza analgezicelor primite de mamă în timpul 
travaliului, bebelușii tind să rămână treji și gata să se 
socializeze și să se hrănească imediat după naștere. Mulţi 
dintre nou-născuţi care nu fac acest lucru, totuși, se hră- 
nesc foarte bine. Dar aceasta este o oportunitate specială 
de a începe alăptatul în condiţii optime. 


Permite copilului să fie cu dumneavoastră tot timpul. Fără 
surprindere, nou-născuţi se hrănesc mai des când sunt mai 

mult timp cu mamele lor. Și cu cât se hrănesc mai des, cu 
atât mamele produc mai mult lapte. 


e Evitaţi să daţi copilului apă sau lapte praf. În primele 6 
luni de viaţă, bebeluşii sănătoși nu au nevoie de nimic 
altceva în afară de laptele mamei. Laptele de mamă este 
constituit de 87% apă, așa că un copil care este alăptat la 
sân primește o sticlă cu apă chiar și în zonele calde. 
Oferind lapre praf sau apă în această perioadă face ca 
sugarului să îi scadă apetitul pentru laptele de mamă. 
Bineînţeles că dacă nu există un motiv medical pentru 
care îi daţi lichide suplimentare, atunci așa ar trebui să 
faceți. Medicul copilului dumneavoastră vă va informa 
dacă este cazul. 


SPOCK CLASIC 


„Cred că există un singur motiv 
pentru care atât de multe 
americance renunţă la alăptatul la 
sân atât de timpuriu: mama care 
încearcă să alăpteze la sân, în loc să 
simtă că face cel mai normal lucru 
din lume și să aibă credinţa că va 
reuși asemenea oricărei alte femei, 
are senzaţia că alege calea cea mai 
dificilă și mai neobișnuită” 


—Dr. Benjamin Spock, /ngrijirea copilului si a sugarului 

Să ofere cursuri ținute de experți despre alăptatul la sân. 
Cu excepția cazului în care sunteţi o mamă cu experienţă 
în alăptatul la sân, mai mult ca sigur că veți avea numai 
de câștigat din sfaturile directe ale unui expert în alimen- 
tarea la sân. Cărţile și casetele video vă pot fi de ajutor, 
dar nimic nu se compară cu supravegherea și sfaturile unui 
profesionist. 


Să vă permită să rămâneţi în spital până când alăptatul 
este bine pus la punct sau să trimită pe cineva să vă 
viziteze acasă. De obicei, durează câteva zile, câteodată 
chiar patru sau cinci, înainte ca sânii să producă lapte în 
mod corespunzător. Majoritatea tipurilor de asigurări de 
sănătate (în SUA) nu vor permite mamelor să stea atâta 
timp în spital (și probabil, nici dumneavoastră nu veți dori, 
oricum). Următorul lucru bun ar fi ca spitalul să trimită o 
asistentă sau un specialist în lactaţie să vă viziteze acasă, 
care să evalueze cum vă descurcaţi cu alăptatul și, în 
cazul în care este nevoie, să vă ofere sfaturi. 


Sfaturi practice 


Durează un timp până începeţi. Multe proaspete mămici 
sunt surprinse când află că primul lichid pe care sânii lor 
îl produc nu este lapte, ci colostru. Acesta este un lichid 
gălbui, bogat în proteine, anticorpi și celule imunitare, 
care este ușor de digerat de către nou-născut. Între ziua a 
doua și a cincea, colostrul începe să se modifice, crescând 
în volum și conţinut de grăsimi. La 10-14 zile, sânii dum- 
neavoastră ar trebui să producă o cantitate apreciabilă de 
lapte matur. Pe lângă acestea, mulţi bebeluși au nevoie 
de 2-3 zile pentru a se obișnui cu alăptatul. Un bebeluș 
născut la termen se poate descurca foarte bine și fără a se 

hrăni efectiv în primele câteva zile, dar alăptatul va începe 
să decurgă normal cam din ziua a cincea. 


e Folosiţi sau pierdeţi. Legea „cererii și a ofertei” pentru laptele 
matern este: cu cât cererea este mai mare, cu atât mai 
mult vor produce sânii dumneavoastră. Reversul este că 
odată ce veţi înceta să vă poliți sânii, nu va dura mult până 
ca ei să încetinească secreția și în final să înceteze complet. 
Astfel încât cea mai bună metodă de a vă asigura că aveţi 
„ofertă” de lapte consistentă este ca bebelușul 
dumneavoastră să se hrănească des și bine. 


e Alternați sânii. Fiecare sân funcționează independent de 
celălalt. Dacă alăptaţi întotdeauna mai mult de la unul 
dintre ei, acesta va produce mai mult lapte în timp ce 
celuilalt îi va scădea secreția. Pentru a menţine un echi- 
libru, alternaţi sânul oferit bebelușului pentru hrănit. 


e Fiți atentă la durată. Sugarii vor goli un sân în 10 până la 
15 minute. O hrănire completă va dura, deci, 20-30 minute. 
Dacă observați că bebelușul dumneavoastră este mult mai 
încet sau pare să obosească ușor în timpul alăptatului, 
întrebaţi-vă medicul ce este de făcut. 


e Aveţi grijă de dumneavoastră și nu vă fie teamă să cereți 
ajutor. Alăptatul vă solicită mult organismul; de aceea, 
va fi nevoie să mâncaţi mai mult (vezi pagina 98) și să vă 
odihniţi mai mult. Rugaţi soţul (sau partenerul) sau alți 
membri ai familiei dumneavoastră să vă ajute la treburile 
gospodărești. Dacă aveţi probleme în a stabili un program 
lejer de alăptare, consultați un expert în lactaţie. 


Semne-cheie ale succesului alăptării 
Până în momentul în care bebelușul va împlini o săptămână, 
alăptatul ar trebui să meargă bine. Dacă acest lucru nu se 

întâmplă, atunci va trebui să cereți imediat ajutor, înainte ca 
problemele să se agraveze. Semnele care arată că alăptatul 
merge bine includ: 


+ Aveţi un reflex bun de „eliberare” — o senzaţie de 
furnicătură când canalele lactilere din sân se contractă 
pentru a elibera laptele. Dacă eliberarea este puternică, 
laptele ar putea chiar ţâșni, spre surpriza bebelușului 
dumneavoastră. 


+ Bebelușul vă golește sânii, hrănindu-se timp de 10 minute 
sau mai mult. Ar trebui să vă simţiţi sânii plini înainte de 
o alăptare și confortabil de goi după. 


e Când bebelușul se hrănește, îi auziţi înghiţiturile. După 
alăptare, bebelușul este sătul și satisfăcut. 


+ Bebelușul ar trebui să schimbe 6 sau mai multe scutece 
pe zi și să aibă cel puţin 4 scaune de culoarea muștarului, 
subțiri și acoperite cu pete albe. 


e Sugarul ar trebui să se hrănească la fiecare 2-3 ore în 
timpul zilei și de cel puţin 2 sau 3 ori noaptea (un total de 
8 sau mai multe mese în 24 de ore). Un sugar hrănit la sân 
nu ar trebui să doarmă toată noaptea. 


e Bebelușul este activ și fericit când este treaz. 


e Vă simţiți bine că alăptatul decurge cum trebuie. 


Este foarte important să cereţi ajulor dacă oricare dintre aceste 
lucruri din lista de mai sus nu sunt așa cum ar trebui să fie. 
Probieme timpurii cu alăptatul apar și se agravează doar dacă 

nu sunt luate măsuri de a le corecta. Un bebeluș care nu 
primește destul lapte se poate îmbolnăvi foarte repede. Așa 
că dacă există vreun motiv de îngrijorare că alăptatul nu 
decurge corespunzător este foarte important să primiţi ajutor 
din timp din partea medicului dumneavoastră, nu să așteptați 
până la următorul control periodic. 


Dieta dumneavoastră în perioada alăptatului 
Nu trebuie să beţi lapte pentru a produce lapte, dar trebuie să 
consumaţi multă apă, calciu, proteine, vitamine și fibre vegetale, 
pentru a vă menține sănătoasă în timp ce satisfaceţi nevoile 
nutriționale ale bebelușului dumneavoastră. O mamă care 
alăptează are nevoie de aproximativ 500 de calorii în plus pe zi, 
care nu înseamnă de fapt foarte multă hrană. Dacă chiar „mâncaţi 
pentru doi”, după cum se spune, există șanse să vă îngrășați. 

Încercaţi să mâncaţi alimente de înaltă calitate, de 
exemplu multe fructe și legume. Carnea fără grăsime reprezintă 
o sursă bună de fier, zinc și alte minerale. Legumele cu frunze 
de culoare verde închis sunt surse bune atât de fibre, cât și de 
fier. Produsele lactate sunt bune, dar proteinele din laptele 
de vacă trec în laptele matern și pot provoca reacţii alergice. 
Dacă suspectaţi că acest lucru provoacă o problemă 
bebelușului dumneavoastră, încercaţi alte mâncăruri și sucuri 
bogate în calciu. Medicamentele antiacide ce conţin calciu 
sunt o altă sursă bună, așa cum sunt și caramelele îmbogăţite 
cu calciu și vitaminele D și K. 

lată câteva alimente de evitat: cafeaua, cola și ciocolata; 
acestea conțin toate cofeină, care provoacă iritabilitate bebe- 
lușului (pe de altă parte, puţină ciocolată ar putea fi o necesi- 
tate pentru viaţa dumneavoastră și probabil nu produce nici 
un rău). Alcoolul trece în laptele matern și orice în afară de 

băuturile slab alcoolizate nu reprezintă o idee prea bună. Mân- 
cărurile foarte aromate sau picante pot produce modificări 
ale gustului laptelui; multor bebeluși chiar le place gustul de 
usturoi, dar ardeiul iute ar putea face laptele neplăcut la gust. 


Probleme frecvente în timpul alăptatului 

Când apar probleme, este foarte bine să aveţi o sursă de 
informaţii în care să aveţi încredere. Medicul dumneavoastră 
ar trebui să fie bine informat despre aceste probleme și pregătit 
cu recomandări pentru specialiștii în lactaţie. Grupuri de suport 
pentru alăptata, cum ar fi Liga Internațională La Leche, repre- 
zintă de asemenea o bună sursă de informaţii. lată în continuare 
câteva dintre cele mai des întâlnite probleme, împreună cu 
sfaturi despre cum să le rezolvați: 


e Producerea întârziată a laptelui. Este normal pentru o 
proaspătă mămică să producă doar o cantitate mică de 
colostru, prima secreție gălbuie, dar în a treia sau în a 
patra zi începe să fie produs laptele și să crească și 
cantitatea produsă. Dacă acest lucru nu se întâmplă, 
discutați cu medicul dumneavoastră. S-ar putea să fie 
nevoie să suplimentaţi cu lapte praf până când organismul 
dumneavoastră revine la normal. Folosirea unei pompe 
pentru sâni stimulează producţia de lapte, în special în 
cazul bebelușilor care sug viguros la început. 


e Mameloane dureroase și crăpate. Utilizaţi o cremă 
hidratantă, de exemplu lanolină 100%. Spălaţi mamelonul 
doar cu apă; săpunul usucă; lăsaţi-le să se usuce de la sine 
când puteţi. Asiguraţi-vă că bebelușul prinde mamelonul 
corespunzător, luând în gură toată areola (partea închisă la 
culoare din jurul mamelonului) și nu doar mamelonul. Când 

a terminat de mâncat sau când trebuie să schimbaţi sânul, 
întrerupeţi bebelușul din supt introducându-i un deget în 
gură de-a lungul mamelonului, înainte de a i-l scoate din 
gură. Câteodată, o infecție micotică numită stomatită candi- 
dozică (mărgăritărelul) produce durerea și crăparea mame- 
loanelor. Uitaţi-vă în gura copilului căutând pete albe pe 
mucoasa bucală sau membrane albe pe limbă. Tratamentul 
medicamentos al mameloanelor dumneavoastră și al gurii 
copilului poate fi de ajutor. 


e Producerea de lapte în cantitate scăzută. Dacă vi se 
întâmplă și dumneavoastră acest lucru, înseamnă că sugarul 
nu suge destul pentru a stimula secreția de lapte — ţineţi 
minte legea „cererii și a ofertei”. Încercaţi să folosiţi o 
pompă după fiecare hrănire, pentru a vă goli complet sânul. 
Consumaţi apă în cantitate suficientă (2-2,5 | pe zi). Cereţi 
ajutor familiei, astfel încât să vă puteţi odihni mai mult. 
Există, de asemenea, medicamente care sporesc producţia 
de lapte. Cu cât această problemă se prelungește, cu atât 
va fi mai greu să vă reveniţi, așa că este o idee bună să 
cereți sfaturi unui consultant în lactaţie sau unui medic, 
mai devreme decât mai târziu. 


+ Angorjarea sânilor. Deseori, cauza acestei probleme este 
aceeași ca și pentru problema de mai sus — adică bebelușul 
dumneavoastră nu golește suficient sânii. Folosirea unei 
pompe pentru sâni este remediul principal. Relaxarea 
pentru câteva minute cu o ceașcă de ceai cald de plante 
sau o muzică relaxantă vă poate îmbunătăţi reflexul „de 
eliberare”. Un prosop umed încălzit pus pe sâni sau un 
duș cald poate fi de asemenea de ajutor. Exprimarea unei 
cantități mici de lapte înainte de începerea alăptatului 
poate înmuia sânul, făcând alimentarea mai ușoară. Puteţi 

încerca de asemenea să alăptaţi mai frecvent. Sunați-vă 
doctorul dacă problema persistă mai mult de o zi. 


e Scurgerea laptelui. Aceasta este, de obicei, un semn că 
aveți o rezervă bună de lapte. Tampoanele purtate în 
interiorul sutienului de alăptat pot ajuta să vă menţineţi 
hainele uscate. 


e Dureri, febră și oboseală neobișnuită. Acestea pot fi 
semnele unei infecţii a sânului (mastită). Această afecțiune 
serioasă necesită tratament imediat. Doctorul dumnea- 
voastră vă va prescrie antibiotice cu administrarea pe cale 
orală pentru a vindeca infecția. 


Înţărcarea 

Probabil că nu trebuie să stopați alăptatul înainte ca bebelușul 
dumneavoastră să fi împlinit o anumită vârstă. Academia 
Americană de Pediatrie recomandă alăptatul la sân până la 
vârsta de 1 an, și peste această vârstă dacă mama dorește. 
Unele mame aleg să-și alăpteze copilul o dată sau de două 
ori pe zi, timp de mai mulţi ani, și acești copii se dezvoltă 
bine. Dacă vă place apropierea fizică și legătura emoțională 
care se creează la alăptat, nu există nici un motiv să renunţai 
în totalitate vând copilul împlinește un an. 


e Alimentaţia mixtă (naturală și artificială). Deși laptele 
mamei merge grozav pentru primele 6 luni, marea 
majoritate a mamelor ajung să suplimenteze această 
alimentaţie cu lapte praf, mult mai devreme. Mulţi copii 
se descurcă cu această alimentaţie mixtă, deși la unii 
apare temuta „confuzie a mamelonului”; adică refuzarea 
alăptării la sân atunci când și-au dat seama cât de usor 

este să bea lapte dintr-un biberon. Pentru a preveni apariția 

acestei probleme cel mai bine este să alăptaţi cel puţin 6 

săptămâni înainte de a introduce în alimentaţie biberonul. 

Un bebeluș căruia îi place să sugă la sân s-ar putea să 
refuze biberonul la început; pentru a face mai ușoară această 
tranziţie pentru bebelușul dumneavoastră s-ar putea să doriţi 
să introduceţi alimentul cu biberonul o dată pe zi, începând 
din jurul vârstei de 2 luni (devreme, dar totuși după ce alăptatul 
a fost bine stabilit). Când vine momentul să vă înţărcaţi 
copilul, pur și simplu înlocuiţi pe rând mesele, începând cu 
cea la care copilul dumneavoastră pare, cel mai puţin înfo- 
metat. Este cel mai ușor să faceţi acest lucru treptat, înlocuind 
fiecare masă cu biberonul, la fiecare două sau trei zile până 
când acesta este complet înțărcat. Ar trebui să lăsaţi propriul 
nivel de confort și pe cel al copilului să decidă cât de rapid 
să decurgă acest proces. 


e Înţărcatul unui copil mai mare. Dacă bebelușul 
dumneavoastră are 9 sau mai multe luni, aţi putea trece 
direct de la sân la cană. Până la vârsta de 1 an, ţineţi 
minte să puneţi în cană lapte praf și nu lapte obișnuit. Un 
alt sfat: rugaţi tatăl sau alt adult să vă ajute cu trecerea 
direct la cană. Bebelușii ar putea fi mai predispuși să refuze 
laptele praf sau pe cel de vacă dacă sursa lor preferată 
(sânul mamei) este chiar în faţa lor. 

Am tot vorbit despre înțărcat, ca și cum aceasta ar fi doar 

o provocare practică. Dar pentru multe mame și mulţi bebeluși, 
înţărcatul are, de asemenea, și semnificaţii emoţionale. Pot 
simţi că pierd o legătură specială și plină de dragoste. A învăţa 
să se bucure de legături în diferite moduri — împărțind hrana, 
jucându-se, uitându-se pe aceeași carte cu poze sau îmbrăţi- 
șându-se — este la fel de important ca și a învăţa să treacă de 
la un tip de alimentaţie la altul. 

Alimentația cu biberonul 


fanse cu ajutorul biberonului ar putea să fie o alegere 
pe care o faceţi dumneavoastră sau poate chiar singura 
optiune pe care o aveți. În orice caz, este bine să știți că 
laptele praf poate fi o hrană potrivită pentru bebeluș. Desigur, 
laptele de mamă are unele avantaje faţă de laptele praf, pe 
care acesta nu le poate egala (vezi pagina 83), dar este impor- 
tant să nu le exagerăm. Majoritatea bebelușilor crescuţi cu 
lapte praf se dezvoltă foarte sănătos, cel puţin în țările dezvol- 
tate cum sunt Statele Unite ale Americii, unde majoritatea 
familiilor au acces la apă curată și cantităţi adecvate de lapte 
praf. 

În trecut, femeile care alegeau alăptatul la sân erau criticate 
pentru faptul că erau considerate demodate și în urma științei. 
În zilele noastre, femeile care decid să-și hrănească bebelușul 
cu biberonul ar putea fi criticate pentru că nu-și iubesc înde- 
ajuns copiii, deoarece neagă beneficiile laptelui de mamă. 
Dar acest tip de atitudine nu este neapărat corect. Alegerea 
de a alăpta la sân sau de a hrăni cu biberonul nu are nici o 
legătură cu iubirea dumneavoastră faţă de copil. Hrănirea 
copilului este o parte importantă din viața dumneavoastră, 
dar trebuie să fiţi capabilă să vă descurcaţi având în vedere 
timpul și energia de care dispuneţi. Dar mult mai important 
este să vă simțiți bine cu alegerea pe care o faceți. 

Deși majoritatea femeilor sunt capabile să alăpteze la sân, 
există unele afecțiunile medicale care fac alăptatul dificil, 
imposibil sau contraindicat. De exemplu unele femei au 
infecții sau trebuie să ia medicamente care trec în lapte și 
pot îmbolnăvi copilul (analgezicele eliberate fără reţetă sunt 
sigure). Dacă trebuie să luaţi un medicament, asiguraţi-vă că 

aţi întrebat medicul dacă este în regulă să alăptaţi. Intervențiile 
chirurgicale la nivelul sânilor pot întrerupe canalele lactifere. 
Sânii de formă tubulară și cei mici, care nu se măresc în 
limpul sarcinii, s-ar putea să nu producă destul lapte. (Sânii 
mici care se măresc în timpul sarcinii produc însă la fel de 
mult lapte ca și cei în mod normal mari). 

Realităţile economice ar putea, de asemenea, împiedica 
femeile să-și alăpteze copiii cât de mult ar dori; nu există 
dubii că revenirea la muncă după sarcină poate face 
continuarea alăptatului dificilă. Fie că hrănirea cu biberonul 
este o alegere sau o necesitate, ar trebui să fiți sigură că 
bebelușul poate crește și se poate dezvolta bine atât din punct 
de vedere fizic cât și emoţional. Alăptatul poate fi plăcut, 
dar nu este magic. Puteţi să vă comunicaţi dragostea și să vă 
hrăniți bebelușul la fel de bine și când ţineţi în mână un 
biberon. 


Avantajele hrănirii cu biberonul 

Deși cei care susțin alăptatul la sân nu admit acest lucru 
întotdeauna, hrănitul bebelușului cu biberonul prezintă și unele 
avantaje. 


e Atât mama câtși tatăl pot să hrănească bebelușul. Hrănirea 
copilului este o experienţă foarte satisfăcătoare și care 
ajută la stabilirea unor legături puternice. Bebelușul poate 
învăţa cu ușurință să fie hrănit de mai multe persoane. În 
familia modernă, mama, tatăl și poate chiar o altă persoană 
pot avea un rol activ în hrănire. 


e Este ușor să vă dați seama cât mănâncă bebelușul. A fi 
capabil să măsuraţi cu exactitate cât mănâncă el la fiecare 
masă vă oferă câteodată un sentiment de siguranță. 

e Hrănirea în public este mai confortabilă dacă fotosiţi un 
biberon. Deși nu ar trebui să fie așa, alăptatul în public 
poate fi jenant atât pentru dumneavoastră, cât și pentru 
cei din jurul dumneavoastră — cel puţin în cultura 
americană. 


e Hrănirea cu lapte praf poate face revenirea la serviciu să 
fie mai ușoară. Deși multe femei reușesc să își facă timp 
și să găsească spaţiul pentru a folosi pompa pentru sâni, 
acest lucru este deseori dificil, dacă nu chiar imposibil. 
Hrănirea cu biberonul rezolvă acest lucru. 


Alegerea formulei de lapte 

S-ar putea să pară complicat, dar această alegere pentru copilul 
dumneavoastră poate fi chiar ușoară. Majoritatea tipurilor de 
lapte praf sunt făcute din lapte de vacă sau din soia. Puteţi 
folosi formulă praf, concentrată, gata preparat sau orice 
combinaţie a celor trei. Nu contează ce marcă folosiţi, atâta 
timp cât vă hotărâți la una consacrată. Asiguraţi-vă că tipul 
de lapte este îmbogăţit cu fier — cele sărace în fier nu reprezintă 
niciodată o alegere bună. Fierul din lapte nu produce consti- 
paţie, dar prea puțin fier în dietă poate cauza anemie, cât și 
ulterioare probleme de învăţare. 


Laptele praf din lapte de vacă 

Acesta este standardul între formulele pentru sugari. Pentru 
a-l fabrica, producătorul îndepărtează grăsimile și le 
înlocuiește cu ulei vegetal, modifică proporţiile de proteine 
astfel încât să conţină mai puţină cazeină (cheag) și mai mult 
zer, reduce conţinutul de sare, mărește conținutul de zaharuri 

și adaugă fier și vitaminele necesare. După toate aceste schim- 
bări, laptele praf oferă aproape aceleași cantităţi de calciu, 
proteine, carbohidrați și grăsimi ca și laptele uman. 

Bineînţeles, laptele uman își schimbă compoziţia de la o 
zi la alta, mult mai rapid în primele săptămâni de viaţă ale 
copilului. În mod remarcabil, majoritatea bebelușilor din 
Statele Unite se descurcă foarte bine fără aceste iucruri în 
plus. În țările mai puţin dezvoltate avantajele laptelui de 
mamă sunt mult mai dramatice și critice. Dar chiar și în ţările 
dezvoltate există unii specialiști care consideră că laptele de 
vacă în orice formă este un risc pentru sănătatea bebelușilor 
și a copiilor. Vom analiza această controversă, cu mai multe 
detalii, în cele ce urmează, dar concluzia este că marea 
majoritatea a nutriţioniștilor și pediatrilor recomandă laptele 
praf din lapte de vacă ca opţiune ce trebuie luată pentru 
majoritatea copiilor hrăniţi cu biberonul. 


Laptele praf din soia 

Pentru a produce lapte praf din soia, producătorul pornește de 
la proteinele din soia, adaugă uleiuri vegetale, sare și 
carbohidrați. Produsul final conţine aproximativ aceleași 
cantităţi de calorii, proteine, grăsimi și sare ca și laptele de 
mamă sau ca cel din lapte de vacă. Principala diferenţă este 
reprezentată de proteinele din soia, iar carbohidratul este 
sucroza și nu lactoza. Unii copii, care sunt alergici la 
proteinele din lapte de vacă, reacţionează bine la proteinele 
de soia; dar mulţi dintre cei mai care sunt alergici la una 
dintre ele sunt alergici la amândouă (vezi pagina 116). 

Formulele elementale 

Aceste formule sunt denumite elementale deoarece în loc să 
folosească ca bază proteinele din laptele de vacă sau din 
soia, utilizează un amestec de aminoacizi („elementele” din 
care sunt alcătuite proteinele). Carbohidratul din aceste 
formule este sucroza, iar grăsimile sunt fie uleiuri vegetale, 
fie uleiuri speciale înalt diperabile. Aceste formule cle lapte 
sunt indicate copiilor alergici la proteinele din lapte de vacă 
și din soia, sau pentru cei care au probleme digestive speciale. 
Sunt destul de costisitoare și au ca rezultat un scaun neobișnuit 
de mirositor. În orice altă privinţă, din punct de vedere nutri- 
tional, sunt similare cu celelalte tipuri. Formulele elementale 
sunt foarte bune pentru copiii care au nevoie cle ele și nu 
prezintă nici un beneficiu pentru cei care nu au nevoie de 
ele. 


Alte tipuri de formule de lapte 

Există multe variante de formule ale acestor tipuri principale 
cât și formule speciale pentru copii cu diferite afecţiuni medi- 
cale. Unele tipuri din laptele de vacă conţin sucroză în loc 
de lactoză. Există, de asemenea, și formule elementale 
parţiale pentru copiii ce nu pot consuma formule normale, 
dar care nu au nevoie nici de formule elementale complete. 
Lăsaţi medicul copilului dumneavoastră să vă îndrume către 
una dintre aceste formule dacă este nevoie. Un mic avertis- 
ment: dacă vă gândiţi să vă hrăniţi copilul cu lapte de capră, 
asiguraţi-vă că menţionaţi acest lucru medicului copilului 
deoarece va trebui să vi se prescrie suplimente speciale. În 
final, formulele preparate acasă din lapte condensat nu sunt 
sigure pentru bebeluși. Ele produc deseori anemie, hemoragii 
intestinale și alte probleme. 

Formule premixate, concentrate sau pudră 

Din punctul de vedere al copilului dumneavoastră, nu con- 
tează care dintre aceste trei tipuri folosiți. Au aceeași valoare 
nutrijională și gustul nu diferă foarte mult. Puteţi chiar să le 
amestecați între ele, după cum doriţi, dar luaţi în considerare 
și următoarele lucruri: 


e Formulele premixate. Acestea sunt gata preparate: doar 
deschideţi cutia și turnaţi. Sunt de asemenea, cele mai 
costisitoare și ocupă cel mai mult loc când le cumpăraţi 
de la magazin. Cutia pentru o singură porţie este foarte 
utilă în drumurile cu mașina sau alte ocazii când nu aveți 
acces ușor la apă sau la un frigider. Dacă folosiţi acest 
tip, s-ar putea să fie nevoie să daţi copilului și fluor (vezi 
pagina 120). 


+ Formulele concentrate. Pentru a folosi acest tip de formulă, 
amestecați o cană de concentrat cu o cană cu apă. Mări- 
mea unei porţii de 400 g ajunge după amestecul cu apa să 
fie de 800 g, care este cantitatea de lapte necesară unui 
bebeluș într-o zi. Un singur sfat: amestecați cu exactitate 
o cană de apă, nici mai mult, nici mai puţin. Dacă puneţi 
prea multă apă, bebelușul va fi subnutrit și nu va crește 
corespunzător. Dacă nu puneţi apă, laptele va fi prea 
concentrat și vă va îmbolnăvi copilul. O greșeală din când 
în când nu va face rău, dar folosirea unor cantităţi prea 
mari sau prea mici de apă în mod regulat este periculoasă. 


e Laptele praf. Acest tip de lapte este cel mai ieftin și cel 
mai ușor de transportat de la magazin. Puteţi lua pachete 
cu astfel de lapte, astfel încât să-l aveţi în permanenţă, 
atât timp cât există și o sursă de apă curată. Urmaţi cu 
atenţie instrucţiunile de preparare de pe pachete și folosiţi 

lingurița de măsurare inclusă în fiecare pachet. Ca și în 
cazul laptelui concentrat, trebuie să fiți atenți în ceea ce 
privește cantitățile de lapte praf și apă, sau bebelușul se 
poate îmbolnăvi grav. Dacă nu sunteți sigură în ceea ce 
faceţi, rugaţi doctorul copilului să vă arate cum este exact. 
O dată ce vă veţi obișnui cu prepararea laptelui praf, 
aceasta va deveni o a doua natură. 


Prepararea și depozitarea laptelui 


e Nu vă obosiţi să fierbeţi apa. Dacă apa de la robinet 
provine din rețeaua municipală, nu este nevoie să fierbeţi 
apa. Este destul de curată direct de la robinet. Dacă aveţi 
dubii în ceea ce privește calitatea apei, o puteţi fierbe 
timp de 10 minute sau, și mai bine, folosiţi apă îmbuteliată. 
Va trebui, în acest caz, să folosiţi apă fiartă și pentru 
curăţarea și spălarea biberoanelor și a suzetelor. 


+ Folosiţi apă rece. Este mult mai probabil ca apa caldă de 
la robinet să antreneze plumbul de pe conducte. 
Bineînţeles, nu toate locuințele au conducte de plumb, 
dar nu puteţi ști acest lucru cu siguranţă. Dacă lăsaţi apa 
rece să curgă pentru câteva minute, până când este foarte 
rece, în acel moment apa vine direct din conducta princi- 
pală și nu conţine plumb. Fierberea apei nu rezolvă pro- 
blema conţinutului de plumb. Fierberea nu face decât să 
mărească concentraţia de plumb deoarece apa se evaporă 
în vreme ce plumbul rămâne în recipient. 


e Daţi-i bebelușului laptele cald sau rece. Unii bebeluși 
preferă laptele rece din frigider, alţii încălzit. Nu există 
nici o diferenţă, din punct de vedere al sănătăţii. Dacă 

trebuie să încălziţi biberonul, însă, asiguraţi-vă că nu este 
prea fierbinte. O picătură pe încheietura mâinii ar trebui 
să fie călduță, nu fierbinte. 


+ Nu încălziți biberonul la cuptorul cu microunde. Deoarece 
microundele nu încălzesc în mod egal, acestea pot crea 
zone fierbinți care pot opări bebelușul chiar dacă sticla 
este rece. O soluţie la această problemă ar fi să amestecați 
sau să agitaţi biberonul după ce l-aţi încălzit. Dar acest 
pas poate fi ușor de uitat. Este mai ușor, pur și simplu, să 
evitaţi cuptorul cu microunde. 


e Aruncaţi laptele care rămâne în biberon. O dată ce 
bebelușul a supl dintr-un biberon, laptele care a rămas 
conţine bacterii din cavitatea lui bucală. Dacă puneţi 
biberonul deoparte pentru a fi folosit mai târziu, nu faceţi 
altceva decât să oferiţi bacteriilor timp să se dezvolte. 
Este mai sigur să aruncaţi laptele rămas și să pregătiți o 
nouă sticlă. 


e O cutie o dată desfăcuiă, trebuie folosită în maxim 2 zile. 
Laptele din cutie este un loc foarte propice pentru ca 
bacteriile să se poată dezvolta. O dată ce aţi deschis o 
cutie, cel mai bine este să-i epuizați conţinutul în una-două 
zile, chiar dacă aceasta este păstrată în frigider, iar în 
cazul în care este ținută la temperatura camerei, laptele 
se poate strica în câteva ore. 


+ Spălaţi bine biberoanele, dar nu este nevoie să le 
sterilizaţi. Spălatul manual cu apă caldă și săpun este cel 
mai indicat. Sticlele nu trebuie să fie sterilizate, ci doar 
curățate. Majoritatea mașinilor de spălat vase fac o treabă 
bună (unele dintre ele chiar „prea bună” topind sticlele 

din material plastic). Sterilizarea este importantă doar dacă 
știți că sursa dumneavoastră de apă este contaminată sau 
bebelușul are o deficiență imunitară. 


Cât de des și cât de mult? 

Un program de masă flexibil este probabil cel mai bun lucru. 
Alăptatul reprezintă, desigur, cea mai bună alegere când 
bebelușului dumneavoastră îi este foame, dar nu este foarte 
înfometat. Acest lucru se întâmplă în mod normal când atât 
dumneavoastră, cât și bebelușul aveţi aproximativ același 
orar. O modalitate de a vă sincroniza este să urmăriți ceasul. 
Dacă îi oferiţi un biberon la fiecare patru ore, bebelușul se va 
adapta acestui ritm și i se va face foame cam la fiecare patru 
ore. 

Acest plan funcţionează în majoritatea timpului cu două 
excepții. Prima este reprezentată de bebelușii care au cicluri 
de foame variabile. Câteodată li se face foame la două ore, 
iar în alte cazuri nu li se face foame timp de 5-6 ore. Ritmurile 
unui copil sunt înnăscute. Unor bebeluși, pur și simplu, le 
este mai greu să se conformeze unui program. 

Dacă bebelușul dumneavoastră este unul dintre aceștia, 
este o mare greșeală să încercaţi să-i impuneţi un program fix 
de hrănire. Dacă veţi face acest lucru, atunci puteți fi siguri 
că de multe ori copilului nu îi va fi foame de fiecare dată 
când îi veţi da biberonul, iar în alte dăţi, va plânge de foame 
cu mult înainte de ora mesei. În orice caz rezultatul va fi un 
bebeluș irascibil, un stomac deranjat și deseori vomă sau 
diaree. Dacă aveţi un copil care nu se poate adapta tempe- 
ramental la programul dumneavoastră, atunci va trebui ca 
dumneavoastră să fiți destul de flexibilă pentru a vă putea 
adapta dumneavoastră la al lui. 

Cea de a doua excepţie, în care un program strict de hrănire 
nu va funcţiona, este reprezentată de copilul care crește brusc 
și are un apetit mult crescut pentru câteva zile. Puseele scurte 
de creștere bruscă apar în mod previzibil, la aproape fiecare 
2 săptămâni, pe când puseele mai lungi apar la interval de 
aproximativ 2 luni. Dacă bebelușul pare dintr-o clată înfometat, 
cel mai bun lucru pe care îl puteți face este să-l hrăniţi și nu 
să respectaţi programul stabilit. 

Flexibilitatea este importantă, dar aceasta nu înseamnă 
că ar trebui să-l hrăniţi doar când crește el, în primul rând 
pentru că astfel orice activitate este greu de planificat. În al 
doilea rând deoarece hrănirea doar la cerere nu oferă 
posibilitatea copilului să-și dezvolte capacităţile importante 
de alinare și așteptare. Dacă se agită doar la două ore după 
ce a terminat un biberon mare, este cel mai bine să-i distrageţi 
atenţia, jucându-vă sau conversând cu el, sau chiar ajutându-l 
să-și găsească un deget pentru a-l suge (suptul fără a fi hrănit 
este denumit „supt nenutritiv” și este o activitate perfect 
normală pentru un bebeluș). Dar dacă plânge tare după 3 ore 
nu are nici un rost să-l lăsaţi să aștepte 4 ore pentru a-l hrăni. 

Lăsaţi-vă bebelușul să decidă cât de mult să mănânce. 
Este sănătos să mănânce când îi este foame și să se oprească 
atunci când este sătul. Cu toate acestea, mulţi adolescenți și 
adulți se chinuie pentru a face acest lucru: ei mănâncă atunci 
când sunt supăraţi sau trişti, sau când sărbătoresc ceva. Ţin 
diete ignorând senzaţia de foame, pentru ca apoi să se îndoape, 
trecând de punctul când sunt sătui. Autoconitrolul sănătos apare 
din copilărie. Vă puteți ajuta copilul să fie atent la semnele 
de foame utilizând cuvintele „foame”, „sătul” și „mai mult” 
pentru a descrie ceea ce credeţi că simte bebelușul. Biberonul 
nu trebuie să fie soluţia oricărui moment de agitaţie, dar atunci 
când bebelușul are biberonul, lăsaţi-l pe el să decidă cât de 

mult mănâncă. Cu timpul, copilul va învăța să-și asculte senza- 
tiile organismului, pentru a ști când să mănânce și când să se 
oprească; va ajunge, de asemenea, să fie sigur că hrana va fi 
acolo când va avea nevoie de ea, dar că nu va fi forţat să o 
mănânce. Aceste lecţii sunt importante și liniștitoare. 

Când părinţii încearcă să-și forțeze sau să-și păcălească 
bebelușii să mănânce mai mult, decizia finală aparţine 
bebelușului. „Să o ascult pe mama și să ignor ceea ce simte 
corpul meu sau să-mi ignor organismul și să o supăr pe mama”. 
Este o alegere dificilă. Cu timpul mulți bebeluși învață să 
mănânce pentru a-și mulțumi părinţii sau să nu mănânce 
pentru a-și câștiga independența. 

A lăsa copilul să decidă cât de mult să mănânce poate 
însemna că în unele momente el nu va bea decât 60-90 ml 
de lapte, iar la alte mese va bea 250 ml sau chiar mai mult. 
Un copil al cărui ciclu de foame este mai regulat va consuma 
mai mult sau mai puțin aceeași cantitate la fiecare masă. Un 
copil al cărui ciclu cle foame este mai puţin regulat nu va 
avea un consum atât de previzibil. Din punct de vedere 
nutrițional, ambele stiluri sunt la fel de sănătoase și vă pot 
ajuta copilul să crească, căpătând o relaţie sănătoasă atât cu 
mâncarea cât și cu propriul său organism. 


Sfaturi practice 


e Așezaţi-vă confortabil. Bebelusii sunt foarte sensibili la stările 
adulților care îi îngrijesc. Dacă dumneavoastră sunteţi 
relaxată, atunci și copilul dumneavoastră va fi tot așa. Mulţi 
copii mici preferă un loc liniștit cu o iluminare slabă. Bebelușii 
născuţi prematur se descurcă mai bine cu o stimulare mai 
slabă mai ales când se concentrează asupra hrănirii. 

+ Concentraţi-vă asupra copilului dumneavoastră. În multe 
feluri, hrănirea cu biberonul poate fi o interacţiunea la fel 
de apropiată cu bebelușul dumneavoastră ca și alăptatul. 
Țineţi-vă bebelușul în brațe, în așa fel încât să vă priviți 
ochi în ochi. Vorbiţi încet cu bebelușul. Faceţi asta într-o 
cameră liniștită, în care să nu existe televizor sau muzică 
zgomotoasă. Dacă aveli și alți copiii, nu va fi, bineînțeles, 
prea ușor să evitaţi întreruperile. Dar copiii mai mari pot 
învăţa că în momentul hrănirii nu este bine să ceară lucruri 
care mai pot aștepta câteva minute. 


e Țineţi biberonul în poziţie fixă. Mulţi părinţi agită mult 
biberonul în timpul alimentării bebelușului. Acest lucru 
nu este necesar, dar în unele cazuri chiar distrage atenţia 
bebelușului. Este greu să sugi lapte din ceva care se mișcă 
încontinuu. 


e Eructaţiile sunt opţionale. Deși acestea ar putea să pară 
un lucru surprinzător pentru mulți părinţi, nu toţi bebelușii 
trebuie să eructeze. Mulţi sugari eructează singuri. 
Câteodată este de ajuns ca bebelușul să stea pur și simplu 
în poala dumneavoastră pentru câteva minute când încă 
nu și-a terminat biberonul pentru ca el să eructeze. Sau 
puteţi să îl frecaţi ușor pe spate. Dacă îl bateţi ușor mai 
tare pe spate, nu este chiar de ajutor. Peste umărul 
dumneavoastră este o altă poziţie bună pentru eructare. 
Dacă puneji în prealabil un scutec pe umăr, nu vă veți 
petrece toată ziua mirosind chiar ca un eructat de copil. 


e Un biberon ar trebui consumat în 10 până la 20 de minute. 
Mai încet de atât și bebelușul probabil că muncește prea 
mult. Mai repede de atât și bebelușul s-ar putea să scuipe 
mare parte înapoi. 

Probleme frecvente legate de alimentația cu 
biberonul 


e Regurpitările sau vărsăturile. Dacă regurgilează puțin este 
normal. Mai mult, însotit de alte semne de disconfort, cum 
ar fi plânsul sau arcuirea spatelui ar putea fi datorată 
arsurilor esofagiene sau bolii de reflux gastroesofagian (vezi 
pagina 189). Hrănilul în cantități mici şi mai des poate fi 
de ajutor, iar medicul bebelușului poate sugera și alte 
tratamente de încercat. 


e Diareea. Bebelusii hrăniţi cu biberonul au de obicei scaune 
care sunt de aceeași consistenţă cu lutul moale. Dacă 
acestea sunt în cantitate neobisnuit de mare și moi, ar 
mai putea reprezenta un semn cle infecţie intestinală (de 
obicei însoțită de febră sau alte semne de boală) sau, pur 
și simplu, să arate că a mâncat prea mult. Dacă bebelușul 
pare înlometat, la scurtă vreme după ce a mâncat de ajuns, 
încercaţi să vă jucaļi cu el sau să îi dați o suzetă în loc să 
îi daţi iarăși biberonul. Dacă diareea continuă sau 
bebelușul pare bolnav discutaţi cu medicul. 


e Balonarea. bebeluşii înghit foarte mult aer clacă sunt nevoiţi 
să sugă prea lare sau dacă laplele curge prea repede din 
biberon. Folosind un ac încălzit puteţi mări gaura din tetină 
sau puteţi înlocui tetina dacă gaura este prea mare. De 
asemenea, puleli încerca și teline de diferile forme; și în 
timp ce vă hrăniţi bebelușul, ţineţi sticla la un unghi în 
care telina să [ie plină cu lapte şi nu cu aer. 


e Intoleranța la lactoză. Unii bebeluși au incapacilatea de a 
digera lactoza, principalul carbohidrat din laptele praf 
provenit din laplele de vacă. Simptomele includ: balonare 
neobişnuită, diaree şi încetinirea creșterii. Un simplu lest 

al scaunului poate confirma acest diagnostic. O formulă de 
lapte bazată pe soia sau oricare alta fără lactoză reprezintă 
o soluţie simplă pentru a evita această problemă. 


e Adevăratele alergii la alimente. Aproape 1 din 20 de 
bebeluși are o alergie adevărată la proteinele din laptele 
de vacă — această problemă este total diferită de simpla 
intoleranţă la lactoză. Adevărata alergie la lapte provoacă 
diaree cu sânge, vomă, iritabilitate, urticarie, dificultăţi 
de respiraţie, secreţii nazale și alte simptome alarmante. 
Aproape o treime dintre aceștia sunt alergici și la proteinele 
din soia. Tratamentul obișnuit constă în folosirea unei 
formule elementale care nu conţine proteine nici din soia 
și nici din laptele de vacă. 


e Atașamentul faţă de biberon. Nu este neobișnuit ca un 
bebeluș mai mare sau un copil în vârstă de 1-3 ani să 
devină atașat de biberonul său, dar aceasta poate constitui 
o problemă. Bebelușii care se atașează de biberoanele lor 
și vor să le ducă peste tot după ei suferă, de obicei, de 
carii dentare severe deoarece dinţii lor sunt în marea 
majoritate a zilei scăldaţi în formula care conţine zahăr. 
O dată ce bebelușul a terminat de mâncat, cel mai bine 
este să îi luaţi biberonul. Ajutaţi-l să își găsească altă 
jucărie pe care să o care după el toată ziua. 


+ Somnul cu biberonul. Și bebelusii care adorm cu biberonul 
sunt supuși riscului apariţiei cariilor, din același motiv. Dacă 
puneţi apă în biberon cât bebelușul doarme, s-ar putea să 
evitaţi această problemă. Dar de fiecare dată când un 
bebeluș bea din biberon în timp ce stă întins pe spate, există 
pericolul ca lichidul să i se scurgă în tubul care leagă ure- 
chea cdle pură (trompa lui Eustachio), mărind riscul apariţiei 

unei infecții a urechii (otită). O regulă eficientă de respectat 
este că nu trebuie să rămână biberoane în pătut. 


Trecerea de la lapte praf la lapte de vacă 

Bebelusii ar trebui să continue să bea lapte praf până la vârsta 
de un an. După aceaslă vârstă, ei pot bea fără grijă lapte de 
vacă. Cel mai bine este să consume lapte normal până în jurul 
vârstei de doi ani, deoarece astfel își asigură grăsimile necesare 
pentru clezvoltarea creierului. După vârsta de doi ani, copiii 
care se obișnuiesc să consume lapte degresat (1 — 2% sau mai 
puţin) au mai puține șanse ca, mai târziu, să sufere de boli de 
inimă cauzate de colesterolul crescut. 

Laptele de vacă nu este, în ciuda acestor lucruri, un necesar 
al dietei copilului. Unii doctori respectaţi și respectabili 
(printre care și repretalul dr. Benjamin Spock) consideră că 
laptele de vacă reprezintă un pericol asupra sănătăţii copilului 
la orice vârslă. De exemplu, există unele dovezi cum că 
șansele apariției diabetului zaharat ar crește în cazul folosirii 


— Qo 


SPOCK CLASIC 


„S-a descoperit că sugarilor le place la 
fel de mult laptele praf și beneficiază la 
fel de mult ca de pe urma alăptării, 
indiferent dacă biberonul este încălzit, la 
temperatura camerei sau scos direct din 
frigider, atâta vreme cât se păstrează 
aceeași temperatură la toate mesele.” 


—Dr. Benjamin Spock, Ingrijirea sugarului şi a copilului 

produselor lactate în dieta copilului. Este posibil ca nutriția 
să fie adecvată și fără folosirea lactatelor, dar trebuie să fiți 
foarte bine informaţi pentru a realiza acest lucru. Aceste 
informaţii pot fi găsite în cartea „Dr. Spock — Îngrijirea 
sugarului și a copilului”, dacă sunteţi interesaţi. 


Înţărcarea 

Majoritatea copiilor pot bea cu puţin ajutor dintr-o cană cam 
tot atunci când își pot ține singuri capul drept în timp ce se 
află în poziţie șezândă — cam în jurul vârstei de șase luni. La 
vârsta de nouă luni, majoritatea se descurcă singuri cu o cană 
pentru sorbit (o cană cu un capac ce are un cioc), și pot folosi 
o cană mică, normală cam pe la vârsta de 12 —15 luni. Dacă 
bebelușul nu s-a atașat de biberon ca un obiect liniștitor, nu 
ar trebui să vă fie prea greu să îl înţărcaţi de la biberon și să 
îl obișnuiți cu cana. Deși nu există nici un avantaj dacă vă 
înțărcaţi copilul devreme, dacă așteptați prea mult nu va face 
decât să îngreuneze procesul. O bună idee este să începeţi 
undeva între șase și nouă luni să folosiţi din ce în ce mai des 
cana pe măsură ce bebelușul va deveni din ce în ce mai 
priceput. La un moment dat, atât dumneavoastră, cât și 
copilul dumneavoastră veţi ajunge la concluzia că biberonul 
nu mai este așa de folositor și că este timpul să îl daţi unui alt 
bebeluș care are nevoie de el. 

Nu este, însă, neobișnuit ca prichindeii să aibă un conflict 
cu părinţii din cauza biberoanelor. Copilul vrea să îl păstreze; 
părintele vrea ca el să renunţe. Părintele încearcă să facă un 
târg; bebelușul, însă, se menţine pe poziţii. Părintele ia 
biberonul; bebelușul face un acces de furie și refuză să 
utilizeze cana. Până la urmă, părintele cedează și toată lumea 
este supărată. 

Dacă ajunpeţi să vă aflaţi într-o astfel de situaţie, există 
câteva căi pe care le puteţi urma. Una ar fi ca, pur și simplu, 

să faceți biberonul să dispară. Mai mult ca sigur că va trebui 
să îndurați un acces de furie al copilului, sau mai multe, de-a 
lungul mai multor zile, dar, în final, copilul va accepta să 
bea din cană și nu va mai plânge după biberon. 

O abordare mai puţin drastică ar fi să insistaţi ca biberonul 
să fie doar pentru hrănire și nu pentru a fi cărat toată ziua și 
pentru a fi cel cu care se doarme noaptea. O dată ce acestea 
au fost stabilite, puteţi începe ca treptat să îl înlocuiți cu o 
ceașcă, la câte o masă. O altă tehnică ar fi ca să începeţi să 
adăugaţi treptat din ce în ce mai multă apă în laptele din 
biberon în fiecare săptămână până ce ajungeţi ca în biberon 
să nu mai [ie clecât apă, în toată această vreme continuând, 
însă, să îi serviţi lapte într-o cană. De obicei, înainte de a se 
ajunge în acest punct, bebelușul se va hotărî că ceea ce pri- 
mește cu cana (lapte nediluat) are un gust mult mai bun. 


Alimentele solide 


dată ce bebelușul începe să consume alimente solide, 

amândoi va trebui să luaţi noi decizii. Trebuie să hotărâți 
cu ce mâncăruri să începeţi, cât să îi daţi și cum să stabiliţi 
limitele fără a elimina distracţia din hrănire. lar copilul trebuie 
să aleagă ce alimente să accepte, cât să mănânce și cum să 
se distreze fără a vă enerva pe dumneavoastră prea tare! 

Un copil mic va trebui chiar să își dea seama cum [uncţio- 
nează mecanica hrănirii cu alimente solide: să ţină mâncarea 
în gură și să o înghită pe tubul care trebuie. Trebuie să i se ofere 
o varietate cât mai mare de alimente — de obicei cereale, vege- 
tale, fructe și carne, mai mult sau mai puțin în această ordine — 
totuși cu un timp suficient între noi alimente astfel încât să vedeți 
dacă este sau nu alergic la ele. Este foarte bine ca, în general, 
copilul să participe de bunăvoie la aceste experimente culinare. 

În jurul vârstei de nouă luni, bebelușul dumneavoastră și-a 
format deja o conștiință proprie — și un simţ al umorului — 
care reprezinlă noi încercări când vine vorba de hrănire. 
Înainte, cerealele îi cădeau din gură pentru că îi lipsea 
coordonarea necesară. Acum, el le scuipă în mod deliberat și 
râde. Folosindu-și noile capacităţi motorii fine, el ia boabe 
de mazăre şi se joacă cu ele. 


FLUORUL 47 


Fluorul este important pentru dezvoltarea unor dinți 
sănătoși care să reziste la carii. Până la vârsta de sase 
luni, bebelusii nu au nevoie dle fluor în plus deoarece 
dinţii lor încă nu s-au dezvoltat. După această vârstă, 
bebeluşii hrăniţi cu biberonul își iau necesarul de fluor 
din apa de robinet (dacă este fluorizată) care este 
folosită pentru prepararea laptelui praf sau a cerealelor; 
mamele celor alăptaţi la sân dacă beau apă de la robinet 
transmit fluorul bebelușilor prin lapte. Dacă folosiţi 
formulă premixată sau folosiți apă îmbuteliată sau dintr-o 
sursă săracă în fluor, ar trebui să îi oferiţi un supliment de 
fluor, prescris de doctorul sâu. Doza obișnuită este de 
0,25 miligrame pe zi. Mai mult nu este însă mai bine! 
Prea mult fluor are ca efect dinţi slăbiţi, cu pete albe, o 
afecțiune numită fluoroză. 

Notă: verificaţi la doctorul dumneavoastră sau la 
departamentul de aprovizionare cu apă curentă pentru a 
vedea dacă apa de la robinet este fluorizată. 

Dacă încercaţi să îl hrăniţi, el încearcă să apuce lingurita 
deoarece dorește ca el să fie „șeful“. 

Un bebeluș mai mare are cu siguranţă preferinţe, iar 
acestea se schimbă în fiecare zi. La fel se întâmplă și cu 
pofta lui, în funcţie de cât de activ este sau dacă în acea 
săptămână are un puseu de creștere sau nu. Hrănirea lui fără 
începerea unor lupte pentru putere necesită multă răbdare și 
creativitate. Până în momentul în care va pleca la grădiniţă, 
însă, el va fi căpătat multe capacităţi legate de hrănire, inclu- 
siv aceea de a fi politicos — cel puţin din punctul de vedere al 
unui preșcolar. 


Cum evoluează hrănirea 

Ca și alte comportamente, hrănirea cu alimente solide implică 
dezvoltarea fizică și antrenament. lata câțiva dintre pașii ce 
trebuie făcuţi în acest proces: 


e Postura și reflexele. Pentru a folosi lingurița la mâncat, 
bebelușii trebuie să poată sta singuri, drepţi, confortabil, 
într-un scaun și să își țină capul pentru mai multe minute. 
Trebuie să poată să anticipeze mișcarea linguriţei, să își 
deschidă gura și apoi să își strângă buzele împreună pentru 
a ține mâncarea în gură. Trebuie, de asemenea, și să se 
„dezveţe” de câteva lucruri. Nou-născuţii se nasc cu un 
puternic reflex de supt care îi ajută să se hrănească eficient. 
Ei sug orice ajunge în gura lor. Reflexul trebuie slăbit — și 
de obicei așa se și întâmplă până la vârsta de patru luni — 
înainte ca ei să înceapă să se hrănească cu alimente solide. 


Sai a 


e Coordonarea limbii. Bebelușii trebuie să își înveţe limba 
niște trucuri noi. 

o————— 


DE LA PĂRINTE LA PĂRINTE 


„Am ajuns la concluzia că bebelușul nostru 
nu știa cum să mănânce. Serios! Nu era 
vorba că nu era interesat de alimente, pur 
și simplu nu știa, însă, că există un anumit 
ritm în hrănire. Deschizi gura, bagi 
mâncarea cu linguriţa, închizi gura în jurul 
linguriței, lași lingurița să iasă, păstrezi 
alimentele în gură, foșnești (opţional), 
înghiţi. Și apoi repeţi până ești sătul” 


— danzara, pe site-ul DRSPOCK.COM 


La alimentele solide, limba le împinge în laleral către 
gingii sau dinţi, iar apoi gura împinge alimentele înmuiale 
către spatele ei. Când alimentele sunt într-o cantitate mai 
mare în gură, limba separă un cocoloș care este suficient 
de mic pentru a putea fi înghiţit, îl mută către fundul gurii, 
dar păstrează restul în faţă. 


e Pericolul de asfixiere. Deschiderea către trahee se află 
chiar imediat în spatele limbii, în fundul gurii. Deschiclerea 
către esofag, tubul prin care trec alimentele din gură către 
stomac, se află în spatele traheei. Alimentele trebuie să 
treacă de trahee pentru a putea ajunge în esofag, iar această 
poziţionare este o aclevărată problemă. Orice persoană a 
avut un moment în care alimentele au intrat „pe partea 
cealaltă”; aceasta se întâmplă chiar și la mâncătorii 

experimentați. Pentru un bebeluș, să înghită pe partea care 

trebuie va fi o adevărată provocare. 

Pentru a facilita trecerea hranei în siguranţă prin esofag, 
traheea prezintă o acoperire parțială. Când limba împinge 
hrana înapoi și în lateral, epiglota (formațiunea care acoperă 
traheea) protejează traheea, iar esofagul se deschide pentru 
a primi mica porţie de hrană. 


e Învăţatul necesită timp. Când este împărțită în etape ca 
acestea, hrănirea pare a fi un proces complex și, într-adevăr, 
este nevoie de timp până când bebelușul va pune toate 
aceste abilități cap la cap. La început, mulți împing hrana 
din gură afară cu limba — un procesc numit reflex de 
expulzie. Acesta funcţionează foarte bine când bebelușul 
se hrănește la sân, deoarece ajută la stimularea secreției 
lactate, dar trebuie dezvățat pentru ca bebelușul să se 
hrănească cu hrană solidă. 

Senzaţia de a avea alimente solide în gură este la început 
ciudată, iar unii bebeluși o consideră foarte neplăcută. Dacă 
la început se îneacă, ei pot deveni foarte nervoși la vederea 
linguriţei cu hrană, iar această nervozitate face ca deschiderea 
gurii și acceptarea hranei să fie mult mai dificile. 


Sfaturi practice 


e Aşteptaţi până când bebelușul poate sta confortabil într-un 
scaun pentru bebeluşi. Acesta este un indiciu 
comportamental că bebelușul este gata să înceapă 
hrănirea cu alimente solide. 


e Începeţi cu o cantitate mică de hrană într-o linguriţă mică, 
pe care o atingeţi de buzele bebelușului. Chiar și după ce 

el se obișnuiește cu lingurita și începe să deschidă de bună 
voie pura, continuaţi să îi daţi cantități mici pentru un 
timp — nu mai mult decât o boabă de fasole de Lima. 


e Nu vă faceţi griji în legătură cu mâncarea care i se 
prelinge printre buze. Dacă bebelușul împinge hrana afară, 
nu presupuncți imediat că el nu este interesat. Cu toate 
acestea, însă, dacă face asta în mod repetat, opriți-vă 
pentru moment, și încercaţi la următoarea masă. Dacă el 
continuă, însă, încercaţi săptămâna următoare. 


e Dacă bebelușul se îneacă sau scuipă, încetiniţi ritmul 
puţin. Nu este nici o grabă. 


e  Așteptaţi-vă la dezordine. Hrăniţi-vă copilul într-o cameră 
care să aibă o podea ce se curăţă cu ușurință, sau puneţi 
un plastic sau o mușama pentru copii (se găsește în multe 
magazine pentru copii) sub scaunul lui. 


e Dacă după o lună ajungeţi la concluzia că bebelușul 
dumneavoastră nu a făcut nici un progres, discutaţi cu 
medicul dumneavoastră. Există multi specialiști, inclusiv 
terapeuti de vorbire (logopezi), ocupaţionali și terapeuți 
fizici, care pot ajuta bebelușii care au probleme cu 
acomodarea cu alimentele solide. După vârsta de 9-10 
luni, bebelușilor care încă nu s-au obișnuit cu alimentele 
solide le va fi mai greu cu această acomodare, așa că nu 
este bine nici să așteptați prea mult. 


Ce alimente să îi oferiţi, și când 

Mâncarea tradiţională pentru bebelușii în vârstă de patru-șase 
luni sunt cerealele de orez îmbogăţite cu fier, speciale pentru 
copii. Sunt puțin dulci (deși pentru un copil care până aunci 

nu a consumat decât lapte, aroma este chiar exotică) și le 
puteţi controla consistenţa. O consistență moderat de subţire 
este bună pentru început, dar să nu fie chiar lichide. 

începeți doar cu o linguriţă și, treptat, creșteţi canitatea 
în funcţie de cât mănâncă bebelușul. Puteţi adăuga diferite 
cereale la fiecare o săptămână sau două. Dacă sunteţi 
îngrijorată în privinţa alergiilor, s-ar putea să fiți nevoită să 
amânaţi introducerea grâului pentru un timp, deoarece alergiile 
la acesta sunt destul de des întâlnite. Folosirea mâncărurilor 
cu un singur ingredient vă permite să vă daţi seama la ce 
reacționează copilul dumneavoastră dacă îi apar iritaţii, 
diaree sau alte simptome de alergie. 

O dată ce bebelușul dumneavoastră s-a obișnuit cu 
cerealele pentru bebeluşi, puteţi introduce în dietă și o legumă 
sau un fruct. Bebelușii care se obișnuiesc cu gustul foarte 
dulce al fructelor s-ar putea să refuze legumele, așa că cel 
mai bine este să începeţi cu legumele și să adăugaţi fructele 
ceva mai târziu. Puteţi adăuga, de asemenea, sucuri, cum ar 
fi cel de piersici sau pere, dar în cantități mici. 


Mâncărurile potrivite pentru „începători” 

Fie că le pregătiți singură, fie că alegeţi din marea varietate 
comercială de mâncăruri pentru bebeluși, multe mâncăruri 
sunt potrivite pentru cei mici: 


e Cerealele pentru bebeluși: orez, ovăz, porumb, orz. 
Lăsaţi-le pe cele din grâu pentru mai târziu. 


e Legumele: mazăre, fasole, morcovi, dovlecei, cartofi dulci, 
sfeclă. Mai târziu, puteţi introduce și broccoli, ceapa și 
varza; acestea din urmă sunt alimente grele și pot provoca 
flatulenţă. 

e Fructe: banane mărunţite, compot de mere, pere, piersici, prune, 


caise, stafide. Ultimele cinci tind să aibă un efect laxativ, dar 
cei mai mulţi dintre bebeluși le mănâncă fără probleme. 


Carne: orice carne moale fiartă este bună. Tăiaţi-o sau 
fărâmiţaţi-o ca să nu fie aţoasă. Dacă folosiţi foarte puţină 
sare, este mai puţin porbabil ca bebelușii să își dezvolte o 
plăcere pentru alimentele sărate care, mai târziu în viaţă, 
ar putea contribui la apariţia hipertensiunii arteriale. O 
altă sursă bună de proteine este reprezentată de fasolea 
fiartă și mixată. Există o mare varietate din care să alegeţi. 
Ideea generală curentă când vine vorba de alimentația 
adulţilor esta ca la masă carnea să fie consumată doar în 
cantităţi mici, să nu mai reprezinte principalul fel. Este 
probabil o bună idee ca bebelușii să se obișnuiască încă 
de pe acum cu acest fel de a mânca. 


Mâncăruri pe care să le evitafi pentru moment 

Așa cum am spus și mai sus, este cel mai bine să evitaţi 
cauzele comune ale alergiilor până când bebelușul are deja 
vârsta de un an sau mai mult, în special dacă în familia 
dumneavoastră există cazuri de febră de fân, astm bronșic, 
eczeme sau alte probleme cu alergiile. Alimentele care 
trebuie evitate sunt: 


albușul de ou; 

arahidele și untul de arahide; 
alunele și alimentele care le conţin; 
pește; 

fructe de mare; 

grâu. 


Până la vârsta de un an, bebelușilor nu ar trebui să li se 


ofere miere sau sirop de porumb. Ambele pot conţine spori ai 

bacteriei botulinice, care sunt inofensivi pentru copiii mai 
mari, dar care pe bebeluşi îi pot îmbolnăvi destul de grav. Nu 
există, de asemenea, nici un moiv pentru a le da bebelușilor 
acele „deserturi” la borcan preparate cu mult zahăr. Acestea 
nu fac nimic altceva decât să încurajeze dezvoltarea cariilor. 
Este bine dacă bebelușii consideră fructele ca fiind dulciuri. 


Bătălia linguriţelor 

Dacă atunci când linguriţa se apropie de gura lui, un bebeluș 
în vârstă de opt-nouă luni o apucă și întoarce capul, atunci 
s-ar putea ca el să fie sătul. Dar, mai probabil, el doar vrea să 
o controleze. Dacă îi evitaţi mâna și duceţi linguriţa la gura 
lui, cel mai probabil va scuipa orice era în ea și va începe să 
se foiască. 

Soluţia nu este să elaboraţi din ce în ce mai creative trucuri 
pentru a-l păcăli (vechiul: „uite avionul....deschide ușile 
hangarului” nu a păcălit niciodată nici un copil, deși mulţi dintre 
ei au decis să intre în rol deoarece este un joc). Ce funcţionează 
cel mai bine este să faceţi un compromis. Dacă îi oferiţi 
bebelușului o linguriţă proprie, el poate exersa să își bage în 
gură mici cantităţi de hrană în timp ce dumneavoastră îl „ajutaţi” 
cu o altă linguriţă (și, de fapt, îl hrăniţi cu marea parte a mesei). 


De ce par bebeluşii că-și pierd interesul de a mânca 
În jurul vârstei de un an, copiii par să își piardă interesul de a 
mânca. Consumul de hrană scade, iar această scădere a 
apetitului poate fi alarmantă pentru părinţi. Dar este perfect 
normal — ei mănâncă mai puţin deoarece nu mai cresc într-un 
ritm așa de accelerat ca înainte. Un bebeluș care la această 
vârstă ar continua să ia în greutate în același ritm ca înainte 
ar deveni în foarte scurt timp obez. 

Întrebare: copilul meu a fost examinat de doctorul și 
de către nutriţionistul nostru, care ne-au spus că are 
„aversiune faţă de texturi” și nu a învăfat să mestece 
și să înghită cum trebuie. În rest, el este activ și 
perfect sănătos. Aţi putea să îmi oferiţi mai multe 
informaţii în legătură cu această problemă 
îngrijorătoare, despre care am aflat că este, totuși, 
destul de răspândită? 


Răspuns: aveți dreptate, nu este neobișnuit ca unui 
bebelus să nu îi placă texturile anumitor alimente 
pentru că ele sunt prea crocante, siropoase sau 
lipicioase. Mulţi copii au o anumită aversiune faţă de 
o anumită textură, dar cu puțină experimentare, 
părinţii pot găsi o varietate de alimente pe care cei 
mici să le îndrăgească. Dar unii copii sunt atât de 
sensibili la texturi încât descoperirea unui aliment care 
să le fie pe plac poate fi o adevărată provocare. Chiar 
dacă nu știm ce cauzează această problemă, putem să 
ne ajutam copiii. Medicul pediatru sau nutriționistul 
dumneavoastră vă pot ajuta să lărgiţi orizonturile 
alimentare ale bebelusului dumneavoastră și, totuși, să 
îi menţineţi o dietă sănătoasă. Nu vă miraţi dacă 
pediatrul apelează și la alți specialisti. Deseori, 
terapeuții de comportament sau de vorbire, care 
înțeleg modul în care funcționează gura și limba, sunt 
experţi în cum să înveţe un copil să accepte noi texturi 
în gură, cât și cum să își coordoneze mestecatul și 


înghițitul. 

Cum vă puteţi da seama dacă bebelușul dumneavoastră 
mănâncă destul? Ei bine, în primul rând, el ar trebui să fie 
plin de energie și curiozitate. O concentrare slabă sau o stare 
sufletească negativă pot fi semne că bebelușul nu primește 
destule calorii. Mai important, copilul ar trebui să ia în 
continuare în greutate conform curbei sale de creștere, așa 
cum am descris la începutul acestui capitol. Atâta timp cât 
copilul crește conform curbei, nu trebuie să vă îngrijoraţi că 
mănâncă prea puțin. 

Dacă vă forţaţi copilul să mănânce mai mult decât are 
poftă, nu face nimic altceva decât să aibă un efect negativ. 
Ca un răspuns la insistenţele unui părinte, un copil cu o voinţă 
puternică ar putea să refuze să mănânce, nu pentru că ar fi 
sătul, ci pentru a demonstra cine are controlul. A deţine 
controlul este foarte important pentru unii copii, așa că ei vor 
„face foamea” dacă simt că părinții îi forţează să mănânce. 

Ce puteţi face ca bebelușul să mănânce destul, fără a 
intra într-o „bătălie a mâncării”? 


e Puneţi porţii mici pe farfuria lui. În acest fel, el poate 
cere mai mult (și, astfel, să fie „șeful”). 


e Limitaţi cantitățile de lapte și sucuri. Bebelușii nu trebuie 
să consume mai mult de 450-500 ml de lapte pe zi și 
180-250 ml de suc. Dacă vor consuma mai mult de atât, 
acestea le vor limita apetitul pentru mâncărurile normale. 


e În timpul meselor limitați distracţiile, cum ar fi televizorul. 
Folosiţi un scaun înalt pentru a-i da sentimentul că este 
reținut acolo. Așezatul în scaun este un semnal că este 
timpul să mănânce. 

e Aprobaţi-l ușor când mănâncă. De exemplu, zâmbiţi-i sau 
spuneţi-i ceva plăcut. 


e Dacă face o pauză, acordaţi-i câteva minute ca să i se 
facă foame din nou. Când se oprește, nu îl dezaprobaţi și 
nu încercaţi să îl forțați să mănânce mai mult, începând 
un joc. 


+ Dacă începe să se joace cu mâncarea, ignoraţi acest lucru. 
Dacă îi spuneţi să înceteze, nu faceți nimic altceva decât 
să îl încurajați să continue; pentru că ce poate fi mai 
distractiv decât să îi atragă atenţia mamei sau tatălui! Dar 
dacă începe să se joace cu mâncarea de nerăbdare sau 
încearcă să se dea jos din scaun, încheiați masa. Dacă nu 
mănâncă destul la o masă, îi va fi mai foame la următoarea. 


e Oferiţi-i o varietate de alimente, nu doar pe cele care îi 
plac în mod deosebit. Este foarte bine să încurajați un copil 
să încerce noi alimente, sau să reîncerce alimente care în 
trecut nu prea i-au plăcut, dar nu insistaţi ca el să mănânce 
multe astfel de mâncăruri. În schimb, lăsaţi-l pe el să aleagă 
alimentele care îi îndeplinesc nevoile nutriţionale. 


e Dacă sunteţi îngrijorată că bebelușul nu mănâncă destul, 
aranjaţi o vizită la medic. El îl va cântări și vă va explica 
modurile în care vă puteţi da seama dacă el mănâncă 
destul. 


Lărgiți orizonturile culinare ale copilului 
dumneavoastră 

De ce sunt, în general, copiii așa de pretenţioși când vine 
vorba despre ce mănâncă? Bineînţeles că mâncarea nu este 
neapărat singurul lucru în legătură cu care el este pretenţios. 

Probabil că preferă o anumită pijama zi de zi, o anumită 
jucărie cu care se joacă sau un anumit scaun pe care să stea. 
Copiii sunt, în general, pretenţioși pentru că abia descoperă 
cum să își formeze opinii și să ia decizii independente în 
legătură cu tot felul de lucruri. 

Prichindeii își permit să fie mai pretenţioși cu mâncarea 
deoarece ei nu mai cresc în același ritm ca atunci când erau 
mai mici, așa că nu le mai este foame permanent. Pot să 
rabde pentru că vor. Ce puteţi face atunci când această mică 
persoană plină de propria voinţă refuză să mănânce orice în 
afară de unt de arahide și gem? 

Ca părinte, ultimul lucru pe care trebuie să îl faceţi este 
să începeţi să vă certaţi pe mâncare cu copilul dumnea- 
voastră. Aceasta este o luptă pe care nu aveți cum să o câști- 
gaţi. Nu puteţi să vă forţaţi, în siguranţă, copilul să înghită 
mâncarea (deși forţa fizică își are rolul ei când vine vorba de 
medicamente). 


— O 


Spock CLASIC 


„Deci, nu forţaţi bebeluşii să mănânce 
mai mult decât doresc. Lăsaţi-i să-și 
savureze mesele și să simtă că le sunteţi 
prieteni. Este una dintre principalele căi 
prin care se vor consolida încrederea în 
sine, bucuria de a trăi și dragostea 
pentru oameni pe parcursul primului an 
de viaţă.” 


—Dr. Benjamin Spock, Îngrijirea sugarului şi a copilului 

lar mita — „nu poți mânca desert decât după ce ţi-ai terminat 
mazărea” — tinde să aibă repercusiuni pe termen lung. Poate 
va mânca mazărea, dar după ce o termină, este mai mult ca 
sigur că o va urî chiar mai mult! lată câteva strategii care se 
pot dovedi eficiente: 


+ Puneţi pe farfurie o mică portie dintr-un aliment nou, pe 
care vreţi ca bebelușul să îl mănânce, mai multe mese la 
rând. O dată ce îl va vedea de mai multe ori, nu va mai fi 
nou (și, astfel, suspect) și va fi mult mai dornic să îl încerce. 


+ Nu faceţi mare scandal când bebelușul refuză să mănânce 
un nou aliment — și nici când îl mănâncă. Lasaţi mâncarea 
să fie propria recompensă. 


e Fiţi un bun model. Lăsaţi-vă copilul să vă vadă mâncând 
și bucurându-vă de alimente sănătoase. 


e Dacă bebelușul cere un anumit aliment sănătos mai multe 
zile la rând, oferiţi-i-l. Cel mai probabil se va plictisi în 
curând de el și va trece la un alt favorit. Dacă de-a lungul 
unei săptămâni el consumă un amestec rezonabil de 
alimente este în regulă, chiar dacă mănâncă un singur tip 
de hrană într-o zi. 


e Este, de asemenea, foarte bine să stabiliți limite asupra 
alegerilor culinare. Copilul are dreptul să refuze orice 
aliment în orice zi. Dar nu are dreptul să ceară să îi gătiți 
ceva special doar pentru el. Dacă meniul include cel puţin 
unul sau două alimente potrivite pentru copii și copilul 
decide să sară peste o anumită masă, este treaba lui. 

e Fiţi creativi. Dacă bebelușul refuză o anumită mâncare 
(de exemplu, broccoli) încercaţi să o înlocuiţi cu o alta 
care prezintă aceleași calităţi (napi sau spanac, de 
exemplu). 


e În cazul în care copilul refuză o întreagă grupă de 
alimente, de exemplu legumele verzi, puteţi să substituiţi 
cu alimente din alte grupe. De exemplu, merele oferă 
fibre, dovleceii vitamine, fasolea și alte legume, fier și 
proteine. Mulți copii refuză toate vegetalele cu excepţia 
uneia — fie porumb, fie mazăre, de exemplu. Este în regulă 
să îi serviţi mereu aceleași vagetale în timp ce îi puneţi în 
farfurie și altele. 


e Unii copii sunt sensibili la anumite texturi. S-ar putea să 
refuze alimentele care sunt crocante sau „unsuroase”. O 
dată ce știți aceste lucruri, puteţi să vă folosiți imaginaţia 
și să faceți mai multe mâncăruri să fie acceptabile. De 
exemplu, crema de porumb este cam unsuroasă, dar 
porumbul înghețat (care este o bună mâncare de consumat 
cu degetele pentru un copil de doi ani) este crocant. 


e Pentru a înlătura din presiunea care se exercită datorită 
importanței hrănirii, puteţi folosi multivitamine masticabile 
pentru copii. Ideal ar fi ca bebelușii să își ia toate 
vitaminele și mineralele din alimentele consumate. Dar 
lucrurile nu merg întotdeauna așa. Dacă îi daţi copilului 
multivitamine măcar puteți fi sigură că are asigurat cel 
puţin mare parte din necesarul de vitamine și minerale. 
Vă puteţi relaxa în privința legumelor. 

De CE FAC BEBELUŞII MIZERIE „£7 


Atunci când mănâncă, bebelusii si copiii mici fac 
mizerie. Și pentru asta nu este de vină doar proasta lor 
țintă și nesiguranța mâinilor. Ei fac mizerie intenţionat. 
Un comportament care îi înnebunește mereu pe părinţi 
este așa-numita joacă de-a aruncarea; când ei aruncă 
intenţionat o bucată de mâncare pe jos, așteaptă ca 
dumneavoastră să o ridicaţi, şi apoi, râzând, aruncă 
aceeași bucată din nou. Acesta ar putea părea un joc 
grozav, dar, de fapt, pentru bebelus nu este decât un 
experiment științific, aflând că, da, mâncarea cade 
mereu În jos și nu în sus. Si descoperă, de asemenea, că 
dacă mâncarea dispare din raza sa vizuală, ea reapare 
ulterior. 

Deși acest comportament este extenuant pentru 
părinţi, bebelușul realizează în același timp că este un 
bun mod de socializare. Pentru copiii mai mici, există 
câteva lucruri mai distractive decât să vadă pe cineva 
comportându-se într-un mod previzibil. Îi oferă un 
plăcut simţ al controlului. Alte metode de joacă cu 
mâncarea — mânjitul pe tava scaunului, de exemplu — 
pot fi, de asemenea, interpretate ca experimentarea 
copilului cu culorile și texturile, sau doar ca o metodă 
de exprimare creativă în mediul ales de el: cina. 
Recunoașterea acestor aspecte pozitive ale mizeriei 
făcute nu înseamnă că trebuie să acceptaţi totul. Este în 
regulă ca, pur și simplu, să încheiaţi masa și să sugerați 
altă activitate. 

Mesele vor deveni mult mai plăcute, iar copilul dumnea- 
voastră va putea să descopere noi mâncăruri în propriul ritm. 


e Încercaţi să evitaţi să folosiţi dulciurile ca recompense 
pentru o masă „bună” . Copiii care se obișnuiesc să prețu- 
iască dulciurile când sunt mici, mult mai probabil că le 
vor consuma și când vor fi mai mari și când vor avea un 
mai mare acces la ele. 


Accesorii pentru hrânire 


[pei într-un magazin pentru copii și veţi rămâne surprinși 
câte accesorii pentru hrănire există în acest moment pe piață. 
Unele sunt practice și folositoare, altele sunt pur și simplu 
ingenioase, iar altele, pur și simplu, nostime. Această parte a 
capitolului este menită să vă ajute să vă descurcaţi prin 
coridoarele aglomerate și să găsiţi și să alegeţi pordusele care 
vă vor fi cu adevărat de ajutor. 


ACCESORIILE PENTRU ALĂPTATUL LA SÂN 


Pentru o activitate care este 100% naturală și mai veche decât 
Homo Sapiens însuși, alăptatul necesită chiar foarte multe 
accesorii! lată câteva foarte populare, pe care le puteţi lua în 
calcul: 


e Îmbrăcămintea. În timpul sarcinii, porbabil că v-aţi asigurat 
un stoc de sutiene de suport pentru a se potrivi bustului 
dumneavoastră mărit. Adăugaţi acestora sutienele pentru 
alăptat cu clape ce se coboară pentru a hrăni copilul. Bluze 
cu astfel de clape bine camuflate fac mai ușor alăptatul în 

public și mai puţin jenant, iar bluzele de noapte pentru gravide 
fac mai ușor alăptatul din timpul nopții. Magazinele pentru 
gravide și multe magazine mari au o mare selecţie din toate. 
Deși s-ar putea să fie puţin cam prea multe. Companiile 
producătoare de produse pentru gravide realizează și șaluri 
sau pelerine speciale pentru a permite mămicilor ceva mai 
multă discreţie în timp ce alăptează în public. 


+ Pompe pentru sâni. Un echipament fără de care multe 
mămici ce alăptează nu s-ar descurca este o pompă pentru 
sâni bună, de calitatea celor din spitale, electrică, în special 
dacă ele continuă să alăpteze și după ce își reiau serviciul. 
Cu o pompă eficientă vă puteţi goli sânii în aproape 10 
minute, menţinădu-vă secreția de lapte și evitând 
angorjarea dureroasă. Puteţi achiziţiona pompe manuale 
sau cu baterii, dar cu acestea mulsul durează mai mult, 
chiar dacă nu cedează mai întâi mușchii mâinilor dumnea- 
voastră. O pompă electrică de calitate, cu un sistem de 
recoltare cu două recipiente, vă permite să goliți ambii 
sâni în același timp. Reprezintă, pur și simplu, cea mai 
rapidă metodă de a vă goli sânii și, astfel, poate singura 
variantă pentru femeile foarte ocupate. Partea proastă este 
că ele sunt destul de scumpe, prețul situându-se undeva 
între 300 $ și 500 $ sau chiar mai mult (în SUA). Multe 
spitale și furnizori de produse medicale le închiriază contra 
unor rate rezonabile, iar unele tipuri de asigurare medicală 
acoperă aceste cheltuieli. 


e Tampoane pentru sâni. Aceste tampoane rotunde și moi 
se pun în sutien pentru a ajuta să se absoarba orice scurgere 
și pentru a preveni iritaţiile. Confecţionate de obicei din 
bumbac, ele sunt disponibile atât în variante ce se pot 
spăla, cât și în variante de unică folosință. 

LISTA CU ACCESORIILE PENTRU ALĂPTAT 


bluză pentru alăptat; 
cămăși de noapte pentru alăptat; 
sutiene pentru alăptat; 


șaluri sau pelerină pentru alăptat; 

prosoape de protecţie (de asemenea, un scutec de pânză 
pus pe umăr funcţionează la fel de bine) 


tampoane pentru sâni; 

apărători pentru tetine; 

pompă pentru sâni; 

apărători pentru sâni; 

cutii și sticle pentru păstrarea laptelui muls; 
perii pentru sticle și tetine; 

pernă pentru alăptare; 

lanolină sau tampoane cu gel de glicerină; 


scaun balansoar; 

suport pentru picioare. 

e Lanolină sau tampoane cu gel. Un tub cu lanolină pură sau 
un set de tampoane cu gel de glicerină pot calma durerile 
mameloanelor și pot contribui o vindecare mai rapidă. 


e Apărători pentru sâni și mameloane. Apărătorile pentru 
sâni sunt bucăţi sferice din material plastic ce se potrivesc 
peste sâni și oferă un confort sporit în timpul mulgerii. 
Apărătorile pentru mameloane sunt bucăţi din material 
plastic subțire, cu o gaură în mijloc, ce se potrivesc în 
sutiene. Ele protejează mameloanele iritate sau dureroase 
împotriva frecării de haine și oferă o circulaţie a aerului 
îmbunătăţită pentru a le ajuta să rămână uscate. Unii 
experţi — ca și unele mame, de altfel, le consideră nece- 
sare; altele nu. Anumite apărători pentru mameloane sunt 
făcute să scoată în evidență mameloanele plate sau 
retractate, ușurându-i bebelușului prinderea de ele. 


+ Pernele pentru alăptare. Pentru a ușura presiunea la care 
sunt supuse spatele și brațele dumneavoastră, o pernă 
pentru alăptare este un obiect de mare ajutor. Puteţi folosi 
orice pernuţă mai tare, dar s-ar putea să descoperiţi ca o 
pernuţă specială, care este făcută să se potrivescă 
conturului braţelor dumneavoastră și care poziţionează 
copilul chiar la înălţimea potrivită, să fie chiar mai 
confortabilă. Acestea se pot păsi la magazinele pentru 
mămici sau puteți comanda online. 


e  Balansoarul. Acest obiect foarte popular când vine vorba de 
alăptare oferă o poziție ideală pentru alăptare. Căutaţi unul 
cu un spate solid și braţele de înălțimea cea mai potrivită 
pentru dumneavaostră. Pernele pentru scaune îl vor face chiar 
mai confortabil — și un mic taburet pentru picioare va face 
minuni pentru picioarele dumneavoastră obosite. 

ACCESORII PENTRU HRĂNIREA CU BIBERONUL 


Există foarte puţine accesorii pentru hrănirea cu biberonul 
care nu sunt deja evidente (adică biberoane și tetine). Puteţi 
opta pentru sticle reutilizabile, care trebuie curățate bine după 
fiecare folosire, sau unele ce pot fi aruncate, fabricate din 
material plastic, ce se pot arunca. Există câteva accesorii pe 
care le puteți lua în considerare: 


e Perii pentru biberoane. Acestea ar trebui să fie folosite 
exclusiv pentru curăţarea biberoanelor bebelușului. Ar fi 
cel mai bine să aveţi una pentru sticle și una ceva mai 
mică pentru tetine. 


e O varietate de tetine. Asiguraţi-vă că aveţi diferite forme 
și mărimi. Nici una nu este superioară alteia (declarații 
de genul „corecte din punct de vedere ortodontic” sunt 
pur și simplu doar chestii de publicitate), dar, pe măsură 
ce bebelușul crește, preferințele sale s-ar putea schimba 
în ceea ce le privește. 


e O sacoșă izolantă termic. Aceasta vă va ajuta la menţi- 
nerea la temperatură scăzută a laptelui deja preparat atunci 
când sunteţi într-o călătorie. 


+ Unraft în mașina de spălat vase pentru biberoane și tetine. 
Nu este neapărat absolut necesar, dar dispozitivul sub 
formă de cușcă ajută să țină tetinele mici și capacele de 
biberoane pe raftul superior al mașinii de spălat. 


e Un încălzitor de biberoane electric sau cu baterii. Când 
sunteţi acasă, acesta este pur și simplu un lux care nu este 
necesar, deoarece o oală cu apă poate îndeplini același 
rol. (Țineţi minte: cuptoarele cu microunde pot produce 

o rezervă de lapte praf din lapte de vacă sau din soia; 

biberoane din material plastic sau de unică folosință; 


apărători din material plastic pentru biberoane; 


o varietate de tetine; 


DU Ia CI 


perii pentru curăţat biberoanele — una mai mică pentru 
curăţat interiorul tetinelor și una mai mare pentru curățatul 
biberoanelor; 


O o sacoșă izolantă termic pentru transportul la temperatură 
scăzută a laptelui gata preparat; 


Cl un încălzitor de biberoane electric sau cu baterii; 
O un raft în mașina de spălat vase pentru biberoane și tetine; 


D prosoape de protecţie (de asemenea, un scutec de pânză 
pus pe umăr funcţionează la fel de bine); 


baveţică (pentru a menţine curate hainele sugarului); 
un scaun balansoar; 


un suport pentru picioare; 


0200 o0 


o pernă pentru alăptat (creată special pentru alăptatul la 
sân, dar poate fi folosită și pentru hrănirea cu biberonul). 

zone calde într-un biberon care ar putea opări bebelușul). 
Cu toate acestea, atunci când sunteţi în călătorie, un 
încălzitor pe bază de baterii sau unul care se poate conecta 
la bateria automobilului poate fi foarte folositor dacă 
bebelușului nu-i place laptele său rece. 


ACCESORII PENTRU HRĂNIREA UNUI COPIL MAI 
MARE 


O data ce bebelușul trece la cană sau începe să mănânce mân- 
căruri solide, o nouă lume de accesorii pentru hrană vă așteaptă. 
Unele dintre acestea chiar fac viaţa mai ușoară atât pentru 
dumneavoastră, cât și pentru copil; altele se încadrează cu 
siguranţă în categoria „drăguțe, dar nu neapărat așa de necesare”. 


Scaunele înalte pentru bebeluși 

Când începeţi să îi daţi copilului alimente solide este foarte 
bine să faceți asta într-un scaun pentru bebeluși sau să îl ţineţi 
în poală (puneţi-vă un șorţ mare sau un halat înainte!). O dată 
ce începe să se miște pe cont propriu — de obicei, pe la vârsta. 
de șapte-opt luni, dacă nu chiar mai devreme — vă va trebui un 
scaun special. Dacă veţi folosi scaunul la fiecare masă, copilul 
va învăţa în curând că atunci când este așezat acolo, este 
timpul pentru mâncare. Când bebelușii și copiii mici știu ce se 
așteaptă de la ei, sunt mult mai receptivi să se conformeze. 


Siguranţa scaunelor înalte pentru bebeluși 

Deși extrem de răspândite și folositoare, scaunele înalte pot 
fi periculoase. De fapt, Consumer Product Safety Commission 
(CPSC) din Statele Unite ale Americii raportează că există 
mii de accidentări datorate lor în fiecare an. lata un sumar al 
recomandărilor de singuranţă ale CPSC: 

Folosiţi curelele fixatoare. Întotdeauna folosiţi toate 
curelele care sunt livrate cu produsul, în special cea pentru 
zona abdomenului inferior. Un copil care poate aluneca 
înainte pe sub tava scaunului poate ajunge să atârne de 
cap în vreme ce corpul este peste marginea scaunului. 


Folosiţi dispozitivele de fixare. Asiguraţi-vă că dispozitivele 
de fixare la scaunele pliante sunt fixate în timpul hrănirii; 
în caz contrar, scaunul s-ar putea prăbuși. 


Menţineţi copilul așezat. Niciodată nu vă lăsați copilul 
să se ridice în picioare pe scaun, sau să se cajere pe el 
fără ajutor. 


Staţi aproape. S-ar putea să fie nevoie să interveniţi rapid, 
mai ales când copilul a descoperit cum să desfacă 
legăturile. 


Poziționaţi corespunzător scaunul. Țineţi scaunul destul 
de departe de masă, rafturi sau perete, astfel încât copilul 
să nu se poate împinge în acestea cu mâinile sau picioarele 
și, astfel, să răstoarne scaunul. 


Fără căţărări. Nu lăsaţi copiii mai mari să se agaţe de 


scaun atunci când bebelușul este în el ~ și asta poate 
provoca răsturnarea scaunului. 


Când cumpăraţi sau împrumutaţi un scaun, uitaţi-vă după 
următoarele măsuri de siguranţă (tot din recomandările CPSC): 


Să aibă o bază de susţinere largă. Aceasta va împiedica 
răsturnarea scaunului. 


Să aibă un design care să prevină alunecarea copilului. 
Dacă scaunul este echipat cu curele fixatoare, nu ar trebui 

să puteţi fixa cureaua de abdomen fără a face același 
lucru cu cea pentru picioare. Un design alternativ este cel 
în care mai există un mic stâlp între picioare tot pentru a 
preveni ca bebelușul să nu alunece. Aţi fi mirați cât de 
repede se poate întâmpla asta. 


e Catarame ușor de folosit. Veţi aprecia foarte mult această 
calitate simplă atunci când veţi încerca să așezați un copil 
care se mișcă în continuu pe scaun. 


Alte lucruri după care să vă uitaţi includ o tavă care se 
poate scoate, ușor de spălat și suficient de mare încât inăcar 
o parte din mâncarea care cade de pe farfurie să nu ajungă 
pe jos. Un scaun căptușit oferă un plus de confort (deși s-ar 
putea să credeţi că bebelușul este deja destul de „căptușit”!). 
Un scaun pliabil este o necesitate dacă spaţiul din bucătărie 
este limitat — asigurați-vă că folosiţi dispozitivele de prindere. 


Scaunele atașabile 

Ca o alternativă la scaunele înalte, unii părinţi preferă scaune 
care se pot prinde de una din marginile mesei, permiţând 
bebelușului să stea la masă. Un impediment al acestui dispo- 
zitiv ar fi acela că nu există tava care să ţină mâncarea 
bebelușului în același loc. Siguranţa este o altă îngrijorare. 
Toate măsurile de siguranţă prezentate mai sus se aplică și 
aici. În plus, asiguraţi-vă ca bebelușul nu poate desprinde 
scaunul de masă și, de asemenea, că masa nu poate fi, la 
rândul ei, răsturnată dacă bebelușul se împinge în ea cu 
picioarele. (Personal, aceste scaune mă fac mereu să mă simt 
nervos.) 

Scaunele portabile 

O variantă mai sigură și mai robustă pentru scaunele atașabile 
(deși nu neapărat mai sigure ca cele înalte) sunt aceste scaune. 
Ele pot fi folosite singure direct pe podea sau prinse pe un 
scaun normal. Există și modele pliabile pentru călătorii. 

Pe lângă scaune, alte accesorii pentru momentul mesei includ: 


Linguriţe pentru copii. Bineînţeles că orice linguriţă mică 
este potrivită, dar există multe lingurițe speciale care pot 
ușura hrănirea. Uitaţi-vă după linguriţe care au cupa 
căptușită sau din material plastic. Acestea sunt mai puţin 
iritante pentru gingiile și cerul gurii bebelușilor decât cele 
de metal. Linguriţele cu mânere late și scurte le permit 
copiilor care au intenţia să se hrănească singuri să și 
reușească câteodată. Linguriţele cu cupa la un anumit 
unghi pot face, de asemenea, hrănirea proprie mai ușoară. 
O dată ce bebelușul a învăţat marea artă a mânuitului 
linguriţei, aţi putea dori să treceţi la furculiţa pentru copii, 
cu mânere scurte și dinți mici și neascuţiţi. 


Bavete. Există multe tipuri: din pânză, din material plastic, 
care în partea de jos prezintă reţinătoare pentru firimituri, 
care acoperă pe lângă pieptul bebelușului și braţele 
acestuia, bavete care se leagă, care se pun pe după cap, 
Chiar și unele „de lux” garnisite cu catifea și panglici pentru 
ocazii speciale. Majoritatea nu sunt scumpe, astfel că 
puteţi experimenta, pentru a descoperi care vi se potrivește. 

e Căni. O cană cu cioc are un fund mai greu și un capac cu 
loc de băut. O cană de sorbit nu are fundul greu, dar 
prezintă același tip de capac. Amândouă tipurile ajută 


bebelușul să se obișnuiască să bea din cană și să nu verse 
prea mult pe lângă. 


AD 

castronașe; 

farfurii compartimentate; 

linguriţe pentru copii (eventual căptușite); 
furculițe pentru capii (cu dinţi mici și rotunjiți); 
bavete; 

covoraș din material plastic; 


scaun înalt de bebeluș; 

scaun atașabil sau portabil (ideal pentru folosire 
ocazională, nu permanentă); 


Cl cană cu cioc sau pentru sorbit; 


O râșniţă pentru mâncare. 

e Castronașe și farfurii. Castroane mici cu ventuze pe fund 
se prind cu fermitate de tăvile scaunelor sau de masă, 
asigurând o suprafaţă de mâncare mai stabilă (și mai puţine 
lansări ale castroanelor). O farfurie compartimentată, cu 
zone separate pentru trei sau patru tipuri de alimente, poate 
fi de ajutor în cazul copiilor care consideră ca piureul nu 
trebuie să intre nicodată în contact cu sosul de mere. 


e Covorașe de material plastic. Puse sub scaun, aceste 
covorașe din material plastic, ușor de curățat, pot fi cel 
mai bun prieten al dumneavoastră. 


+ Râșniţe pentru mâncare. Aceste dispozitive manuale vă 
pot ajuta să transformați mâncărurile normale în hrană 
pentru copii prin tăierea acestora în bucăţi foarte mici. 
Puteţi folosi, de asemenea, un blender sau un robot de 
bucătărie ca alternativă. 


CAPITOLUL 3 


Alinarea 


„În primul rând, plânsul este singura modalitate de 

comunicare a copilului cu exteriorul, cu noua lume, 
și are multe înțelesuri, nu doar durere sau tristeţe. 
Pe măsură ce crește, plânsul este o problemă mult 
mai puțin serioasă pentru că vă faceţi mai puţine 
griji, știți la ce să vă așteptați de la el în anumite 
momente ale zilei, pentru că puteţi face diferenţă 

între tonalitățile diferite ale plânsului, și copilul are 

din ce în ce mai puține motive de plâns.” 


—Dr. Benjamin Spock, Îngrijirea sugarului şi a copilului 


linarea este o necesitate primară, așa cum sunt și hrana 
sau siguranța. Puii de maimuţă crescuţi fără contact 
matern nu supraviețuiesc. Copiii crescuţi în instituţii imper- 
sonale, fără relaţii iubitoare, cresc marcați atât fizic, cât și psihic. 
Și așa cum bebelușii au nevoie să primească alinare, și părinţii 
au nevoie de a oferi alinare. Ce poate fi mai frumos clecât să iei 
în braţe un copil care plânge și să îl ajuţi să sc relaxeze, să se 
lir iştească și să cuibarească la pieptul tău? Și ce poate fi mai 

dezamăgitor decât momentul în care iei un copil care plânge în 
braţe, iar acesta începe să țipe mai tare și să se agite? 

Alinarea este foarte mult o activitate de „aici și acum”: 
principalul scop este să vă ajutaţi copilul să treacă printr-un 
moment dificil, după care să meargă mai departe. Dar există, 
de asemenea, și efecte pe termen lung. De fiecare dată când 
va alinaţi copilul, aflaţi lucruri noi despre el. Ajungeţi să aflaţi 
mai bine ce îl supără și ce îl ajută să se simtă mai bine. În 
același timp, copilul dumneavoastră ajunge să vă cunoască 
mai bine și să aibă mai multă încredere în dumneavoastră, și, 
în schimb, să înveţe la rândul lui să devină o persoană care 
știe să ofere alinare. Puteţi observa aceasta la un copil de trei 
ani care își leagănă în brațe papușa și îi spune: „Nu plânge, 
copilașule!”. Un copil care a fost alinat bine și inteligent are 
de-a lungul vieții o rezervă de resurse interioare la care să 
apeleze când are de-a face cu încercările vieţii mai târziu. 

Alinarea unui copil care plânge este o reacţie naturală, 
dar aceasta nu înseamnă că va fi mereu ușor. Unii copii se 
supără mai ușor decât alţii și le este mai greu să se liniștească. 
lar copiii care suferă de colici pot plânge ore în șir fără ca 
părinții să poată face ceva să îi liniștească. Pe măsură ce 
bebelușii cresc nevoile lor de alinare se schimbă. Ei sunt mai 
capabili să suporte stresul fizic de zi cu zi — foamea, de 
exemplu — dar dau peste noi încercări emoționale, cum ar fi 
timpul petrecut fără părinţi sau cu monștrii imaginari. Aceste 
noi supărări necesită noi abordări din partea părinţilor. 

Fie că abia învăţaţi să interpretaţi diferitele moduri de a plânge 
ale copilului sau aveţi de-a face cu un copil arțăgos, informaţiile 
din acest capitol sunt făcute să vă ajute să căpătaţi încredere și 
competenţă atunci când vine vorba de alinarea copilului 
dumneavoastră. Sper, de asemenea, că oferindu-vă aceste idei 
despre necesitățile emoţionale și mintale ale bebelușului 
dumneavoastră, vă voi ajuta să vă descurcați în acele momente 
(care ni s-au întâmplat la toți!) când nu totul merge cum trebuie. 


149 BAzELE ALINĂRII  (N][S](C) 


Bazele alinării 


(opiu nu se va jena să vă anunțe când are nevoie de 
alinare. Cel mai probabil, el va cere atenţie plângând tare 
și cu poftă. Un copil care plânge este greu de ignorat. Plân- 
setele înnebunesc mulți adulți și, în special, pe cei care sunt 
părinţi. Și, într-un fel, așa și este normal. Plânsul este unul 
dintre puţinele moduri de care dispune un copil prin care să 
ne spună că are nevoie de ajutorul nostru. Este foarte probabil 
că plânsul bebelușului s-a dezvoltat tocmai pentru că este un 
mod foarte eficient de a căpăta atenția și protecţia unui adult. 
Atât plânsul copilului, cât și nevoia părintelui de a răspunde 
par să fie dirijate de instincte puternice. Faptul că plânsul 
unui copil este atât de deranjant arată cât de legaţi sunteți 
dumneavoastră și copilul dumneavoastră. 

Fiecare copil plânge câteodată. Nou-născuţii plâng, de 
obicei, foarte puţin în primele două săptămâni de viață, dar 
ulterior plâng din ce în ce mai mult. Momentul în care plâng 
cel mai mult în medie este în jurul vârstei de șase săptămâni. 
La acea vârstă, un bebeluș sănătos poate plânge trei sau chiar 
mai multe ore din 24. După aceea, perioadele de plâns scad 
treptat ca durată, astfel încât pe la trei sau patru luni, 
majoritatea bebelușilor nu plâng cumulat mai mult de o oră 
pe zi. 

Nimeni nu știe ce cauzează acest vârf al plânsului la 
această vârstă. Un indiciu ar fi că el are loc în multe culturi 
diferite pe tot globul. Aceasta sugerează că este legat de o 
dezvoltare biologică. După cum am spus și mai înainte în 
capitolul legat de somn, majoritatea bebelușilor petrec primele 

trei luni din viaţă făcând diferenţa dintre noapte și zi și 
stabilindu-și un program rezonabil de somn. Așa că este posibil 
ca tot plânsul acela să fie legat de faptul că ciclul de somn al 
copilului este încă desincronizat, cam cum se întâmplă în 
tulburarea somnului datorată schimbării fusului orar. Oricare 
ar fi explicaţia, nu vă miraţi să descoperiţi că bebelușul 
dumneavoastră plânge foarte mult, când are cam o lună sau 
două, fără nici un motiv aparent. 


Plânsul îi învaţă multe atât pe copii, cât și pe părinţi 
Plânsul este prima experienţă a copilului legată de fenomenul 
de „cauză și efect”. El învaţă că plânsul va face ca un adult 
în care el are încredere să apară și să îl facă să se simtă mai 
bine. Chiar și un copil foarte mic pare să își dezvolte această 
așteptare pozitivă, care și devine o parte de bază a relaţiei 
lui cu părinţii săi. Ideea adânc înrădăcinată că „Mami și Tati 
fac ca totul să fie în regulă și au grijă de mine” îl va urma pe 
copil de-a lungul vieţii și îl va ajuta să treacă prin stresurile 
copilăriei, cum ar fi rămânerea acasă cu o nouă bonă sau 
momentele în care este plecat la școală pentru prima dată. 

Bineînţeles că nici un părinte nu poate reacţiona chiar 
întotdeauna perfect, și cel mai bine este că nici nu trebuie. 
Câteodată, puteți reacţiona imediat după ce copilul începe 
să plângă, dar cu alte ocazii vă poate lua puţin timp. Aceste 
mici întârzieri nu sunt un lucru rău. În schimb, ele oferă copi- 
lului motivul și oportunitatea să înceapă să își dezvolte 
abilitățile de auto-liniștire (așa cum am descris în primul 
capitol al acestei cărți), doar atunci când părintele își face 
un obicei de a răspunde cu întârziere când începe copilul să 
se simtă singur, neajutorat și deprimat. 

De asemenea, și părinții pot învăța din plânsul copilului. 
Din experienţă veți fi capabili să deosebiți diferite moduri de 
a plânge ale copilului — de exemplu, foamea faţă de oboseală 
și faţă de plictiseală — și, în același timp, răspunsurile care 
sunt cele mai potrivite. În aces fel, veţi ajunge să vă simțiţi 
din ce în ce mai capabili. În funcţie de copilul dumneavoastră, 
vor exista unele situații, sau poate mai multe, când orice aţi 
face, nimic nu poate opri copilul din plâns decât trecerea 
timpului. Din aceste experienţe neplăcute veţi descoperi că 
aveţi unele rezerve de răbdare și de abilitate de educaţie de 
care nu aţi știut până atunci. Aceste lecţii dure vă vor fi de 
folos mai târziu, când copilul dumneavoastră va trece prin 
copilăria mijlocie și adolescenţă. 


— 0C 

„Am un băiat în vârstă de doi ani și o 
fetiță de un an. Soţul meu și cu mine 
am hotărât că vom fi întotdeauna 
iubitori și încurajatori faţă de copiii 
noștri. Acum ei sunt iubitori fiecare cu 
celălalt și le pasă de sentimentele 
celuilalt cu adevărat. Cred că cu cât 
suntem mai iubitori și mai susținatori 
cu copiii noștri când sunt mici, cu atât 
mai mult vor crește și vor deveni adulți 
siguri pe ei și împliniţi.” 


—sister, pe site-ul DRSPOCK.COM 


ALINAREA 152 


STADII DE EXCITABILITATE 


Stadiul 1: somn adânc (excitabilitate foarte scăzută) 
Bebeluşul s-ar putea să nu reacționeze la lumini și sunete 
relativ puternice. 


Stadiul 2: somn ușor (excitabilitate scăzută) 
Bebelusul reacționează la lumini si zgomote prin mișcări 
ale mâinilor sau grimase, sau trezindu-se ceva mai mult. 


Stadiul 3: somnoros (excitabilitate moderat de scăzută) 
Bebelusul este pe jumătate adormit şi pe jumătate treaz. 
Puţină stimulare îl va trezi de tot. 


Stadiul 4: treaz și alert (excitabilitate moderată) 
Bebelusul este interesat să privească în jurul său și să 
asculte, în special când părinţii săi vorbesc cu el. Pe fața 
sa se poate citi fericirea sau interesul sau surpriza. 


Stadiul 5: agitat (excitabilitate crescută) 
Bebelusul pare captivat de propriul disconfort, și, astfel, 
este mai puţin interesat de cele ce se petrec în jurul său. 


Stadiul 6: plânsul (supraexcitare) 

În acest stadiu, bebelușul este complet concentrat asupra 
disconfortului propriu. Sunetul propriului plâns și faptul 
că îşi simte proprii muschi permanent încorclaţi tind să îl 
mențină în această stare până când adoarme într-un 
final, extenuat. 


153 BAZELE ALINĂRII NISJE 


Plânsul reprezintă un indiciu asupra nivelului de 
excitabilitate al copilului 

Un alt mod de a privi plânsul este că acesta apare când bebe- 
lușul devine supraexcitat. În termeni clinici „excitarea” se 
referă la starea de alertă a unei persoane și la timpul de reacţie 
la o stimulare. Dr. T. Berry Brazelton, faimosul pediatru, a 
explicat cum bebelușii trec dintr-o stare de excitabilitate la 
alta de-a lungul fiecărei zile. 

Legătura dintre plâns și excitabilitate ajută să explice de 
ce în unele momente alinarea dă rezultate, în vreme ce în 
altele nu. Dacă un bebeluș este agitat (stadiul 5), un părinte 
prea hotărât încearcă să îl liniștească — de exemplu, cântân- 
du-i, mângâindu-l și legănându-l în același timp = prin acestea 
nefăcând altceva decât să îl împingă în stadiul 6. Un bebeluș 
care plânge necontrolat (stadiul 6) s-ar putea să nu răspundă 
la încercările de alinare blânde (un cântec de leagăn, de 
exemplu) deoarece ar putea fi prea supărat ca să le mai bage 
în seamă; toată atenția lui este concentrată pe sentimentele 
interioare de disconfort și tensiune. Alinarea care începe prin 
egalarea excitabilităţii copilului — de exemplu, armonizarea 
ritmului legănatului cu cel al plânsului — poate funcţiona uneori 
pentru a atrage atenția copilului, după care puteţi ușor să 
scădeţi nivelul de excitabilitate. 

Excitabilitatea poate explica, de asemenea, de ce unii 
copii cu nevoi speciale sunt atât de greu de alinat. De exemplu, 
copiii foarte prematuri sunt de obicei hipersensibili la stimulare, 
astfel încât pot atinge supraexcitabilitatea cu ușurință. Ca 
rezultat, ei sar din stadiul de adormiţi (stadiul 3) direct la 
agitat sau la pipete (stadiile 5 și 6), fără a trece prin cele de 
treaz și alert (stadiul 4). Ei s-ar putea să se apere să nu fie 
suptastimulaţi prin închiderea ochilor și părând să adoarmă, 
dar dacă reduceţi intensitatea luminilor și începeţi să vorbiţi 

ușor, ei își vor deschide ochii și vor începe să se uite în jur. 
Dacă, însă, încercaţi să stabiliţi un contact vizual prelungit 
in același timp în care vorbiţi, s-ar putea să fie prea multă 
stimulare pentru ei. Fiţi atenți la reacţiile bebelușului 
dumneavoastră — veţi deveni din ce în ce mai buni în 
interpretarea lor. 


Copiii capătă capacităţi de auto-liniştire 

Gândul că sunteţi singura responsabilă în ceea ce privește 
multumirea bebelușului dumneavoastră poate fi o responsa- 
bilitate copleșitoare pentru oricine, dar mai ales pentru un 
proaspăt părinte. Și, în vreme ce este adevărat că bebelușii 
mici chiar depind în totalitate de părinţii lor pentru a-i alina 
atunci când sunt supăraţi, chiar de la început, bebelușii au 
capacitatea de a se calma pe cont propriu. Dacă deranjati un 
copil care doarme, el se va foi, va deveni agitat, într-un fel 
sau altul, va duce mâna la gură, își va suge degetul mare de 
trei sau patru ori, după care se va linişti și va adormi la loc. În 
acest fel, el arată cum este capabil să se descurce cu stimu- 
lările pe care nu le doreşte fără a se frustra. 

Mai târziu, s-ar putea să vedeți un bebeluș care „vorbește” 
cu mama sa. Mai întâi, bebelușul bâlbâie ceva, după care 
mama sa îi gângurește înapoi. Apoi el scoate un scâncet mai 
vioi la care mama îi răspunde. Și tot așa, înainte și înapoi, 
mama și bebelușul „discută”, în vreme ce nivelul de excita- 
bilitate crește. În mod firesc, aceasta nu poate dura la infinit. 
La un moment dat, când nivelul este maxim, bebelușul 
renunţă. Se întoarce sau priveşte în altă parte. Se uită în jos. 
Mama sa, la rândul ei, devine tăcută. Apoi, după o scurtă 
pauză, jocul reîncepe. 

Acesta este un alt exemplu despre cum bebelușii se cal- 
mează singuri, oprindu-se când devin prea excitaţi. Un bebeluș 
mai puţin matur s-ar putea să nu se fi oprit la timp și, în schimb, 
ar fi izbucnit în lacrimi chiar în momentul în care jocul părea 
să fie cel mai grozav. O mamă mai puţin pe aceeași lungime 
de undă ar fi continuat să vorbească, chiar după ce bebelușul 
se întorsese. Bebelușul acum copleșit s-ar fi putut stresa și începe 
să plângă, să tremure sau chiar să vomite. Așa că, după cum 
vedeți, bebelușii și părinţii săi trebuie să funcţioneze ca o 
echipă, astfel încât tot procesul acesta al alinării să fie eficace. 

Într-un final, bineînţeles, bebelușii învaţă cum să se calmeze 
și fără a necesita nici un alt ajutor din partea părinților. Dar 
acest proces necesită mult timp. La vârsta de doi ani, copiii 
încă sunt ușor de deranjat de emoții puternice, fie ele negative 
sau pozitive. La vârsta de trei ani, ei s-ar putea să fie în stare să 
se descurce cu sentimente moderate, cum ar fi așteptarea mesei, 
dar își pierd firea când sunt puși în fața unei încercări mai 
mari, cum ar fi când văd că un frate sau o soră primește cadoul 
pe care ei și-l doresc. Până pe la vârsta de șase ani, unii copii 
își dezvoltă foarte bine aceste capacități, dar alţii mai au nevoie 
de câţiva ani să se maturizeze. Ajutarea copilului dumnea- 
voastră să deprindă aceste capacităţi de auto-alinare este 
într-adevăr un proiect pe termen lung. 


Câteodată obiectele pentru liniștire funcţionează 

Pe măsură ce se maturizează, mulți copii mici învaţă să se 
bazeze pe un obiect care îi ajută să rămână calmi sau care îi 
ajută să adoarmă. De timpuriu, bebelușilor pare de obicei să 
le placă să mângâie o cârpă moale sau să își treacă degetele 
prin ciucuri. În jurul vârstei de 18 luni, când separările de 
părinți sunt grele, în general, pentru mulţi dintre copii o 

păturică specială sau un ursuleţ de pluș iubit pot fi de ajutor. 
Părinţii se tem câteodată că bebelușii vor deveni dependenți 
de păturică, dar aceasta constituie rareori o problemă. De 
obicei, copiii folosesc obiectele doar până când nu mai au 
nevoie de ele, după care renunţă. 

Există, însă, unele precautii pe care trebuie să le luaţi în 
considerare: până la vârsta de 12 luni ar trebui să nu puneţi în 
pătuțul bebelușului nici o paturică, perne pufoase și jucării de 
pluș, pentru a preveni apariţia sindromului de moarte subită la 
sugar (SIDS — vezi pagina 6). Pentru copilașii mai mari, 
animalele de pluș mari nu sunt chiar recomandate deoarece 
sunt greu de cărat pretutindeni, iar copiii le folosesc câteodată 
pentru a se cățăra pe ele pentru a ieși din pătuț. Animăluţele 
de pluș de mici dimensiuni sunt ideale pentru prichindei atâta 
timp cât ele respectă toate standardele de siguranță, cum ar fi 
să nu aibă părți lipite sau cusute, de exemplu, ochi sau nasuri, 
care s-ar putea desprinde și ar putea reprezenta un pericol de 
asfixiere. Biberoanele nu reprezintă bune obiecte de liniștire 
deoarece somnul cu ele în gură poate duce la apariţia cariilor 
și cresc riscul de producere a infecțiilor de urechi. 


Problemele legate de alinarea copilului 
apărute la diferite vârste 


pen niște proaspeţi părinți toate plânsetele copilului 
vor fi la fel. Când începe să plângă, ei nu știu dacă este 
înfometat, obosit, lovit, speriat, supărat sau dacă are nevoie 
să i se schimbe scutecele. De obicei, nu își pot da seama ce 
urgenţă reprezintă plânsul — dacă este nevoie să se repeadă 
să îl ajute fiindcă s-a înțepat cu un ac de siguranţă, sau dacă 

el, pur și simplu, este agitat și se va calma singur dacă vor 
aştepta câteva minute. Dar, pe măsură ce timpul va trece, ei 
vor începe să înveţe un nou limbaj: sunetele distincte și pline 
de înţeles ala plânsului copilului lor. 


NOU-NĂSCUȚII ȘI SUGARII 


Ca un proaspăt părinte, primele dumneavoastră experienţe 
mai mult ca sigur că se vor baza pe încercare și eroare. Vorbiţi 
cu bebelușul dumneavoastră, îl ţineţi în brațe, și îi verificați 
scutecul. Dacă asta nu funcţionează, îi oferiţi biberonul sau 
îl alăptaţi, sau încercaţi una dintre celelalte tehnici de liniștire 
pe care le voi descrie în continuare. Pe măsură ce trece 
timpul, veţi începe să vă cunoașteţi copilul mai bine, și veți 


— Q0 


DE LA PĂRINTE LA PĂRINTE 


„Când copilul dumneavoastră are “o păturică 
iubită” sau un ursuleț de pluș, încercaţi să vă 
obișnuiți să i-o lăsaţi dacă se descurcă greu când 
este separat de dumneavoastră. De asemenea, 
înainte să plecaţi, spuneţi-i că vă veţi întoarce să îl 
luaţi. Chiar și mic cum este el va învăţa să aibă 
încredere în dumneavoastră deoarece vă întoarceţi 
de fiecare dată. Apoi plecaţi imediat după ce v-aţi 
zis la revedere...nu are rost să prelungiţi 
momentele triste” 


—jeremysmom, pe site-ul DRSPOCK.COM 

înțelege mai multe din plânsul lui. Veţi învăţa să deosebiți 
plânsul prin care anunţă că îi este foame de cel care spune 
„Sunt ud!” sau „la-mă în braţe”. 

Deoarece sunteţi pe aceeași lungime de undă cu plânsetele 
copilului dumneavoastră, plânsetele lui vor fi transformate. 
Nu vor mai fi doar zgomote iritante. Devin o metodă de 
comunicare, iar dumneavoastră veţi învăţa să vorbiţi fluent 
limba bebelușului. 

Bineînţeles, și copilul contribuie la acest proces. Bebelușii 
care anunţă clar ce nu este în regulă — plângând în anumite 
momente într-un anumit fel pentru a indica foamea — ajută 
părinţii să răspundă eficient. Așa cum este și cazul somnului 
și al hrănirii (vezi capitolele 1 și 2), alinarea necesită un 
parteneriat între copil și părinţi. Aceasta înseamnă că atunci 
când funcţionează meritaţi laude, dar la fel merită și bebelușul 
dumneavoastră. lar dacă alinarea nu merge așa cum aţi dori, 
aceasta nu înseamnă că trebuie să daţi vina numai pe dum- 
neavoastră. Așa cum am discutat și mai devreme, unii copii 
sunt prin natura lor mai dificil de alinat decât alții. 


Puteţi răsfăţa un copil? 
Unii părinţi sunt îngrijoraţi că dacă își vor lua în braţe copilul 
prea mult sau dacă nu îi vor oferi șansa să plângă, ei își vor 
„răsfăţa” copilul. De fapt, această îngrijorare este una foarte 
sensibilă deoarece este posibil să răsfăţaţi un copil mai mare 
oferindu-i tot ce își dorește imediat. Una dintre cele mai 
importante lecţii pe care un copil o poate învăţa este să fie 
capabil să aștepte pentru a primi ceea ce își dorește — și chiar 
să fie refuzat din când în când. 

Cu toate acestea, acest lucru este diferit când vine vorba 
de bebeluși. Nu este posibil să răsfăţați un bebeluș. De fapt, 
atunci când părinţii răspund prompt la plânsetele copilului, 

acesta este mai puțin predispus să plângă mult când va crește 
și mult mai capabil să se calmeze singur. (Prin răspunsul la 
plânsetele unui copil mă refeream la schimbarea scutecelor, 
alăptatul sau oferirea biberonului, ținutul în braţe și legănatul, 
sau orice altceva care să calmeze copilul.) 

Alinarea unui copil supărat nu îl răsfaţă, ci chiar invers. 
Dacă această concluzie vi se pare ilogică, luaţi în considerare 
următoarele lucruri: 


e Un copil în vârstă de trei luni nu are capacitatea de a-și 
folosi imaginaţia sau limbajul pentru a se menţine ocupat 
cât timp așteaptă. Pentru un bebeluș așteptatul înseamnă, 
pur și simplu, să suporte umezeala scutecului sau foamea 
ce pare să nu mai înceteze (din vreme ce nu își poate 
imagina viitorul). 


+ Bebelușii care sunt lăsaţi să aștepte prea mult devin fie 
foarte agitaţi și imposibil de satisfăcut, fie devin foarte 
tăcuți. Ca rezultat, devin mai puţin încrezători că în timp, 
nevoile le vor fi satisfăcute. Când vor crește, aceste lucruri 
îi vor face mai puțin rabdători. 


e Chiar și cel mai iubitor și dedicat părinte nu poate 
reacţiona întotdeauna instantaneu la cererile bebelușului. 
Aveţi și alte lucruri de făcut, așa că nu puteți fi mereu 
lângă el. Astfel, fiecare copil va avea parte de perioade 
în care trebuie să aștepte, în doze mici. Bebelușii învață 
multe din aceste perioade. Pe măsură ce așteaptă, ei devin 
neliniștiţi. Dar în curând mama sau tata sau bona apare și 
face ca totul să fie în regulă. În acest fel, copilul ajunge 
să depindă de unele persoane, și să aibă încredere în ele 
că au grijă de el. Dacă un copil n-ar trebui niciodată să 
aștepte pentru a primi ceea ce își dorește, el nu ar trăi 

niciodată grozavul sentiment de satisfacţie când un adult 
ar apărea în raza lui vizuală. 


e Există și momente când este mai inteligent din partea 
părintelui să nu intervină chiar imediat atunci când un 
bebeluș este supărat. De exemplu, când un bebeluș în 
vârstă de patru luni se trezește în mijlocul nopții și se 
agită un pic, este în regulă să îi acordaţi câteva minute să 
încerce să adoarmă singur la loc. Dar în cazul în care 
copilul nu adoarme sau începe să plângă și mai tare, atunci 
este de înțeles să vă duceţi să îl liniștiți înainte să devină 
foarte agitat (vezi capitolul 1). 


e Liniștirea unui copil care plânge este o reacție naturală. 
Majoritatea mamelor cu care vorbesc îmi spun că ele vor să 
își liniștească bebelușii când plâng chiar dacă ele cred că 
astfel îi răsfață. De fapt, ele trebuie să își folosească toată 
voinţa pentru a se împiedica să nu își ridice copiii în braţe. Eu 
încerc să le încurajez să își urmeze instinctele materne și, în 
special, puternicul instinct de a-și alina copilul care plânge. 


Alinarea unui copil care se teme 

La copiii mici frica este un instinct. Zgomotele puternice, 
mișcările bruște, persoanele necunoscute, toate declanșează 
plânsete. În vremurile când oamenii trăiau în peșteri (sau poate 
în copaci), copiii care aveau cel mai puternic răspuns la frică 
erau cei care supraviețuiau. Acest lucru poate explica de ce 
mai există încă frică la copiii mici, deși pericolul de a fi 
mâncaţi de fiarele sălbatice a dispărut în cea mai mare parte. 
La început, alinarea copiilor temători este în mare parte legată 
de contactul fizic. Dacă vreţi să liniștiți un copil care se teme 
țineţi-l în braţe. Pe la vârsta de opt sau nouă luni, majoritatea 

bebelușilor învaţă să fie atenți la expresiile fețelor părinților 
săi. Dacă părintele pare calm și fericit, atunci și bebelușul se 
relaxează. Bebelușii reacționează, de asemenea, la un ton al 
vocii linistitor chiar dacă nu înțeleg cuvintele încă. 


Anxietatea faţă de străini este o reacţie naturală 
Când intru într-un cabinet pentru a examina un copil în vârstă 
de patru luni, mă aştept să găsesc acolo o persoană micuță, 
curioasă și strălucitoare, care mă întâmpină fără nici o frică. 
Câteva luni mai târziu, bebelușul se agaţă de gâtul mamei 
fiindu-i frică de mine când mă apropii. Ce s-a întâmplat? 
Dezvoltarea normală, asta s-a întâmplat. Undeva între șase 
și nouă luni, copiii descoperă că există două tipuri de persoane: 
cei pe care îi cunosc și străinii. 

Primul semn al apariţiei acestei idei în mintea unui copil 
este atunci când îi este prezentată o persoană nouă, iar copilul 
se uită mai întâi la fața străinului, după care la cea a părin- 
telui. Dacă părintele zâmbește, în general, copilul zâmbește 
la rândul lui; dacă părintele nu pare liniștit sau pare supărat, 
bebelușul se sperie. Fie că bebelușul începe să țipe de frică 
sau, pur și simplu, privește fix la străin, acestea sunt doar rezul- 
tatul temperamentului înnăscut al acestuia. Unii bebeluși sunt 
în mod natural mai sperioși, în vreme ce alții își exprimă mai 
greu sentimentele. Și momentul variază foarte mult de la copil 
la copil. Pentru mulți, intensitatea maximă a acestei frici de 
străini este atinsă undeva între 15 și 24 de luni, o perioadă în 
care copilul trece printr-o perioadă intensă de atașament. 

Când un copil în vârstă de șapte luni reacționează cu 
teamă, părintele îl poate calma luându-l în braţe și vorbindu-i 
calm. Un străin inteligent știe să se apropie încet, pentru a-i 
oferi timp copilului să se obișnuiască cu el. Când un copil 

SPOCK CLASIC 
„Răsfăţul nu vine ca un răspuns la a fi prea 
bun cu un copil într-un mod sensibil și, mai 
ales, nu apare dintr-o dată. Răsfăţul apare 
treptat, când părinţilor le este prea frică să își 
folosească bunul simţ sau când vor cu 


adevărat să fie sclavii bebelușului și îşi 
încurajează copilul să fie exploatatorul.” 


—Dr. Benjamin Spock, Îngrijirea sugarului și a copilului 


mai mare se sperie, părinții sunt mai puţin siguri cum ar trebui 
să îl liniștească. Ei își pot da seama că trebuie să facă ceva 
pentru a-și liniști copilul cât mai repede. 

Unii părinţi bine intenţionaţi își tachinează copilul zicân- 
du-i că este „fricos” sau chiar se supără pe el pentru că se 
sperie. Pe termen lung, nici una dintre aceste abordări nu îl 
ajută pe copil să devină încrezător și să nu se mai teamă. 

Cel mai adesea, când un copil mai mare nu se simte în 
largul lui în prezența străinilor, de vină este temperamentul. 
Aproximativ unul din șapte copii are o trăsătură tempera- 
mentală denumită „greu de pornit)”. Primul lor răspuns la o 
situaţie socială este să încerce să dispară într-un colț. Dar, 
odată cu trecerea timpului, ei devin mai relaxaţi și se pot 
alătura petrecerii. Unele persoane denumesc asta ca timi- 
ditate, deși cred că această denumire are o prea mare conotaţie 
negativă. 

Calitatea de a fi „greu de pornit” este moștenită. Nu este 
rezultatul unei educaţii greșite și nici chiar cei mai buni părinți 

nu o pot înlătura. Cel mai bun lucru pe care îl puteţi face este 
să vă acceptaţi copilul așa cum este el. Străinului amabil (sau 
poate rudei jignite) îi puteţi spune că bebelușul dumneavoastră 
se acomodează mai greu cu străinii. Aţi putea spune: „Peste 
câteva minute se va simţi mai în stare să zică bună-ziua”. În 
același timp, vorbele dumneavoastră îl vor asigura pe copil că 
străinul este o persoană cu care părintele este de acord, o 
persoană care îi va plăcea în curând. O mână blândă pe umărul 
copilului îi reamintește acestuia că sunteţi acolo, dar nu îl 
încurajează să fie copilăros sau dependent de dumneavoastră. 
De fapt, îi spuneţi: „Mă aștept de la tine să fii sociabil, atunci 
când te vei simți pregătit”. Într-un final, ceea ce învaţă copilul 
din toată această experienţă este calmul dumneavoastră, 
prezenţa reconfortantă și sentimentul de acceptare din partea 
dumneavoastră — o amintire puternică și stabilă, către care se 
poate reîntoarce în viitor ori de câte ori se va simți neliniștit. 


Suptul degetului și suzetele au un efect liniştitor 
Unii bebeluși încep să își sugă degeteul mare chiar înainte 
de a se naște. Știam acest lucru încă dinainte de a avea dove- 
zile fotografice oferite de ecografie, deoarece mulţi nou-năs- 
cuţi veneau pe lume cu pielea ceva mai îngroșată pe degetul 
mare sau pe una din părţile unuia dintre braţe. Bebelușii în 
vârstă de două săptămâni reușesc câteodată să își aducă mâna 
la gură și sug degetul pentru un timp, dar lipsa lor de coordo- 
nare nu le permite să facă acest lucru prea mult timp. Pe la 
patru luni, majoritatea sunt capabili să își sugă degetele sau 
braţele când vor. 

Suptul servește două scopuri. Este, bineînţeles, modul în 
care se hrănesc sugarii, dar și un puternic mijloc de a se liniști. 
Suptul declanșează reflexe care fac ca bătăile inimii să 

încetinească și mușchii să se relaxeze. Acestea sunt opusul 
aşa-numitelor reflexe „luptă sau fugi” cauzate de stres. 

De obicei, părinții se îngrijorează când observă că bebe- 
lușul începe să își sugă degetul mare. Încerc să îi conving că, 
de fapt, acesta este un lucru bun. Un bebeluș capabil să își 
sugă degetul este dotat cu un mecanism de auto-liniștire care 
nu se pierde. Aproape toți bebelușii își sug degetul la un 
moment dat sau altul, dar numai câţiva continuă să facă acest 
lucru și după vârsta de trei sau patru ani, cel puţin în public. 
În general, suptul degetului este ceva la care copiii apelează 
când au nevoie și, în general, încetează când aceștia desco- 
peră noi metode de a se liniști. 

Suptul degetului rareori cauzează probleme medicale, deși 
copiii care trăiesc în case mai vechi sunt supuși unui risc mai 
ridicat de intoxicare cu plumb dacă își sug în mod regulat 
degetul. Soluţia cea mai simplă în acest caz este să curăţaţi 
mediul în care trăiește copilul și nu să încercaţi să schimbaţi 
comportamentul copilului. Copiilor care obișnuiesc să își sugă 
degetul mai multe ore pe zi le pot apărea bătături de supt sau 
degetele lor mari pot ajunge să se îndoaie spre înapoi prea 
mult. La un copil care continuă să își sugă degetul după vârsta 
de șase ani, vârstă la care deja dantura de lapte i s-a schimbat, 
pot apărea ocluzie dentară incorectă sau alte probleme 
ortodontice. Rareori, doctorii se îngrijorează în legătură cu 
suptul degetului înainte de vârsta de patru ani. 

Tot ce am spus despre suptul degetului se aplică și pentru 
suzete. Bineînţeles că suzetele nu sunt atașate la fel de bine 
ca degetele, așa că pot cădea din pătuț și pot ajunge sub 
covor. Trebuie să le clătiți frecvent fiindcă tind să atragă foarte 
repede praful. Ele pot adăposti uneori Candida, o ciupercă 
(un fung) responsabilă de apariția aftelor (petele albe de pe 
mucoasa obrajilor care apar ca pete de lapte, dar nu pot fi 

șterse și, deseori, sunt dureroase). Deși unii producători își 
etichetează produsele ca fiind „corecte din punct de vedere 
ortodontic”, eu personal nu cred că este prea mare diferență 
între variatele produse existente pe piață, deși copilului s-ar 
putea să îi placă o anumită formă. 

Există și câteva măsuri de siguranţă pe care este cel mai 
bine să le aveţi în vedere atunci când cumpăraţi o suzetă: 
(1) acestea nu ar trebui să se atașeze de hainele copilului 
prin panglici sau șireturi cu care copilul s-ar putea sugruma; 
(2) nu este sigur să folosiţi tetina de la biberon. Ea s-ar putea 
face bucăţi și bebelușul se poate asfixia cu acestea; (3) părinții 
câteodată bagă în suzete bucăţi de hârtie sau alte obiecte 
pentru a împiedica bebelușul să tragă aer prin acestea, dar 
bucăţile respective pot cădea de acolo și pot reprezenta, de 
asemenea, un pericol de asfixiere. 


Sfaturi practice 


e Când vine vorba de liniștirea unui copil care plânge, 
încercaţi mai întâi cele mai simple lucruri. În primul rând, 
verificaţi-i scutecul, gândiţi-vă dacă nu cumva este timpul 
să îl hrăniţi, vedeți dacă nu cumva câteva minute în 
braţele dumneavoastră nu îl vor calma. 


+  Alăptatul poate fi de ajutor. Chiar dacă bebelușului nu îi este 
chiar foame, alăptatul are întotdeauna un efect calmant. Într-un 
studiu, au fost observați nou-născuții în timp ce erau înţepaţi 
în talpă pentru testul de sânge. Cei care în acel moment erau 
alăptaţi abia dacă au plâns, în vreme ce nou-născuţii care nu 
erau alăptaţi (așa cum era și de așteptat) au țipat cât au putut. 
Încă nu este clar dacă hrănirea cu biberonul are același efect, 
din vreme ce aceasta nu a fost inclusă în test. 

* Înfășați copilul. Mulţi bebeluși în vârstă de două — trei 
luni adoră sentimentul de a fi strâns cuprinși sau înfășaţi. 
Când copiii mici se supară, ei tind să înceapă să își agite 
mâinile și picioarele, care nu face altceva decât să îi 
stimuleze și mai tare. Încercaţi să îi ţineţi ferm, dar blând, 
în braţe sau folosiţi o păturică să îl înfășaţi ca un micut 
pachet cu capul afară, dar destul de strâns pentru a-i ține 
bine brațele și picioarele, dar nu prea strâns ( mai ales în 
zona pieptului). 


+ Folosiţi-vă faţa și vocea pentru a capta atenţia copilului. 
Dacă bebelușul este agitat s-ar putea să îi distrageți atenţia 
folosindu-vă faţa și vocea. Țineţi minte că bebeluşii mici 
văd cel mai bine obiecte aflate la distanțe nu mai mari de 
25 — 30 cm. Apropiaţi-vă la această distanţă și spuneţi-i 
ceva pe un ton cât mai calm — puteţi chiar încerca să 
scoateţi limba. Dacă bebelușul nu se mai agită, atunci 
l-aţi prins. 


+ Puneţi-vă bebelușul în mișcare. Mișcarea ritmică este o 
tehnică de relaxare testată în timp de a vă liniști copilul. 
Leagănele acționate de vânt sau pe baterii sunt foarte 
eficiente. Dar nimic nu este mai eficient decât propriile 
dumneavoastră braţe care vin la pachet cu căldura dumnea- 
voastră, mirosul dumneavoastră și cu'sunetul bătăilor inimii. 
Dacă bebelușul plânge aţi putea mări un pic ritmul legă- 
nărilor, egalând ritmul plânsului, după care să începeţi 
treptat să încetiniţi balansul, încetinind și ritmul plânsetelor 
copilului. 


e Mergeţi la plimbare. Câteodată, o plimbare este schim- 
barea de ritm de care are copilul nevoie pentru a se linisti, 
fie că este într-un cărucior, fie în mașină. Aveţi, însă, grijă 

să nu deveniți dependenți de plimbările cu mașina pentru 
a vă adormi în mod curent copilul — el ar putea să se 
obișnuiască cu acest obicei (vezi pagina 168 pentru câteva 
sfaturi despre cum să alegeţi scaunul de mașină cores- 
punzător). 


e Cântaţi-i cântece liniștitoare. Aceasta este doar o variantă 
a tehnicii cu faţa și vocea menţionată mai sus. Dacă știți 
un Cântec de leagăn, cântaţi-l. Dacă nu știți nici unul, 
inventaţi-vă propriul cântec de leagăn. De exemplu, puteți 
începe folosind cuvântul „bebe” cântat pe o melodie care 
vă este cunoscută. Când vă plictisiți de „bebe” încercaţi 
să cântaţi despre ce aţi făcut în ziua respectivă: „Ne-am 
trezit de dimineaţă/Am mâncat și ne-am plimbat”. Nu 
trebuie să fiți un compozitor renumit pentru ca bebelușul 
să fie fascinat de opera dumneavoastră. 


e  Dansaţi. Aceasta este o variantă pentru legănare, numai 
că de data aceasta trebuie să staţi în picioare și să vă 
mișcaţi în ritmul muzicii. Este important să vă ţineţi bine 
în braţe copilul și să aveţi un spaţiu unde să vă puteți 
mișca liber fără a vă ciocni de nimic. Am descoperit că, 
de multe ori, bebelușii au chiar și preferinţe foarte stricte 
când vine vorba de muzică. Unora le place opera italiană, 
în vreme ce alții preferă Van Halen. Puneţi diferite tipuri 
de muzică pentru a descoperi pe care o agreează cel mai 
mult micuțul dumneavoastră. 


e Încercaţi diferite poziţii în care să-l ţineţi. Fiecare copil 
pare să prefere un anumit mod în care să fie ţinut. Încercaţi 
diferite poziţii până învaţaţi care este preferata lui: țineţi-l 
în curbura braţului (poziţie foarte bună pentru legănat). 
Puneţi-l drept ca și cum el s-ar uita peste umărul 

dumneavoastră. Încercaţi să-l întindeţi cu faţa în jos de-a 
lungul antebraţului dumneavoastră. Puneţi-l în poală astfel 
încât să se uite la dumneavoastră, cu picioarele spre 


ALEGEREA SCAUNULUI DE MAŞINĂ PENTRU BEBELUŞI £7 


Indiferent că doar vă plimbaţi puţin sau că faceţi un 
drum până la casa bunicilor, un scaun de mașină bun, 
instalat corespunzător, reprezintă o piesă esenţială de 
echipament. Există două tipuri principale de astfel de 
scaune: cele cu privire spre spatele mașinii și cele 
convertibile. Majoritatea celor cu privire spre spatele 
mașinii au o limită de greutate de maxim 10 kg, dar pot 
servi și ca port-bebe. Cele convertibile au deschiderea 
spre înapoi pentru sugari și bebelusii mici, și apoi pot fi 
transformate în scaune cu privirea înainte, spre faţa 
mașinii, pentru copiii mici și preșcolari. Nu achiziționaţi 
unele dintre acelea cu scuturi sau bare de protecţie — nu 
sunt sigure pentru că în cazul unui accident, copilul se 
poate lovi cu faţa de ele; în schimb, căutaţi unele 
prevăzute cu hamuri. 

© lată câteva lucruri de luat în considerare în ceea ce 
privește siguranţa scaunului de mașină: 


e Copiii ar trebui întotdeauna să călătorească cu spatele 
spre direcția de mers, întotdeauna pe bancheta din spate 
a mașinii. Este în regulă să treceţi la o poziţie cu privirea 
înainte în momentul când copilul fie a împlinit un an, fie 
a depășit 10 kg. 

abdomenul dumneavoastră. Sau întindeţi-l pe picioarele 
dumneavoastră în vreme ce îl frecați ușor pe spate — 
bebelușilor pare să le placă un pic de masaj din când în. 
când. 


+ Nu toate scaunele se potrivesc la toate mașinile. 
Înainte de a cumpăra un scaun de mașină pentru copil 
încercaţi-l pe mașină în parcare sau asiguraţi-vă că îl 
puteţi returna în caz de nepotrivire. 

e Feriţi-vă de scaunele deja folosite. Ele costă mai puţin, 
dar s-ar putea să nu mai fie așa de sigure. Niciodată nu 
folosiţi un scaun care are mai mult de 10 ani sau care se 
afla într-o mașină inplicată într-un accident — ar putea ca 
structura sa să fie slăbită, chiar dacă el arată bine. De 
asemenea, fiindcă nu dumneavoastră aţi trimis cardul de 
garanție, nu veţi fi anuntaţi dacă produsul a fost cumva 
retras de pe piaţă de producător. 


e Luaji în considerare că instalarea unui astfel de scaun 
nu este chiar ușoară. De fapt, patru din cinci părinţi o 
fac greșit! Citiţi cu atenţie atât instrucţiunile mașinii, cât 
și pe cele livrate o dată cu scaunul. Apoi, un inspector 
certificat în scaunele pentru copii ar trebui să verifice 
dacă aveţi tot echipamentul necesar și dacă îl folosiţi 
corespunzător. Multe staţii de pompieri și spitale au un 
tehnician instruit în astfel de echipamente care oferă 
asistenţă gratuită. Pentru a găsi unul (în SUA), sunați la 
departamentul local de pompieri sau apelaţi la site-ul 
foarte util al National Highway Traffic Safety 
Administration la www.nhtsa.dot.gov. 

+ Nu faceți nimic. Acesta este de fapt unul dintre cele mai 
grele lucruri care pot fi „făcute” de părinţi. Dacă aţi 
încercat mai multe tehnici de liniștire și, totuși, bebelușul 
dumneavoastră este încă agitat, s-ar putea ca el să fie, pur 
și simplu, suprastimulat. Cu cât încercaţi mai tare, cu atât 
se agită mai mult. Pentru a înțelege cum se simte bebelușul 
în acel moment, încercați să vă imaginati la sfârșitul unei 
zile grele de muncă, atunci când tot ce vă doriţi nu este 
decât puţină liniște și pace, iar o persoană energică și 
prea săritoare continuă să vă întrebe ce este în neregulă și 
încearcă să vă înveselească. Câteodată, tot ce are nevoie 
bebelușul este să fie lăsat puțin în pace într-o cameră 
întunecată pentru a se agita în voie fără întrerupere până 
când adoarme. 


DE LA VÂRSTA DE UNU LA TREI ANI 


Pe măsură ce bebelușii cresc și învaţă să meargă, emoţiile 
lor devin mai complexe. Pe lângă tristețe, supărare și frică, 
apar rușinea și gelozia. Din ce în ce mai mult acum, scopul 
alinării nu mai este doar acela de a liniști supărările copilului, 
ci de a vă adresa trăirilor ce se ascund în spatele acestora, 
lucru acum posibil datorită capacităţii tot mai sofisticate de 
înțelegere și folosire a limbajului. În loc ca, pur și simplu, să 
tipe de furie, un copil în vârstă de trei ani poate spune „Aia 
este păpuşa mea!”. În același timp, părinţii pot folosi limbajul 
pentru a-l liniști: „Nu te teme, nu îl voi lăsa să îți ia păpușa”. 

Ca părinte al unui prichindel, veţi fi capabil să învăţaţi mult 
mai multe lucruri despre personalitatea și modelele de 
comportament ale lui — ce îl enervează, ce îl supără, ce îl face 
să se teamă. Deseori, veţi reuși să preveniţi stări de supărare sau 
apariţia lacrimilor prin evitarea situațiilor care le cauzează (un 

fel de alinare preventivă, dacă vreți să o numiți așa). În cazul în 
care copilul nu vrea să își împartă jucăriile cu altcineva, de 
exemplu — un lucru perfect normal și natural din punct de vedere 
al dezvoltării comportamentului — s-ar putea să doriți să aveţi 
două lopăţele și găletușe atunci când vă duceţi la groapa cu 
nisip din parc, una pentru copilul dumneavoastră și una în cazul 
în care mai apare altcineva. Dacă, din experienţă, știți că un 
drum la magazin pentru cumpărături la amiază nu va face decât 
să vă aflaţi într-o situaţie în care copilul începe să plângă de 
supărare, atunci poate încercaţi să faceţi acest lucru de 
dimineaţă, când „ajutorul” dumneavoastră la cumpărături va fi 
mai vesel și mai vioi. Veţi descoperi moduri în care să folosiţi 
umorul și amuzamentul pentru a preveni izbucnirile emoționale, 
cât și trucuri cu care să evitați plictiseala. Este probabil ca 
instinctul dumneavoastră natural să pună mereu copilul în fața 
unor noi încercări, lucru care este grozav — nu numai că va 
învăţa mai ușor, dar un copil capabil să se bucure de diferite 
tipuri de activităţi va fi mult mai satisfăcut pe termen lung. 


Copiii învaţă să utilizeze cuvintele 

Una dintre metodele cele mai bune de a vă ajuta copilul să se 
descurce cu emoțiile negative este să îi oferiţi cuvintele de care 
are nevoie pentru ele. Cuvintele permit unui copil să se descurce 
cu emoțiile fără a fi nevoie să le pună în practică în prealabil. În 
acest mod, cuvintele pun emoțiile sub controlul rațiunii. 
Gândiţi-vă la un copilaș în vârstă de doi ani care atunci când un 
căţel la care se uită cu curiozitate trece mai departe pe lângă 
el, zice „Căţeluș dispărut!”. Această mini-propoziţie cu siguranță 
vrea să însemne: „Acel căţel cu care voiam să mă joc a plecat”. 
Răspunsul dumneavoastră ar putea fi: „Vrei să spui că ești trist 
pentru că acel căţel a plecat”. Când folosiţi cuvântul „trist” 


AĂLINAREA 172 


pentru a descrie ceea ce simte copilul dumneavoastră, îi oferiţi 
o puternică unealtă pe care o va putea folosi pe viitor când va 
avea de-a face cu tristețea. Acum, el are o denumire pentru 
acel sentiment cunoscut, făcându-l mai familiar și mai ușor de 
suportat, și unul pe care îl poate comunica cu ușurință celorlalți, 
astfel încât ei să înţeleagă ce se întâmplă cu el. Cuvintele îi 
ajută și pe părinţi să își liniștească bebelușii atunci când aceștia 
se tem. Să spunem, de exemplu, că nicidecum copilul nu este 
trist că acel căţel a plecat ci, dimpotrivă, el se simte ușurat că 
acesta a plecat fiindcă lui îi este frică de câini. S-ar putea să fie 
nevoie să îi spuneţi: „este în regulă, cățelul acela este un căţel 
cuminte” de mai multe ori înainte ca el să riște să fie lins pe 
mână de către unul. S-ar putea să dureze ceva timp până când 
cuvintele dumneavoastră de alinare să aibă efect, dar, într-un 
final, ele vor avea efectul scontat. (Bineînţeles că puteţi și 
exagera când vine vorba de etichetarea emoțiilor. Copiii trebuie 
să poată trăi ceea ce simt fără a asculta un comentariu continuu. 
Așa că aici, ca și în cazul altor aspecte legate de a fi părinte, 
trebuie să găsiţi un echilibru). 


Anxietatea de separare îl poate atinge chiar și pe 
cel mai curajos dintre copii 

Între vârsta de 20 și 24 de luni, mulţi copii trec printr-o perioadă 
de anxietate sporită. În special, lor pare să le fie cel mai frică 
de a fi despărțiți de părinţii lor și de a se pierde de ei. Veţi 
realiza că micuțul dumneavaostră a intrat în acest stadiu în 
momentul în care vă veţi da seama că el s-a atașat de piciorul 
dumneavoastră cu un lipici invizibil. El nu vă va scăpa din 
ochi nici o clipă. Nu veţi avea un moment de liniște nici măcar 
în baie. Nu există nici o rezolvare rapidă a acestei probleme. 
Această anxietate de separare la un copil mai mare consider 

că vine din realizarea faptului că, într-adevăr, este o persoană 
anxioasă. El își poate imagina posibilitatea în care rămâne 
singur. O parte din el își dorește să fie singur, independent, 
propriul șef. Și, bineînţeles, oricât de incitantă ar fi acestă 
posibilitate, ea este, de asemenea, foarte, foarte terifiantă. 

Există o carte de copii magică în legătură cu această luptă 
puternică din interiorul minţii unui copil, denumită The 
Runaway Bunny („lepurașul fugar”). Autoarea este Margaret 
Wise Brown, același geniu care a scris și Goodnight Moon 
(„Luna noapte-bună”). O altă povestire clasică pe aceeași 
temă este și The Tale of Peter Rabbit („Povestea iepurașului 
Peter”) de Beatrix Potter. Citindu-i aceste povești copilului, 
s-ar putea să îl mai liniștească. Puteţi, de asemenea, să învățați 
la rândul dumneavoastră niște povești despre mici animăluţe 
curajoase care se rătăcesc departe de casa lor, dar care într-un 
final ajung înapoi în siguranţă. Mai important, propria dumnea- 
voastră convingere că această fază va trece (sincer, va trece 
într-adevăr!) îl va ajuta pe copil — cât și pe dumneavoastră — 
să treceţi mai ușor prin aceste luni. 


Părinţii îi ţin pe monștrii la respect 
În jurul vârstei de doi ani, copiii ajung să realizeze că lumea 
este mare, iar ei sunt mici. Ei știu că poate fi periculos acolo 
afară, și că în unele ocazii ei sunt singuri. Acesta s-ar putea 
să fie motivul pentru care aproape toţi copiii inventează 
monștrii de care le este frică, aşa cum menţionam și în primul 
capitol. Poate fi mai ușor să ai de-a face cu un monstru pe 
care tu l-ai creat, și despre care astfel să știi ceva, decât să ai 
de-a face cu o întreagă lume despre care nu știi aproape nimic. 
Bineînţeles, copiilor mai mici le este greu să separe realul 
de imaginar. Ei, pur și simplu, nu au destulă experienţă cu 
ceea ce este cu adevărat și ceea ce nu este cu adevărat 

FRICA şi Mass MEDIA „2? 


Datorită mass mediei, un copil american vede mii de 
crime în fiecare an, cât și nenumărate bătăi, explozii și 
alte acte de violență. Este foarte greu pentru copiii mici 
să facă diferenţa dintre real și imaginar, să știe ce este 
ameninţător și ce nu, și să se simtă în siguranţă în faţa 
acestei violențe. Din acest motiv, trebuie să fiţi atenţi la 
ce emisiuni Tv, website-uri, filme și jocuri are acces 
copilul dumneavoastră. 

Părinţii consideră câteodată că ai lor copii trebuie să 
„fie întăriţi pentru a face faţă lumii reale” și, astfel, 
trebuie să fie expuși la cele mai violente și urâte aspecte 
ale culturii moderne. Eu cred că acest lucru este o 
greșeală. Copiii care sunt expuși de timpuriu la imagini 
violente nu devin mai duri, ei devin amorţiţi, indiferenți. 
Și peste toate acestea, copiii care văd violențe sunt mai 
predispuși la dezvoltarea unui astfel de caracter violent, 
cel puțin pe termen scurt. 

Academia Americană de Pediatrie recomandă pentru 
copiii cu vârste de până la doi ani să nu se uite deloc la 
TV, iar cei ceva mai mari să nu aibă acces la acesta mai 
mult de una sau două ore pe zi. Eu as include și casetele 
video și jocurile în acest total de ore. Un alt lucru ce ar 
putea fi benefic este să vă uitaţi și dumneavoastră 
împreună cu copilul dumneavoastră pentru a-i da 
explicaţii şi a evita imaginile ce ar putea reprezenta o 
problemă. 

posibil. Când privește cum Dorothy și prietenii ei sunt purtați 
către palatul vrăjitoarei din „Vrăjitorul din Oz”, de exemplu, 
cum poate un copil în vârstă de trei ani să fie sigur că 
maimuţele zburătoare nu există cu adevărat, chiar și atunci 
când mama sa îi spune că este „doar un film”. 

De asemenea, copiii sunt și mândrii. Ei vor ca atât fricile 
lor, cât și orice alte idei să le fie luate în serios. Tachinarea 
copilului pentru că este prea fricos îl va face să se simtă 
rușinat, dar nu îi va înlătura frica pe care o are. Spunându-i 
„Nu ai de ce să îţi fie frică” nu va face decât să devină și mai 
confuz. Un monstru este ceva. Singura chestie este că este 
un ceva imaginar. 

Cea mai bună abordare a acestei probleme este ca în mod 
constant să vă ajutaţi copilul să facă diferența dintre real și 
imaginar. Lăsaţi-l să înțeleagă că știți că lucrurile imaginare 
sunt importante. Dar, în același timp, și că monștrii imaginari 
nu-i pot face nimic. Este nevoie de mult timp pentru ca ei să 
facă diferenţa, așa că va trebui să fiți răbdători și să vă repetați 
ori de câte ori va fi nevoie. 


Copiii au accese de furie din diferite motive 

Este foarte greu să definim exact ce înseamnă „acces de furie” 
cu exactitate. Pentru unii copii înseamnă să se trântească pe 
podea și să înceapă să dea din mâini și din picioare, și să ţipe; 
pentru alții ar putea însemna să arunce cu jucăriile sau chiar 
să lovească și să muște. Oricât de dificil ar fi de definit, părinții 
știu când au de-a face cu unul. 

Poate că sunteţi tentaţi să credeţi că acest subiect ar trebui 
abordat într-un capitol despre disciplină și nu în unul de alinare. 
Și cu siguranţă că atunci când copilul se aruncă pe podea 
într-un supermarket, țipând cât îl ţin plămânii, este de înţeles 
ca primul impuls să nu fie unul de alinare! Accesele de furie 

„Când fiica mea a început să aibă accese 
de furie, am învățat să nu încerc să mă 
înțeleg în mod raţional cu ea sau să 
folosesc explicaţii pe care ea oricum nu 
le-ar fi înțeles. De exemplu, fiicei mele îi 
plac pantofii (înspăimântător, nu?). Ea 
făcea o criză de furie pentru că nu vroia să 
plecăm din raionul de pantofi al unui 
magazin. l-am spus:“Îţi plac pantofii, nu? 
Este greu să pleci când îți place ceva așa 
de mult. Și lui Mami îi plac pantofii”; ea a 
răspuns „ Uh-huh, OK, Mami” și am plecat. 
Sfârșitul crizei. Această abordare a 
funcţionat de mai multe ori în cazul meu. 


—jeremysmom, pe site-ul DRSPOCK.COM 


ale copiilor noștri ne pun deseori în situaţii jenante, și nasc în 
noi sentimente de frustrare, nemulțumire și furie. Este ușor să 
uităm că acest copil de la picioarele noastre care ţipă cât 
poate de tare nu încearcă să manipuleze sau să fie rău, ci 
este, de fapt, supărat. 

Copiii au aceste accese de furie din multe motive. Unii 
prichindei și preșcolari folosesc accesele de furie ca o formă 
de șantaj pentru a obține ceea ce își doresc. Un indiciu că 
aveţi de-a face cu un astfel de tiran manipulator este acela 

că accesul încetează în momentul în care îi daţi ceea ce 
dorește, scoțând la iveală un copilaș fericit și zâmbitor. Dar 
un astfel de copil nu este niciodată fericit deoarece ceea ce 
își dorește el cu adevărat, dincolo de orice jucărie sau tratație, 
este puterea. El se simte iubit doar în momentele în care este 
în control, iar acest sentiment nu este de lungă durată. Din 
acest motiv am spus că el nu este neapărat „rău” ci, într-un 
anumit sens, supărat. Ceea ce un astfel de copil are nevoie 
nu este alinare, ci stabilirea de limite ferme, împreună cu 
dragoste, care nu este exprimată prin lucruri care se pot 
cumpăra la magazin. 

Din fericire, nu mulţi copii folosesc accesele de furie în 
astfel de moduri malefice. Ei, pur și simplu, cedează din punct 
de vedere emoţional datorită frustrării, oboselii sau fricii. Nu 
vă pot spune ce vor. De fapt, de multe ori, copiii mici cedează 
nervos tocmai pentru că nici ei nu știu ceea ce vor sau ceea 
ce vor este imposibil. Un copil în vârstă de un an vrea să fie 
total independent și să fie protejat. Un copil în vârstă de doi 
ani vrea să poarte pijamaua lui roșie și pe cea albastră în 
același timp. Unul în vârstă de trei ani dorește să aibă un 
partener de joacă și, în același timp, să își țină toate jucăriile 
pentru el. 

Teama, ca element declanșant al acceselor de furie, nu 
este atât de des întâlnită decât probabil într-un context 
medical. În cabinetul meu văd copii cedând în mod frecvent 
când sunt puși față în faţă cu echipamente medicale pe care 
ei le consideră amenințătoare — spatule și, bineînţeles, ace. 
Mulţi părinţi realizează că ţipetele și agitația copiilor lor nu 
reprezintă un mod de comportament „rău”, ci doar frica și 
instinctul de auto-conservare care și-au intrat în rol. Cu toate 
acestea, ei apreciază când eu reacţionez cu simpatie decât: 
enervându-mă. 

Sfaturi practice 


e Folosiţi cuvinte pentru a descrie ce simte copilul 
dumneavoastră. „Știu că ești furios” (când copilul lovește 
podeaua). “Fari foarte supărat” (în vreme ce el aruncă 
jucăriile prin cameră). Pe măsură ce copiii cresc, ei învaţă 
să utilizeze cuvintele în loc de acțiuni pentru a-și exprima 
emoțiile. Înainte de a face asta, ei trebuie să audă acele 
cuvinte care ie descriu emoțiile — „trist”, „furios”, „supărat”, 
„obosit” — rostite de multe, de foarte multe ori de către 
părinţii lor. 


e Asiguraţi-vă că bebelușul este în siguranță, dar nu 
interveniţi dacă nu este nevoie. Dacă bebelușul are un 
acces de furie pe o suprafață de beton s-ar putea să 
trebuiască să îl luaţi și să-l puneţi pe o suprafaţă moale, 
astfel încât să nu își facă vânătăi sau să se rănească. Dacă 
pare să vrea să lovească tare cu capul, s-ar putea să fie 
nevoie să îl ţineţi pentru a nu se răni. În caz contrar, nu 
trebuie neapărat să interveniţi. 


e Daţi-vă la o parte, dar rămâneţi în raza vizuală. Cea mai 
mare frică a unui copil mic este să rămână singur. Dacă 
ieșiți din raza vizuala a unui copil în vreme ce el are un 
acces de furie, acesta va deveni și mai supărat, dar și mai 
speriat. S-ar putea gândi că a fost atât de rău încât mami 
(sau tati) a plecat. Este cel mai bine ca el să știe că sunteţi 
acolo chiar dacă nu vă uitaţi la el sau nu îi vorbiți. 


e Asiguraţi-vă copilul că se va simţi mai bine când va înceta 
cu supărarea. Această afirmaţie vă arată încrederea 
dumneavoastră ca lucrurile nu vor fi întotdeauna la fel de 
supărătoare ca în acel moment. Pentru un copil mic 

prezentul pare infinit, în special când se simte groaznic. 
Reasipurarea dumneavoastră că viitorul va fi mai frumos, 
chiar în câteva minute, poate fi cle mare ajutor. 


Păstraţi-vă calmul. Atenţia intensă din partea unui părinte 
este o recompensă foarte importantă pentru un copil mic, 
fie că vine sub forma unor recompense, vorbe bune, pipete 
de supărare sau ameninţări — cu alte cuvinte, indiferent 
că rezultatul comportamentului este negativ sau pozitiv 
în ceea ce privește reacţia părinţilor. lar comportamentul 
care este recompensat tinde să se repete mai des. Așa că 
oferindu-i copilului atenţie, părinţii nu fac decât să prelun- 
gească și să mărească frecvenţa apariţiei acceselor de 
furie. 


—— 0 ~ 


Spock Cuiasic 


„Dacă simţiţi momentul când un acces de 
furie este pe cale să apară, încercaţi să 
distrageţi atenţia copilului: Oh, uite o 
păsărică. Zboară. Hai să mergem să o 
vedem.” Dacă sunteţi norocoși, atenţia 
copilului va fi deviată de la problema care îl 
afecta și va trece la altceva. Distragerea 
atenţiei merită încercată — dar să nu speraţi 
că va funcţiona întotdeauna” 


—Dr. Benjamin Spock, Îngrijirea sugarului și a copilului 

e Nuvă răzgândiţi datorită unui acces de furie al copilului. 
După ce părinţii iau o anumită decizie — de exemplu că, 
în acel moment, copilul nu poate mânca îngheţată — ei 
câteodată rămân fermi pe poziţie, în vreme ce în alte dăți 
se răzgândesc în cazul în care copilul încearcă ceva. 
Greşeală, mare greșeală! În cazul în care copiii descoperă 
ca țipetele și plânsetele îi ajută să obțină ceea ce vor, 
învaţă să aibă astfel de toane mai dese și mai lungi, în 
speranţa că aceasta va fi una din dăţile când părintele va 
ceda. 


e O dată ce s-a terminat un acces de furie, lăsaţi-vă copilul 
să afle că sunteţi mândru de el că a reușit să își recapete 
controlul. După un acces de furie al copilului este de înțeles 
că vreți să vă vărsaţi propria frustrare certându-l. Dar cel 
mai bine este să vă abţineţi. Nu îi este ușor nici unui copil 
să se adune după un acces major. Felicitaţi-l. Încurajaţi-l 
pentru viitoare succese spunând ceva de genul: „Data 
viitoate când o să mai fii supărat, sunt sigur că nu va trebui 
să țipi la fel de mult pentru a te simți bine!”. 


e Încercaţi să mai scădeţi din nivelul de stres la care este 
supus copilul dumneavoastră. Asiguraţi-vă că doarme 
destul. Asiguraţi-i tratament pentru problemele de sănătate 
persistente, cum ar fi alergiile sau infecțiile cronice ale 
urechilor. Dacă se duce la creșă sau grădiniţă sunteţi siguri 
că se simte în siguranţă și este fericit acolo? Există 
conflicte în familia dumneavoastră care implică multe 
țipete sau bătăi? 


e Descoperiţi ce situații specifice declanșează crizele de 
furie. Acestea apar mai frecvent când copilul este obosit 
sau înfometat, sau atunci când dumneavoastră sunteţi? 

Anumite circumstanţe par să declanșeze accesele de furie, 
cum ar fi aglomerările de oameni, cunoștințele noi, sau 
magazinele pline de lucruri noi și incitante? Pe care dintre 
acestea le puteți schimba? De exemplu, în loc să vă plim- 
baţi la ora 16, când toată lumea este obosită și înfometată, 
încercaţi să vă plimbaţi de dimineaţă sau măcar luaţi cu 
dumneavoastră o mică gustare. 


Situaţii speciale 


COPIII CARE SUNT GREU DE LINIȘTIT 


Poate aţi încercat toate tehnicile pe care le-am descris în 
acest capitol și chiar unele pe care le-aţi inventat chiar dum- 
neavoastră și, totuși, ajungeţi la concluzia că bebelușul 
dumneavoastră este greu de liniștit. Indiferent de ce faceţi, 
bebelușul dumneavoastră tot plânge des și pentru perioade 
lungi, foarte lungi. Sau poate copilul este foarte timid și fricos 
când are de a face cu persoane, locuri sau situaţii noi în ciuda 
eforturilor dumneavoastră de a-l face să fie mai încrezător și 
mai extrovertit. Există multe lucruri care pot face un copil să 
fie dificil de alinat. Este important să știți de ele deoarece 
dacă vă învinovăţiți pe dumneavoastră nu vă va ajuta în nici 
un fel, iar în acest fel veţi putea găsi alte moduri mai eficiente 
de a vă linişti copilul. Următoarea listă nu este completă, dar 
include unele dintre cele mai des întâlnite situații: 


e Ritmuri biologice neregulate. Dacă ciclurile de foame și 
oboseală ale copilului sunt relativ regulate, puteţi să 
ghiciţi, în general, ce îl deranjează doar știindu-i tiparul 

comportamentului și ce moment din zi este. Dar atunci 
când ciclurile sunt foarte neregulate, poate fi câteodată 
foarte greu să știți ce și când să faceți. 


+ Hipersensibilitate. Ocazional, un copil poate fi foarte 
sensibil la sunete, astfel încât cantitatea normală de sunet 
de fond să fie foarte iritantă pentru el. Alt copil poate 
avea aceeași sensibilitate, dar vizuală în acest caz, iar un 
joc de lumini și umbre de pe peretele camerei lui să îl 
suprastimuleze (în acest caz, niste jaluzele translucide 
pot rezolva problema). lar alţii pot fi sensibili la atingere, 
astfel încât razele solare care îi ating pielea să fie foarte 
neplăcute. Mulţi copii apreciază aceasta mai mult când 
sunt înfășuraţi bine sau ținuți în braţe ferm, dar blând. 


e Tonus muscular prea scăzut sau prea ridicat. Un copil cu 
tonus muscular scăzut, care până la vârsta de șapte luni 
nu poate sta singur în șezut sau nu se poate întinde după 
jucării, ar putea fi foarte frustrat sau să se simtă neajutorat. 
Unui copil cu un tonus muscular ridicat, ai căror mușchi 
sunt constant activi și care are parte de multă mișcare, 
i-ar putea fi destul de greu să se relaxeze și să se liniștească. 


e Intensitate mare de reacţie. Unii copii își exprimă emoțiile 
cu o energie neașteptat de ridicată. Când sunt fericiţi, ei 
sunt voioși; când sunt supăraţi, se simt mizerabil. Un copil 
care are un astfel de temperament poate fi foarte greu de 
liniștit, doar pentru că emoțiile sale negative sunt atât de 
puternic exprimate. 


+ Probleme medicale. Copiii care sunt supuși unui tratament 
pentru probleme medicale temporare, cum ar fi răcelile 

sau durerile de urechi, pot fi greu de liniștit deoarece ei 
au dureri. Problemele cronice, cum ar fi paraliziile 
cerebrale, astmul bronșic sau infecțiile cronice ale 
urechilor, implică, de asemenea, disconfort care poate 
îngreuna încercările părinţilor de a linişti copilul. 


+ Probleme de dezvoltare. În cazuri rare, rezistenţa față de 
încercările de calmare poate fi un prim semn al unei 
probleme de dezvoltare, cum ar fi autismul. De obicei, 
există și alte semne, cum ar fi lipsa contactului vizual și a 
interesului faţă de emoțiile altor persoane (de exemplu, al 
mamei). 


Dacă aveţi vreo bănuială privind existenţa oricăreia dintre 
problemele de mai sus sau altele care ar putea îngreuna 
alinarea, puteţi încerca să faceţi o mică schimbare — de 
exemplu, să menţineţi camera mai întunecată sau mai liniștită 
— acest lucru vă va ajuta foarte mult. Puteţi, de asemenea, să 
cereţi ajutorul unui profesionist. Un loc bun de unde să începeți 
este medicul dumneavoastră. Acesta vă va da o recomandare 
către un psiholog pentru copii sau un specialist în dezvoltarea 
comportamentală a copiilor, care vă va aduce liniștea 
interioară, asigurându-vă că nu există nici o problemă serioasă, 
sau, dacă există, să vă ajute să stabiliți modul în care să o 


abordaţi. 


COLICILE 


Aproape 1 din 10 copii plânge mai mult sau mai tare decât 
media. Acest plâns este destul de intens pentru a-i îngrijora 
pe părinţi sau pentru a-i face să se simtă neajutorați, frustraţi 
sau nervoși. Dacă veţi citi alte lucrări despre colici, veţi găsi 

definiţia de „a plânge trei sau mai multe ore pe zi timp de 
trei sau mai multe zile pe săptămână”. Această definiţie este 
folositoare când vine vorba de cercetare. Dar în lumea reală, 
unii bebeluși plâng mai puţin de trei ore și, totuși, plânsetele 
lor sunt intense și străpungătoare, și îi înnebunesc pe părinți. 
Acești bebeluşi suferă de colici. Alţi bebeluși nu fac decât să 
se agite la un nivel redus, fără a-i îngrijora prea mult pe părinți. 
Eu nu consider că acești copii suferă de colici. 

La majoritatea copiilor care suferă de colici, plânsul intens 
sau frecvent apare când aceștia au cam trei sau patru săptămâni 
și, de obicei, se înrăutățește înainte de a se domoli. Deși este 
greu de crezut pentru părinţi, în momentele frustrante, 
sfășietoare și foarte zgomotoase ale crizelor de colici, aceasta 
este doar o problemă temporară. Nouă din zece copii afectaţi 
de colici trec peste această problemă când ajung la vârsta de 
trei sau patru luni. În mare parte, nu sunt mai agitaţi sau mai 
dificili ca prichindei (1-3 ani) sau preșcolari decât copiii care 
nu au avut această problemă. 


Colicile apar la bebelușii sănătoși 

În momentele când plâng, copiii care suferă de colici cu 
siguranță că par a se simți mizerabil. Cu toate acestea, în 
general, ei sunt perfect sănătoși și continuă să crească și să 
se dezvolte normal. De fapt, majoritatea doctorilor consideră 
acum că a avea colici nu este o boală, ci mai degrabă o 
proastă funcţionare a unui sistem de organe perfect sănătos — 
ceea ce noi numim o problemă funcţională. De exemplu, 
intestinele copilulului s-ar putea agita într-un mod prost coor- 
donat și să îi cauzeze crampe. Intestinele sunt perfect sănă- 
toase, dar nu funcționează corespunzător. O ultrasensibilitate 
temporară la zgomot sau lumină poate cauza, de asemenea, 

colici. Nu este nimic în neregulă cu creierul copilului 
dumneavoastră; pur și simplu, este încă imatur și nu poate 
face faţă încă lumii care i se deschide. O tulburare a somnului 
este un alt tip de problemă funcțională care, ocazional, pare 
să cauzeze colici, 

Este foarte greu de realizat un test care să dovedească cu 
certitudine existenţa unei probleme funcţionale, așa că, atunci 
când îi este prezentat un copil care pare să aibă colici, un 
medic va încerca mai întâi să se asigure că nu este vorba de 
alte afecțiuni mai grave. lată câteva dintre lucrurile după 
Care se va uita: 


e Dacă bebelușul crește normal. Problemele serioase ale 
sistemului digestiv sau ale proceselor care oferă energie 
organismului și care înlătură deșeurile din organism sunt 
foarte probabile să cauzeze o creștere deficientă. Modul 
normal de creștere (descris în capitolul 2) este un bun semn 
că funcţiile de bază ale organismului funcţionează 
corespunzător. 


e Dacă plânsul în exces are loc mai ales într-o anumită 
parte a zilei, în general seara. Problemele medicale nu 
se opresc în anumite părţi ale zilei, deși se pot ameliora 
sau agrava în momente diferite. Un bebeluș care de dimi- 
neaţă până seara este vesel și activ, ca mai apoi să înceapă 
să se frământe fără a putea fi consolat, probabil că nu 
suferă de nici o afecţiune medicală. 


e Dacă examenul medical este normal. Un examen medical 
meticulos nu înlătură complet grija existenţei unei 
afecţiuni medicale care ar putea cauza plânsul excesiv, 
dar elimină destule. De exemplu, copilul ar putea avea o 
mică zgârietură pe suprafaţa ochiului care să îi producă 

multă durere. Un examen atent poate scoate în evidenţă 
acest lucru și tratamentul cu un unguent poate ameliora 
„colica”. 


e Dacă testele de laborator sunt negative. Majoritatea 
doctorilor consideră că dacă examenul medical și istoricul 
medical a copilului sunt în regulă, atunci o radiografie 
sau teste de sânge nu vor veni cu nimic nou. Pe de altă 
parte, dacă există ceva în istoria medicală a bebelușului 
care să ridice vreo suspiciune pentru o anumită afecţiune, 
atunci are sens să se realizeze anumite teste specifice 
care să confirme sau nu existenţa acestui diagnostic 
(reținerea unui doctor de a face automat multe teste îi 
poate deranja pe unii părinţi. Problema este că testele 
însăși pot cauza probleme și riscuri — durerea cauzată de 
acul folosit pentru a preleva sânge, radiaţiile X de la 
radiografii — și sunt și costisitoare. Mai important, 
majoritatea testelor este probabil să vină înapoi cu 
rezultatul „negativ”, nemeritându-și efortul luat pentru a 
le realiza. Realizarea multor teste fără ghidare din partea 
istoricului medical sau a examenului fizic nu ajută, și ar 
putea chiar să facă rău. Pur și simplu, este greșit.) 


Măsuri de liniştire a unui copil cu colici 

De la remedii din folclor până la medicamente eliberata cu 
rețetă, există sute de remedii pentru colici, dar nu există una 
garantată 100%. Un lucru care merge grozav pentru un copil 
ar putea să nu dea nici un rezultat în cazul altuia. Sugestiile 
ce urmează sunt cele pe care le-am descoperit a fi cele mai 
folositoare în practica mea medicală. Vedeţi care vă par a fi 
potrivite pentru dumneavoastră și încercaţi-le. 

MEDICAMENTELE MAMEI 
POT ÎMBOLNĂVI UN COPIL 47 


O cauza deseori trecută cu vederea este reacția negativă 
a unui sugar la medicamentele luate de mama sa. Dacă 
alăptaţi, orice substanţă pe care dumneavoastră o luaţi 
este foarte probabil să ajungă în corpul copilului 
dumneavoastră. Câteodată, medicamentele care pe un 
adult îl pot face să se simtă mai bine pot cauza 
probleme unui copil și pot să îl facă să se simtă rău. 
Acesta este doar un alt motiv pentru care să vă consultaţi 
cu doctorul dumneavoastră - și al copilului 
dumneavoastră — înainte de a începe să luaţi orice 
medicament în vreme ce alăptaţi. 


e Asiguraţi-vă că bebelușul este sănătos. Dacă vă este frică 
de faptul că bebelușul dumneavoastră ar putea fi foarte 
bolnav, nu va face decât să îngreuneze să îi suportaţi 
plânsul. Așa că primul pas pe care trebuie să îl faceți este 
să vă duceţi copilul la medic pentru o examinare amă- 
nunțită. După această examinare iniţială, dumneavoastră 
și doctorul dumneavoastră ar trebui să rămâneţi în contact 
constant, iar el ar trebui să vă vadă copilu! în mod regulat 
-la una sau două săptămâni — pentru a se asigura că acesta 
este încă sănătos (în ciuda plânsului). 


e Reduceţi stimularea. Una dintre principalele cauze ale 
colicilor este suprastimularea. Dacă observați că bebelușul 
nu face decât să se agite mai mult și să se supere cu cât 
încercaţi mai mult să îl liniștiți, atunci acesta este un 

BOLI CE POT FI CONFUNDATE CU COLICILE EF 


Colicile adevărate nu sunt o boală organică, iar majoritatea 
bebelusilor cu colici nu sunt bolnavi. Dar multe si variate 
afecțiuni pot cauza plâns excesiv și pot părea a fi colici la 
prima vedere. În mod special, trei afecţiuni medicale 
cauzează dureri și plâns asemănător colicilor: 


e Alergie la proteinele din lapte. Asa cum am explicat 
și în capitolul 2, nu este neobișnuit ca sugarii să fie 
alergici la proteinele care se găsesc în laptele praf 
fabricat din lapte de vacă. Mulţi bebeluşi sunt alergici 
și la proteinele din formulele bazate pe soia. Alergiile 
la laptele praf pot cauza urticarie sau chiar mici 
hemoragii la nivelul intestinelor, usor detectabile cu 
ajutorul unui test. Dar, câteodată, plânsul excesiv este 
singurul simptom aparent. Dacă alergiile cauzează 
plânsul și dumneavoastră vă hrăniţi copilul cu 
biberonul, atunci trecerea pe așa-numitele formule 
„elementale” sau pe tipurile hipoalergenice pot ajuta la 
stabilirea diagnosticului si la vindecarea afectiunii, în 
același timp. Dacă alăptaţi, ar trebui să înlăturați din 

| dieta dumneavoastră orice produs lactat sau pe baza de 
soia, din vreme ce proteinele din ele pot trece în 
laptele dumneavoastră. 


e Intoleranfa la lactoză. Aceasta este o altă afecțiune 
care poate cauza balonare, disconfort si plâns 

asemănător colicilor după o masă care a inclus și lapte 
(vezi capitolul 2). Organismul bebelușului nu poate, pur 
și simplu, să absoarbă un anumit carbohidrat, lactoza. 
Lactoza rămâne în intestine unde fermentează, 
cauzând crampe și diaree. La bebeluși apare frecvent o 
intoleranță temporară la lactoză imediat după un episod 
de diaree infecțioasă, iar numai un număr mic de copii 
suferă de intoleranţă permanentă. Formulele din soia şi 
cele speciale nu conţin lactoză. Trecerea la o astfel de 
formulă poate face o mare diferenţă în cazul în care 
„colicile” bebelusului dumneavoastră nu sunt altceva 
decât o incapacitate de a nu digera lactoza. 


+ Boala de reflux gastro-esofagian (BRGE). De 
asemenea descrisă în ultimul capitol, această boală se 
caracterizează prin pătrunderea de mici cantităţi de 
acid gastric în esofag, cauzând senzaţia de arsuri 
retrosternale. Un reflux redus este normal la bebeluș, 
dar dacă acesta are loc în mod regulat, acidul gastric 
poate afecta mucoasa esofagului, producând și dureri 
serioase. Refluxul este adesea cel mai accentuat la 
câteva minute după masă, când stomacul este plin, și, 
în special, dacă bebelușul este în poziţie orizontală. 
Plânsul imediat după masă poate indica existenţa 
BRGE. Arcuirea spatelui și poziţia fixă, nemișcată, sunt 
amândouă reacţii la acidul gastric, fiind, de asemenea, 
simptome ale bolii. Tratamentul acestei afecțiuni, care 
include moduri speciale de hrănire și chiar 
medicamente, este în general foarte eficient. 

indiciu că nu trebuie să faceţi mai mult, ci mai puţin. 
Diminuaţi intensitatea luminilor. Faceţi cât de multă liniște 
în cameră. Înfășaţi-vă copilul, astfel încât mișcările braţelor 
și picioarelor lui să nu se cumuleze stimulării. 


e Luptaţi-vă cu plictiseala. Acum, că v-am învăţat cum să 
combateţi suprastimularea copilului, ar putea părea contra- 
dictoriu să vă încurajez să „combateţi plictiseala”. Dar, de 
fapt, nu este atât de ciudat pe cât pare. Prea puţină stimulare 
poate fi la fel de neplăcută pentre copii ca și prea multă; ei 
se nasc cu dorinţa înnăscută de a învăţa lucruri noi și de a 
deveni irascibili dacă nu li se oferă noi încercări sau 
distracţii. Șmecheria este să descoperiţi echilibrul în funcţie 
de dezvoltarea și temperamentul copilului. Respectaţi-i 
nevoia pentru momente de liniște, dar atunci când pare 
treaz, alert și receptiv fiţi pregătiţi să vă jucaţi cu el, să îi 
cântaţi sau să vorbiţi cu el. Un nou-născut poate fi, de ase- 
menea, fascinat de jucării agățate, umbre, frați mai mari și 
alte lucruri care se mișcă și se schimbă. Copiii mai mari 
adoră să își exploreze propriul corp. În jurul vârstei de patru 
sau cinci luni, orice jucărie pe care o pot apuca, trânti, 
ascunde și pune în gură este suficientă pentru a-i menţine 
ocupați și fericiţi un timp. 


e Schimbaţi preparatul de lapte praf sau faceţi modificări 
în dieta dumneavoastră. Unii medici pediatri se opun 
modificării formulei laptelui praf ca răspuns la apariția 
colicilor, dar dovezile în favoarea acestui lucru sunt solide 
și convingătoare: trecerea la o formulă fără lactoză, fără 
soia (o formulă elementală, descrise în capitolul 2) sau un 
regim fără lactate pentru mama care alăptează, functio- 
nează apruape întotdeauna. Este mai ușor să faceți această 
schimbare și să vedeți ce se întâmplă decât să faceti 

analize costisitoare pentru determinarea alergiilor la 

mâncare sau intoleranţei la lactoză. 

Dacă alăptaţi, încercaţi să înlăturați lactatele și produsele din 
soia din dieta dumneavoastră, deoarece proteinele din laptele de 
vacă și cele din soia trec în laptele dumneavoastră. (Țineţi minte 
însă că trebuie să consumati din alte surse nutrienţii importanți 
cum sunt calciul și proteinele). Alte schimbări ale dietei pot face, 
de asemenea, o mare diferenţă. Încercaţi să înlăturați orice produse 
care conţin cofeină, cum ar fi: cafeaua, ceaiul, marea majoritate 
a sucurilor (nu doar cele cu cola) și ciocolata (vai!). Eliminaţi și 
varza, varza de Bruxelles, broccoli și vegetalele din aceeași grupă, 
deoarece acestea pot cauza flatulență. Multor bebeluși le place 
gustul de usturoi în laptele lor, dar încercați să reduceţi din 
cantităţile de condimente folosite, în special piperul. 

Dacă sunteţi destul de norocoasă, iar plânsetele copilului 
se domolesc după câteva zile de la schimbările acestea, atunci 
este grozav. Dar asta nu înseamnă neapărat că bebelușul 
dumneavoastră este într-adevăr alergic sau suferă de intoleranță 
la lactoză. Din vreme ce colicile trec câteodată de la sine, și 
deoarece realizarea oricărei schimbări poate domoli plânsetele 
copilului, nu puteți fi siguri că doar înlăturarea proteinelor din 
laptele de vacă sau a lactozei este pasul care a făcut diferența. 
Din acest motiv, este logic să mai așteptați câteva săptămâni, 
iar apoi să reintroduceți treptat formula veche (sau să începeți 
să consumați mici cantităţi de lactate dumneavoastră, dacă 
alăptaţi și vă plac laptele, brânza și îngheţata). Mai mult ca 
sigur că bebelușul se va descurca cu această dietă a doua 
oară. Dacă nu, nu i-aţi făcut nici un rău. În orice caz, aţi aflat 
ceva important despre copilul dumneavoastră. 


e Urmăriţi hrănirea cu biberonul a copilului dumneavoastră. 
Dacă bebelușul pare că are gaze (lucru care poate fi dedus 

dacă în mod curent el se agita după masă, dar se potolește 
după ce a eructat ceva mai puternic), o cauză ar putea să 
o reprezinte aerul înghițit. Orice copil înghite puţin aer 
când mănâncă, dar prea mult poate produce suferinţă. 
Pentru a vă împiedica bebelușul să înghită aer, ţineţi 
biberonul înclinat, astfel încât tetina să fie plină cu lapte. 
Dacă observați că bebelușul suge cu putere ca să tragă 
laptele din biberon, încercaţi să măriți orificiul tetinei cu 
ajutorul unui ac încins la flacără. Dacă bebelușul suge 
prea mult lapte și ajunge la un moment dat să înghită cu 
zgomot, înlocuiți tetina cu una care are orificiul puţin mai 
mic. Acordaţi-i o șansă să râgâie dacă pare să aibă nevoie, 
ținând minte că dacă îl bateţi, îl frecati sau îl zgâlţâiți cu 
forţa nu ajută cu adevărat. Două poziţii par a ajuta cel 
mai bine un copil să elimine aerul din stomac: una în care 
îl ţineţi în poala dumneavoastră drept și puţin aplecat în 
față, iar cealaltă în care îl ţineţi în braţe cu privirea peste 
umărul dumneavoastră (dacă înainte de aceasta vă puneţi 
un scutec de pânză pe umăr, nu va trebui să vă schimbaţi 
hainele atât de des după ce faceți asta). 


+ Încercaţi să folosiţi un port-bebe tip rucsac. Majoritatea 
studiilor științifice nu au reușit să arate dacă transportul 
copilului în permanenţă, pe toată durata zilei, așa cum se 
întâmplă în unele culturi, poate ajuta la evitarea colicilor. 
Cu toate acestea, folosirea unui port-bebe este un grozav 
mijloc de apropiere cu copilul dumneavoastră. Contactul 
fizic reduce plânsetele pentru orice copil și ar putea avea, 
de asemenea, efecte pozitive asupra dezvoltării 
emoționale a copilului. În mintea mea, un rucsac de pânză 
pentru piept este de o mie de ori mai bun decât unul dintre 
acele scaune din material plastic cu mâner pentru copii, 

ce par a fi atât de populare acum. Nu numai că bebelușul 
este mai aproape de dumneavoastră — tot ce trebuie să 
faceţi ca să îi sărutaţi fruntea este doar să vă înclinați 
capul — dar astfel aveţi și mâinile libere. 


e Încercaţi cu mișcări și vibrații. Dacă vedeţi că mersul cu 
mașina vă linişteşte copilul, atunci aţi putea să vă gândiţi 
să investiţi într-un vibrator care se atașează pătuţului 
copilului și creează o mișcare liniștitoare asemănătoare. 
Unii părinţi își pun copilul într-un scaun pentru copii pe 
care îl poziţionează pe uscătorul de rufe. Dacă faceți acest 
lucru, vă sfătuiesc să folosiți bandă adezivă pentru a fixa 
scaunul de uscător; în caz contrar, scaunul poate vibra 
datorită uscătorului și să cadă de pe acesta. Leagănele 
pentru copii funcţionează pentru unii, dar, de obicei, doar 
pentru perioade scurte de timp. Asiguraţi-vă că bebelușul 
este bine prins, și că leagănul însuși este stabil și robust. 


* Încercați să folosiţi muzica, zgomotul de fond sau alte sunete 
liniștitoare. Puteţi cumpăra casete cu bătăi ale inimii, cu 
sunetul vântului ce bate prin crengile copacilor, sau sunetul 
melodios al unui pârâu care curge. Puteţi, de asemenea, să 
achiziţionaţi un generator de zgomot de fond, dar un aparat 
de radio ieftin (sau televizorul), setat pe o frecvenţă pe 
care nu este nici un canal și dat la un volum redus poate 
avea același efect. Nici unul dintre aceste lucruri nu au 
fost demonstrate știintific ca fiind eficiente, dar ele par a-i 
linști pe unii copii — și nu pot face nici un rău. 


e Daţi copilului puțin ceai de plante. Oferite în cantități 
mici, ceaiurile slabe din plante, cum ar fi cele de musetel, 
lămâiță sau mentă, pot ajuta la calmarea unor copii. Aveţi 
grijă la ceaiurile care conţin cofeină. De asemenea, aveţi 

grjă să nu îi daţi copilului cantități mari de ceaiuri sau 
alte lichide clare, deoarece, probabil, pot înlocui formula 
comercială sau laptele mamei, care sunt mult mai nutritive. 
Cantităţile excesive de lichide clare cum sunt ceaiurile 
pot produce și schimbări ale compoziţiei chimice a sângelui 
copilului. Ca o regulă de ţinut minte, puteţi să îi daţi maxim 
120 de ml într-o perioadă de 24 de ore. 


Întrebaţi-vă medicul înainte de a apela la medicamente 
pentru tratarea colicilor. Este foarte tentant să apelați la 
medicamente pentru a trata colicile, dar, de obicei, acest 
lucru nu este o soluţie prea bună. Medicamentele ce conţin 
simethicone și care promit să înlăture gazele din stomac 
s-au dovedit la fel de eficiente ca și apa cu zahăr. Alte 
medicamente sunt chiar periculoase. Medicamentele care 
sunt destinate să amelioreze crampele intestinale (anti-spas- 
tice) pot scădea, de asemenea, și frecvenţa respiraţiilor. 
Unele medicamente conțin chiar alcool sau principii active 
înrudite cu opiumul; ele pot produce suprasedarea și alte 
efecte secundare periculoasee. Chiar și acetaminophen-ul 
(principalul ingredient al Tylenol-ului și al altor medica- 
mente contra durerii și febrei) este periculos dacă este 
administrat în cantități mari sau timp de prea multe zile la 
rând. Aspirina nu ar trebui niciodată administrată copiilor 
datorită riscului apariţiei afectării hepatice severe (sindromul 
Reye). Bineînţeles, dacă există o afecțiune medicală care 
îl face pe copil să plângă (adică dacă plânsul nu este cauzat 
de colici), atunci medicul copilului îi va putea prescrie 
acestuia medicamente. 


e Faceţi-i masaj bebelușului. Copiii născuți înainte de termen 
cresc mai bine dacă sunt masaţi în mod regulat, iar masajul 
ajută la vindecarea multor afecţiuni legate de stres atât la 

copiii mai mari, cât și la adulți. Din nefericire, eu nu prea 
am descoperit dovezi care să certifice că ajută la tratarea 
colicilor. Cu toate acestea, merită încercat. Există specia- 
lişti în masaj, dar eu consider că orice atingere blândă și 
ritmică poate fi benefică. O sticlă cu apă călduţă (atenţie: 
nu fierbinte!) pusă pe abdomenul bebelușului este un alt 
remediu tradiţional, dar nu confirmat științific. 


* Renunţaţi la fumat. Fumatul în timpul sarcinii ar putea crește 
riscul apariţiei colicilor la copil, iar fumatul pasiv după 
naștere poate provoca colici. Bineînţeles, există multe alte 
motive excelente pentru a renunța la fumat. Fumatul pasiv 
pentru copil crește riscul apariţiei astmului bronșic, 
pneumoniei sau infecțiilor urechilor, printre multe altele. 
Și, bineînțeles că va pune propria viaţă în pericol putând 
cauza boli de inima, accidente vasculare cerebrale și cancer. 


Cum să faceţi faţă colicilor 

V-am asigurat deja ca acestea nu durează permanent. Dar 
chiar dacă știți că vor trece în curând, nu face ca totul să fie 
„bine” pentru părinţi. Pentru mulţi, săptămâni de ceea ce pare 
a fi plâns continuu sunt pur și simplu o tortură. Supuși unui 
astfel de stres, la părinți apar simptome de depresie sau 
anxietate; câteodată, chiar viaţa de familie are de suferit. 
Mulţi visează chiar că își lovesc copilul, iar apoi se simt 
rușinați sau înspăimântați de aceste sentimente. Ca rezultat, 
încrederea lor ca părinte are de suferit. Plânsul cauzat de 
colici poate face unele persoane, chiar și pe unii părinţi și 
îngrijitori, să comită abuz asupra copilului— de exemplu să-l 
zgâlţăie. Pe cât de groaznic sună asta, este totuși de înţeles, 
într-un fel. Colicile creează câteodată la adulţi sentimentul 
că trebuie să facă ceva, orice, pentru a opri plânsul. 

Nu spun asta pentru a vă speria, ci pentru a vă reasigura că 
dacă bebelușul dumneavoastră suferă de colici și la un moment 
dat vă simţiţi atât de stresaţi încât vă aflați pe punctul de a 
ceda, să știți că nu sunteți totuși singuri. Multi părinţi grozavi 
au suferit groaznic din cauza colicilor. Poate fi unul dintre 
cele mai groaznice momente de îndurat ca părinte, în special 
dacă durează mai mult de limita de trei-patru luni. Pentru ajutor, 
lucraţi împreună cu pediatrul dumneavoastră și urmați sfaturile 
pe care vi le-am oferit. Pe de altă parte, privind dintr-un unghi 
pozitiv, dacă reușiţi să treceţi cu bine de această perioadă, 
probabil că veţi putea face faţă oricărei alte încercări! 


+ Nu vă învinovățiţi. Reamintiţi-vă: nu este vina dumnea- 
voastră că bebelușul are colici, nu sunt un semn că bebe- 
lușul este bolnav, iar dumneavoastră faceți tot ce puteți. 
Părinţi excelenți au deseori bebeluși ce sunt afectaţi de 
colici. Dacă membrii fmiliei, prieteni sau colegi sugerează 
altceva, nu-i ascultați. Nici nu știu despre ce vorbesc. 


e Acordaţi-vă din când în când o pauză. Găsiţi pe cineva în 
care aveţi încredere să stea cu copilul cât dumneavoastră 
iesiți puţin și vă relaxaţi. Dacă sunteţi în permanenţă 
obosiţi, nu vă veţi putea bucura de copilul dumneavoastră 
și nu veţi putea fi eficienţi în a vă calma copilul cum aţi 
fi în caz contrar. 

Pe cât de important este acest concept, trebuie să adaug 
puţină atenţionare. Așa cum am spus și mai sus, este nevoie 
de multă răbdare pentru a putea face faţă unui copil care 
plânge continuu, așa cum știți. Multe cazuri de abuz asupra 
copiilor se petrec atunci când o persoană care nu este părintele 
copilului este lăsată să aibă grija de un copil ce suferă de 
colici. Deseori este un prieten care zgâlţâie copilul pentru 

Întrebare: primul nostru copil a suferit de colici timp de 
patru luni, și a fost nevoie de ceva timp pentru a ne face 
din nou curaj să rămân din nou însărcinată. Dar acum 
așteptăm un al doilea copil. Care sunt șansele că vom fi 
nevoiţi să trecem iar prin această perioadă și cu al 
doilea copil? 


Răspuns: o dată ce aţi mai trecut printr-o perioadă de 
colici, este de înţeles că nu doriți să mai aveţi de-a face 


cu aceasta. Nu cred că riscul de a avea un al doilea 
copil cu colici este ridicat. Un raport științific pe care 
l-am consultat arată că este des întâlnit cazul în care 
unul dintre copiii unei familii să fie afectat de colici, în 
vreme ce celălalt să nu fie afectat. Aceasta se apropie și 
de propria mea experienţă cu bebeluşii cu colici. 
Oamenii se întreabă în legătură cu diferiţii factori care 
pot declanșa colicii, dar șansele apariţiei acestora sunt 
egale, fie că bebelușul este născut la termen sau 
prematur, băiat sau fată, primul născut sau nu, alăptat la 
sân sau hrănit cu biberonul. 


a-l liniști și în acest proces se produc afectări cerebrale serioase. 
Dacă există îndoieli în ceea ce privește capacitatea celui 
sau celei care vă ajută să aveți grijă de copil, cel mai bine 
este să rămâneți acasă, chiar dacă lăsați îngrijirea copilului 
pe seama acesteia timp de câteva ore. În acest mod, sunteți 
acolo dacă este nevoie de dumneavoastră. Oricine are grijă 
de copilul dumneavoastră trebuie să înțeleagă că niciodată 
nu trebuie să zgâlțâie copilul. 

e Să nu vă fie frică să cereți ajutor sau îndrumare. Dacă în 
orice moment simţiţi că aţi ajuns la punctul în care sunteți 
gata să cedaţi — iar acest lucru se întâmplă cu mulţi, foarte 
mulți părinţi care au un copil cu colici — atunci trebuie să 
cereţi ajutor. Nu este nici o rușine să spuneţi soțului, 
partenerului de viaţă, prietenilor sau doctorului că, pur și 
simplu, nu mai puteţi să vă descurcaţi pe cont propriu. 
Deseori, doar să aveţi o persoană care vă înțelege poate fi 
de mare ajutor. Câteodată, consilierea profesională poate 
fi de ajutor ca să vă redea încrederea în propriile puteri 
pentru a trece prin această perioadă grea. Altă opţiune ar 
fi să sunați la liniile pentru abuz asupra copiilor sau pentru 
părinţi. Pur și simplu, sunaţi la numărul agenţiei pentru 
portecţia copilului sau sunaţi la 911 și cereţi ajutor (în 
SUA). Nu trebuie să vă îngrijoraţi că vă vor considera un 
monstru sau că vor încerca să vă ia copilul de lângă 
dumneavoastră. Dar s-ar putea să fie capabili să vă ajute 
o persoană bine intenționată are grijă de copilul dumnea- 
voastră temporar acordându-vă șansa de a vă recăpăta 
puterile atât fizice, cât și emoționale. 

Cu siguranță că dacă vă este teamă că vă veti răni copilul 
din cauza frustrării sau supărării, atunci trebuie să sunaţi pe 
cineva imediat. În general, părinţilor le este frică să ceară 
ajutor în astfel de situaţii, deși nu ar trebui să simtă acest 
lucru. A primi ajutor atunci când aveţi nevoie de el, chiar 
dacă s-ar putea să fiți speriaţi, arată cât de mult ţineţi la 
copilul dumneavoastră. 


e Anunţaţi-vă vecinii. Câteodată, unul dintre aspectele cele 
mai deranjante ale colicilor este îngrijorarea că vecinii 
dumneavoastră ar putea fi deranjaţi de zgomot sau, și mai 

rău, că s-ar îndoi de capacităţile dumneavoastră părintești. 
Am clescoperit că o abordare directă este cea care ajută 
cel mai mult în acest caz. Ciocăniţi la ușa vecinilor 
dumneavoastră și explicaţi-le că bebelușul este afectat 
de colici. Explicaţi-le că aţi fost la doctor, că încercaţi 
câteva lucruri și că știți cu siguranţă că plânsul nu va dura 
pentru totdeauna, dar între timp că speraţi că aceștia nu 
vor fi foarte deranjați de zgomot. Aproape întotdeauna o 
astfel de abordare este întâmpinată cu simpatie, înțelegere 
prietenească și zâmbete atunci când treceţi pe hol sau pe 
stradă. 


TRISTEȚEA 


pn în acest moment am vorbit despre cum să vă descurcaţi 
cu alinarea supărărilor de zi cu zi. Tristeţea — răspunsul 
emoțional la o pierdere serioasă — este un alt tip de supărare. 
Ea nu apare în fiecare zi, bineînțeles. Dar nici nu trece cu 
ușurință, cum este cazul unei dureri în urma zgârierii genun- 
chiului sau durerea unui os rupt. Tristeţea este bineînţeles o 
parte a vieții. Dar mulți adulţi nu sunt împăcațţi cu ideea că și 
copiii foarte mici — sugarii și prichindeii — pot suferi câteodată 
de tristețe. Și pentru că aceștia nu își pot exprima trăirile în 
cuvinte, poate fi foarte greu de înţeles că bebelușul suferă de 
tristeţe și că are nevoie de ajutor. 

Ca părinte, trebuie să fiţi capabili să recunoașteţi mâhnirea 
și evenimentele care o declanșează. O dată ce veţi întelege 
căile speciale prin care un copil simte pierderea, veţi putea 
să vă protejaţi copilul de unele surse de amărăciune. lar dacă 
pierderile sunt inevitabile, veţi putea să fiți capabili să 
identificaţi mâhnirea copilului pentru ceea ce este și, astfel, 
să puteţi oferi alinare. 

Tristefea poate avea multe cauze 

La copiii mici, principalul motiv al apariţiei tristeţii este pier- 
derea unei relații importante. Pierderea poate apărea bine- 
înțeles când un părinte, bunic sau frate moare, bineînţeles. 
Dar pentru un copil mic, chiar și o scurtă separare de o persoană 
iubită poate declanșa sentimentul de pierdere. Prin scurtă vreau 
să zic cel puţin o săptămână sau două. lată câteva exemple 
de situaţii care pot declanșa mâhnirea la copii: 


e Părinţii unui copil de 10 luni decid să plece într-o vacanță 
lăsându-și copilul în grija bunicilor pe care el nu îi cunoaște 
așa de bine. 


e Un copil de 18 luni este internat deoarece suferă de apen- 
dicită, și trebuie să primească antibiotice în spital timp de 
două săptămâni. Din păcate, mama sa stă departe, are și 
alţi copii acasă și nu are mașină. Așa că, o dată ce a stat 
pe timpul operaţiei cu copilul, nu se mai întoarce decât 
când este timpul să îl ia acasă. 


e Un copil de trei ani se trezește că mama sa nu mai este 
acasă, fiind dusă la spital deoarece suferă de o gravă 
maladie de sânge. După o săptămână, copilului îi este 
permis să o viziteze, dar femeia care stă întinsă pe patul 
de spital nu seamănă cu mama lui. 


Observaţi că în fiecare dintre aceste cazuri, un copil mic 
este separat de un părinte sau de părinții săi pentru o perioadă 
de mai multe zile. De asemenea, lipsește o susţinere din par- 
tea unui alt adult în care să aibă încredere. În primul exemplu, 
bunicii care vin să aibă grijă de copil îi sunt complet străini. 


201 SITUAŢII SPECIALE — TRISTEȚEA BIG) 


În cel de-al doilea exemplu, în jurul copilului erau asistente 
medicale și doctori care îi erau străini și se și modificau la 
fiecare schimb. lar în al treile caz, putem să ne imaginăm că 
soțul era îngrijorat mereu de starea soției sale și nu putea să 
își aline chiar atât de bine copilul. 


Orice copil mic simte mâhnire la un moment dat 
Înainte de vârsta de șapte sau opt luni este foarte ușor pentru 
bebeluși să se descurce cu diferite persoane care au grijă de 
ei. Se pare că nu au capacitatea de a le fi dor de o persoană 
care nu mai este lângă ei, atâta timp cât este altcineva acolo 
care să aibă grijă de ei. Din acest motiv, copiii foarte mici 
sunt protejaţi de a simţi tristețea produsă de o separare. 

La vârsta de 8 — 10 luni, însă, copiii se schimbă. Ei devin 
mai puţin receptivi cu străinii, de exemplu, și protestează 
mai mult când părinţii lor îi lasă în grija unei alte persoane, 
chiar dacă nu este o străină. De asemenea, acceptă mult mai 
greu alinare din partea altor adulţi în afară de părinţi sau 
persoane în care au încredere. 

O dată ce bebelușii au ajuns la această etapă a dezvoltării 
lor, ei devin mult mai vulnerabili la tristețe și rămân astfel 
de-a lungul copilăriei. În primul rând, este greu să convingeți 
un copil mic că mămica sau tăticul lui se vor întoarce, deoa- 
rece, bineînţeles nu întelege ce îi spuneți. În al doilea rând, 
timpul trece mai greu pentru copii. Deoarece ei nu își pot 
imagina cu ușurință viitorul sau nu pot să își aducă aminte 
trecutul, prezentul pare să ţină pentru totdeauna. În acest caz, 
chiar și despărţirile de scurtă durată pot părea pentru copii ca 
fiind permanente. 

Câteodată semnele pot fi subtile 
Înainte să vă puteţi alina un copil care este mâhnit, trebuie 
să puteți să recunoașteţi semnele care vă arată că bebelușul 
simte tristețe. Un adult mâhnit arată supărat, se îmbracă în 
haine închise la culoare și încetează să mai iasă din casă; 
regretul și durerea lui sunt evidente. Un bebeluș care este 
mâhnit ar putea să combine momente de supărare cu momente 
în care comportamentul său pare normal, incluzând râsete și 
joacă. Mâhnirea la un copilul poate părea ca o afecțiune 
fizică, cu iritabilitate, momente de neascultare, apetit scăzut, 
și chiar vărsături. Sau poate părea ca un comportament 
neadecvat cu accese de furie, agresivitate și momente de 
distrugere. (La orice vârstă, mâhnirea presupune mai multe 
stări emoționale incluzând și tristeţe și furie, așa că nu ar 
trebui să fie de mirare că ei vor exprima și aceste sentimente.) 
La copiii mici, mâhnirea nu se manifestă instant; ea apare 
în timp. Copiii mici care se trezesc singuri, cum era cazul 
copilului de 18 luni din spital, trec prin trei stadii: 


e Stadiul 1: protestul. Imediat după ce copilul suferă o 
pierdere, este foarte probabil să fie foarte supărat. Plânge 
tare, are accese de furie, plânge ca mama lui să se întoarcă, 
sau încearcă să meargă după ea. El refuză să fie alinat, și 
poate să refuze chiar mâncarea. 


e Stadiul 2: disperarea. După câteva zile de protest, copilul 
se calmează. El începe să mănânce și chiar să se joace 
puţin. În marea parte a timpului, însă, el va părea supărat 
sau serios, și poate chiar să privească pentru perioade lungi 
de timp la locul unde și-a văzut ultima oară părintele 
plecat. Nu mai ţipă după părintele plecat și nici nu mai 

încearcă să plece după el. Într-un final, el poate reîncepe 
să se comporte normal. 


e Stadiul 3: detașarea și efectele pe termen lung. Dacă 
părintele se întoarce după ce copilul a trecut prin stadiile 1 și 
2, acesta s-ar putea să nu îl primească cu bucurie. În schimb, 
își întoarce capul și refuză să își recunoască părintele, sau își 
încleștează pumnii și încearcă să-l lovească. O dată ajuns 
acasă, copilul poate fi distant și supărat pentru mai multe 
zile sau chiar săptămâni. Sau comportamentul lui poate fi 
unul de extremă atașare. Intră în panică dacă mama dispare 
din raza lui vizuală, chiar și pentru un moment, refuză să 
doarmă singur, și are accese de furie dacă mama sa pleacă 
undeva fără el. Un alt copil, cu un temperament mai puțin 
expresiv, se poate interioriza și deveni neliniștit, verificând 
frecvent dacă mama sa nu a dispărut din nou. 


Această secvenţă de întâmplări este tipică pentru copiii 
mici care sunt despărțiți de părintele sau părinţii lor pentru o 
perioada de câteva zile sau mai mult. În anii '50, în Marea 
Britanie a fost realizată o serie de filme despre copiii care 
erau spitalizaţi fără părinţii lor. Să privești cum acești copii 
trec prin aceste faze de protest, disperare și detașare este cu 
adevărat tulburător. 

În mare măsură ca rezultat al acelor filme, spitalele și-au 
schimbat politica în ceea ce privește internările copiilor mici. 
Părinţii au început să nu mai fie trimiși acasă și li s-a permis 
să rămână, iar, ulterior, spitalele au amenajat chiar locuri în 
care aceștia să poată dormi. Eu susţin atât de mult ideea ca 
părinţii să rămână cu copiii lor internaţi, încât nu mă jenez 
să îi fac pe părinţi să se simtă vinovaţi dacă vor să își lase 
copilul singur în spital, în cazul în care știu că acest lucru îi 

va face să rămână. Dacă, totuși, părintele nu poate să stea, 
eu recomand ca acesta să viziteze bebelușul cât de des posibil. 
Câteodată, părinţii stau deoparte deoarece nu vor ca bebelușii 
lor să își ia rămas bun de multe ori. Dar eu sunt de părere că 
a spune „la revedere” de mai multe ori este cu mult mai bine 
pentru un copil decât a trece prin tot chinul cauzat de o 
pierdere aparent permanentă. 


Ajutându-vă copilul să se împace cu despărţirea 
Spunându-vă ce se petrece cu copilul dumneavoastra când 
trece printr-o despărţire, nu am intenţia de a vă face să vă 
simţiți vinovaţi. Părinţii chiar au nevoie câteodată să își lase 
copilul în grija altcuiva din cauza unei călătorii de afaceri, a 
unei vacante atât de necesare, sau altor motive serioase. Ideea 
este să fiți conștienți de cum vede copilul dumneavoastră 
aceste despărțiri și să puteţi să faceţi aceste momente mai 
ușor de suportat. lată câteva lucruri pe care le puteți face. 


e Despărţirile sunt mai ușor de suportat când copilul este 
mai mic. Dacă bebelușul are mai puţin de opt luni, așa 
cum am spus și mai devreme, probabil că nu îi va fi prea 
dor de dumneavoastră atâta timp cât va fi bine îngrijit de 
către altcineva. Asiguraţi-vă că persoana care are grijă de 
el este una competentă, afectuoasă, răbdătoare și care 
este familiarizată cu obiceiurile lui de hrănire, de somn și 
celelalte. Bunicii, mătușile, unchii sau alți membrii apro- 
piaţi din familie sunt probabil cele mai bune alegeri și se 
vor bucura de această ocazie de a petrece timp singuri cu 
iubitul bebeluș. 


e Lăsaţi-l în grija cuiva cunoscut. O dată ce un bebeluș 
trece de vârsta de opt luni, încercaţi să îl lăsaţi doar în 

grija cuiva care îi este cunoscut (și pe care să-l placă) 
foarte bine. Această persoană ar trebui să fie atentă, blândă 
și competentă — și, desigur, aptă să ţină pasul cu activitatea 
copilului (copiii 1-3 ani în special au nevoie de o persoană 
energică și vigilentă). Din nou trebuie să vă spun că este 
important ca cel care are grijă de copilul dumneavoastră 
să nu se abată de la rutina normală a copilului. 


e Țineţi legătura. Chiar dacă au un copil destul de mare pentru 
a vorbi la telefon (sau cel puţin să recunoască și să se bucure 
de vocea părintelui), unii părinţi consideră că este cel mai 
bine să nu sune prea des cât sunt plecaţi, considerând că 
doar îi vor aminti copilului că îi este dor de părinți. Cu 
toate acestea, cred că, de fapt, este mai greu pentru un 
copil ca nici măcar să nu audă vocea părinților în zilele 
când aceștia nu sunt lângă el. Pe cât este posibil, încercaţi 
să vă sunaţi copilul la câteva zile măcar, să fiți optimiști și 
iubitori, accentuând că vă este dor de el și că, într-adevăr, 
vă veţi întoarce foarte curând (dacă acesta este adevărul!). 


e Când vă întoarceţi, să nu fiţi surprinși sau să vă simțiți 
răniți dacă îi ia o vreme copilului să fie la fel de iubitor. 
Spuneţi-i că și pentru dumneavoastră, despărţirea a fost 
grea și cât de mult vă bucuraţi că acum sunteţi din nou 
împreună. Nu trebuie să faceți mare caz sau ceva special; 
de fapt a vă întoarce cât mai repede la rutinele familiale 
obișnuite este probabil cel mai bun lucru pe care îl puteţi 
face ca să restaurați pacea sufletească a copilului dumnea- 
voastră. Dacă după aproximativ o săptămână compor- 
tamentul copilului tot nu a revenit la normal, sau dacă 
sunteți chiar alarmaţi în orice moment de acest lucru, 
discutați cu medicul copilului dumneavoastră sau cu orice 
alt specialist care are cunoștințe despre dezvoltarea 

emoțională a copilului, cum ar fi un psiholog pentru copii 
sau un pediatru specializat în dezvoltare comportamentală. 
Mâhnirea unui copil poate fi extrem de greu de suportat 
de către părinte și, de aceea, nu există nici un motiv pentru 
ca dumneavoastră să treceţi prin această încercare singur. 


Mai ales pierderea unui părinte este devastatoare 

A avea de-a face cu pierderea temporară a unui părinte este 
un lucru. A avea de-a face cu pierderea permanentă a unui 
părinte, fie cauzată de moarte, fie de o separare bruscă, este 
o cu totul altă problemă. (Efectele pierderii unui bunic, frate 
mai mare sau mai mic sau a unui unchi favorit ar putea fi 
similare sau diferite, în funcţie gradul de atașament pe care 
copilul îl are faţă de persoana respectivă). 

Putem afirma cu certitudine că orice copil care a suferit 
pierderea permanentă a unui părinte va avea probleme 
emoţionale și va avea nevoie de ajutor pentru a trece prin 
această experiență dureroasă. Un copil nu poate fi pur și simplu 
„bine” după o astfel de pierdere, chiar dacă el nu își 
exteriorizează nici un sentiment de mâhnire. De fapt, sunt mai 
îngrijorat în privinţa celor care par a fi în regulă pentru că 
aceștia s-ar putea să nu știe să își exprime sentimentele și, 
astfel, să nu primească tot ajutorul de care au nevoie. Consider 
că același lucru este valabil și pentru părintele care a rămas; 
înseamnă că cer pur și simplu prea mult pentru a face faţă unei 
astfel de situaţii pe cont propriu. Dacă aveţi un bun sistem de 
suport — familie, prieteni, o comunitate religioasă sau 
profesioniști în care aveţi încredere — lăsaţi aceste persoane să 
vă ajute. Chiar dacă sunteţi o persoană puternică, căreia nu îi 
place să își arate punctele slabe sau care să ceara ajutor, ţineţi 
cont de faptul că, în anumite situații, a căuta sprijin și îndrumare 
ar putea fi un semn de forţă. 

Nu există nici o rețetă simplă despre cum să vă ajutați un 
copil să treacă printr-o perioadă cle mâhnire. Experiența fiecărui 
copil este unică. Dar există unele principii generale care se 
aplică în toate cazurile: 


e Pe lângă pierderca unuia dintre părinți care a murit, cel 
mai mare stres al unui copil este teama că și celălalt va 
dispărea. El are nevoie să audă că dumneavoastră, părintele 
rămas, nu veţi muri sau pleca. Nu pot să subliniez cât de 
important este acest lucru. Chiar dacă dumneavoastră 
considerați că v-aţi asigurat copilul de acest lucru spunându-i 
aceste cuvinte de o sută de ori, cel mai probabil este că va 
trebui să îi mai spuneţi de o sută de ori până să devină o 
realitate pentru el și pentru a-l liniști cu adevărat. 


e Copiii mici își găsesc liniștea în rutinele zilnice. În general, 
cu cât se schimbă mai multe, cu atât sentimentele de 
pierdere și mâhnire sunt mai accentuate. Lucruri simple 
care alcătuiesc ziua normală a unui copil — o plimbare de 
dimineaţă, un masaj înainte de culcare, baia de seară, 
poveștile de dinainte de culcare — sunt o bogată sursă de 
confort și liniște. Zilele și săptămânile de după un deces 
sunt deseori foarte încărcate, așa că rutinele de zi cu zi 
tind să fie excluse. Dacă puteţi, încercați să nu vă abateţi 
cel puţin de la câteva, astfel încât copilul să aibă măcar 
puţină stabilitate în mijlocul tuturor acestor schimbări. 


e Copiii răspund la sentimentele din jurul lor. Bebelușii și copiii 
mici sunt foarte sensibili la emoţiile adulţilor pe care se bazează 
zi de zi. Un părinte care este în doliu nu poate ascunde acest 
lucru de copil și nici nu ar trebui să o facă. Pe de alta parte, 
s-ar putea ca forța întreagă a doliului unui adult să fie 
înfricoșătoare și să creeze confuzie în mintea unui copil. Ideal 

ar fi ca părinţii să păseasca moduri în care să își împărtășească 
sentimentele cu copiii lor, dar în vreme ce își menţin totuși 
controlul. Pentru a face asta, este de ajutor dacă părinții au 
prieteni adulți sau alte persoane pe care se pot baza și față de 
care își pot exprima întreaga lor durere. 


e Legăturile familiale devin mai puternice în momentele 
de criză. Există mai multe surse de putere într-o familie. 
Printre acestea se află rudele apropiate, prietenii, tradiţiile 
și participarea la organizaţiile religioase ale comunității. 
Frecvent, familiile moderne se descoperă a fi izolate, 
departe de relaţii importante, prea ocupate cu slujbe agitate 
pentru a menţine legături care să le susțină în momentele 
grele. Deși nu este niciodată prea târziu pentru a 
reconsidera valori și a construi o rețea de suport, cele mai 
bune momente sunt înainte de o lovitură grea. 


e Mâhnirea necesită timp, dar nu ţine pentru totdeauna. După 
răspunsul imediat față de pierderea suferită, adulţii au 
deseori nevoie să treacă printr-un lung proces de recuperare 
înainte de a fi pregătiţi să își trăiască viaţa mai departe. 
Mâhnirea nu este niciodata uitată, dar, în mod ideal, ea 
ocupă o poziţie undeva în fundal, permiţând vieții să meargă 
mai departe. Nu există o limilă exactă de timp. La copii, 
procesul se poate întinde pe câteva luni sau chiar ani, în 
funcţie de natura pierderii și cle vârsta copilului. În general, 
cu cât copilul este mai mic, cu alât va avea nevoie de mai 
puţin timp să revină mai mult sau mai puţin la activităţile 
normale. Un copilaș care nu a putut face acest lucru după 
câteva luni s-ar putea să aibă nevoie de ajutorul unui 
profesionist. Cererea acestui ajutor mai bine mai devreme 
decât mai târziu îmi pare a fi cea mai bună soluție. 


CAPITOLUL 4 


Igiena 


„Da, îmbăierea unui bebeluş sau prichindel poate 
crea puțină dezordine și poate să vă ia ceva timp la 
capătul unei zile încărcate, dar înseamnă atât de 
mult, astfel încât atât eu, cât și copiii mei suntem 
într-o stare grozavă înainte de culcare. Ei iubesc 
apa și jucăriile lor de baie, iar eu iubesc să îi 
învelesc pentru culcare curaţi și mirosind frumos.” 


—StiliLearning, pe site-ul DRSPOCK.COM 


oar câteva lucruri din lume miros mai bine ca un bebeluș — 

asta când miroase frumos, bineînţeles! Este inevitabil dar 

bebelușii se murdăresc întotdeauna într-un fel sau altul. 
Reprizele zilnice de schimbări de scutece, spălări pe faţă și 
îmbăieri pot părea o nesfârșită bătălie. Pe de altă parte, aceste 
activităţi vă oferă o șansă să vă distraţi împreună cu copilul 
dumneavoastră și să îl învăţăţi câteva lucruri în același timp. 
Schimbatul scutecelor și băile sunt oportunităţi bune pentru a 
vă învăța copilul cuvintele ce descriu diferitele părţi ale 
corpului, de exemplu. Mult mai important, aceasta este o 
modalitate relaxantă și plăcută de a vă învăţa copilul să se 


209 


IGIENA 210 


bucure de corpul lui și să se simtă bine în propria piele. Aceste 
lecţii timpurii vă ajută copiii să crească sănătoși din punct de 
vedere emoțional, cât și îngrijiţi. În acest capitol, vom explora 
totul, de la cum să tăiaţi unghiile unui nou-născut, până la 
cum să vă descurcaţi cu un copil care se teme de baie. Vor 
exista și discuţii despre olițe, despre scutece și cum să vă 
deprindeţi copilul cu folosirea toaletei. 


Bazele igienei 


(+ bebelușii trebuie să vă relaxaţi simţul pentru igienă de 
adult, sau veţi ajunge să înnebuniţi și să vă înnebuniţi și 
copilul. Pe de altă parte, un anumit grad de igienă este necesar 
pentru sănătate. Cheia realizării unei igiene sensibile este să 
acceptaţi o cantitate rezonabilă de murdărie în vreme ce 
menţineţi anumite zone importante curate. O bună strategie 
este să creaţi obișnuinţe când vine vorba de activitățile de 
igienă de zi cu zi, cum sunt schimbările de scutecce, băile și 
spălările. În acest mod, bebelușul învaţă ceea ce se așteaptă 
de la el și, astfel, și dumneavoastră vă este mai ușor având 
tot ceea ce aveți nevoie la îndemână. 

În vreme ce faceţi ce aveţi de făcut, este bine să aveţi în 
minte câteva reguli de siguranţă. De fapt, nu sunt decât două 
reguli de siguranţă care sunt esenţiale: niciodată nu vă lăsaţi copilul 
nesupravegheat pe masa unde îl schimbaţi. Este de necrezut cât 
de repede poate un copil să se rostogolească de pe masă (chiar și 
atunci când aparent este prea mic pentru a face vreo manevră). Și 
a doua este să nu vă lăsaţi niciodată copilul mic în baie nesupra- 
vegheat. Copiii se pot îneca chiar într-o cantitate mică de apă și 
într-un timp mult mai scurt decât v-aţi putea imagina. Voi menţiona 
și alte sfaturi legate de siguranţă în acest capitol, dar acestea 
două sunt de departe cele mai importante. 

Problemele de igienă la diferite vârste 


Ñ început, copilul are nevoie chiar de foarte puțină îngrijire 
în sensul îmbăierii, deși va trebui să fiți atentă să nu îl 
expuneţi la prea mulți microbi. Dar, curând, problemele legate 
de igienă se vor schimba pe măsură ce copilul va descoperi 
cu bucurie (și într-un mod cât mai murdar cu putință) plăcin- 
telele de noroi, vopselele de degete, alimentele solide și orice 
altceva pe care va putea pune mâna. lată câteva sfaturi despre 
cum să vă menţineţi copilul curat și sănătos la diferite vârste. 


NOU-NĂSCUTUL 


Cel mai bun motiv pentru care trebuie să aveți grijă la igiena 
a unui nou-născut este pentru a evita riscul apariţiei unei infec- 
ţii. Unul dintre cele mai importante lucruri pe care trebuie să 
le faceţi pentru a înlătura riscul apariţiei unei boli este să vă 
spălați propriile mâini în mod frecvent. Acest lucru este foarte 
important mai ales dacă aţi preparat de mâncare sau dacă aţi 
fost afară din casă, activităţi care cresc expunerea la microbii 
pe care i-aţi putea transmite copilului dumneavoastră. Este, 
de asemenea, o bună idee ca, pe cât posibil, în primele două 
sau trei luni de viaţă, să vă menţineţi nou-născutul la distanță 
faţă de alte persoane în afara membrilor de familie apropiați. 
Asta înseamnă să evitaţi aglomerările și să vă invitați prea 
multă lume acasă. Un adult sănătos care este atent să își 
spele mâinile înainte, poate lua în braţe fără grijă nou-născutul. 
Dar este cel mai bine ca orice copil care nu este fratele celui 


Cheie: [N] =Nou-născut [0-2 luni) (S) =Sugar (2-12 luni (€]=Copil mic (1-3 ani) 

mic să aștepte câteva luni înainte de a face cunoștință cu 
noul membru al familiei dumneavoastră. Fraţii sau surorile 
mai mari, bineînțeles că trebuie să îl atingă pe noul bebeluș. 
Dar ar trebui întotdeauna să se spele pe mâini înainte. 


Durează puţin înainte ca sistemul imunitar să intre 
în acţiune 

Pentru a înţelege de ce toate aceste acţiuni își au rostul, trebuie 
să cunoașteţi câteva lucruri despre sistemul imunitar al 
copilului dumneavoastră. În timpul sarcinii, anticorpii, particu- 
lele care luptă cu infecțiile, trec din sângele mamei în cel al 
fătului. Acest aranjament grozav asigură bebelușilor la naștere 
o apărare în faţa microbilor faţă de care este cel mai probabil 
să fie expuși atâta timp cât nu se îndepărtează de mamele 
lor. Dar ei au mult mai puţină protecţie împotriva altor germeni 
(asta însemnând unii care sunt noi și pentru mamele lor). De 
exemplu, dacă nepotul dumneavoastră în vârstă de șapte ani 
vine să vă viziteze și lui îi curge nasul, există posibilitatea 
ca răceala lui să fie ceva împotriva căreia sistemul imunitar 
al nou-născutului să nu poată face nimic. 

Pe măsură ce cresc, bebelușii încep să își întărească propria 
imunitate și încep să răspundă la infecțiile minore cam în 
același mod în care o fac și copiii mai mari. Dar cât încă sunt 
în primele două sau trei luni de viaţă, ei pot contracta infecţii 
care mai târziu nu vor însemna prea mult. 


O spălare cu buretele este suficientă la început 

Nou-născuţii nu au nevoie de baie în cădiţă. Este suficient să 
luaţi o cârpă moale și udă, și pur și simplu să vă spălați copilul 
cu ea. Bineînţeles că la fiecare schimbare a scutecelor va 
trebui să curăţaţi zona respectivă. Și probabil că va trebui să 

îl spălaţi și pe faţă după fiecare hrănire. Dar restul corpului 
copilului probabil nu se va murdări așa de mult. O spălare cu 
buretele o dată pe zi sau la câteva zile va fi suficientă. lată 
câteva sfaturi pentru a face din primele băi niște activităţi 
distractive, sigure și ușoare: 


e Un bun loc pentru o baie cu buretele este pe un prosop 
împăturit așezat pe blatul de la bucătărie sau din baie. 
Acest loc este sigur atâta timp cât sunteți acolo pentru a vă 
asigura că bebelușul nu se va rostogoli și va cădea. Regula 
de bază este ca în orice moment să aveţi cel puţin o mână 
pe bebeluș. Puteţi, de asemenea, să vă spălaţi bebelușul 
într-o cadă sau într-o cădiță pentru copii, dar cel mai bine 
este să așteptați puţin până restul cordonului ombilical va 
cădea pentru a vă asigura că acesta nu se udă. 


e Să aveţi la îndemână un prosop curat și moale pentru a 
va înfășa copilul în el la sfârșitul băii. Să vă uscați copilul 
prin tamponare în loc să-l frecaţi este mai blând și la fel 
de eficient. 


e Nu trebuie să vă spălați copilul cu săpun pe tot corpul. 
Pentru majoritatea corpului este suficientă apa călduță 
pentru spălat și clătit. Apa trebuie să fie puţin călduţă — 
niciodată fierbinte! 


e S-ar putea să doriţi să folosiți puţin săpun pentru zona cu 
cute de sub bărbie, pentru braţele copilului și pentru zona 
genitală. Alegeţi un săpun neutru, hidratant, fără coloranți 
sau arome. Săpunurile vândute ca fiind „pure” sunt adesea 
prea dure pentru nou-născut, lăsându-i pielea uscată. 


e Spălaţi și zona moale din creștetul capului copilului. 
Această zonă, denumită fontanelă, este acoperită de fibre 

dure sub pielea capului. Deseori, pare moale doar în 
comparaţie cu celelalte oase ale craniului. 


e Este cel mai bine să nu folosiţi beţișoare cu vată pentru 
urechile copilului. Spălați doar ușor în jurul urechii cu o 
cârpă moale, și folosiţi-vă degetul pentru a curăța 
deschiderea canalului auditiv. Ceara din ureche va ieși 
de la sine. Folosirea beţișoarelor cu vată nu va face decât 
să împingă această ceară mai adânc. 


e La fete, depărtaţi ușor labiile din zona vulvei și spălaţi cu 
o mișcare dinainte înapoi. Astfel se îndepărtează orice 
excremente de vagin (în caz contrar, ele cresc riscul 
apariţiei infecțiilor vaginale sau ale vezicii urinare). 


e La băieţeii necircumciși, trageţi ușor înapoi de prepuţ, 
dar nu-l forţaţi deloc. Este normal ca prepuţul bebelușilor 
să nu se miște. Dacă trageţi prea tare de el va durea și 
există o șansă ridicată ca între prepuţ și capul penisului să 
se formeze ţesut cicatrizant. Pentru băieţii care au fost 
circumciși, spălaţi capul penisului cu o cârpă moale sau 
doar cu apă. Nu frecaţi, zona este foarte delicată. O dată 
ce circumcizia s-a vindecat, puteţi spăla penisul, exact 
ca orice altă parte a corpului copilului. 


+ Pudra pentru copii nu este întotdeauna necesară. Pudrele 
ce conţin talc nu sunt sigure pentru copii deoarece pot 
cauza iritaţii ale plămânilor. Citiţi pe etichetă. Amidonul 
de porumb este mai sigur, dar poate crea la rândul lui 
iritaţii când copilul inspiră o cantitate mai mare. Pentru 
un copil grăsuț, pudra poate reduce frecarea dintre cutele 
pielii. Puțin poate face mult, iar dacă puneţi prea multă 

nu va face decât să se acumuleze, iar bebelușul o va 
inhala. 


Pielea uscată și care se descuamează este normală 
imediat după naştere 

Majoritatea copiilor se nasc acoperiţi cu o substanţă ceroasă 
denumită vernix caseosa. Acest acoperământ de protecție se 
poate înlătura cu ușurință după primele zile prin simpla 
ștergere. Nu vă îngrijoraţi dacă nou-născutul dumneavoastră 
are pielea uscată și care se cojește. Straturilor superioare de 
celule moarte le va lua câteva zile să cadă, aducând în prim 
plan pielea nouă de dedesupt. Nu există nici o metodă 
eficientă de a grăbi acest proces. 

Dermatita seboreică a nou-născutului este o altă problemă 
foarte frecvent întâlnită, dar care nu este gravă. Dacă observați 
pe capul copilului dumneavoastră mici cruste ca niște fulgi 
gălbui, aceasta este dermatită seboreică. În majoritatea cazu- 
rilor, tot ce trebuie să faceţi este să spălați cu apă călduță și 
să ștergeți cu o cârpă moale capul nou-născutului. Dacă 
această problemă nu a dispărut după câteva luni, un șampon 
blând anti-mătreaţă care conţine sulfat de seleniu, poate 
rezolva problema. Pentru cazuri mai severe, există, de 
asemenea, și medicamente ce pot îi prescrise. 

Mulţi nou-născuţi suferă de un tip sau altul de erupție. 
Majoritatea sunt atât de frecvent întâlnite și atât de minore 
încât sunt cu adevărat normale. Mici protuberanţe de mărimea 
unor gămălii de ac, apărute pe nas și pe obraji, poartă 
denumirea de milia (sudamină); este una dintre cele mai 
frecvent întâlnite și normale tipuri de urticarie. Acestea dispar 
după primele câteva luni. Un alt tip de erupție are pomposul 
nume de erythema toxicum neonatorum. Aceasta se referă la 

Întrebare: fiica mea în vârstă de două luni are canalele 
lacrimale blocate, care îi fac ochii să lăcrimeze tot 
timpul. Este groaznic! Câteodată, nici nu poate să îşi 
deschidă ochii pentru că îi sunt acoperiţi cu o secreție 
de culoare verde. Se va face vreodată bine? 


Răspuns: cu toate că este o adevarată neplăcere, 
problema pe care ne-o descrieţi dumneavoastră este 
destul de frecvent întâlnită și rareori cauzează probleme 
serioase de sănătate. lată ce s-a întâmplat: în mod 
normal, lacrimile sunt înlăturate de pe ochi prin 
conductele lacrimale. Când acestea sunt blocate, 
lacrimile se pot acumula și usca, lăsând în urmă 
acumulări de substanţă gălbuie. Conductele lacrimale 
blocate se dezobstruează de obicei de la sine după 


câteva săptămâni sau luni de viaţă. În cazuri rare, este 
necesară o intervenţie chirurgicală minoră pentru a le 
deschide. Câteodată, masarea blândă a ductelor poate să 
le ajute să se deschidă, așa că întrebaţi-vă medicul dacă 
el consideră că este necesar în cazul copilului 
dumneavoastră. 


În același timp, blocajul va face fetița mai 
predispusă la infecţii ale ochilor, așa ca asiguraţi-vă că 
îi curăţaţi ochii cu o bucată moale și umedă de pânză. 
În cazul în care cantitatea de substanţă crește sau dacă 
părţile albe ale ochilor se înroșesc sau se tumefiază ar 
putea fi un semn că a contractat o infecţie oculară și va 
fi necesar un unguent sau picături antibacteriene, care 
pot fi prescrise de medicul pediatru. 

micile pete sau bubițe roșii ce apar la una sau două zile după 
naștere la aproape jumătate dintre copiii sănătoși. Aceste bubițe 
se vindecă de la sine câteva zile mai târziu. Nu trebuie să 
faceți nimic în legătură cu ea, în ciuda acestui nume pompos! 
Alte erupții pot fi, însă, un semn de boală. Majoritatea 
acestor afecțiuni sunt însă minore, dar unele pot fi serioase. 
Fiţi în special atentă la iritații care includ mici bășici sau 
umflături cu puroi; câteodată, acestea sunt cauzate de bacterii 
sau virusuri care se pot răspândi în corpul copilului. Erupţiile 
sunt greu de descris în scris. Dacă observați vreo iritaţie și nu 
sunteți sigură că este normală cel mai bine este să vorbiţi cu 
doctorul dumneavoastră care să vă examineze copilul. 


Bontul cordonului ombilical necesită atenţie specială 
Vă puteți relaxa în ceea ce privește brațele, picioarele și fața 
copilului dumneavoastră. Dar cordonul ombilical este o zonă 
unde curăţenia contează cu adevărat. Imediat după naștere, 
vasele sangvine din acea zona se obturează, iar rămășița 
cordonului moare. Este nevoie de aproximativ două săptămâni 
pentru ca acesta să se usuce și să cadă. Între timp trebuie să 
aveţi grijă ca această zonă să rămână curată și uscată pentru 
a preveni infecțiile. Cele mai bune sfaturi în legătură cu asta 
sunt de bun simţ: 


e Menţineţi-l cât mai uscat cu putință. Este în regulă dacă 
se udă, dar nu îl lăsaţi să se îmbibe cu apă de vreme ce 
trebuie să se usuce. 


e Din același motiv, lăsați zona expusă la aer. S-ar putea să 
fie nevoie să trageţi puțin în jos scutecele, în special dacă 
folosiţi pe cele de unică folosință, și să îi ridicați puţin 
bluza. 

e Ștergeţi ușor baza lui folosind un beţișor sau un tampon 
de vată înmuiat în alcool. Alcoolul nu va arde pielea 
copilului, iar bontul ombilical nu este sensibil. Repetarea 
acestui proces de două sau trei ori pe zi vă asigură că 
zona este menţinută curată și va grăbi procesul de uscare. 


e Nu vă îngrijoraţi în privinţa mirosului sau a unor mici 
secreţii. Când cordonul este gata să cadă, s-ar putea să 
emane un miros. S-ar putea chiar să observați o cantitate 
mică de lichid cu sânge. Acesta este normal, dar ar trebui 
în acest caz să curăţaţi locul puţin mai frecvent cu alcool 
(așa cum este descris mai sus) pentru a vă asigura că rămâne 
uscat. 


După ce cordonul va cădea, bontul ombilical ar trebui să fie 
menţinut uscat și se va vindeca în câteva zile. După acest 
moment, îl puteţi spăla la fel ca pe orice altă parte a corpului. 
Cu degetul înmuiat în apă cu săpun ștergeţi zona bine. Nu 
trebuie să vă îngrijoraţi că împingeţi prea tare cu degetul, 
pielea de la baza ombilicului este la fel de rezistentă ca în 
alte zone. 

Dacă ombilicul copilului rămâne umed sau miroase după 
ce cordonul a căzut, vorbiţi cu medicul copilului. De obicei, 
această problemă este cauzată de o zonă de piele anormală 
a ombilicului denumită granulom. Doctorul poate aplica o 
substanță pe el care îl va usuca. 

Există o problemă serioasă de care, deși rară, ar trebui să 
aveți cunoștință. Dacă pielea din jurul ombilicului devine 
roșie, umflată, sensibilă, caldă sau fermă ar putea fi un semn 
al unei infecţii serioase a pielii. Dacă observați oricare dintre 
aceste simptome, faceţi imediat o vizită la medicul copilului. 

Unghiile de la mâini și de la picioare trebuie tăiate 
frecvent 

Unghiile bebelușilor cresc repede. Mulţi bebeluși se zgârie pe 
faţă cu propriile unghii în timp ce își agită brațele. Deși acest 
lucru nu este o problemă chiar gravă, poate fi prevenită foarte 
ușor menţinând unghiile copilului scurte și netede. Se pot folosi 
cleștii pentru unghii, dar nu prea vă puteţi baza pe copilul 
dumneavoastră să stea locului prea mult, decât în cazul în 
care doarme. (Prima data când i-am tăiat unghiile fetiţei mele 
am prins și o mică bucăţică de piele în clește și zona a sângerat 
puţin. M-am simțit groaznic.) Mușcarea unghiilor lasă de obicei 
margini ascuţite, așa că nu o recomand. 

O modalitate mai blândă și mai sigură este folosirea unei 
pile de unghii, de genul celei pe care o folosiţi să vă rotunjiți 
propriile unghii. Aceste plăcuțe mici și flexibile acoperite cu 
șmirghel nu pot răni degetele micuţului și lasă unghiile fără 
margini ascuţite. Dacă piliți unghiile de două-trei ori pe 
săptămână nici nu va fi nevoie să le mai tăiați. Aranjarea unghi- 
ilor în acest mod poate lua mai mult timp, dar acest timp poate 
fi folosit pentru îmbrăţișări, vorbit și jucat „Purcelușul” și alte 
jocuri. În loc să vă temeţi de tăiatul unghiilor, puteți privi 
manechiura ca pe o activitate specială și distractivă. 


SUGARII ȘI COPIII 1-3ANI 


Pe măsură ce copiii trec de perioada de nou-născuţi, ei vor 
găsi noi moduri de a se murdări. O dată cu bucuriile pe care 
introducerea în dietă a alimentelor solide le va aduce, vor 
veni și încercările de curăţare a terciului de ovăz din păr și a 
scaunelor mai mari și mai mirositoare. O dată ce copiii învaţă 
să se târască, ei devin magneţi pentru tot praful și mizeria pe 

care o întâlnesc. Prichindeii au o plăcere să își acopere 
mâinile, faţa și hainele cu orice substanță pe care o pot găsi 
— vopsea, noroi sau ciocolată. În zilele calde, un copil activ 
poate chiar să emane puţin miros de transpiraţie. 

Această vârstă este una la care copiii încep să își dezvolte 
atitudinea față de igienă și obiceiuri pe care o vor avea probabil 
toată viața. Pe de o parte, doriţi ca bebelușul să aprecieze 
curăţenia. Pe de altă parte nu doriţi să fie atât de obsedat cle 
ea încât să piardă distracţiile copilăriei. Un copil bine echili- 
brat din acest punct de vedere se bucură atât să se murdărească, 
cât și de momentele în care se curăță după asta. 


Spălatul pe mâini și pe dinţi 

Copilul dumneavoastră nu trebuie să fie imaculat, dar spălarea 
regulată pe mâini și pe dinţi este importantă pentru starea 
generală de sănătate. Faceţi-vă un obicei din a spala mâinile 
copilului înainte și după fiecare masă sau gustare. Cât 
bebelușul este încă în faza de „orice merge băgat în aură” 
este de ajutor să spălați mâinile copilului de mai multe ori 
de-a lungul zilei. 

Spălatul pe mâini este important mai ales dacă locuiţi 
într-o casă mai veche. La clădirile construite înainte de anul 
1970 s-au folosit vopseluri pe bază de plumb, fie pentru 
exterior, fie pentru interioare. O dată cu trecerea timpului, 
mici bucățele de vopsea s-au desprins și au devenit o parte 
integrantă a prafului și mizeriei din casă. Dacă dumneavoastră 
consideraţi că aceasta ar putea reprezenta o problemă pentru 
casa dumneavoastră, discutați acest lucru cu doctorul dumnea- 
voastră sau cu persoane de la departamentul de sănătate 
publică. Spălatul pe mâini nu trebuie să fie neapărat o acțiune 
neplăcută. Discutaţi în acest timp lucruri plăcute sau inventaţi 
un cântecel al spălatului pe mâini. 

Folosiţi bucăți mici de săpun pe care copilul le poate ține 
singur în mâini. Puneţi lângă chiuvetă un mic taburet, astfel 
încât copilul să poată ajunge la ea cu ușurință. Cam pe la 
vârsta de doi ani, majoritatea copiilor pot să ajute la spălatul 
propriilor mâini. Lăudaţi-vă copilul pentru un lucru bine făcut. 

Obiceiurile pentru o bună igienă orală sunt, de asemenea, 
foarte important de integrat în comportamentul unui copil. Puteţi 
începe să spălați dinții copilului imediat după apariţia primului 
dinte de lapte. Unii părinți încep chiar mai devreme, folosind 
o cârpă umedă pentru a freca și a curăța gingiile. O cantitate 
cât o boabă de mazăre dintr-o pastă cu fluor este suficientă; 
mai mult și copilul nu va face decât să înghită pasta (vezi 
pagina 120 pentru mai multe informaţii legate de fluor și dietă). 

Dacă începeți din timp, majoritatea copiilor vor accepta 
spălatul pe dinţi ca parte integrantă a unei zile normale. Cu 
toate acestea, există câţiva, care se opun cu pasiune. O abordare 
fermă și sigură — „Este doar ceva ce trebuie să facem” — va ajuta 
un copil îndoielnic și temător să accepte inevitabilul și, într-un 
final, să se obișnuiască cu această activitate. Nu este important 
dacă îl spălaţi meticulos și viguros. Dar este important să reușiți 
totuși să îl frecaţi puţin, astfel încât copilul să înveţe că a face 
figuri nu este modalitatea pe care trebuie să o aleagă. (Cu toate 
acestea, însă, dacă simțiți că vă pierdeţi firea, este mai bine să 
vă opriţi. O zi în care nu s-a spălat pe dinți nu îi va face nici un 
rău și aveţi mai multe șanse să reușiţi să îl convingeți să facă 
asta într-un moment în care sunteţi mai calmă.) 


Timpul pentru baie 

Există trei motive principale pentru care trebuie să vă îmbăiați 
copilul: să curăţaţi zonele murdare, să vă învăţaţi copilul 
cum să aibă grijă de el însuși și pentru a vă distra împreună. 
Toate aceste motive sunt la fel de importante, dar părinții 

IGIENA ŞI SIGURANȚA „4? 


Cea mai importantă consideraţie despre igienă este, ca 
întotdeauna, siguranţa. O dată ce copiii devin mai 
independenţi, ei sunt expuși și la noi riscuri. Se pot târî pe 
podeaua băii și pot da peste o sticlă cu înălbitor, de 
exemplu, sau se pot cățăra în cada de baie și pot da drumul 
la apa caldă. Cel mai bine este să vă dotați casa astfel 
încât bebelușul să nu fie expus nici unui pericol. Puteţi 
instala zăvoare la toate dulapurile ce conţin substanţe 
periculoase pentru copil, cum ar fi înălbitori sau detergenti 
pentru toalete (sau poate chiar să scăpaţi complet de aceste 
substanţe). Puteţi, de asemenea, instala un zăvor la ușa de 
la baie la o înălțime la care bebelușul nu îl poate ajunge, 
astfel încât acesta să nu poate intra în baie de unul singur. 
Dar chiar și cu cele mai sigure dispozitive, este cel mai 
bine să vă urmăriți copilul tot timpul cât este activ prin 
casă. Principalele reguli în ceea ce priveste siguranţa sunt 
aceleași: Niciodată să nu vă lăsaţi copilul nesupravegheat 
în cada de baie, chiar și dacă numai pentru o clipă. Și 
niciodată să nu îl lăsaţi singur pe masa unde îl îmbrăcați. 


ocupați uită, de obicei, de învăţăt și de distraciie. Mare păcat. 
Baia este unul dintre cele mai bune momente ale zilei în 
care dumneavoastră și copilul dumneavoastră să vă distraţi. 

Cel mai probabil, dacă amândoi vă simţiţi bine, copilul și 
se va curăța, dar și va învăța. 

O dată ce plaga ombilicală se va vindeca — de obicei, 
cam la două sau trei săptămâni — puteţi să îi faceţi baie în 
cada de baie atâta timp cât îl supravegheați în permanenţă. 

Puteţi umple cada cu apă caldă (nu fierbinte!) și să staţi în 
ea cu copilul în poala dumneavoastră. Sau puteţi îngenunchia 
sau sta lângă cadă. Dacă vă îmbăiaţi copilul în chiuvetă, cel 
mai bine ar fi să puneţi un prosop pe fundul acesteia pentru ca 
bebelușul să aibă ceva moale pe care să stea. Puteţi folosi, de 
asemenea, o cădiță din material plastic pentru bebeluși. Cele 
speciale sunt dotate cu niște suporţi din burete care ajută la 
susţinerea și poziționarea corectă a bebelușului dumneavoastră. 

Nu există nici o regulă care spune că bebelușii au nevoie 
de o baie pe zi. Dar pe la vârsta de patru sau cinci luni, copilul 
se poate murdări într-o asemenea manieră încât o baie zilnică 
este de la sine înțeleasă, în special pe vreme caldă sau dacă 
bebelușul este puţin mai grăsuț (murdăria se acumulează între 
pliurile pielii, producând iritaţii). Dacă doriţi, puteţi alterna 
băile în cadă cu cele la care să folosiți numai buretele. 

Dacă vă stabiliți un anumit moment în care să îi faceţi baie 
(de exemplu, după cină), atunci copilul va ști la ce să se aștepte. 
Unii copii sunt mai flexibili în comparaţie cu alţii. Cum reacţio- 
nează copilul dumneavoastră dacă îi modificaţi rutina zilnică? 
Mănâncă și doarme în continuare bine și se distrează la fel? Dacă 
sunteți destul de norocoși încât să aveţi un astfel de copil care se 
adaptează repede, atunci un program zilnic strict s-ar putea să nu 
fie chiar atât de important. Dar dacă bebelușul este repede afectat 
de orice schimbare, atunci un program strict de mâncare, somn, 
distracţie și îmbăiere îl poate ajuta să se simtă confortabil și, pe 
deasupra, vă va ușura și dumneavoastră viața. 


Pregătirea pentru baie 

Cheia unei îmbăieri reușite este să vă asiguraţi că nu veți ti 
întrerupți și că aveţi toate cele necesare la îndemână. Soţul 
sau partenerul de viaţă poate răspunde la telefon sau poate 

avea grijă de ceilalți copii. Dacă sunteţi singură în acel 
moment, puteţi lua telefonul din furcă și să lăsaţi robotul să 
răspundă la orice apel. 

Dacă aveţi totul pregătit din timp, nu veţi ajunge în situația 
în care să vă căraţi copilul ud în braţe în timp ce căutaţi un 
prosop! Dacă realizați că vă lipsește, tentaţia de a lipsi o 
clipă din cameră pentru a-l aduce poate fi foarte mare. Dar o 
clipă este tot timpul de care are nevoie un bebeluș pentru a 
ajunge cu totul sub apă. „Niciodată să nu vă lăsaţi copilul 
singur în baie” ar trebui să fie o regulă absolută. Printre lucrurile 
pe care probabil veţi dori să le aveţi la îndemână se află și: 


e Săpunul. Un săpun ușor hidratant, fără aromă sau coloranţi 
este, de obicei, cel mai indicat. Săpunurile cărora le sunt 
făcute reclame ca fiind „pure” pot fi foarte dure pentru 
pielea unui bebeluș. Atunci când examinez un bebeluș cu 
pielea foarte uscată, întreb părintele dacă folosește un 
așa-numit săpun „pur” la îmbăierea copilului. În 
majoritatea cazurilor, am dreptate! 


e Șamponul. Orice șampon blând este suficient. Nu cred că 
șampoanele care nu produc lacrimi chiar fac ochii copilului 
să nu usture, dar ar putea să usture mai puţin. 


e O cârpă pentru spălat. Cu cât mai moale, cu atât mai 
bine. 


e O găletușă din material plastic sau o cană de măsurat 
pentru lichide. Cu excepția cazului în care aveți duș la 
cada de baie, va trebui să folosiți o găletușă sau o cană 
pentru a clăti capul și spatele copilului. 


e Cremă sau loţiune hidratantă. Aceasta este în mod special 
importantă dacă pielea copilului este uscată, cât și în 
perioadele friguroase. 

SPOCK CLASIC 
„Majoritatea bebelușilor încep să se distreze de 
minune la baie după ce capătă o experienţă de 
câteva săptămâni, așa că nu vă grăbiţi. 
Bucuraţi-vă împreună cu bebelușul 
dumneavoastră.” 


—Dr. Benjamin Spock, Îngrijirea sugarului și a copilului 


e Două prosoape mari și pufoase. Unul este pentru uscarea 
ușoară a copilului, iar celălalt este pentru orice even- 
tualitate — ați fi surprinși câtă apă poate împroșca un copil 
care se agită. Prosoapele cu glugă, deși nu sunt neapărat 
necesare, sunt bune deoarece ajută să țină de cald cât 
părul lui este ud. 


e Câteva jucării pentru cadă. Un copil foarte mic poate fi 
fericit doar cu apa, cu dumneavoastră și cu propriul corp 
pentru a se distra în baie. Dar după vârsta de șase sau 
șapte luni, mulți copii se bucură de orice lucru care plutește, 
stropește, curge sau împroașcă apă. Cam după 18 luni, 
copiii încep să folosească jucăriile de cadă pentru jocuri 
imaginare. Câteva bărcuţe și una sau două figurine sunt 
suficiente pentru a inventa multe povești de către un copil 
cu imaginaţie. 


Sfaturi practice 
e Intotdeauna verificaţi temperatura apei înainte de a pune 
copilul în cadă. Bebelusii au o piele foarte subţire și 

delicată, care se opărește imediat. Folosiţi dosul 
încheieturii mâinii sau partea interioară a articulației 
cotului pentru a verifica temperatura apei. Apa ar trebui 
să fie caldă, dar nu fierbinte. Dacă folosiți un termometru 
de baie, temperatura apei nu ar trebui depășească 37°C. 


e Dacă puteţi, ajustaţi temperatura maximă a încălzitorului 
astfel încât să nu poată încălzi apa la mai mult de 48°C. 
Apa pare fierbinte la această temperatură, dar este nevoie 
de câteva minute pentru a opări pielea unui bebeluș. 


LUCRURI DE EVITAT: BAIA CU BULE ŞI COLACUL „7 


Deși amândouă sunt atât de populare, eu nu vă 
recomand să folosiţi baia cu bule și colacii sau scaunele 
pentru baie. Săpunul care face bule este adesea iritant 
pentru ochii și tegumentul copiilor mici. În particular, 
iritarea pielii foarte sensibile a vulvei fetițelor poate 
produce mâncărimi și secreţii. Când fetiţa se freacă sau 
se scarpină, iritaţia se agravează, ceea ce duce la 
apariția unor răni. Probabil că este cel mai bine să nu 
utilizați baia cu bule la sugari și copiii 1-3 ani. Și deși 
colacii sau scaunele speciale au fost proiectate să ajute 
bebeluşii să stea așezați în cadă, acestea nu oferă 
siguranţă. Dacă utilizează astfel de obiecte, părinții sunt 
frecvent tentaţi să lase bebelușul nesupravegheat în cadă 
pentru foarte scurt timp. Este foarte ușor pentru un 
bebeluș să adoarmă și să cadă în apă sau să se lovească 
cu colacul. Mulţi bebeluşi s-au înecat din cauza acestor 
produse. 

La 54°C, un bebeluș se poate arde destul de rău înainte de 
a vă da seama ce se întâmplă. Dacă nu puteți ajusta 
temperatura apei (de exemplu, dacă locuiți într-un aparta- 
ment), există dispozitive de siguranță pe care le puteți achizi- 
ționa și care opresc automat curgerea apei dacă este prea 
caldă. 


+ Puneţi bebelușul în cadă cât aceasta încă se umple. În 
acest fel, niciodată nu îl veţi pune într-o cadă în care aţi 
uitat să verificați temperatura apei. 


e Umpleţi cada doar câţiva centimetri, astfel încât să 
acopere doar picioarele bebelușului. Astfel, bebelușului 
îi va fi mai greu să înghită apa. Dar, de vreme ce bebelușii 
se pot îneca doar în câţiva centimetri de apă, tot va trebui 
să rămâneți cu bebelușul pe toată durata băii. 


e Folosiţi un prosop sau o pernuţă de burete pe care să vă 
puneţi copilul în baie pentru a-i spori confortul. lar o 
apărătoare cauciucată pusă pe robinetul de la cadă poate 
să prevină lovirea copilului de acesta dacă bebelușul este 
foarte activ. 


e O dată ce copilul se poate târî sau poate merge, 
împiedicaţi-i accesul în baie. Un simplu zăvor poziţionat 
mai sus va funcţiona perfect. Un copil mic nu ar trebuii 
niciodată lăsat singur în baie. 


Tehnici de îmbăiere 

Baia în cadă nu ar trebui să dureze mai mult de 10 minute. 
Dacă baia durează mai mult, pielea bebelușului va absorbi 
prea multă apă și apoi va deveni prea uscată (nu sunt sigur de 
ce atunci când pielea este foarte udă devine apoi foarte uscată, 

dar chiar așa se întâmplă). Dacă bebelușul începe să arate ca 
o prună, atunci a stat în baie prea mult. 

În afară de a fi foarte atenţi la siguranța copilului, nu prea 
există secrete când vine vorba de baia copilului. Cu toate 
acestea, iată câteva sfaturi de reținut: 


e Când spălaţi părul bebelușului, ridicaţi-i bărbia în sus, 
astfel încât linia părului să fie sub cea a ochilor. Astfel, 
atunci când îi veţi turna apă pe cap, șamponul nu îi va 
intra în ochi. 


e Cu excepţia cazului în gare este foarte murdară, evitaţi să 
îi spălaţi faţa cu săpun. Apa simplă este suficientă. 


+ Concentraţi-vă pe cutele pielii — sub brațe, în jurul gâtului, 
în zona genitală — acolo unde murdăria se poate acumula 
și pielea se freacă. 


e Împroșcaţi puţină apă în urechile copilului astfel încât orice 
surplus de ceară să se elimine. Dacă încercaţi să folosiţi 
un beţisor cu vată, nu veţi face nimic altceva decât să 
împingeţi ceara mai adânc pe canal. Este în regulă să 
băgaţi apă în urechile copilului cu excepția cazurilor în 
care copilul are fisură de timpan. 


e Nu trebuie să curăţaţi nasul copilului, doar înlăturați orice 
mucozităţi de la nivelul nărilor. 


e Puteţi spăla ombilicul exact ca orice altă porţiune a pielii. 
Nu este mai sensibil decât oricare altă zonă. 

e La fetițe, spălați cu grijă zona labială, cu o mișcare 
dinainte înapoi. Spălați meticulos, dar nu frecați. Frecatul 
ar putea produce iritație care ar putea avea ca rezultat 
mâncărimi sau chiar scurgeri vaginale. 


Distracţie și învăţătură în cadă 

Momentul băii, ca oricare altă activitate minoră, cum ar fi 
schimbatul scutecelor, reprezintă o oportunitate de învăţare 
pentru copil. Faceţi-vă un obicei să numiţi fiecare parte a 
corpului pe măsură ce o spălaţi. Discutaţi despre ce faceţi 
împreună în acel moment (stropit, turnat, spălat și așa mai 
departe). Alăturaţi-vă jocului din cadă al copilului. Dacă vrea 
să toarne apa dintr-o cană, lăsaţi-l să toarne și să tot toarne. De 
fiecare dată când repetă acțiunea, el învaţă mai mult. Când a 
învăţat tot ce avea nevoie, se va opri. Dacă bebelușului îi plac 
poveștile, puteţi găsi cărți de povești din material plastic, special 
concepute pentru îmbăiere. Nu vă miraţi dacă își dorește să 
asculte aceeași poveste de fiecare dată. Deși dumneavoastră 
vă plictisiţi, el mai învaţă ceva nou de fiecare dată. 

Pe măsură ce copilul începe să își arate din ce în ce mai 
mult interesul de a contribui la baie, lăsaţi-l. Felicitaţi-l că 
este capabil să facă asta. Într-un final, va trebui să îl ajutaţi 
doar cu părţile la care nu poate ajunge. În timp ce curăţaţi 
zona genitală a copilului folosiţi cuvintele corespunzătoare: 
„acum spălăm vulva (sau scrotul, pentru un băiat). Trebuie să 
spălăm cu o mișcare dinainte-înapoi, astfel încât să nu te 
îmbolnăvești”. Abordarea dumneavoastră directă îi va arăta 
că aceasta este o -parte a corpului care trebuie tratată cu 
respect (ca și restul corpului lui) și nu cu teamă, mirare sau 
tăcere. 

Dacă nu vă simțţiţi confortabil să folosiți termenii anatornici 
— penis și scrot, vulvă și vagin — este în regulă să folosiți și 
termenii mai puţin formali. Pentru că, una peste alta, foarte 
puțini copii cresc știind că burtica lor este de fapt abdomenul 
lor! Dar termeni evazivi de genul „acolo jos” sau altele 
creează copilului impresia că organele lui genitale sunt ceva 
misterios, interzis, posibil periculos și mai mult ca sigur incitant. 
Pe termen lung, este mai sănătos pentru copii să își dezvolte 
o gândire realistă în legătură cu organele lor sexuale. 

Momentul băii este un prilej în care copiii pot învăţa despre 
limite. Există multe lucruri în legătură cu care copiii mici pot 
lua decizii — de exemplu, cât de mult să mănânce la cină — 
dar baia nu este unul dintre acestea. Chiar dacă bebelușul 
urăște băile, el tot trebuie să se curețe. În cazul în care 
copilului îi place cada, el tot trebuie să iasă din ea după un 
timp rezonabil petrecut acolo. Momentul îmbăierii poate 
deveni foarte ușor o bătălie a voinței, cu bebelușul în lacrimi 
și cu nervii dumneavoastră întinși la limită. 

Pentru ca lucrurile să meargă mai bine, încercaţi în primul 
rând să priviți lucrurile din punctul de vedere al copilului 
dumneavoastră. Dacă acesta se joacă, baia ar putea reprezenta 
o întrerupere nedorită. Mulţi copii au probleme când vine 
vorba de „schimbarea vitezei”, trecerea de la o activitate la 
alta. Pentru a face tranziţia mai ușoară oferiţi-i un avertisment 
din timp: „în cinci minute vom merge să facem baie, așa că 
pregătește-te să îți pui lucrurile deoparte”. Repetaţi anunţul 
și la trei, două și un minut. Dacă este nevoie, ajutaţi-vă copilul 
să strângă și să se pregătească pentru următoarea activitate. 

Copiii mai mari se opun băii deoarece temperamentul lor 
înnăscut îi face să fie sensibili fizic și să se împotrivească 
schimbării. Schimbarea temperaturii, umezeala, sunetele 
amplificate din baie și mirosurile din baie pot să pară foarte 

neplăcute la început pentru un copil sensibil. Deseori după 
ce această reacţie a trecut, el chiar se va bucura de aceste 
momente, dar trecerea peste respingerea iniţială poate fi o 
adevărată luptă. Dacă știți că probabil copilul va reacţiona 
într-o asemenea manieră, puteţi înțelege că el are nevoie de 
susţinere și încurajări pentru a putea aștepta să treacă această 
reacţie negativă. 

Copilul care se bucură de joaca în cadă reprezintă o altă 
problemă. Acordați-i o avertizare de două minute, de un minut 
și de treizeci de secunde, pentru a vă ajuta copilul să se 
pregătească pentru următoarea activitate. Lăsaţi-l să știe că 
nu este sănătos să stea foarte mult în cadă, iar când vine 
vorba despre sănătate și siguranţă, nu există negocieri. Când 
stabiliți o astfel de limită, este bine să fiți înțelegători: „Știu 
că vrei să te mai joci, dar trebuie să ne oprim acum. Poţi face 
și mâine baie”. Această stabilire de limite, calmă și 
îngăduitoare, dar de necontestat, va învăţa copilul și că vorbiţi 
serios, și că veţi face orice ca el să fie în siguranţă chiar dacă 
face mofturi. 


Scutecele 


Q chimbatul scutecelor este unul dintre acele lucruri pe care 
oamenii care nu sunt părinți nu și le pot imagina așa de 
ușor. Nu este numai misterul de cum se poate să ţineţi de un 
copil care se agită în timp ce îi înfășuraţi o bucată de pânză 
sau hârtie acoperită cu material plastic în jurul soldurilor și să 
o prindeţi cu un ac de siguranţă sau cu bandă adezivă. Este și 
ideea că, mai mult ca sigur, vă veţi mânji pe mâini cu substanţe 
la care aţi prefera chiar nici să nu vă gândiţi. 

Ca proaspăt părinte, vă veţi mira cât de repede veți trece 
peste orice idee dezgustătoare pe care aţi fi avut-o până în 
acel moment. Și chiar dacă vă vine să credeţi sau nu, 
câteodată poate fi chiar distractiv. În vreme ce unii bebeluși 
disprețuiesc întregul proces, altora le place să își miște 
picioarele și să simtă aerul răcoros cum le atinge funduleţul. 
De obicei, în timpul schimbării de scutece, bebelușii sunt 
treji și într-o stare de socializare. În timp ce îl ştergeţi, este 
destul de ușor să îi gâdilaţi burtica, să faceţi bicicleta sau 
alte jocuri pe care le puteţi inventa. 

Ca și baia, schimbatul scutecelor este un moment grozav 
în care puteți vorbi cu copilul dumneavoastră. Un lucru normal 
despre care să vorbiţi în vreme ce îi schimbaţi scutecele sunt 
părţile corpului: braţe, picioare, burtică, degete și, de 
asemenea, fund, penis sau vulvă. Folosirea termenilor corecti 
pentru organele sexuale este înţeleasă, chiar dacă bebelușul 
mai are câteva luni până va începe să vorbească. Părinții 
copiilor mai mari devin nervoși când vine vorba să discute cu 
aceștia despre subiecte sensibile, cum ar fi de unde vin copiii 
și, mai târziu, despre dragoste și sex. Este mult mai ușor dacă 
discuţiile relaxate despre corp sunt un subiect normal în viața 
de familie încă de la început. 


SCUTECE DE PÂNZĂ SAU DE UNICĂ FOLOSINȚĂ? 


Presupunând că bebelușul folosește 10 scutece pe zi — numărul 
exact depinde de mărimea, vârsta, dieta și obiceiurile 
bebelușului — veţi avea nevoie de 70 de scutece pe săptămână. 
În medie, într-o lună, se folosesc aproximativ 300 de scutece, 
sau în jur de 3600 doar în primul an de viață al copilului. Asta 
înseamna multe scutece! 

Puteți găsi cu siguranță părinți sau medici care consideră 
una dintre variante — pânza sau de unică folosință — mai bună 
față de cealaltă. De departe majoritatea părinţilor nord-ame- 
ricani folosesc scutece de unică folosință. Dar ce este bun 
pentru alții s-ar putea să nu fie bun și pentru dumneavoastră și 
pentru copilul dumneavoastră. Pentru unele familii, o 
combinaţie între cele două variante funcţionează foarte bine. 
lată câţiva factori de luat în considerare. 


Costurile 

Cea mai ieftină opțiune este să cumpăraţi sculece de pânză 
și să le spălaţi dumneavoastră. Ele costă ître 1,5 și 5$ și veți 
avea nevoie cam de trei duzini (cost total undeva între 50$ și 
180$); dacă adăugați și costul învelitoarelor pentru scutece, 
deterpgentului și apei calde, totalul se situează undeva între 
300$ și 800$ pe an. Există magazine cu livrarea prin poștă 
care comercializează toate tipurile imaginabile de scutece 
de pânză, de la cele care nu sunt decât un pătrat de bumbac 
absorbant, până la varietățile high-tech cu elastic, șireturi și 
agăţători, învelișuri cu aerisire și buzunare speciale care să 
țină materialul absorbant. Cu cât sunt mai deosebite și mai 
sofisticate, cu atât costă mai mult. 

Să plătiţi pentru a vi se livra scutece curate o dată sau de 
două ori pe săptămână vă scutește de spălarea lor. Aceste 
servicii costă între 600$ și 900$ pe an, în funcţie de zona 
unde locuiţi, cantitatea de scutece și tipul de înveliș ales. 
Unele servicii necesită ca dumneavoastră să cumpăraţi 
scutecele, în vreme ce altele oferă ele scutecele. De obicei, 
vă este oferit și un coș pentru ele. 

Costul scutecelor de unică folosinţă este similar cu 
costurile serviciilor de scutece, cam 600$ —900$ pe an. Puteţi 

economisi bani folosind cupoane, reduceri, cumpărând în 
cantităţi mari și evitând firmele de renume. Cu toate acestea, 
există un cost ascuns la acest tip de scutece. Este destul de 
scump să scăpaţi de ele. Costurile de îndepărtare a materialelor 
solide sunt în general suportate de guvern și apar în taxele 
noastre. Unele municipalități chiar plătesc părinţii să 
folosească scutecele de pânză pentru că este mai ieftin decât 
să aibă de-a face cu scutecele de unică folosință în gunoaie. 


Comoditate 

Mulţi părinţi consideră că în această luptă, scutecele de unică 
folosinţă câștigă fără drept de apel datorită comodităţii folosirii 
lor. Cele de unică folosinţă sunt mai ușor de fixat pe copil 
decât cele de pânză la care trebuie să fie folosite ace de 
siguranță (deși multe scutece de pânză noi folosesc benzi cu 
arici). Ele par să permită scurgerile și mai puţin decât cele de 
pânză, deși cred că mulţi susținători ai scutecelor de pânză 
nu ar fi de acord cu această afirmaţie. Ele ar putea fi folositoare 
în special pe timpul nopţii când schimbările sunt mai puţin 
frecvente, și o scurgere pe lângă scutec poate însemna că 
trebuie să schimbaţi și pijamaua, așternuturile, păturica și 
husa saltelei. 

Scutecele de unică folosinţă sunt cu siguranţă mai 
convenabile atunci când călătoriţi. Este mai ușor să aruncaţi 
un scutec folosit decât să cărați după dumneavoastră unul de 
pânză murdar și să găsiţi un loc unde să le spălaţi. Din acest 
motiv, este de folos să aveţi mereu câteva la îndemână, cu 
excepţia cazului în care vă opuneţi serios folosirii lor din 
motive ecologiste sau de sănătate. 


235 Scureceie NJS] 
DE LA PĂRINTE LA PĂRINTE 

„Fiul meu este un copil care nu stă locului nici o 
clipă și, din acet motiv, eu nu folosesc o măsuţă 
pentru a-l schimba de frică să nu cadă de pe ea. 

Pentru a-i schimba scutecul, mă așez pe podea cu 

picioarele întinse în forma literei „V”. Îl pun pe el 
între picioarele mele și le apropii de el în fiecare 


parte, astfel încât să nu se poală mișca în lateral. 
Apoi, mă strâmb puţin la el și el este mulţumit.” 


—khkcarrino, pe site-ul DRSPOCK.COM 


Bineînţeles că nu trebuie să spălaţi scutecele de unică 
folosinţă. Dar nu ar trebui nici să le împăturiţi și să le aruncaţi, 
pur si simplu. În primul rând, ar trebui să aruncaţi în toaletă 
orice material solid din ele pentru a evita cât mai mult 
deversarea de materii fecale umane în gropile de gunoi. (În 
multe locuri este ilegal acest lucru, cleși nu am auzit niciodată 
ca legea să fie aplicată când vine vorba de scutece.) 

Există și alte probleme cu scutecele, bineînţeles. Trebuie 
să le căraţi de la magazin, și dintr-un motiv necunoscut parcă 
mereu rămâneți fără tocmai în cel mai nepotrivit moment, 
cum ar fi în mijlocul noptii. Trebuie să duceţi și gunoiul în 
mod frecvent fiindcă altfel va mirosi îngrozitor, indiferent câte 
discuri odorizante veţi pune în găleata de scutece. 

În ceea ce privește scutecele de pânză, va trebui să le 
înlocuiţi mai des — lucru care este probabil și mai sănătos 
pentru copilul dumneavoastră. Dacă folosiţi un serviciu de 

spălare a scutecelor, va trebui să le pregătiți pe cele murdare 
și să le duceți afară pentru a fi luate; de asemenea, va trebui 
să le căraţi pe cele curate în casă. Dacă vi le spălaţi dumnea- 
voastră, trebuie să știți că va trebui să faceţi cam trei sau 
patru «oălări pe săptămâna. Mulţi părinţi descoperă că trebuie 
să treacă scutecele de două ori prin ciclul de clătire, altfel 
bebelușilor le vor apărea iritaţii. 


Eficienţa 

Scutecele de unică folosinţă absorb într-adevăr mai multă 
urină, dar schimbarea mai deasă a scutecelor de pânză are 
același efect. În comparaţie cu cele de unică folosință, care 
au straturile superioare din material plastic, straturile externe 
ale scutecelor de pânză permit o mai bună circulaţie a aerului, 
menţinând astfel pielea mai uscată. Pe de altă parte, scutecele 
de pânză sunt mai predispuse scurgerilor. Învelitorile de 
material plastic reduc din scurgerile nedorite, dar împiedică, 
astfel, circulaţia aerului. 

Scurgerile reprezintă o problemă în special în cazul copiilor 
care sunt duși la creșă, unde riscul trecerii unei infecţii de la 
un copil la altul este ridicat. Unele centre chiar sfătuiesc 
părinţii să nu folosească scutece din pânză. 

Există mai multe metode prin care puteţi să îmbunătăţiți 
eficacitatea scutecelor din pânză. Puteţi folosi două scutece 
sau să folosiţi o „dublură” specială, o bucată mai mică de 
pânză absorbantă care se pune în scutecul normal. La băieţi, 
această „dublură” este mai eficientă dacă este poziționată în 
față, în vreme ce la fetițe dacă este poziționată în spate. Puteți, 
de asemenea, cumpăra și căptușeli pentru scutece, care sunt 
bucăţi din material ce lasă urina să treacă prin ele, dar împiedică 
fecalele să atingă scutecul. Acestea creează, de asemenea, și 
un spaţiu între pielea copilului și scutec, permiţând o mai bună 

aerisire și împiedică umezirea excesivă a pielii. Și puteți să le 
aruncaţi, pur și simplu, în toaletă o dată cu orice este în ele. 


Impactul asupra mediului 

Pentru fabricarea și împachetarea scutecelor de unică folosință 
se utilizează cantităţi considerabile de celuloză, petrol și 
energie. Poate chiar mai important, ele ocupă spaţiu în gropile 
de gunoi, cam 3% după unele estimări. Acest procent s-ar 
putea să nu pară mare decât atunci când vă gândiţi că 
scutecele nu sunt decât un produs din mii și ele sunt folosite 
numai de bebeluși, care alcătuiesc numai un segment mic 
din populaţie. lar ele conţin și mult material plastic, care se 
descompune foarte încet (aceasta este adevărat chiar și pentru 
noul așa-numit material plastic biodegradabil). 

Și scutecele din pânză au un anumit impact asupra 
mediului. Ele necesită apă si energie pentru a fi spălate. Multe 
companii care se ocupă cu spălatul scutecelor folosesc, de 
obicei, deteregenţi puternici și înălbiori pentru a evita 
răspândirea infecțiilor, iar apa folosită pentru clătire este 
poluantă. Dacă folosiţi un asfel de serviciu, trebuie să luaţi în 
calcul și poluarea aerului și consumul de carburant al mașinilor 
de transport. 

Deci, ce tip este cel mai potrivit când vine vorba de pro- 
tecţia mediului? Întrebarea legată de relativitatea impactului 
asupra mediului a scutecelor de unică folosinţă și a celor din 
pânză a cauzat o mare agitație în urmă cu câţiva ani. După 
ce grupuri de protecţie a mediului au publicat un studiu în 
care arătau costurile scutecelor de unică folosinţă, companiile 
producătoare au venit cu propriul lor studiu care susținea că 
impactul asupra mediului este aproximaliv egal. Există experți 
de ambele părţi ale baricadei. 

Îngrijorări legate de sănătate 

Eruptiile provocate de scutece afectează marea majoritate a 
bebelușilor cel puțin de câteva ori. Erupțiile minore sunt 
deranjante, dar nu periculoase. Cu toate acestea, ele pot deveni 
infecții cutanate, așa că este cel mai bine să le preveniți pe 
cât posibil. Mai multe studii au arătat că scutecele de unică 
folosință sunt mai eficiente când vine vorba de prevenirea 
iritațiilor. Cu toate acestea, trebuie să vă păstraţi un punct de 
vedere sceptic, din moment ce majoritatea acestor studii sunt 
finanţate de către companii producătoare de scutece de unică 
folosință. Dacă le schimbaţi mai des, scutecele reutilizabile 
pot funcţiona la fel de bine, dacă nu chiar mai bine. 

Majoritatea scutecelor de unică folosinţă conţin o substanţă 
chimică ce reţine urina sub formă de gel. Gelul, o substanță 
albă ce seamănă cu sarea când este uscat, se scurge câteodată. 
Nu există nici o dovadă că gelul ar fi periculos pentru copil, 
deși unii bebeluși ar putea fi sensibili la el sau la alte substanțe 
folosite în procesul de fabricaţie. Dacă bebelușul are o erupție, 
cel mai probabil este că aceasta este cauzată de o substanță 
folosită la fabricarea scutecului în sine. 

Există motive de îngrijorare legate de o cu totul altă problemă 
de sănătate ce afectează numai băieţii. Deoarece scutecele de 
unică folosință se închid mai ermetic și nu permit o circulaţie 
bună a aerului, rezultatul este o mai mare temperatură a pielii. 
Acest lucru este important deoarece înseamnă că scrotul și 
testiculele aflate în scrot au o temperatură mai ridicată. lar testi- 
culele trebuie să fie relativ mai reci pentru a funcţiona corespun- 
zător. Deși băieţeii sunt la ani depărtare de maturitatea sexuală, 
testiculele sunt totuși ocupate cu producerea celulelor sexuale. 
Îngrijorarea este că o temperatură mai ridicată a testiculelor 
cauzată de scutecele de unică folosință ar putea avea ca rezultat 
pe termen lung o mai slabă fertilitate. Pentru mine, această 
îngrijorare are sens. Dar este totuși încă doar o teorie. 

ALTE ACCESORII PENTRU SCUTECE 


O data ce aţi trecut peste dilema scutece de unică folosinţă sau 
scutece de pânză, restul deciziilor când vine vorba de scutece 
ar trebui să fie ușor de făcut. Veţi avea nevoie de un loc 
convenabil și igienic unde să îi schimbaţi scutecele copilului, 
să îl ștergeți și să îl ungeți, și un loc unde să aruncați scutecele 
murdare. Un coș de scutece reprezintă, de asemenea, o necesitate. 


Mesele speciale pentru schimbat sunt un lux practic 
Deși sunt un lucru indispensabil într-o creșă, mesele speciale 
pentru schimbat scutecele nu sunt neapărat o necesitate. Puteţi 
să schimbaţi scutecele copilului pe un pat sau pe un prosop 
pus pe jos. Oricare dintre aceste poziții va fi însă solicitantă 
pentru spatele dumneavoastră. O masă bună pentru schimbat 
este înaltă, este solidă, are suprafața, barele și marginile 
căptușite, și are și o bandă de siguranţă. Spaţiul de depozitare 
pentru scutece, îmbrăcăminţi pentru scutece, șerveţele și 
unguente reprezintă un plus. O masă care se poate transforma 
într-o măsuţă de toaletă reprezintă o investiţie pe termen lung. 


Șervefelele folosite pentru șters ar trebui să fie moi, 
rezistente și să nu conţină substanţe iritante 

Când alegeți șervețelele pentru șters bebelușul, trebuie să luaţi 
în considerare moliciunea și rezistența lor. Cele preumezite 
vă mai economisesc timp. Pentru a mai economisi niște bani, 
puteţi să vi le realizați singuri dacă tăiaţi prosoape de hârtie 
pe care apoi le udaţi cu apă. Feriţi-vă de șervețelele care au 
în componenţă alcool, parfum sau alte substanţe chimice ce 
pot irita pielea copilului. Unele tipuri de șerveţele au aloe 
sau alte ingrediente din plante; probabil că nu fac nici rău, 
dar nici bine. Un încălzitor pentru șerveţelele de șters (costă 
cam 20$) este un aparat drăguţ, dar nu este o necesitate. 

Unguentele ajută la protejarea pielii copilului 

Un unguent bun chiar ajută la protejarea funduleţului copilului 
dumneavoastră. Vaselina normală este ieftină și eficientă. 
Unguentele ce conţin oxid de zinc sunt, de asemenea, bune. 
Toate unguentele au la bază vaselina. Ele creează un strat 
impermeabil pentru funduleţul copilului dumneavoastră. 
Cremele sunt pe bază de ulei și apă. Ele nu funcţionează la 
fel de bine ca unguentele pentru că permit apei să treacă și 
urina le spală. Dacă funduleţul copilului nu este iritat, puțin 
ulei pentru copii ar putea fi tot ceea ce aveţi nevoie pentru 
a-l menţine așa. 


Găleata pentru scutece vă ajută la menţinerea 
curăţeniei 

Nu există o găleată pentru scutece care să nu miroasă de loc, 
decât dacă nu a fost folosită. Multe sunt livrate împreună cu 
odorizante, care emană propriul miros caracteristic. Pentru 
scutecele din pânză pe care le spălați dumneavoastră, umpleți 
recipientul cu apă cam până la jumătate. Adăugarea unui sfert 
de cană de înălbitor sau de oțet, sau una-două lingurițe de borax 
poate reduce din mirosuri și pele. Asiguraţi-vă că recipientul are 
un capac și acesta se închide corespunzător, și că la recipient 
nu poate ajunge nici un copil. În caz contrar, există un adevărat 
risc de înec. Dacă folosiţi înălbitor, asiguraţi-vă că și acesta este 
depozitat corespunzător. Copiii pot confunda cu ușurință sticlele 
albe de înălbitor cu sticle de lapte și mulți au suferit răni serioase 
pe tubul digestiv după ce au băut înălbitor. 

O invenţie grozavă denumită „Diaper Genie” poate face 
mai ușoară aruncarea scutecelor de unică folosinţă, prin 
închiderea lor etanșă în material plastic ce menţine în interior 
orice germen și miros. Acestea costă între 25$ și 35$, și va 

trebui să cumpăraţi pungi speciale pentru încă 10$-15$ pe 
lună. Țineţi minte că scutecele împachetate în acest fel se 
vor descompune chiar mai greu. 

Dacă apelați la serviciile de spălare a scutecelor, tot ceea 
ce trebuie să faceți este să aruncați scutecul murdar cu totul în 
recipientul furnizat de firma respectivă. La scutecele de unică 
folosință trebuie să goliți scutecul în toaletă, după care să-l 
aruncaţi la gunoi. Dacă uitaţi să duceţi punga de gunoi la fiecare 
câteva zile, atunci mirosul vă va readuce aminte cu siguranță. 


Genţile pentru scutece sunt o necesitate 

O geantă bună pentru scutece are mult spaţiu, mânere solide 
și poate fi spălată. Va trebui să puneţi în ea scutece, învelitori 
pentru scutece (acele învelitori impermeabile, dar care permit 
aerului să treacă și care se prind fără ac, folosite o dată cu 
scutecele de pânză), o pungă din material plastic pentru 
scutecele murdare, șervețele umede, unguente și prosoape 
pentru a usca și curăța orice murdărie. Este bine să aibă loc și 
pentru o pernuţă de schimbat care să facă bebelușul să se 
simtă mai confortabil când este schimbat; multe genţi mai 
noi au o zonă ce poate fi folosită ca o măsuţă de schimbat și 
care poate fi spălată. Este cel mai bine să aveţi la dumnea- 
voastră și un rând sau două de haine, cât și o gustare și lapte 
praf (asta, bineînţeles, dacă nu alăptaţi). Veţi dori să aveţi și 
o jucărie sau două în caz că bebelușul se plictisește. O curea 
pentru umăr vă ajută să aveţi mâinile libere. 


TEHNICI DE SCHIMBAT SCUTECELE 


Oferindu-vă aceste câteva sfaturi nu vreau să arăt că 
schimbatul scutecelor ar fi un lucru greu de făcut. De fapt, 

este chiar ușor. Cred că este important să spun acest lucru 
chiar de la început, astfel încât nici un tată să nu considere 
că poate scăpa dacă pledează pentru incompetenţă. Taţii pot 
schimba scutece chiar și (dacă nu în mod special!) pe jumătate 
aclormiţi în mijlocul nopţii. Cu toate acestea spuse, iată câteva 
tehnici și sfaturi pe care ar trebui să le rețineți: 


e Când și cât de des ar trebui să schimbaţi scutecele? Un 
moment bun este imediat după ce copilul a mâncat. 
Bebelușii tind să elimine fecale imediat ce li s-a umplut 
stomacul (doctorii numesc asta reflexul gastro-colic). Cel 
mai bun moment să schimbaţi un scutec este cât de repede 
puteţi, imediat după ce s-a udat sau murdărit. Cu scutecele 
de unică folosinţă super-absorbante poate fi greu să vă daţi 
seama. Dacă scutecul începe să atârne de la greutatea urinei 
pe care a absorbit-o, este probabil timpul să fie înlocuit. 


e Tineți bebelușul în siguranţă. În fiecare an există aproximativ 
3000 de accidente (în SUA) produse când copilul s-a 
rostogolit de pe masa unde cra schimbat. Acest număr este 
unul destul de alarmant. O bună regulă de reținut este să nu 
vă îndepărtați de masă și să nu vă lăsaţi copilul singur nici 
pentru un moment. În schimb, dacă trebuie să răspundeţi la 
telefon, luaţi bebelușul după dumneavoastră în braţe. Dacă 
masa are o curea de siguranţă, folosiţi-o, dar nu va bazaţi 
pe ea să vă împiedice copilul să nu cadă de pe masă. 


e Să aveţi totul pregătit. Nu există nimic pe lume care să se 
compare cu momentul în care scoateţi scutecul copilului 
și realizaţi că acesta este murdar, și apoi vedeţi că 
șerveţelele de șters sunt în camera alăturată. Asta se 
întâmplă fiecărui părinte cel puţin o dată. Sunt convins de 
acest lucru. După asta, toți învăţăm să fim mereu pregătiţi. 

e Mentțineți acele de siguranță ascuțite. Dacă folositi 
clasicele scutece din pânză, asigurați-vă că acele de 
siguranță sunt ascuțite mereu. Dacă nu se întâmplă așa și 
trebuie să apăsați mai tare ca ele să treacă prin material, 
este mult mai probabil să vă alunece mâna și să înțepaţi 
pe cineva (ghiciţi pe cine?). Un truc bun este păstrarea 
acelor de siguranță prin înțeparea lor într-un săpun. În acest 
fel, ele alunecă prin material mai ușor. Aruncaţi acele 
vechi, care au capetele din material plastic crăpate; nu 
sunt sigure. 


e Curăţaţi bine copilul. La fetițe, curăţaţi cu atenţie toate 
cutele pielii, permițând apei să curgă printre labii pentru 
a curăța intrarea în vagin. Ștergeţi din faţă spre spate pentru 
a elimina pe cât posibil riscul apariţiei infecțiilor vaginale 
și urinare. La băieţi, imediat ce scoateţi scutecul, fiți 
pregătiţi pentru cazul în care bebelușul decide să urineze 
— mulţi părinţi au fost surprinși de mica fântână galbenă! 
În timp ce ştergeţi copilul, ţineţi un șerveţel sau un scutec 
deasupra penisului pentru a evita să vă stropească. Dacă 
nu este circumcis, picuraţi puțină apă pe capătul penisului 
și înlăturați ușor orice mizerie sau celule moarte. Nu 
încercaţi să trageţi înapoi de prepuț. Va putea fi tras cu 
ușurință mai târziu, în general într-un an sau doi. La ambele 
sexe, dacă bebelușul este prea murdar, o baie scurtă ar 
putea fi cea mai bună soluție pentru a-l curăța. 


e Aşteptaţi să se usuce. Folosind o bucată de pânză moale, 
tamponați, nu frecati, zonele ude. Dacă frecați, veţi lăsa 
mici zgârieturi în piele ce vor permite să treacă acizi și 
microbi, producând iritații. Odată ce pielea este uscată, 
aplicaţi un unguent bun (vezi pagina 240 pentru sfaturi) 
pentru a menţine umezeala la distanţă. 


IGIENA 244 


e Acordaţi-i bebelușului puțin timp de „aerisire” în fiecare 
zi. Toţi copiii pe care i-am întâlnit adoră sentimentul de a 
nu avea scutece. Și fundulețul unui bebeluș nu este 
niciodată atât de uscat într-un scutec precum este fără 
nimic. Așezaţi bebelușul pe un prosop moale pe o podea 
de linoleum sau de parchet, sau pe un plastic mai gros pus 
pe mochetă. (Țineţi minte că plasticul subțire cum este 
cel de la pungile de plastic sau cel folosit în bucătărie 
pentru împachetare reprezintă un risc de sufocare). Pe la 
vârsta de 12 — 15 luni, mulți copii au destul control pentru 
a nu urina vreme de mai multe minute. Știind că îi veţi 
pune scutecul imediat ce va începe să urineze poate repre- 
zenta destulă motivaţie să menţină controlul. Dacă vremea 
este plăcută, lăsaţi-vă copilul să se bucure de lumea 
exterioară cu nimic pe el decât, poate, o cremă antisolară. 


e Strângeţi bine. Cu scutecele de unică folosință nu este 
foarte greu. Chiar dacă le puneţi invers, tot funcționează 
destul de bine! (Indiciu: banda colorată merge, de obicei, 
în față!). Cu cele din pânză, cel mai bine este ca la început, 
cineva care se pricepe să vă arate cum trebuie prinse, 
apoi să experimentați singuri. Împăturiţi scutecele plate 
tradiționale pe lung în trei, apoi depărtaţi partea de sus și 
cea de jos în afară pentru a cuprinde mijlocul copilului. 
Când prindeţi acul, puneţi un deget între scutec și bebeluș, 
astfel încât să nu îl înțepaţi. 


e Spălaţi-vă bine pe mâini. După fiecare schimbare de scutec, 
spălaţi-vă foarte bine pe mâini. Acest lucru este întotdea- 
una cea mai bună metodă de prevenire a infecțiilor. 

Schimbatul scutecelor la un copil care se agită 

Unii copii sunt fericiți să stea liniștiți cât timp li se schimbă 
scutecele. Dacă sunteți destul de norocosi să aveţi unul dintre 
acești copii care stau cuminţi în acest moment, puteți sări 
peste această secțiune. Dar majoritatea copiilor sunt 
neastâmpărați la schimbatul scutecelor. Se agită, dau din 
mâini și din picioare, și se rostogolesc, sau insistă să se ridice. 
Când încercaţi să îi ţineţi jos, se luptă cu dumneavoastră și 
încep să țipe de supărare. Acești copii, vă vine să credeţi sau 
nu, cresc și devin copii și adulți perfect calmi și manieraţi. 
Așa că nu trebuie să vă îngrijoraţi prea mult de acești copii 
hiperactivi sau de necontrolat; trebuie doar să treceţi prin 
perioada de schimbat scutece fără să vă pierdeţi calmul — 
sau copilul de pe masa de schimbat scutece. lata câteva sfaturi 
care să vă ajute: 


e Să aveţi totul pregătit dinainte: scutece, șervețele pentru 
șters (deschideţi cutia), unguent (deșurubaţi capacul), o 
cârpă pentru uscat și, dacă folosiți scutece din pânză, ace 
de siguranţă sau un înveliș protector. 


e Dacă folosiţi scutecele din pânză, puneţi înainte acul la 
scutec și, pur și simplu, trageţi-l ca pe niște pantaloni. Sau 
folosiţi un înveliș pentru scutec cu arici sau cu curelușe. 


e Puneţi deasupra locului unde îl schimbaţi o jucărie care 
să atârne (dar la care să nu ajungă). Păstraţi o zornăitoare 
sau o altă jucărie captivantă doar ca ocupaţie pentru 
schimbat. 


e Cântaţi-i, vorbiţi-i sau puneţi-i o melodie care îi place — 
orice care să îi distragă atenția! 

+ includeți schimbatul scutecului într-un joc simplu și stupid, 
cum ar fi „Unde este burtica? Uite burtica”. Bebelușii nu 
pot râde de plăcere și să urle de supărare în același timp. 


e Cereţi ajutorul unui alt adult sau copil dacă puteţi. Un 
copilaș în vârstă de patru ani poate să vă ajute ţinând 
bebelușul ocupat; unul în vârstă de șase ani poate să îl 
împiedice să se rostogolească de pe masă în timp ce 
dumneavoastră vă concentrați asupra prinderii scutecului. 


e Dacă bebelușul insistă să se ridice, lăsaţi-l! Cu puţin 
exerciţiu îi puteţi pune scutecul și cu el ridicat, sau chiar 
întins pe burtă. 


Spălarea scutecelor și a hainelor murdare 

Fie că folosiţi scutece de unică folosinţă sau din pânză, este 
imposibil să evitaţi să umeziți sau să murdariți așternuturi, 
haine, pături sau prosoape. În cazul scutecelor, este o idee 
bună să le clătiți înainte (toaleta servește de minune acestui 
scop), și să le spălaţi separat de celelalte rufe. 


e Folosiţi apă caldă, pentru a omori cât mai mulți microbi. 


e Folosiţi un detergent de rufe puţin parfumat sau chiar 
neparfumat. Dacă folosiţi detergent pudră, asigurați-vă că 
acesta se dizolvă complet, astfel încât să se elimine 
complet la clătire. 


e Adăugaţi în apa de spălare o ceașcă de înălbitor cu clor 
sau două linguriţe de borax pentru a combate germenii 
(ţineţi minte, însă, că unii copii pot fi sensibili la clor, așa 
că aveţi grijă la semnele de iritare a pielii). 

e Asiguraţi-vă că totul este clătit bine. Chiar și doar un pic 
de săpun rămas în scutec sau bluziță poate irita pielea 
copilului. Mulţi părinţi ajung să clăteasca hainele copilului 
de două sau de trei ori. 


e Puteţi adăuga jumătate de ceașcă de oțet alb la ultimul 
ciclu de clătire pentru a înmulia scutecele și lenjeria, și 
pentru a le face mai absorbante. 


e Uscaţi scutecele, hainele și așternuturile la temperaturi 
ridicate sau la soare. Nu le lăsaţi să rămână umede, asta 
nu face decât să favorizeze dezvoltarea mucegaiului. 


ERUPȚIILE DE SCUTEC 


Indiferent de câtă atenție daţi schimbării scutecelor, probabil 
că bebelușul dumnevoastră va avea cel puţin o dată o erupție 
cauzată de scutec. Aceste erupții pot avea multe cauze și 
sunt de diferite tipuri. Dar nu trebuie să știți decât despre 
câteva, pentru a putea să vă descurcaţi în marea parte a 
timpului. 


Erupţiile iritante 

La acestea se referă marea majoritate a oamenilor când 
vorbesc despre erupțiile de scutec: înroșirea și sensibilitatea 
pielii în zona funduleţului și interiorul copaselor, cauzate de 
iritaţiile produse de urină și fecale, cât și de frecarea dintre 
zonele pielii care sunt expuse. Erupția este de obicei mai 
gravă pe zonele expuse. Dacă veţi privi sub cutele pielii 
coapselor la un bebeluș și între fese nu veți găsi de obicei 
erupții pentru că aceste zone nu sunt expuse urinei. Cel mai 
bun mod de a preveni și trata această problemă este de a 

schimba cât mai des scutecele și lăsa bebelușul cât mai mult 
timp cu funduleţul gol, așa cum au fost descrise mai devreme 
în acest capitol. Unguente pe bază de vaselină sau cu oxid 
de zinc ajută la protejarea pielii împotriva iritaţiilor ulterioare. 
Nu știu de existenţa nici unui medicament care să trateze în 
mod special erupțiile. Pielea are doar nevoie de timp pentru 
a se vindeca. 

Dacă observați apariția erupțiilor imediat după schimbarea 
tipului de scutec folosit (de la o altă firmă, de exemplu) sau 
după folosirea unui nou detergent sau înălbitor, acestea ar 
putea fi provocate datorită reacției la o substanță chimică. 
Revenirea la vechiul tip de scutece, două sau trei cicluri de 
clătire sau renunțarea la balsamul de rufe ar putea reprezenta 
unele soluții. 


Erupţii cu diaree 

Diareea este foarte acidă și iritantă. Veţi găsi erupțiile cauzate 
de diaree în aceleași zone ca cele produse de urină, dar de 
asemenea și între fese și în zona anusului. Dacă sunt severe, 
poate exista și o slabă sângerare. Tratamentul este asemănător 
cu cel pentru erupțiile iritante, împreună cu orice tratament 
pe care doctorul îl prescrie pentru diaree. La copiii hrăniţi cu 
biberonul, o mică iritaţie în jurul anusului este normală chiar 
dacă nu există diaree. În general, aceasta dispare după ce 
alimentele solide încep să facă parte într-o măsura mai mare 
din dieta bebelușului. 


Infecţiile micotice 

Dacă o erupție nu se ameliorează cu tratamentul normal, 
atunci copilul ar putea suferi de o infecţie micotică, cu 
Candida (candidoză) sau cu Monillia. Erupţiile de scutec 

cauzate de ciuperci au un aspect particular. Au, în general, o 
culoare roșie-aprins, au margini ascuţite, spre deosebire de 
cele iritante al căror contur se pierde treptat în culoarea pielii. 
Acestea sunt, în general, mici zone rotunde, roșii și dureroase 
de jur-împrejurul principalei zone centrale. Erupţiile sunt de 
obicei mai accentuate pe partea interioară a coapselor și între 
pliurile pielii, unde pielea este în special umedă. 

infecțiile micotice sunt mai predispuse să apară dacă 
bebelușul tocmai a început să ia antibiotice. Antibioticele 
omoară bacteriile cauzatoare de probleme (atogene), dar și 
bacteriile folositoare din intestine. Odată ce bacteriile sunt 
decimate, ciuperca se poate înmulţi extrem de rapid, cauzând 
infecția. Aftele sunt infecţii bucale cu aceleași ciuperci care 
produc erupțiile candidozice. Aftele arată ca mici pete albe, 
„de lapte” care nu se spală sau nu dispar dacă sunt frecate 
(vezi pagina 165). Dacă bebelușul prezintă atât o erupție de 
scutec, cât și o aftă, cel mai probabil amândouă infecțiile 
sunt cauzate de aceeași ciupercă. 

Infectiile micotice sunt foarte neplăcute pentru bebelusi, 
dar nu sunt periculoase și, în general, sunt ușor de tratat. În 
mod normal, doctorul vă va prescrie un medicament anti- 
micotic, cum ar fi Nistatinul. Acesta se găsește ca unguent 
pentru funduleţ și soluţie pentru aftele bucale. Trebuie, de 
asemenea, să menţineţi zona infecţiei de sub scutec uscată 
și curată, schimbând scutecele în mod frecvent și permițând 
o aerisire cât mai bună și mai frecventă. 


Vezicule și alte erupții 

Infecţiile cutanate pot produce erupții în zona scutecului cu 
vezicule sau cruste. Veziculele pot fi pline cu un lichid clar 
sau tulbure. Crustele pot fi de culoare roșu-aprins, neagră sau 

de culoare mierii. Aceste erupții trebuie văzute de un doctor 
și tratate imediat, altfel se pot răspândi, devenind o adevărată 
problemă. O regulă bună este că dacă o erupție nu este clar 
provocată de o iritație (așa cum am descris mai devreme), ar 
trebui verificată de medic pentru a fi sigur că nu este prezentă 
nici o infecţie. 


Schimbatul scutecelor și sănătatea sexuală 
Schimbatul scutecelor ridică probleme care îi fac pe unii părinţi 
să se simtă stânjeniți. În vreme ce vă curăţaţi băiatul, acesta 
are o erecţie. Sau o dată ce îi îndepărtați scutecul, mâinile 
fetiţei dumneavoastră ajung la vulvă. Aceste comportamente 
pot sugera răspunsuri sexuale specifice adulţilor, dar de fapt nu 
sunt nici măcar pe aproape. Spre deosebire de adulţi, bebelușii 
nu dau atenție senzaţiilor ce le pot avea în zonele genitale. 
Erecţiile nu sunt un semn al stimulării sexuale, ci reflexe la 
schimbarea de temperatură, la frecare, umplerea vezicii sau 
alte senzații interne. Atingerea organelor genitale de către un 
bebeluș este diferită de masturbarea unui adolescent, deoarece 
bebelușii nu au fantezii sexuale. Organele genitale nu sunt 
decât părţi ale corpului plăcute la atins, așa cum sunt lobii 
urechilor, genunchii sau degetele de la picioare. 

Deși explorarea zonelor genitale de către bebeluș nu este 
sexuală în sensul care îl are la adulţi, schimbările scutecelor 
vă oferă o oportunitate să transmiteţi unele valori către copilul 
dumneavoastră. Dacă îi spuneţi fiicei „nu” când își atinge 
vulva, îi transmiteţi că este un lucru greșit, rău, sau poate 
periculos în legătură cu această parte a corpului. Dacă vă 
grăbiţi să îi îndepărtați mâinile și să acoperiţi zona rușinoasă, 
îi transmiteţi același mesaj. 

Pe de altă parte, dacă transmiteți un mesaj neutru „văd că 
îţi place să îţi atingi vulva” după care vă continuaţi treaba de 
a-i schimba scutecul, îi transmiteţi că este în regulă să vorbiţi 
despre organele genitale. Pe măsură ce crește, foarte probabil 
că vor apărea, de multe ori, întrebări despre organele genitale 
şi sexualitate. Stabilind de la început că dumneavoastră nu 
aveţi nimic împotrivă să discutaţi despre aceste probleme va 
face mai ușor pentru copil să aducă în discuţie asttel de 
subiecte mai târziu când va avea ceva de întrebat sau o 
nelămurire. Și, cu fiecare conversaţie, aveţi șansa să vă 
transmiteţi propriile valori legate de sexualitate. A nu vorbi 
despre acest subiect nu face ca întrebările și nelămuririle 
copilului să dispară; înseamnă doar că nu veți avea șansa să 
vă ajutaţi copilul să se descurce cu ele. 


Deprinderea folosirii toaletei 


ând vă gândiţi la momentele în care vă veţi învăţa copilul 

să folosească oliţa sau toaleta, vedeți lumina de la capătul 

tunelului sau vedeţi doar întunericul din acesta? Vestea 
bună este că mulți copilasi învață să folosească olita cu 
ușurință și sunt mândrii de realizarea lor. Partea proastă este 
că acesta este un proces lung și frustrant. Toată lumea a auzit 
de copii care refuză să renunţe la scutece și de cei care folo- 
sesc olița pentru toate în afară de pentru ce a fost concepută. 

Nici faptul că nu există o singură metoda „corectă” nu 
este de ajutor. Dacă aţi fost atenţi la sfaturile membrilor din 
familie, sfaturile medicului copilului, și ale experţilor care 
scriu cărți, probabil aţi realizat că există ceva neconcordanţe 
Poate fi greu să cerneți printre toate acestea pentru a găsi pe 
cele care au sens pentru dumneavoastră. 

Am să încerc să vă fiu de ajutor. În secţiunile care 
urmează, vă voi vorbi despre diferitele abordări, voi discuta 
despre avantajele și dezavantajele fiecăreia și despre 
capcanele ce pot apărea. Fiecare metodă funcţionează pentru 
ceva timp, iar nici una pe care eu să o cunosc nu merge 
mereu. Lucrul important este să decideti care abordare se 
potrivește cu dumneavoastră și cu bebelușul dumneavoastră. 
Cel mai probabil, dacă sunteţi multumiti de alegerea făcută 
și vi se pare normal de aplicat, ea va fi încununată de succes. 

Înainte să începeţi, totuși un cuvânt despre cuvinte: pentru 
a putea să vă învățați copilul să folosească toaleta, va trebui 
să puteţi vorbi cu copilul dumneavoastră despre ceea ce se 
întâmplă folosind termeni ce nu sunt prea grei pentru acesta. 
„Urinare” și „defecare” sunt cuvinte prea lungi și prea grele 
pentru ca el să le înțeleagă și să le folosească. În secțiunile 


— 0C 


DE LA PĂRINTE LA PĂRINTE 


„Nu vă lăsaţi ameţiţi de părinții care se laudă 

cu cât de ușor și de repede a învăţat copilul lor 

să folosească oliţa — fiecare copil este diferit. 

În general, se zice că fetiţele sunt mai ușor de 

învățat decât băieţii, dar asta nu s-a întâmplat 

la mine în familie, Fiţi doar răbdători și totul va 
veni de la sine” 


—jensmom, pe site-ul DRSPOCK.COM 

care vor urma, voi folosi cuvintele „pipi”, „caca”, dar nu con- 
tează ce cuvinte veți alege atâta timp cât vă simțiți confortabil 
să le pronunțați. 


ANTRENAMENTUL PRIN REFLEX 


La începutul secolului al XX-lea, în Statele Unite ale Americii, 
bebelușii erau învăţaţi să folosească toaleta utilizând 
antrenamentul prin reflex. Conform experţilor de atunci, 
mamele trebuiau să își ducă bebelușii la toaletă de mai multe 
ori pe zi, conform unui orar strict, și să îi stimuleze să urineze. 
Reacţia va deveni una reflexă, așa cum un câine este învăţat 
să saliveze la sunetul unui clopoțel. 

O metodă mult mai puțin rigidă de antrenament prin reflex, 
ce are un efect mai mare asupra copiilor, este deja tradițională 
în multe părţi ale lumii. Începând cu primele luni de viață, 
atunci când o mamă realizează că bebelușul este pe cale să 
aibă nevoie la toaletă, ea îl duce la oliță și încearcă să prindă 
urina sau scaunul. În același timp, ea scoate un sunet gen 
„pssssss”. După un timp, începe să îl ducă la oliță în mod 
regulat de mai multe ori pe zi, în special imediat după masă, 
când scoate, de asemenea, sunetul, și așteaptă ca bebelușul 
să facă. Atunci când acest lucru se întâmplă, ea îl laudă. 

Pentru a înțelege cum funcţionează aceste metode, poale 
îi de ajutor să știți modul de acţiune al reflexelor. Pentru a 
putea urina, mușchii vezicii urinare trebuie să se contracte, 
în vreme ce alţi mușchi care împiedică urinarea trebuie să se 
relaxeze. Și cu defecaţia este același proces, cu o grupă de 
mușchi ce trebuie să se relaxeze, în vreme ce altă grupă să 
se contracte. Acești mușchi sunt controlaţi reflex. Există și 

alți mușchi care sunt controlaţi voluntar. Toţi devenim consti- 
enţi de ei când avem nevoie să ne ducem la toaletă, dar nu 
putem merge imediat. 

Antrenamentul constă în realizarea unei conexiuni în 
creierul copilului între oliță, prezența mamei, sunetul special, 
și urină sau fecale. Oricând primele trei sunt prezente (oliţa, 
mama și sunetul special), cel de-al patrulea va urma. După 
mai multe repetări, reflexele copilului devin antrenate, astfel 
încât atunci când este dus la oliță și mama scoate sunetul 
special, el va face pipi și caca. În acest fel, un copil poate 
renunţa la scutece la vârsta de 12 — 15 luni. 


Avantaje și dezavantaje 

Avantajul clar este că puteţi scăpa de scutece mai devreme. 
Dezavantajul este că necesită destul de mult efort la început. 
Trebuie să fiți mereu acasă cu copilul dumneavoastră pentru 
ca olița să nu fie niciodată prea departe. Multe dintre lucrurile 
normale ale vieții moderne — cum ar fi plecatul la cumpărături — 
pot sta în calea acestei metode. Un copil antrenat prin această 
metodă rămâne dependent de dumneavoastră (sau de un alt 
adult) pentru drumuri frecvente la oliţă. 

Un al dezavantaj ar fi că există posibilitatea ca efectul 
antrenamentului să nu fie permanent. Dacă deveniți ași în a 
reuși să vă daţi seama când trebuie să folosească olița, s-ar 
putea să consideraţi că aţi reușit să îl învăţaţi cu olița înainte 
de prima lui aniversare. Cu toate acestea, o dată ce începe 
să umble mai mult și scaunele devin mai puţin previzibile, 
lot antrenamentul dispare. 

În comparație cu metodele prezentate în continuare, șansa 
de apariţie a urinatului în pat mai târziu este mai mare. 


ȘEZI! STAI! PIPI! 


La acest lucru se gândesc mulți părinţi când vine vorba de 
deprinderea folosirii oliței. Aşteptaţi 15 sau 16 luni până când 
copilul poate merge binișor. Apoi, de câteva ori pe zi, atunci 
când credeţi că el are nevoie să facă pipi, îl duceţi la baie, îi 
scoateţi scutecul și îl puneţi pe toaletă. El va sta pe toaletă 
până va face sau va trece ceva timp (să zicem 15 minute) — 
sau până va începe să facă scandal. Treaba dumneavoastră 
ca părinle este să îl ţineţi pe toaletă. 

O variantă a acestei abordări este strategia „pur și simplu, 
scutecele dispar”. Începeţi prin a cumpăra o pereche de 
chiloţei speciali pentru copii, decoraţi cu figurile din desenele 
animate preferate ale copilului dumneavoastră. Când decideţi 
că este pregătit, îl anunțați că este destul de mare pentru 
„pantalonii de băiat mare”. Schimbaţi scutecele cu chiloţeii 
şi îi spuneți că acum trebuie să înceapă să facă la oliţă sau la 
toaletă. Apoi îi reamintiţi de mai multe ori pe zi că trebuie să 
se ducă și să încerce să facă pipi. Când aveţi impresia că are 
nevoie, îl duceti în baie și îl așezați pe oliță. Așteptaţi 
rezultatul și lăudaţi-l în cazul unei reușite. 


Avantaje și dezavantaje 

Această abordare are cele mai bune rezultate în cazul unor 
părinţi răbdători și insistenţi, și al copiilor care vor să le facă 
pe plac și pot sta mult timp pe toaletă pentru a face acest 
lucru. Deseori, însă, rezultatul este mult mai puţin pozitiv. 

Copilului s-ar putea să nu îi convină să fie întrerupt din 
activitatea distractivă pe care o făcea în acel moment pentru 
a fi așezat pe toaletă pentru o perioadă ce îi poate părea 
infinită. S-ar putea să nu aibă nici o idee despre ceea ce se 
așteaptă de la el să facă, sau cum să o facă. În aceste cazuri, 
atât părinţii, cât și copilul vor deveni frustraţi. După ce își 
udă pantalonii speciali de mai multe ori și este certat pentru 
asta (sau, pur și simplu, are impresia că și-a dezamăgit părinții), 
copilul decide cel mai probabil că scutecele sunt mai sigure. 
Câteodată, această situație denaturează în boicotul oliței care 
poate dura luni de zile. 

Părinţii care nu au răbdare sunt înclinați să încerce să 
grăbească procesul, pedepsindu-și copilul pentru eventualele 
„accidente”. De exemplu, ei ameninţă să îi ia noua pereche 
de chiloței, și să îi pună iar scutece „ca la bebeluși”. Aproape 
întotdeauna această strategie nu are șanse de reușită. 
Pedepsele îl pot învăţa pe un copil că a-și uda patul nu este 
bine, dar nu îl învaţă cum să nu îl ude. Primul pas în golirea 
vezicii este relaxarea mușchilor pelvini. Dacă în momentul 
în care se află pe oliță un copil este stresat, acest lucru poate 
fi dificil sau chiar imposibil. Cu cât stă mai mult pe toaletă, 
cu atât devine mai încordat. Apoi, când în sfârșit se ridică de 
pe toaletă, este atât de fericit că a scăpat încât întregul său 
corp se relaxează și el urinează în chiloței sau scutec. Din 
punctul de vedere al părinţilor, copilul este încăpățânat sau 
răzbunător, așteptând în mod intenţionat să facă atunci când 
nu mai este pe oliță. Este ușor de observat cum o modalitate 
ineficientă de învăţare a copilului să folosească toaleta poate 
duce la supărare și nefericire, sau chiar abuz în unele cazuri 
rare. 

O ABORDARE CONCENTRATĂ PE COPIL 


Acum patruzeci de ani, marele pediatru american, dr. T. Berry 
Brazelton, și-a dat seama că bebelușii pot învăța să meargă 
la toaletă fără a trebui să fie forţaţi, certaţi sau pedepsiţi. 
Dacă părinţii ar aștepta până când copilul este pregătit din 
punct de vedere al dezvoltării atât fizice, cât și emoționale, 
apoi ar permite copilului să stabilească ritmul, majoritatea 
copiilor ar învăţa să folosească toaleta la o vârstă rezonabilă, 
cu mult mai puţin stres și mai puţine incidente sau alte 
probleme. Această abordare inovatoare și sensibilă, pe care 
dr. Brazelton a numit-o „concentrată pe copil”, este acum 
acceptată de majoritatea pediatrilor și medicilor de familie 
ca cea mai bună metodă de abordare. 

Cheia este să începeți antrenamentul doar în momentul în 
care copilul este pregătit din punct de vedere al dezvoltării. 
Aceasta se întâmplă de obicei cam la vârsta de 20-30 de 
luni, dar poate mai târziu pentru unii și mai devreme pentru 
puţini. Semnele că bebelușul este pregătit includ: 


e Copilul poate merge singur până la oliţă și se poate așeza 
pe ea în siguranţă. El chiar poate să vă ajute să își dea jos 
chiloţeii sau scutecul. 


* Copilul a început să identifice senzaţia de umplere a vezicii 
sau a rectului ce îi semnalizează că trebuie să meargă la 
toaletă, și vă poate spune acest lucru prin cuvinte sau semne. 


e Câteodată, scutecele sunt uscate atunci când ar trebui să 
le schimbaţi (un semn al maturizării vezicii urinare). 


e Copilașul dumneavoastră prezintă un oarecare interes 
pentru activitățile pe care dumneavoastră sau un frate mai 
mare le aveţi în baie. 


IGIENA 258 


e Copilul este capabil, cel puţin câteodată, să coopereze 
când îl rugaţi să facă un lucru, cum ar fi să îi spuneți să își 
ia pantofiorii. S-ar putea să manifeste un nou interes în 
aranjarea lucrurilor — jucării, haine. 


e Copilașul manifestă, de asemenea, un nou interes pentru 
olița din material plastic pe care aţi cumpărat-o acum 
câteva luni și care, de atunci, stă într-un colt retras al 
sufrageriei dumneavoastră. 


Procesul de învăţare urmează acest plan: pe la vârsta de 18 luni, 
cumpăraţi o oliță din material plastic și îi spuneţi că este 
scaunul lui special. În același timp, dacă nu chiar mai 
devreme, îi permiteţi să vină cu dumneavoastră la baie pentru 
a vedea ce faceți dumneavoastră acolo. ÎI încurajați să stea 
pe oliță cu hainele pe el și îl recompensaţi cu laude și o po- 
veste, sau cu o prăjitură când face asta. Îi explicaţi că toaleta 
și olița au aceeași întrebuințare. Dacă bebelușul se opune, 
nu insistați. Este liber să vină și să plece când dorește. 
După ce copilașul s-a obișnuit să stea pe oliță, vreme de o 
săptămână, cu toate hainele pe el, încurajaţi-l să se așeze pe 
oliţă fără scutec (de obicei, scoaterea scutecului este pentru 
un bebeluș o mare bucurie!). Dar nu încercaţi să îl convingeți 
să facă la oliță. Odată ce el s-a obișnuit să stea pe scaunul lui 
special, îl aduceţi acolo de fiecare dată când are scutecul 
plin și îi arătaţi că olița este pentru ca să ţină pipi și caca. 
Din nou, așteptați ca el să se obișnuiască cu această idee. 
Abia după aceasta îl încurajați să stea pe oliță când are nevoie 
să facă. În final, când chiar face în oliță, îl lăudaţi pentru că 
este „mare”, având, însă, grijă să nu faceţi totuși prea mare 

caz din asta. Copilașilor le place să creadă că își urmează 
propriile dorinţe, și nu că îndeplinesc toate dorinţele părinţilor. 

După ce copilul a reușit să facă în oliță, puteţi să îl duceţi 
la oliţă de câteva ori pe zi pentru a-l prinde când are nevoie. 
După aproximativ o săptămână, când el este fericit să meargă 
la oliță cu dumneavoastră, puteți începe să îl lăsaţi din când 
în când fără scutec, cel mai bine în niște pantalonași lejeri 
ce pot fi trași și ridicaţi cu ușurință. Încurajaţi-l să folosească 
singur oliţa când are nevoie. Poate va trebui să îi reamintiți, 
dar nu îl forţaţi, și nici nu îl criticaţi în cazul unor accidente. 
În acest moment, majoritatea copiilor sunt foarte mândri de 
abilitatea lor de a se putea duce la toaletă singuri. 

De-a lungul întregului proces, vă încurajați copilul, dar 
înaintați în propriul lui ritm. Nu există nici un orar fix. Dacă 
simtiti că el se opune, renunţaţi pentru o perioadă de câteva 
săptămâni sau chiar luni. În special între 12 și 18 luni, copiii 
dezvoltă o atașare faţă de fecalele lor, și îi deranjează să le 
vadă cum dispar. Dacă realizează că dumneavoastră sunteți 
porniţi să controlaţi când și unde să dispară, mai mult ca 
sigur se vor împotrivi. Cam după vârsta de 18 luni, aceste 
sentimente dispar și copiii sunt pregătiți să continue cu 
antrenamentul pentru deprinderea folosirii toaletei. 


Avantaje și dezavantaje 

Copiii care învaţă să țină controlul momentelor de toaletă 
câștigă mai mult decât doar un funduleț uscat. Ei se simt 
mândri de noua lor realizare. Au învăţat cum să se abțină 
când este nevoie, și cum să facă atunci când pot. Prin câști- 
garea dreptului de a purta lenjerie de „copii mari”, ei au făcut 
un mare pas către independenţă. 

Dovezile că această metodă concentrată asupra copilului 
este foarte eficientă apar, în principal, din propriile cercetări 
ale dr. Brazelton. Din 1 170 de copii ai căror părinţi au fost 
învăţaţi să folosească această metodă, 80% au fost obișnuiți 
să nu mai poarte scutece pe durata zilei la vârsta de doi — doi 
ani și jumătate, iar majoritatea (din nou 80%) nu mai făceau 
noaptea în pat până la vârsta de trei ani. La vârsta de cinci 
ani, puţini (sub 2%) sufereau de constipaţie, udau patul sau 
aveau alte probleme legate de toaletă, cu mult sub media 
națională. 

De curând, însă, un alt pediatru a raportat că la aproape 
20% dintre copiii pe care îi are în îngrijire și care au fost 
învăţaţi cu o astfel de metodă în care nu se pune presiune 
asupra copilului, le-a apărut o problemă pe care el o numește 
„refuzul de a defeca”. Aceasta se întâmplă atunci când un 
copil folosește olița pentru a face pipi, dar atunci când are și 
scaun, insistă să aibă scutecele pe el. Acest comportament îi 
înnebunește pe părinţi. Singura diferenţă dintre acești copii și 
alţii de vârsta lor este că ei învaţă mai târziu să folosească 
toaleta pentru defecație. 

Eu bănuiesc că unii sunt, pur si simplu, mai puțin doritori 
să renunţe la scutece. Părinţii lor, urmând sfatul standard, 
așteaptă și tot așteaptă ca bebelușii să preia iniţiativa. După 
o perioadă în care nimic nu s-a întâmplat, părinţii încep să își 
împingă de la spate copiii. Dacă bebelușii se încăpățânează 
să nu facă nimic, are loc o confruntare. De obicei, problema 
dispare de la sine. În unele cazuri, însă, soluţia este ca părinții 
să renunțe la insistențe și, pur și simplu, să își pună din nou 
copiii în scutece. În câteva săptămâni până la câteva luni 
majoritatea copiilor decid să accepte olița. 

Probabil cea mai mare problemă a acestei abordări este 
că „a merge în pasul copilului dumneavoastră” nu înseamnă 
destul de repede. Și există și motive bune pentru care să vă 
faceţi copilul să renunțe la scutece mai devreme decât mai 
târziu. S-ar putea să fiţi îngrijoraţi că grădiniţa nu vă va 
accepta copilul în scutece (deși, bineînţeles, multe dintre 
aceste grădinițe acceptă schimbatul scutecelor ca parte a 
slujbei). Dacă folosiţi serviciile unei bone sau ale unei alte 
persoane care să aibă grijă de copil acasă, s-ar putea să simtiți 
presiune din partea acesteia să treceţi mai repede peste faza 
cu schimbatul scutecelor. Sau s-ar putea să așteptați un alt 
copil și nu vă surâde ideea să schimbaţi două rânduri de scutece 
în vreme ce mai aveţi și alte probleme de rezolvat. 


O ABORDARE DIDACTICĂ 


Vă puteţi învăţa bebelușul să folosească olița independent, 
fără mustrări și pedepse, și făra a aștepta ca el să preia iniţiativa. 
Principalul lucru pentru a aplica această metodă este din nou 
să așteptați până când copilul va fi pregătit (ca și cu metoda 
concentrată pe copil), și apoi să aplicaţi o întreagă colecţie 
de lecţii, toate deodată. 

O bună descriere a acestei metode a apărut într-o carte 
scrisă în anii '70, humită „Cum să îţi înveţi copilul să folosească 
loaleta în mai puţin de o zi” (Toilet Training in Less Than a 
Day), scrisă de Nathan Azrin și Richard Foxx. Autorii, ambii 
de profesie psihologi, au prezentat pas cu pas o metodă de 
deprindere a copilului cu folosirea toaletei, prin care acesta 
să fie învăţat să folosească olița și să o golească în toaletă 
singur. În ciuda titlului cărții, întregul proces didactic durează 
mai mult de o zi, deși antrenamentul pe care se bazează 
totul durează doar câteva ore — mult mai rapid decât metoda 

descrisă anterior. După aceea, totul este reprezentat de lecţii 
care să îl determine pe copil să își perfecţioneze noile lucruri 
învăţate. 

Cartea descrie programul de învăţare în detaliu. Eu vă voi 
prezenta bazele acestei metode, dar dacă doriţi să o folosiţi, 
ar trebui să cumpăraţi cartea (nu este foarte scumpă) și să o 
studiati în detaliu. 

Înainte de a începe cu adevărat antrenamentul, va trebui 
să vă asiguraţi că bebelușul dumneavoastră este pregătit. De 
obicei, această metodă nu va avea efect dacă este aplicată 
înainte ca bebelușul să aibă vârsta de 20 de luni, cam aceeași 
vârstă dacă aţi încerca metoda concentrată asupra copilului. 
Semnele că acesta este gata sunt asemănătoare cu cele ale 
metodei precedente. Azrin și Foxx prezintă aceste semne prin 
trei teste simple: 


e Controlul vezicii urinare. Copilul dumneavoastră urinează 
o dată o cantitate mai mare în loc de a face des și în 
cantităţi mici? Poate rezista mai multe ore cu scutecul 
uscat, arătându-vă, astfel, capacitatea lui fizică de a se 
abține? Vă arată fie spunându-vă, fie stând într-un anumit 
fel că are nevoie la toaletă? 


e Controlul organismului. Se poate deplasa singur? Poate 
lua în mână mici obiecte arătându-vă că are coordonarea 
necesară pentru a putea să își dea jos pantalonii și să îi 
ridice? 


e Capacitatea de a urma indicații. Poate copilul dumnea- 
voastră să arate diferite părți ale corpului la cerere (nas, 
ochi, gură, urechi etc.)? Va putea să vă urmeze indicațiile 

să se așeze și să se ridice? Poate să vă aducă un obiect din 
altă cameră dacă i-l cereţi? Poate duce la îndeplinire o 
cerinţă din două comenzi „pune păpușa în vagon” sau „ia 
cartea și dă-i-o lui tati”? 


Una dintre cele mai importante chei ale succesului când vine 
vorba de această metodă este pregătirea din timp. Trebuie să 
faceţi astfel încât să puteţi să îi acordaţi întreaga atenţie 
copilului dumneavoastră, făra întreruperi. Să pregătiți mai 
multe recompense gustoase, inclusiv multe lucruri bune de 
băut. Trebuie să alcătuiți și o listă cu persoanele la care copilul 
dumneavoastră ține. Această listă va include, spre exemplu, 
pe tati, bunica, unchiul Fred, cât și personaje închipuite cum 
ar fi Mickey Mouse sau Barney. Când vă încurajați și vă 
lăudaţi copilul, îi puteți spune cât de mândri sunt fiecare dintre 
aceștia de el. Acesta este un lucru extrem de motivant. Înainte 
de ziua în care îl veţi învăța baza, poate fi de ajutor să vă 
lăsaţi copilul să se obișnuiască cu oliţa, cu dumneavoastră în 
baie, și cu cuvintele care vor descrie ceea ce se va întâmpla 
(„pipi”, „caca”, „pantalonii jos”, „ud”, „uscat” etc.). 

La învăţat se folosesc mai multe tehnici diferite. Acestea 
includ simulatul cu ajutorul unei păpuși, instrucţiuni verbale, 
phidatul folosind mâinile, repetarea, lauda, recompense pentru 
momentele când nu este ud, și consecințe moderat de 
neplăcute (a vă grăbi să ajungă la oliță și exersarea repetată) 
pentru când este ud. De-a lungul întregului proces îi oferiţi 
atât recompense gustoase, cât și laude, și niciodată nu 
pedepsiţi sau mustrați. Doar vă arătaţi nemulţumirea când 
bebelușul udă patul, dar o faceţi în așa fel încât să nu îl faceti 
să îi fie rușine. Ca rezultat al tuturor acestor lucruri, mulți 
copii consideră activitatea ca interesantă și distractivă. 

Avantaje și dezavantaje 

Eu sunt impresionat de faptul că această metodă îmbină mai 
multe tehnici eficiente de învăţare și motivare într-un mod 
puternic și pozitiv. Este ușor de crezut ca un copil care este 
apt din punct de vedere al dezvoltării poate învăţa tot acest 
lucru într-o singură zi, deși eu nu am nici un fel de experienţă 
în ceea ce privește această abordare. Autorii au publicat și 
un studiu care să le susţină afirmaţiile. Din 34 de copii, doar 
doi nu foloseau oliţa în mod independent după o perioada de 
învățare care a durat între 30 de minute și două zile. O 
săptămână mai târziu, renunțaseră la scutece și în proporție 
de 99% nu avuseseră accidente. Deși tehnica se concentrează 
pe urinat, majoritatea copiilor fac fără nici o stimulare și caca. 

Este important de realizat că această metodă nu garan- 
tează că scopul va fi atins mult mai devreme decât celelalte 
metode. Majoritatea copiilor nu vor putea începe antre- 
namentul mai devreme de vârsta de doi ani. Dar acesta ar 
putea fi încheiat mult mai rapid decât în cazul metodei 
concentrate asupra copilului. 

Un posibil dezavantaj al acestei metode ar putea fi 
reprezentat de faptul că va trebui să cumpăraţi cartea celor 
doi și va trebui să acordaţi atenţie detaliilor foarte specifice 
ale antrenamentului. Citirea cărții de două sau de trei ori este 
probabil o idee bună (192 de pagini de lectură ușoară). În 
studiile publicate, în care părinţii au folosit metoda, 
rezultatele au fost variabile. Unii părinţi au raportat că atunci 
când a fost vorba de criticat copiii pentru că aveau pantalonii 
uzi sau când i-au pus pe aceștia să exerseze mersul la oliță 
de mai multe ori, ei au devenit foarte supăraţi. Când părinții 
au folosit cartea și au beneficiat și de ajutorul unui psiholog 
pentru copii, însă, rezultatele au fost mult mai uniform pozitive. 

Așa că această carte nu este magică. Dar atâta timp cât 
menţineji o atitudine pozitivă — fără pedepse, forțare sau 
mustrări — nu cred că îi veţi face copilului nici un rău. Dacă 
nu reușește să învețe pe cât de repede vă așteptați sau pe cât 
de repede zice cartea că ar trebui, nu fiți descurajaţi. Doar 
pentru că niște specialiști au obţinut rezultate bune folosind 
această metodă nu înseamnă că și părinţii fără nici un fel de 
calificare specială — chiar și părinţii foarte buni — vor avea 
același succes. Dacă sunteţi dispuși să oferiţi o pauză de 
câteva luni atât dumneavoastră, cât și copilului dumnea- 
voastră, puteţi încerca mai târziu. O altă opţiune este să 
apelaţi la un specialist în comportament care vă poate ajuta 
de-a lungul întregului proces. 


Sfaturi practice 


e Ooliţă este de ajutor când copilul abia învaţă. Majoritatea 
copiilor nu prea se descurcă să își păsească echilibrul pe 
toaletele normale, picioarele atârnându-le în aer. lar 
sentimentul de nesiguranţă nu face decât să le fie mai 
greu să se relaxeze destul pentru a face pipi. 


* Luaţi olița după dumneavoastră. Când sunteţi pe drum și 
aveţi și copilul cu dumneavoastră, pueți lua și olița în 
portbagaj. 


e înlăturați marginea de protecţie. Dacă oliţa are o margine 
de protecţie pentru a nu stropi în jur, luaţi în considerare 
varianta să o înlăturați. Este foarte ușor ca băieţelul dum- 
neavoastră să își zgârie penisul în ea și, astfel, să devină 
foarte reticent în a învăța să folosească oliţa. 

e Alegeţi haine plăcute la purtat. Când faceţi trecerea la 
lenjerie intimă, alegeți îmbrăcăminte care să îi permită 
cu ușurință copilului să o de-a jos și să o îmbrace la loc. 
Astfel, va fi mult mai independent. 


e Însoțiți antrenamentul cu povești. Există multe cărți cu 
imagini care să îi ajute pe copii să se obișnuiască să 
folosească olița. Printre preferatele mele sunt: „Everyone 
Poops” de Taro Gomi și „Once Upon a Potty” de Alona 
Frankel. 


CÂTEVA LUCRURI LA CARE SĂ VĂ GÂNDIŢI 


Oricare dintre metode decideţi să o aplicaţi, iată câteva lucruri 
pe care ar trebui să le reţineţi: 


e Mama dumneavoastră sau o altă rudă s-ar putea să aibă 
păreri diferite despre cum ar trebui să vă învăţaţi copilul 
să folosească olița. De exemplu, în vreme ce 
dumneavoastră consideraţi că sunteţi destul de relaxaţi în 
ceea ce privește această problemă, persoana respectivă 
ar putea considera că sunteţi „prea” relaxaţi. Cel mai bun 
mod de a aborda această problemă este să ascultați cu 
politețe sfaturile pe care are să vi le dea acea persoană, 
iar apoi să faceți cum consideraţi dumneavoastră că este 
mai bine. Pentru că, până la urmă, sunteţi părinte și nici 
măcar vechile tradiții de familie s-ar putea să nu fie 
eficiente când vine vorba de copilul dumneavoastră. 


e Mulţi părinţi se tem că încercarea de a-și învăţa copiii 
devreme să meargă la toaletă ar putea să le cauzeze 
acestora probleme psihologice. Nu există nici o dovadă 

care să ateste acest lucru. Insă, o abordare care este dură 
sau rigidă poate avea unele efecte psihologice negative. 


A învăţa cum să folosească o oliță este doar o parte din 
antrenament. A învăța cum să se șteargă (cu o mişcare 
dinainte-înapoi la fetiţe pentru a preveni infecțiile vaginale 
şi urinare) și cum să se spele pe mâini este la fel de 
important. 


Din motive pe care nimeni nu le înțelege, fetele învață 
aceste lucruri cu câteva luni înaintea băieţilor. Dacă toți 
prietenii dumneavoastră au fetiţe, iar dumneavoastră aveţi 
un băiat, nu vă miraţi dacă dumneavoastră încă schimbaţi 
sculece, în vreme ce ei aleg chiloței drăguți. 


În orice moment în care copilul face un progres de 
dezvoltare, este posibil să apară și scăpări. Nici cu toaleta 
nu sunt excluse. Puteţi să vă așteptați la accidente chiar 
și după ce a învăţat, și, de asemenea, când este supus 
unui stres. 


Mă credeţi sau nu, dar dumneavoastră, ca părinte, s-ar 
putea să aveţi sentimente confuze despre finalul perioadei 
de scutece. Bineînţeles, este grozav să nu mai schimbaţi 
scutece. Dar mulți părinţi simt și ceva ca o mică pierdere 
după ce copiii lor fac acest pas în viaţă. Puteţi recupera 
din timpul pe care îl petreceați împreună în vreme ce îi 
schimbaţi scutecele, jucându-vă mai mult cu copilul dum- 
neavoastră, uitându-va la cărţi cu poze, mergând la plim- 
bare și, în general, bucurându-vă cu acesta în moduri în 
care nu puteaţi când amândoi eraţi atât de încurcaţi cu 
scutecele. 


CUVÂNT DE ÎNCHEIERE 


Am încercat să fac din această carte una practică, plină de 
sfaturi utile legate de subiecte de zi cu zi cum ar fi somnul, 
hrănirea și scutecele. Dar aș vrea să închei cu un alt subiect 
care, în felul său, este la fel de fundamental ca și celelalte: 
valorile. 

Când îi întreb pe părinţi ce fel de adulți își doresc să devină 
copiii lor, primul răspuns pe care îl primesc este, în mare, 
unul general: „Îmi doresc ca fiul meu să fie fericit și să devină 
o persoană bună”. Apoi întreb: „Ce înţelegeți prin „persoană 
hună?”. Acesta esle momentul în care părinţii îmi spun ce 
este cel mai important pentru ei, valorile. Și, ca părinte, valo- 
rile dumneavoastră vor colora fiecare parte a vieţii copilului 
dumneavoastră, cu mult înainte că religia sau educația morală 
să intre în acţiune. Valorile trec la el prin modul în care îl 
jineţi în braţe, vorbiţi cu el, îl hrăniţi, îl puneti să doarmă, și 
chiar prin modul în care îi schimbaţi scutecele. 

Diferiți părinţi au concepte diferite despre cum ar trebui 
să lie o persoană bună. Pentru unii, cel mai important este 
ca, odată ce crește, copilul lor să fie deștept și să aio succes. 
Pentru alţii, respectul față de părinţi este cel mai prețuit. 
Dorința dumneavoastră ar putea fi un copil care când crește 
să lupte pentru ceea ce este bine, să urmeze legile, să ţină la 
alte persoane, să aibă o familie mare, să creadă în 
Dumneazeu, să facă din lumea în care trăiește un loc mai 


CUVÂNT DE ÎNCHEIERE 270 


bun, sau cu totul altceva. Bineînţeles, idealul dumneavoasiră 
poate include și câteva calități, și probabil chiar așa și este. 
Dar doar una sau două pot fi în capul listei. Care sunt acestea? 

Indiferent care sunt valorile dumneavoastră părintești, mai 
mult ca sigur că lucrurile cu care aveţi de-a face în fiecare zi 
nu se află pe această listă. Nici un părinte nu îmi spune: „Îmi 
doresc ca fiul meu când va crește să doarmă întreaga noapte” 
sau „Vreau ca fiica mea să devină o persoană care să știe să 
folosească toaleta”. Privirea per ansamblu poate face să 
evidenţieze unele dintre problemele imediate. 

De asemenea, este important să rămâneţi concentrați 
asupra rezultatelor pozitive, în loc să vă concentrați pe cele 
negative de care vă temeţi. A păstra o gândire pozitivă este 
greu în zilele noastre. Ziarele și emisiunile de televiziune ne 
umplu mintea de povești ale unor copii care au ales calea 
greșită. Când copilul dumneavoastră în vârstă de trei ani își 
distruge jucăria de supărare este normal să vă vină în minte 
povestea elevului care a deschis focul în școală săptămâna 
trecută. S-ar putea să fie nevoie să vă reamintiţi că bebelușul 
dumneavoastră nu este acel adolescent groaznic de tulburat 
— este doar un prichindel supărat care încă nu a învăţat modurile 
pozitive în care să își manevreze supărarea. 

Scopul dumneavoastră, fie el pozitiv sau nu, reiese cu 
putere prin cuvintele pe care le spuneţi. Când îi spuneţi 
copilului „ Mămica vrea ca tu să te comporţi frumos” copilul 
dumneavoastră se gândește „Mami spune că pot să mă 
comport frumos”. Când însă îi spuneţi „Nu mai fi rău”, el 
gândește „Mami spune că eu sunt rău”. Imaginea copilului 
dumneavoastră pe care o aveţi în minte și o transformați în 
cuvinte ai::tă la formarea adultului în care doriţi să se 
transforme copilul atunci când va crește. 

Bineînțeles că dumneavoastră nu aveți control total al 
viitorului copilului dumneavoastră și, de fapt, pici asupra 
prezentului. Există multe aspecte ale copilului dumneavoastră 
— temperament, talente, trăsături fizice — care, pur și simplu, 
sunt ceea ce sunt. De asemenea, nu puteţi să controlați nici 
modul în care alți adulţi și copii îl tratează, în special când 
copilul dumneavoastră crește. Dar în zonele cheie ale valorilor, 
ceea ce realizați dumneavoastră ca părinte este de mare 
importanță. Copiii învaţă valori de la părinţii lor în două 
moduri: prin empatie și prin învăţarea limitelor. 


Empatia 

La baza empatiei stă regula de aur — să îi tratezi pe ceilalți 
așa cum vrei ca ei să te trateze la rândul lor. Empatia este 
capacitatea de a te pune în postura unei alte persoane, de a 
vedea lucrurile din perspectiva acelei persoane și de a simți 
ce simte ea. Bebelușii în vârstă de șapte — zece luni arată 
empatie — ei devin supăraţi sau îngrijoraţi atunci când cineva 
de lângă ei plânge, de exemplu. Când au cam 18 luni, ei își 
alină părinţii (și câteodata chiar alți fraţi) aducându-le ursulețul 
sau păturica preferată dacă simt că aceștia sunt supăraţi sau 
necăjiţi. Pe la vârsta de trei ani, majoritatea copiilor pot 
identifica cu acuratețe poze în care copiii sunt supăraţi, fericiţi 
sau speriaţi. 

Empatia este un instinct natural. Nu trebuie să îi înveţe 
nimeni. Dar când îi arătaţi unui copil că înțelegeţi și că vă 
pasă de sentimentele lui, îi îmbunătăţiţi puterile empatice. 
Când vă trataţi copilul cu bunătate și respect, el învață să 
abordeze lumea în același mod. Pe măsură ce copilul crește, 
ideile lui despre ceea ce este bine și ceea ce este rău devin 

mai complicate și mai mature. Dar empatia care pe a aveati 
către el când încă era în scutece rămâne baza valorilor lui. 


Limitele şi disciplina 

Copiii au un instinct de a le păsa de sentimentele celor din 
jurul lor. Ei mucesc din greu pentru laude și sunt, în general, 
dispuși să renunţe la multe lucruri (de exemplu, suzete, 
scutece) pentru a obţine aprobarea părinţilor lor. În același 
timp, copiii (ca noi toţi, de altfel) vor ceea ce vor, când o 
vor. Aici intră în acţiune limitele. 

Limitele învaţă copiii că acțiunile au și consecinţe, și nu 
pot avea întotdeauna ce își doresc. Obișnuitul cu limite începe 
de timpuriu. Un copil care este alăptat și mușcă prea tare din 
mamelonul mamei învaţă că asta oprește hrănirea brusc. Un 
copil căruia i se spune o poveste în fiecare seara învaţă că 
momentul poveștilor are și un final în fiecare seară. Despre 
stabilirea limitelor s-a vorbit în fiecare dintre capitolele cărții 
- în ceea ce privește subiecte ca ora de culcare, mesele, 
accesele de furie ale copiilor etc. — deoarece, pur și simplu, 
limitele sunt o parte integrantă a vieţii. 

Nu pot să las subiectul limitelor fără a spune câteva cuvinte 
despre disciplină și corecţia prin lovire a copiilor. Prin 
disciplină înțelegem a învăţa copiii ce pot face și ce nu pot 
face. Disciplina eficientă implică multe rugăminţi, încurajări 
si modele pozitive, o dată cu cantități mici de pedepse. Pentru 
copiii obișnuiți cu acordul părinţilor lor, probabil cea mai 
eficientă metodă de pedepsire ar putea fi dezaprobarea lor. 
„Nu îmi place când desenezi pe pereţi”, spus pe un ton sever, 
lace mai multe pentru a opri viitorul artist mural decât o palma 
peste fund. Părinţii care tind să folosească pedepsele ca 
principală formă de disciplină ajung să aibă, în general, copii 

care se comportă în moduri nepotrivite frecvent, în special în 
cazul în cred că nu vor fi prinși. 

Pălmuitul peste fund sau orice altă pedeapsă fizică nu 
sunt niciodată potrivite pentru copiii mici; ei, pur și simplu, 
nu pot înţelege de ce iubiții lor părinţi îi rănesc. Majoritatea 
părinţilor înțeleg asta și nu ar lovi niciodată un bebeluș. Dar 
mulți consideră că acestea sunt potrivite pentru copiii mai 
mari. Au existat multe discuții printre medicii pediatri și alți 
specialiști, cât și unele cercetări științifice, legate de problema 
corecţiilor fizice. Din câte îmi dau seama, concluzia este că 
nu pălmuitul peste fund este principala problemă - ci 
modalitatea în care este aplicat. 

Copiii care sunt pălmuiți peste fund în mod arbitrar și cu 
cruzime ajung să fie supăraţi, fricoși și insensibili la necazurile 
celor din jur. Lovirea peste fund cu o paletă sau cu un alt 
obiect, sau lovirea unui copil în orice alt loc decât fundul, 
poate fi periculos (și chiar ilegal). Pe de altă parte, copiii 
care sunt loviți cu dragoste și cu motiv — da, este posibil — în 
general nu au probleme. De exemplu, în cazul în care copilul 
dumneavoastră în vârstă de trei ani tocmai a fugit în stradă și 
vreţi să îl faceți să înţeleagă ca niciodată să nu mai facă 
asta, aţi putea alege să amplificaţi greutatea cuvintelor 
aplicând o corecție peste fund. Nu zic că asta ar trebui să 
faceţi, ci doar că nu va provoca nici un rău. 

Mulți părinţi cresc copii excepționali fără a-i lovi niciodată. 
Alții îi lovesc ocazional și aceștia ajung tot grozavi. Dar când 
părinţii vin la mine și îmi spun că trebuie să își lovească 
peste fund copiii „tot timpul”, mă fac să mă gândesc că trebuie 
să găsească alte metode de a-și învăța copiii ce este bine și 
ce este greșit. Limite consistente, ferme și realiste, sunt 
cruciale; lovirea peste fund este opțională. 

Aveţi încredere în dumneavoastră ...și distrafi-vă 
Dr. Benjamin Spock și-a început renumita cartea cu aceste 
cuvinte: „Aveţi încredere în dumneavoastră, știți mai multe 
decât credeţi”. El nu se referea aici doar la hrănire, spălare și 
schimbatul scutecelor; el vorbea despre valori. Dacă sunteți 
asemenea majorităţii părinților, deja știți cum să alimentaţi 
empatia copilului dumneavoastră și cum să stabiliți limite 
sensibile. instinctele și bunul simț vă vor servi ca îndrumători. 
insitnctele parentale își au rădăcinile în cele mai timpurii 
amintiri ale noastre. Tinem minte cum era, copii fiind, să fim 
alintaţi și iubiţi. Nu putem pune aceste amintiri în cuvinte și 
nici nu avem nevoie. Oferim în mod natural aceeași iubire 
cu care am fost și noi tratați la rândul nostru. 

Este diferit în cazul părinţilor care au avut o copilărie 
traumatizată — victime ale unor abuzuri, de exemplu. Ei nu 
se pot baza pe amintirile timpurii pentru a se îndruma ca 
părinţi. O mamă pe care am cunoscut-o și care atunci când 
era mică fusese abandonată, nu putea suporta să își audă copi- 
lul plângând. Așa că renunţă și pleacă, iar copilul ei rămânea 
flămând. Un alt părinte care fusese abuzat când era copil, își 
pălmuia peste faţă copilul în vârstă de doi ani în mod regulat 
şi simţea că acesta era lucurul corect pe care trebuie să îl 
facă. 

Am menţionat aceste cazuri triste deoarece, în mod 
remarcabil, mulți oameni care au fost abuzaţi când erau mici 
au reușit, totuși, să fie părinţi remarcabili. Pentru a evita să 
repete abuzul pe care ei l-au suferit, sunt atenți la ceea ce 
fac și iau clecizii conștiente pentru a-și trata copiii cu bunătate 
și consistenţă. Ei nu se încred în totalitate în instinctele lor 
părintești. Dar se încred în dragostea pe care o poartă copiilor 
lor pentru a se transforma în părinţii pe care nu i-au avut 
niciodată. 

Așa că, în final, eu cred că „aveți încredere în propria 
persoană” este încă o frază fundamentală. Dar aș vrea să 
adaug o alta proprie: „Distraţi-vă!”. Bebelușii vin pe lume cu 
un indicator inclus care îi anunţă pe părinţii lor când sunt 
sănătoși, în siguranţă, și gata să înveţe: zâmbetul. Unii se 
exprimă prin râsete tari, alţii într-un mod mai tăcut și mai 
concentrat, dar în oricare dintre cazuri, fericirea se vede în 
ochișorii lor. Când vedeţi acel luciu al ochilor, știți că sunteţi 
pe calea cea bună. Chiar mai mult, căutaţi acele momente 
când bucuria copilului dumneavoastră este reflectată în pro- 
pria bună dispoziţie — când vă distraţi împreună. În aceste 
momente alcătuiți o bază bogată de amintiri pozitive care 
vă pot ajuta în momentele grele ce fac, de asemenea, parte 
din a crește — prin separări, frică, plictiseala, frustrare, și con- 
flicte. Și vă învăţaţi copilul cea mai importantă lecţie pe 
care o poate învăţa: în viaţă trebuie să împarţi bucuria și alte 
sentimente celor din jur pe care îi iubești. 

Sper ca această carte să vă foloseasca tuturor pe măsură 
ce aveţi grijă de copilul dumneavoastră — hrănindu-l, schim- 
bându-l, alinându-l și adormindu-l. Și mai mult, însă, sper că 
vă va ajuta să aveţi încredere în propria persoană și să vă 
distraţi împreună cu prichindelul dumneavoastră. 

64, 71, 156 


— pentru alăptat, 138 
pernuţe de protecţie pentru pătuţ, 
64-65, 71 
plaga ombilicală, curăţarea, 217- 
218 
plânsul 
- afecţiuni medicale și, 188-189 
- ciclul somnului și, 12-13, 152, 
153-154 
— determinat de colici, 8, 183-184 
- la ora de culcare 
— abordarea „plânge până îi 
trece“, 25-28 
- abordarea graduală, 28 
— la nou-născut, 12-13 
- conflictele între părinţi 
asupra, 29 
- legat de vârstă, 8, 149-150 
- programul de alimentaţie și, 
112 
— teama și, 160 
- tipuri de, 151, 157-158 
pompele pentru sâni, 88, 99, 100, 
136 
port-bebe-ul, 16, 192-193 

probleme de dezvoltare, la copiii 
hiperactivi, 183 

proteinele, 75, 98 

pudrele, pentru bebeluși, 214-215 

râșniţele pentru alimente, 146 
răsfățul, bebeluşii şi, 158-160, 162 
reflexul de „eliberare” a laptelui, 

regula „dormilului pe spate”, 6-7, 
9, 22, 60 
regurgitatul, 115 

— alimentaţia la sân și, 87 

64, 65 

- în baie, 210, 222, 226 
— luminile de veghe și, 71-72 
— mesele pentru schimbat 
scutece și, 210, 222, 242 
pătuţul de copil și, 7, 39, 59- 

scaunele de mașină și, 168- 

scaunele înalte pentru 
bebeluși și, 141-143 
sindromul de moarte subită a 
sugarului (SIDS), 6-7, 18, 22, 

— despre necesităţile de somn, 5 

— accesele de furie și, 177, 180 
— disciplina și, 272-273 
- ora de baie și, 230 
— ora de culcare și, 36-38 
— problemele de alimentaţie și, 
132-133 


285 

stare de excitare, 12-13, 152, 

32-33 
- bolile și, 10, 21-22, 25, 45 

38-39 
- coșmarurile și, 41-43 
- cu obiecte sigure, 46, 47 
dezvoltarea creierului și, 19- 
20, 31-32 
- în camera părinților, 52-53 
în patul părinţilor, 7-8, 48-51 
modificări ale modelelor de 

- necesităţile de, 3-4, 5 
- și ciclul somn-hrană, 14-16, 17 

22-23, 29-31, 46-48 
— somnambulismul, 44-45 
tranziţia de la leagăn la pătuţ, 
53-55 
- tranziția zi/noapte, 8, 9-12 
Vezi, de asemenea, ora de 
culcare, 
- visatul și, 4 
— zgomotul și, 11 
stări de excitabilitate, 12-13, 152, 
153-154 
stimularea vizuală 
- hipersensibilitalea la, 182, 185 
stomalilă candidozică, 100, 165, 

strangularea, pericole de, 60-61 
străinii, anxietatea faţă de, 161-163, 

sulocarea, pericole de, 7, 59-60, 

sugerza degetului mare, 17-18, 

— auto-liniștirea și, 17-18, 23, 
163-164 
— reflexul de, 121 
supragreutatea, 80, 85 
suprastimularea 
- colicile și, 187, 190 
— fumatul pasiv și, 8, 9, 195 
— hipersensibilitatea și, 182 
— nou-născuţii și, 10-11 
— poziţiile de somn și, 6-7, 60 
— semnalele de stres prin, 16-17 
— suzetele și, 165 
— ţarcurile de joacă și, 69 

şamponul, 224 

Tale of Peter Rabbit, The (Potter), 

tampoanele pentru sâni, 101, 136 

— accesele de furie și, 177 
- de abandon, 178 
— de străini, 161-163 
— la ora de culcare, 39-41, 48 
— liniștirea, 173, 175 
— violenţa din mass-media și, 
174 
tegumentele 
— dermatita seboreică, 215 
— erupții ale, 215, 217, 238 
— infecţii ale, 218-219, 238 
— unguente pentru, 240 
— uscate, 224, 227 
— vernix caseosa, 215 

219 
televiziunea, imagini violente la, 

temperamente 
- emoțional intens, 182 
— greu de pornit, 162-163 
tetinele, 115, 139, 165 
Toilet Training in Less Than a Day 
(Azrin and Foxx), 261-265 
tonusul muscular, la copiii 
hiperactivi, 182 

- după decesul unui părinte, 
206-208 
- în timpul despărțirii, 201-204 
— la copii foarte mici, 199-208 
țarcul pentru joacă fix, 69 
- portabil, 69 

unghii de la picioare, tăierea la 
sugari, 219 

unghiile de la mâini, tăierea, 219 

unguente, 240 

urechile, curățarea, 214, 228 


V 
valori, 269-270 
- concentrarea pozitivă, 270-271 

- empatia și, 271 
— stabilirea limitelor și, 272-273 

värsăturile, 115, 116 

vernix caseosa, 215 

Vezi, de asemenea, alinarea, 
accesele de furie 

vibraţiile, liniștirea cu ajutorul, 
192 

violența din mass media, 42, 174 

violența, coșmarurile nocturne și, 
42-43 

visele 
— coșmarurile nocturne, 65, 68 
— la nou-născuţi, 4 

vitamine și minerale, 75-76, 98 
— suplimente cu, 133 

vulva, 214, 226, 229 


Z 
„zgomote albe“, 72, 193 
zgomotul 
— „zgomotele albe”, 72, 193 
- hipersensibilitatea la, 182-185 
- moţăiala și, 11 
zonă slabă (fontanela), 213-214 
zone craniene aplatizate, 9 


Sunteţi pregătit să aveţi grijă de bebeluşul dumneavoastră? 


Aici veţi găsi toate sfaturile practice de care aveţi nevoie. Renumitul 
medic pediatru Robert Needlman, unul dintre experţii echipei de la 
„Compania Dr. Spock”, vă oferă în această carte cele mai noi şi mai 
cuprinzătoare informaţii despre majoritatea necesităţilor fundamen- 
tale ale bebeluşului dumneavoastră, însoţite de sfaturi practice 
pentru îngrijirea de zi cu zi. Foarte uşor de folosit, această carte vă 
ajută să aflaţi despre: 


e alăptare şi alimentaţia cu biberonul 


e încurajarea formării unor obiceiuri bune de somn încă 
de la început 


e baie şi scutece 
e alegerea pătuţului, a scaunului pentru maşină etc. 
e înţelegerea diferitelor cauze care provoacă plânsul 


e trecerea la alimente solide şi multe, multe altele 


Pentru mai mult de 50 de ani, dr. Benjamin Spock a fost cel mai 
cunoscut medic pediatru din lume. Pornind de la filozofia sa 
referitoare la îngrijirea sugarilor şi a copiilor, o nouă generaţie de 
experţi de la „Compania Dr. Spock” aduce astăzi părinţilor cele 
mai recente informaţii referitoare la ştiinţa de a fi părinte şi la 
sănătatea copilului. Vă recomandăm şi cartea „Dr. Spock. Ghidul 
viitoarei mame”. 

